
Prefaţă 


A scrie o carte despre biotehnologie poate părea un salt uriaş 
atunci cînd cel care îl face s-a preocupat în ultimii ani în primul 
rînd de problemele culturii şi economiei. Această nebunie nu 
este însă lipsită de metodă. 

La începutul anului 1999, Owen Harries, redactor la The Nario- 
nal Interest, mi-a cerut să scriu o replică după zece ani la articolul 
meu „Sfirşitul istoriei?“, pe care îl publicase pentru prima oară 
în vara lui 1989. În acel articol susțineam că Hegel avusese drep- 
tate să spună că istoria s-a sfirşit în 1806, fiindcă nu mai avusese 
loc nici un progres istoric real dincolo de principiile Revoluţiei 
Franceze, pe care le văzuse consolidate de victoria lui Napoleon 
în bătălia de la Jena din acel an. Prăbuşirea comunismului în 
1989 nu a adus cu sine decît o mai largă convergenţă spre demo- 
craţia liberală de jur-împrejurul globului. 

Analizind numeroasele critici lansate împotriva acelui prim 
articol, am avut impresia că singurul argument imposibil de res- 
pins era acela că nu putea exista un sfirşit al istoriei fără un sfîrșit 
al ştiinţei. Aşa cum am descris mecanismul unei istorii universale 
progresive în cartea publicată ulterior, Sfirșitul istoriei și ultimul 
om, dezvoltarea ştiinţei naturale moderne şi tehnologia căreia îi dă 
naştere se vădesc a fi unul dintre principalii săi propulsori. Dar sîn- 
tem încă departe de sfirşitul ştiinţei, ba chiar se pare că ne aflăm în 
mijlocul unei monumentale perioade de progres în ştiinţele vieţii. 

În orice caz, eram preocupat de impactul biologiei modeme asu- 
pra felului în care înțelegem politica de ceva vreme. Această pro- 
blemă mi-o pusesem în cadrul unui grup de studiu dedicat im- 
pactului noilor ştiinţe asupra politicii internaţionale pe care l-am 
condus timp de cîţiva ani. Unele dintre concluziile mele inițiale 

în privinţa acestei chestiuni s-au reflectat în volumul Marea rup- 
tură, care trata problema naturii și normelor umane, ca şi felul în 
care percepţia noastră asupra lor a fost modificată de noile infor- 
maţii empirice provenite din domenii precum etologia, biologia 
evoluționistă și neuroştiința cognitivă. Dar invitaţia de a scrie o 
replică la „sfîrşitul istoriei““ mi-a dat ocazia să încep să văd viito- 
rul într-o manieră mai sistematică, concretizîndu-se într-un articol 
publicat în The National Interest în 1999, intitulat „Reconside- 
raţii: ultimul om într-o sticlă“. Volumul de față reprezintă o amplă 
dezvoltare a temelor abordate mai întîi în acel articol. 

Atacurile teroriste din 11 septembrie 2001 împotriva Statelor 
Unite au ridicat din nou dubii asupra tezei sfirșitului istoriei, de 
data aceasta pornindu-se de la ideea că asistăm la „o ciocnire a 
civilizaţiilor“ (pentru a utiliza expresia lui Samuel P. Hunting- 
ton) între Occident și Islam. Consider că aceste evenimente nu 
dovedesc cu nimic acest lucru şi că radicalismul islamic care a 
propulsat aceste atacuri este o acțiune disperată în ariergardă, 
care va fi copleșită de valul mai larg al modernizării. Ceea ce in- 
dică însă aceste evenimente este că ştiinţa şi tehnologia, din care 
izvorăște lumea modernă, reprezintă ele însele principalele punc- 
te vulnerabile ale civilizaţiei noastre. Avioanele cu pasageri, zgi- 
rie-norii și laboratoarele de biologie — toate simboluri ale modernității 
— s-au transformat în arme printr-o unică lovitură de o ingenio- 
zitate malignă. Volumul de faţă nu se referă la armele biologice, 
dar apariţia bioterorismului ca o ameninţare vie indică, așa cum 
subliniază şi această carte, nevoia exercitării unui control politic 
mai mare asupra utilizării ştiinţei şi tehnologiei. 

Există, fără îndoială, numeroase persoane care m-au ajutat să 
pun în practică acest proiect și cărora aş vrea să le mulțumesc. 
Printre aceştia se află David Armor, Larry Arnhart, Scott Barrett, 
Peter Berkowitz, Mary Cannon, Eric Cohen, Mark Cordover, 
Richard Doerflinger, Bill Drake, Terry Eastland, Andrew Fran- 
klin, Franco Furger, Jonathan Galassi, Tony Gilliand, Richard 
Hasing, George Holmgren, Leon Kass, Bill Kristol, Jay Lefko- 
witz, Michael McGuire, David Prentice, Gary Schmitt, Abram 
Shulsky, Gregory Stock, Richard Velkley, Caroline Wagner, 
E.O. Wilson, Adam Wolfson, şi Mark Wheat. Îi rămîn îndatorat 

agentului meu literar, Esther Newberg, ca şi tuturor celor de i 
International Creative Management care m-au ajutat de-a lungul 
anilor. Asistenţii mei în cercetare, Mike Curtis, Ben Allen, 
Christine Pommerening, Sanjay Marwah și Brian Grow, mi-au 
oferit un sprijin inestimabil. Cynthia Paddock, asistenta. mea 
personală, a contribuit la forma finală a manuscrisului. Ca întot- 
deauna, soția mea Laura s-a dovedit un fin comentator al manu- 
scrisului, referindu-se la unele chestiuni de pe poziţii foarte 


ferme. 


PARTEA ÎNTÎI 


CĂI CĂTRE VIITOR 


1 
O poveste despre două distopii 


Amenințarea la care este expus omul nu provine în primul rînd 
de la mașinile şi aparatele tehnicii, al căror efect ar putea fi, 
de bună seamă, mortal. Adevărata amenințare l-a și atacat pe 
om în esența sa. Dominația Ge-stell-ului ameninţă cu posibili- 
tatea ca omului să-i fie re/uzat să poposească intr-o scoatere 
din ascundere mai originară şi să descopere chemarea unui 
adevăr mai apropiat de început. 


MARTIN HEIDEGGER, Întrebarea privitoare la tehnică! 


M-am născut în 1952, chiar în toiul exploziei demografice ame- 
ricane. Pentru orice persoană care a crescut ca și mine în decade- 
le mediane ale secolului douăzeci, viitorul şi potenţialităţile sale 
terifiante au fost definite de două cărţi, 7984 a lui George Orwell 
(publicată pentru prima dată în 1949) şi Minunata lume nouă de 
Aldous Huxley (apărută în 1932). 

Cele două cărți au fost pe departe mult mai vizionare decît și-ar 
fi putut închipui cineva în acea perioadă, fiind centrate pe două 
tehnologii diferite care aveau de fapt să și apară şi să definească 
lumea în următoarele două generații. Romanul 7984 vorbea despre 
ceea ce noi numim acum tehnologia informaţiei. Cheia succesului 
vastului imperiu totalitar care pusese stăpînire pe Oceania era un 
aparat denumit teleecran, cu un afişaj pe o suprafață plană capabil 
să recepționeze și să transmită simultan imagini din fiecare locuință 
către un Big Brother care plana asupra tuturor. Teleecranul permi- 
tea o vastă centralizare a vieţii sociale sub conducerea Ministe- 
rului Adevărului şi a Ministerului Dragostei, îngăduindu-i guver- 
nului să desființeze intimitatea prin monitorizarea fiecărui cuvînt 
şi fiecărei acțiuni cu ajutorul unei masive rețele de cabluri. 

Minunata lume nouă, în schimb, se referea la cealaltă mare re- 
voluţie tehnologică ce urma să aibă loc, aceea a biotehnologiei. 
Bokanovskificarea, crearea oamenilor nu în utere, ci, așa cum se 
spune astăzi, in vitro; sucul de soma cu proprietăţi halucinogene, 
care le dădea oamenilor o stare de fericire instantanee; Feely-le, în 
care senzaţia era simulată prin electrozi implantați; modificarea 
comportamentului prin repetarea constantă a unor mesaje subli- 

minale și, cînd metoda eşua, prin administrarea de diverși hor- 
moni artificiali — iată ce îi conferea acestei cărți o atmosferă cît 
se poate de sinistră. 

La mai bine de o jumătate de secol de la publicarea acestor cărți, 
se poate vedea că, în timp ce previziunile tehnologice ale celei 
dintii, 1984, au fost uimitor de exacte, previziunile ei politice au 
fost total greșite. Anul 1984 a venit şi a trecut, surprinzînd Sta- 
tele Unite încă încleștate în războiului rece cu Uniunea Sovie- 
tică. În acel an a fost lansat un nou model de computer personal 
IBM şi a început ceea ce urma să devină revoluţia calculatoare- 
lor personale (PC). Aşa cum a arătat Peter Huber, calculatorul 
personal, conectat la Internet, era de fapt concretizarea teleecra- 
nului lui Orwell. Dar în loc să devină un instrument de centra- 
lizare şi de tiranie, a dus exact la rezultatul opus: democratizarea 
accesului la informaţie și descentralizarea politică. În loc ca Big 
Brother să-i privească pe toţi, oamenii puteau utiliza PC-ul şi Inter- 
netul pentru a-l privi pe Big Brother, căci guvernele de pretutin- 
deni au fost forțate să publice mai multe informaţii despre propriile 
activităţi. 

Exact la cinci ani după 1984, într-o serie de evenimente drama- 
tice care ar fi părut mai devreme science fiction politic, Uniunea 
Sovietică şi imperiul ei s-au prăbușit, iar amenințarea totalitară 
evocată atit de viu de Orwell a dispărut. Oamenii s-au grăbit din 
nou să sublinieze că aceste două evenimente — prăbuşirea impe- 
riilor totalitariste și apariția calculatorului personal, ca şi alte 
forme necostisitoare ale tehnologiei informaţiei, de la televizoare 
şi radiouri la faxuri şi e-mail-uri — nu au fost lipsite de legătură. 
Stăpînirea totalitară depindea de capacitatea unui regim de a men- 
ține un monopol asupra informaţiei și, o dată ce tehnologia mo- 
dernă a informaţiei a făcut posibil acest lucru, puterea regimului 
a fost subminată. 

Previziunile politice ale celeilalte mari distopii, Minunata lume 
nouă, rămîn încă să se îndeplinească. Multe dintre tehnologiile 
imaginate de Huxley, precum fertilizarea in vitro, mamele suro- 
gat, substanţele psihotrope şi ingineria genetică pentru crearea ar- 
tificială a copiilor sînt deja de actualitate sau vor fi în scurt timp. 
Dar această revoluție tocmai a început; avalanşa zilnică de anun- 

țuri despre noi progrese în tehnologia biomedicală şi sotiei 
precum încheierea Proiectului spira Uman i anul 
ă ierea unor schimbări mult mai serioase. y 
E cani one evocate de aceste două cărţi, cel din Minu- 
nata lume nouă mi s-a părut întotdeauna mai subtil şi mai Ia 
vocator. Se poate ușor vedea ce anume este nefiresc în lumea din 
1984: se ştie că protagonistul, Winston Smith, urăște de Mt 
şobolanii, aşa că Big Brother construieşte o cușcă în care pn anii 
îl pot muşca de faţă pe Smith pentru a-l determina să-și E 
iubita. Aceasta este lumea tiraniei clasice, dotată cu puterea teh- 
nologiei, dar nu foarte diferită de tragediile văzute și cunoscute 
în istoria omenirii. ! 
. în di lume nouă, dimpotrivă, răul nu este atit de evident, 
fiindcă nimeni nu este rănit; într-adevăr, aceasta este o lume în care 
toți capătă ceea ce doresc. Așa cum observă unul dintre e 
naje, „Controlorii şi-au dat seama că forţa nu le foloseşte “şi 
oamenii ar trebui mai degrabă seduși decît siliţi să trăiască într-o 
societate ordonată. În această lume, bolile şi conflictele sociale 
au fost abolite, nu mai există depresie, nebunie, ea a E) 
suferință sufletească, sexul este de bună calitate şi uşor accesibil. 
Există chiar şi un minister care se preocupă ca timpul scurs între 
apariţia unei dorințe şi satisfacerea ei să fie cît mai scurt. Nimeni 
nu mai ia religia în serios, nimeni nu mai este introspectiv şi nu mai 
are dorinţe neîmplinite, familia biologică a fost abolită şi nimeni 
nu mai citeşte Shakespeare. Dar nici nu duce nimeni dorul acestor 
lucruri (mai puţin John Savage, protagonistul cărții), fiindcă toţi 
îi iciţi şi sănătoşi. “A 
itemi o taitot probabil că s-au scris cîteva milioa- 
ne de eseuri şcolare ca răspuns la întrebarea „Ce anume este ne- 
firesc în această imagine?“. Răspunsul dat de obicei (cel puţin în 
eseurile de nota 10) sună în felul următor: oamenii din Minunata 
lume nouă pot fi sănătoşi și fericiţi, dar au încetat să mai fie si 
țe omenești. Ei nu se mai luptă, nu mai au aspirații, nu mai iul i 
nu mai simt durerea, nu mai trebuie să ia decizii morale dificile, 
nu mai au familii, nu mai fac nici unul dintre lucrurile pe care le 
asociem prin tradiţie cu statutul de om. Nu mai au acele caracte- 
ristici care ne conferă demnitatea umană. Într-adevăr, specia uma- 





18 VIITORUL NOSTRU POSTUMAN 


nă nu mai există, căci aceşti oameni au fost crescuţi separat de 
Controlori în castele Alfa, Beta, Epsilon și Gama, la fel de îndepăr- 
tate una de cealaltă pe cit sînt de diferiți oamenii de animale. Lu- 
mea lor a devenit nenaturală în cel mai profund sens imaginabil, 
fiindcă a fost modificată natura umană. După spusele bioeticia- 
nului Leon Kass, „Spre deosebire de omul împovărat de boală 
sau sclavie, oamenii dezumanizaţi de genul celor din Minunata 
lume nouă nu sînt trişti, nu ştiu că s-au dezumanizat şi, ceea ce 
este cel mai grav, nici nu le-ar păsa dacă ar şti. Ei sînt, într-ade- 
văr, nişte sclavi fericiţi care se bucură de o fericire aservită.“3 
Dar cu toate că un astfel de răspuns îl poate mulțumi pe profe- 
sorul tipic de limba engleză din învățămîntul secundar, el de-abia 
dacă pătrunde în coaja problemei (după cum notează Kass în 
continuare). Căci ne putem întreba: De ce este oare atit de im- 
portant să fim ființe omenești în acel mod tradiţional definit de 
Huxley? La urma urmei, stadiul atins astăzi de specia umană este 
produsul unui proces evolutiv care durează de milioane de ani şi 
care, cu un dram de noroc, va continua multă vreme în viitor. Nu 
există trăsături omeneşti fixe, cu excepţia unei capacităţi gene- 
rale de a alege ceea ce dorim să fim, de a ne modifica în confor- 
mitate cu dorinţele noastre. Așadar, cine ne poate spune că a fi om 
şi a avea demnitate înseamnă să ne păstrăm o serie de reacții emo- 
ţionale care sînt produsul secundar accidental al istoriei noastre 
evolutive? Familia biologică, natura umană sau ființa omeneas- 
că „normală“ nu există, şi chiar dacă ar exista, de ce să ne ghi- 
dăm după ele pentru a stabili ceea ce este corect şi just? Huxley 
ne spune, de fapt, că ar trebui să continuăm să simţim durerea, 
să fim deprimaţi sau singuri, sau să suferim de o boală care să ne 
slăbească puterile, toate acestea deoarece aşa au făcut fiinţele 
omenești în mai toată existența lor ca specie. Cu siguranţă, ni- 
meni nu a ajuns să fie ales în Congres cu o astfel de platformă 
electorală. În loc să considerăm că aceste caracteristici formează 
baza „demnităţii umane“, de ce să nu ne acceptăm pur şi simplu 
destinul de fiinţe care se automodifică? 
Huxley sugerează că una dintre sursele definiţiei a ceea ce în- 
seamnă să fii o ființă omenească este religia. În Minunata lume 
nouă, religia a fost abolită, iar creştinismul este o amintire înde- 

ărtată. Tradiţia creştină susține că omul a fost creat după chipul 
i asemănarea lui Dumnezeu, care reprezintă sursa Soia ome- 
neşti. A utiliza biotehnologia pentru a ajunge la coca cb un & sea 
itor creştin, C.S. Lewis, numea „abolirea omului „este sii : 
încălcare a voinţei lui Dumnezeu. Dar nu cred că o citire ateni a 
textelor lui Huxley sau Lewis ar conduce la concluzia că vreun 
intre cei doi autori considera religia ca fiind singura bază de pe 
care se poate înțelege sensul existenței umane. Ambii scriitori ea 
perează că natura însăși, și în special natura umană, joacă un vol 
deosebit în a defini pentru noi ceea ce este bine și rău, drept ai ia 
drept, important și neimportant. Aşadar, judecata su inf 
asupra a „ceea ce este nefiresc“ în minunata nouă lume a lui Hz 
Jey stă în picioare sau se prăbușește o e a orare no: 
S i ei naturii umane ca surs; p 
| Tea iai cărţi este acela dea susţine că Huxley avea i 
tate, că cea mai semnificativă ameninţare pe care o setei 
biotehnologia contemporană este potenţialitatea de a modi a 
natura umană și, prin aceasta, de a ne transpune într-o etapă ot 
umană“ a istoriei. Acest lucru este important, susţin eu, fiin 
natura umană există, ea nu este lipsită de sens şi a conferit o care 
tinuitate stabilă experienţei noastre ca specie. Împreună cu rel i 
pia, ea defineşte valorile noastre fundamentale. Natura ti 
formează şi constrînge tipurile posibile de regimuri pobieece - 
fel încît o tehnologie suficient de puternică pentru a rem y a 
ceea ce sîntem va avea probabil iati negative asupra de- 
iei lil i a înseşi naturii politicii. n 
RE aria a în cazul lui 1 984, să O Rara 
cele din urmă că urmările biotehnologiei sînt complet şi sepia 
zător de benefice și că am greşit bătîndu-ne atit de mult capul cu 
ele. S-ar putea ca tehnologia să se dovedească mult mai puţin 
puternică decît pare astăzi sau ca oamenii să fie moderați și ae: 
cauţi în aplicarea ei. Dar unul dintre motivele pentru care nu s E 
chiar atit de optimist este faptul că biotehnologia, spre Si iee ia 
de multe alte progrese ale științei, Ea Ip At avantajele evideni 
je subtile într-un bloc compact. 
i site şi energia nucleară au fost percepute de la Su 
început ca periculoase, și ca urmare au fost supuse unor reguli 

stricte din momentul în care Proiectul Manhattan a creat prima 
bombă atomică în 1945. Comentatori precum Bill Joy şi-au făcut 
griji din pricina nanotehnologiei — adică a acelor mașinării la 
scală moleculară, autoreplicabile, în stare să se reproducă dinco- 
lo de orice control și să-și distrugă creatorii.+ Dar astfel de ame- 
ninţări sînt de fapt cel mai uşor de contracarat fiindcă sînt foarte 


evidente. Dacă există posibilitatea să fii ucis de o maşinărie pe 
care ai creat-o, atunci îţi iei măsuri de protecție. Şi pînă acum am 
reuşit să ne controlăm mașinăriile în mod rezonabil. 

Unele produse ale biotehnologiei sînt poate la fel de evident 
de periculoase pentru oameni — de exemplu, supermicrobii, noile 
Virusuri sau alimentele modificate genetic care produc reacţii to- 
xice. Ca și armele nucleare sau nanotehnologia, acestea sînt, în- 
tr-un fel, cel mai ușor de stăpinit, fiindcă o dată ce le-am identificat 
ca periculoase le putem considera o amenințare directă. Cele mai 
tipice amenințări pe care le prezintă biotehnologia sînt cele de- 
scrise atit de bine de Huxley şi rezumate în titlul unui articol al 
romancierului Tom Wolfe, „Regret, dar tocmai v-a murit sufle- 
tul“5. Tehnologia medicală ne oferă de multe ori un pact cu dia- 
volul: o viață mai lungă, dar cu o capacitate mintală redusă; 
eliberarea de depresii, însoţită de pierderea creativităţii sau a spi- 
ritului; terapii care şterg granița dintre ceea ce realizăm singuri 
şi ceea ce reuşim datorită nivelului diverselor substanțe chimice 
din interiorul creierelor noastre. 

Luaţi în considerare următoarele trei scenarii, toate reprezen- 
tînd variante potenţiale distincte care s-ar putea concretiza în ur- 
mătoarele două generaţii. 

Primul se referă la noile medicamente. Ca rezultat al progrese- 
lor înregistrate în neurofarmacologie, psihologii descoperă că per- 
sonalitatea umană este mult mai ușor de modelat decît se credea. 
Deja în zilele noastre medicamentele psihotrope precum Prozac 
sau Ritalin pot modifica trăsături ca respectul de sine şi capaci- 
tatea de concentrare, dar ele tind să producă o mulțime de efecte 
secundare și de aceea sînt evitate, cu excepția cazurilor cînd este 
necesară utilizarea lor strict terapeutică. În viitor însă cunoștin- 
ţele despre genomul uman le permit companiilor farmaceutice să 
creeze medicamente adaptate perfect la profilul genetic al fiecă- 

rui pacient în parte şi să diminueze foarte mult efectele secundare 
jedorite. Oamenii apatici pot deveni vioi; cei interiorizaţi se pot 
extraverti; adoptăm un tip de personalitate miercurea și altul la sfîr- 
şi! de săptămînă. Nu mai există nici o scuză ca cineva să fie depri- 
at sau nefericit; chiar şi cei fericiţi „în mod normal“ pot deveni 
ii mai fericiţi fără să se teamă de dependență, mahmureală sau 
eteriorarea de lungă durată a creierului. 

În cel de-al doilea scenariu, progresele din domeniul cercetării 
supra celulei stem le permit oamenilor de ştiinţă să regenereze 
principiu orice ţesut din organism, astfel încît speranța de viaţă 
depăşeşte cu mult 100 de ani. Dacă îţi trebuie o nouă inimă sau 
n nou ficat, ţi le creşti pur şi simplu în cavitatea toracică a unui 
porc sau a unei vaci; deteriorarea creierului din cauza maladiei 
Alzheimer sau a unui atac cerebral poate fi redresată. Singura pro- 
blemă este că există multe aspecte subtile și cîteva mai puţin sub- 
țile ale fenomenului îmbătrînirii la cei pentru care industria bio- 
tehnologică nu a reușit încă să găsească soluții: oamenii devin rigizi 
în gîndire și tind să aibă idei fixe cînd îmbătrînesc şi, oricît de 
mult ar încerca, nu se mai atrag din punct de vedere sexual unul 
pe celălalt şi continuă să tînjească după parteneri aflaţi la vîrsta 
reproducerii. Mai rău decit atât, ei pur şi simplu refuză să se dea 
la o parte, nu numai din calea copiilor, dar şi din cea a nepoților 
şi a strănepoţilor lor. Pe de altă parte, există atît de puţini oameni 
care au copii sau au vreo legătură cu reproducerea în stil tradi- 
țional încît acest lucru de-abia dacă mai contează. 

Într-un al treilea scenariu, cei bogaţi îşi fac un control de rutină 
al embrioanelor înaintea implantării, pentru optimizarea urmași- 
lor. Poţi recunoaște tot mai mult originea socială a unui tînăr după 
felul în care arată și după inteligenţă; dacă cineva nu se ridică la 
înălțimea așteptărilor sociale, el tinde mai degrabă să-şi învino- 
văţească părinţii pentru proasta lor opţiune genetică decit pe sine 
însuşi. Unele gene umane au fost transferate la animale și chiar 
la plante, în scopul cercetării şi pentru a obține noi produse medi- 
cale; iar unele gene animale au fost introduse în anumiți embrioni 
umani pentru a le mări rezistența fizică și imunitatea. Oamenii 
de știință nu au îndrăznit să producă o himeră la scală naturală, 
pe jumătate om, pe jumătate maimuţă, deși ar putea; dar unii ti- 

neri încep să suspecteze că acei colegi care dau un randament mult 
mai mic decît al lor nu sînt de fapt întru totul umani din punct de 
vedere genetic. Fiindcă, de fapt, nici nu sînt. 

Regret, dar tocmai v-a murit sufletul... n cimpina 

Spre sfîrşitul vieţii, Thomas Jefferson scria: „Răspîndirea ge- 
nerală a luminii ştiinţei a expus deja privirii tuturor adevărul pal- 
pabil că nici majoritatea oamenilor nu s-au născut cu şei pe spi- 
nare, şi nici cîţiva privilegiați nu au venit pe lume încălțaţi cu cizme 
şi cu pinteni, gata să-i călărească pe ceilalți în deplină legitimi- 
tate, prin voia Domnului.“ Egalitatea politică, consfinţită de De- 
claraţia de Independenţă, se bazează empiric pe egalitatea natu- 
rală dintre oameni. Ne deosebim mult ca indivizi şi din punctul 
de vedere al culturii, dar împărtășim o umanitate comună care îi 
permite fiecărei fiinţe omenești să aibă potenţialul de a comuni- 
ca şi de a intra într-o relaţie morală cu fiecare altă fiinţă omenească 
de pe planetă. Marea întrebare pusă de biotehnologie este urmă- 
toarea: Ce se va întîmpla cu drepturile politice o dată ce vom fi 
într-adevăr capabili să-i creștem pe unii oameni cu şei pe spina- 
re, iar pe alţii încălțaţi cu cizme şi cu pinteni? 


O soluţie directă 


Care ar putea fi reacţia noastră la biotehnologie, care în viitor 
va amesteca beneficiile potenţiale cu amenințări fie de natură fizi- 
că, sesizabile, fie de natură spirituală, insesizabile? Răspunsul este 
evident: Ar trebui să utilizăm puterea statului pentru a o contro- 
la. lar dacă biotehnologia se dovedeşte a fi dincolo de puterea de 
control a oricărui stat individual, atunci ea trebuie controlată la ni- 
vel internațional. Trebuie să începem încă de pe acum să ne gîndim 
concret cum să construim instituții care pot deosebi între utilizările 
bune şi cele rele ale biotehnologiei şi care pot aplica eficient aces- 
te reguli, atît la nivel naţional, cît şi internațional. j 

Acest răspuns evident nu este chiar atât de evident pentru mulţi 
dintre participanţii la dezbaterea actuală asupra biotehnologiei. 
Discuţia rămîne înţelenită la nivelul relativ abstract al eticii pro- 
cedeelor precum clonarea sau cercetările asupra celulei stem, și 
divizată în două tabere, una care ar vrea să permită totul şi alta 
care ar dori să interzică domenii largi ale cercetării şi practicii. 

Dezbaterea mai largă este, desigur, importantă, dar evenimentele 
se derulează atit de rapid încît în curînd vom avea nevoie de mai 
multe indicaţii practice despre cum putem direcţiona viitoarele 
progrese astfel încit tehnologia să rămînă în slujba omului şi să 
nu pună stăpinire pe el. De vreme ce pare la fel de puţin probabil 
că vom permite totul sau că vom interzice cercetarea cu perspec- 
tive foarte promițătoare, este necesar să găsim o cale de mijloc. 

Crearea unor noi instituții care să reglementeze aceste chestiuni 
nu trebuie abordată facil, avînd în vedere ineficiența care însoţeş- 
te toate eforturile de legiferare. În ultimele trei decenii, a existat la 
nivel mondial o lăudabilă tendință de reducere a regulamentelor 
în sectoare largi ale economiei fiecărei naţiuni, de la liniile aerie- 
ne şi până la telecomunicaţii, şi, mai mult, de reducere a dimensiu- 
nilor şi a razei de acţiune a guvemului. Economia globală, apărută 
ca rezultat, este un generator mult mai eficient de bogăţie şi ino- 
Vaţie tehnologică. Excesul de legislaţie, însă, i-a făcut în trecut pe 
mulţi să se opună instinctiv oricărei forme de intervenţie a statu- 
lui, iar această aversiune din reflex faţă de legi va fi unul dintre 
principalele obstacole în calea instituirii unui control politic asu- 
pra biotehnologiei umane. 

Este însă important să precizăm un lucru: ceea ce funcţionează 
într-un sector al economiei nu va funcționa neapărat şi într-altul, 
Tehnologia informaţiei, de exemplu, aduce multe avantaje sociale 
şi destul de puţine dezavantaje şi, ca urmare, s-a trecut peste ea 
cu un număr relativ mic de hotărîri guvemamentale. Materialele 
radioactive şi deşeurile toxice, pe de altă parte, sînt supuse unor 
stricte controale naţionale şi internaţionale deoarece comerțul ili- 
cit cu astfel de substanţe ar fi cu siguranță periculos. 

Una dintre cele mai mari probleme în găsirea argumentelor pen- 
tru a reglementa biotehnologia umană este concepția împărtăși- 
tă de mulţi conform căreia, chiar dacă ar fi de dorit să oprim pro- 
eresul tehnologic, acest lucru este imposibil. Dacă Statele Unite sau 
oricare altă țară ar încerca să interzică clonarea sau ingineria ge- 
netică în liniile germinale sau oricare alt procedeu, oamenii care 
ar dori să facă aceste lucruri s-ar muta pur şi simplu sub o altă 
jurisdicție, mai favorabilă, unde ele ar fi permise. Globalizarea 
şi competiţia internaţională în cercetarea biomedicală fac ca acele 
țări care îşi pun singure piedici aplicînd constrîngeri etice asupra 

comunităților lor ştiinţifice sau a industriilor biotehnologice să își 
primească pedeapsa. 

Ideea că este imposibil să oprim sau să controlăm progresul 
tehnologic este pur și simplu greşită, dintr-o serie de motive care 
vor fi expuse mai pe larg în capitolul 10 din această carte. De fapt, 
noi controlăm o varietate de tehnologii și numeroase tipuri de 
cercetare ştiinţifică: oamenii nu sînt mai liberi să facă experimente 
pentru crearea unor noi arme biologice decit să facă experimente cu 
subiecți umani fără consimțămiîntul acestora în deplină cunoștință 
de cauză. Faptul că există unii indivizi sau organizații care încalcă 
aceste reguli sau că sînt unele țări unde regulile fie nu există, fie 
nu se aplică întotdeauna nu este o scuză ca să nu se mai scrie re- 
guli. La urma urmei, unii tilhari şi ucigași scapă nepedepsiţi, dar 
acesta nu e un motiv pentru a legaliza tilhăria și crima. 

Trebuie cu orice preţ să evităm o atitudine defetistă faţă de teh- 
nologie, conform căreia, de vreme ce nu putem face nimic ca să 
oprim sau să modelăm acele progrese care ne displac, nu avem 
motive să ne mai chinuim să încercăm. Alcătuirea unui sistem de 
reglementări care să le permită societăţilor să controleze bioteh- 
nologia umană nu va fi un lucru simplu: va trebui ca legiuitorii 
din țările din întreaga lume să facă un pas înainte şi să ia decizii 
dificile în chestiuni ştiinţifice complexe. Cadrul şi forma institu- 
țiilor desemnate să pună în aplicare noile reguli rămîn o problemă 
nerezolvată încă; va fi destul de dificil să se redacteze niște legi 
care să nu obstrucționeze decît în cea mai mică măsură progre- 
sele pozitive, dar care, în acelaşi timp, să poată fi puse eficient 
în aplicare. Și mai dificilă va fi crearea unor legi comune la nivel 
internaţional, făurirea consensului unor țări cu diferite culturi şi 
perspective asupra aspectelor etice din subsidiar. Dar în trecut au 
fost îndeplinite cu succes şi alte sarcini politice de o complexi- 
tate comparabilă. 


Biotehnologia şi reînceputul istoriei 


Multe dintre dezbaterile actuale asupra biotehnologiei, referi- 
toare la probleme precum clonarea, cercetările asupra celulei stem 
şi ingineria liniilor germinale, sînt polarizate, pe de o parte, în ju- 
rul comunității ştiinţifice, pe de altă parte, în jurul celor cu con- 

vingeri religioase. Cred că această polarizare nu este nimerită, 
fiindcă îi face pe mulți să creadă că unicul reproş care li se poate 
aduce anumitor progrese din domeniul biotehnologiei ţine de cre- 
dinţa religioasă. În special în Statele Unite, problema biotehno- 
logiei a ajuns să fie pusă în discuţie în legătură cu avortul; mulţi 
cercetători consideră că unele descoperiri de valoare sînt ţinute 
în loc din respect pentru un mic număr de fanatici care se opun 
avortului. 

Consider că motivele pentru care este important să fim circum- 
specţi în privința anumitor inovaţii din biotehnologie nu au ni- 
mic de-a face cu religia. Cazul pe care îl voi expune aici poate fi 
numit aristotelic, nu fiindcă fac apel la autoritatea lui Aristotel 
ca filozof, ci fiindcă tipul său de argumentaţie logică despre po- 
litică şi natură îmi va servi drept model în încercarea mea. 

De fapt, Aristotel susţinea că noțiunile omeneşti de dreptate şi 
de nedreptate — ceea ce numim astăzi drepturile omului — se 
bazează, în fond, pe natura umană. Cu alte cuvinte, fără să înţe- 
legem cum se îmbină dorinţele, scopurile, trăsăturile şi compor- 
tamentele firești pentru a forma un întreg uman, nu putem 
înţelege țelurile omeneşti şi nu putem face judecăţi despre drep- 
tate şi nedreptate, despre bine şi rău, despre corectitudine şi in- 
corectitudine. Ca mulți alţi filozofi utilitarişti mai recenți, 
Aristotel credea că binele se defineşte prin ceea ce doresc oame- 
nii; dar în timp ce utilitariştii căutau să reducă țelurile omeneşti 
la un simplu numitor comun, precum eliberarea de suferinţă sau 
maximizarea utilității, Aristotel păstra o perspectivă complexă și 
nuanțată asupra diversităţii şi măreției țelurilor firești ale oame- 
nilor. Scopul filozofiei sale era acela de a încerca să diferenţieze 
forma naturală de cea convenţională şi să ordoneze rațional bu- 
nurile omeneşti. 

Aristotel împreună cu predecesorii săi direcţi, Socrate și Platon, 
au inițiat un dialog despre natura ființei omenești care a conti- 
nuat în tradiţia filozofică occidentală pînă în perioada modernă 
timpurie, cînd s-a născut democraţia liberală. Deși aveau loc dis- 
pute semnificative despre ce anume este natura uniană, nimeni nu 
îi contesta importanța ca temelie a drepturilor și a justiției. Printre 
cei care au crezut în dreptul natural au fost Părinții Fondatori ai 

Americii, care şi-au întemeiat pe el revoluția împotriva coroanei 
britanice. Cu toate acestea, conceptul a fost dezavuat în ultimele 
două secole de filozofii şi intelectualii din mediul academic. 

Aşa cum se va vedea în partea a II-a, după părerea mea aceasta 
e o greșeală, orice definiție semnificativă a drepturilor omului tre- 
buind să pornească de la nişte judecăţi reale despre natura umană. 
Biologia modernă conferă în sfirşit un conținut empiric semnifi- 
cativ concepției de natură umană, în timp ce revoluția biotehno- 
logică amenință să ne smulgă cupa cu punci de sub nas. 

Orice ar crede filozofii şi sociologii din mediul academic de- 
spre conceptul de natură umană, faptul că a existat o natură umană 
stabilă de-a lungul istoriei omeneşti a avut consecinţe politice 
majore. Aristotel şi toţi ceilalţi teoreticieni serioşi ai naturii umane 
au înţeles că de la natură oamenii sînt animale culturale, ceea ce 
înseamnă că ei pot învăţa din experienţă şi pot transmite această 
învăţătură descendenților lor, prin mijloace negenetice. De aici 
rezultă că natura umană nu determină strict comportamentul uman, 
ci conduce la o mare diversitate de moduri în care oamenii îşi 
cresc copiii, se autoguvernează, își procură resursele şi aşa mai 
departe, Eforturile constante ale omenirii pentru automodificarea 
culturală sînt cele care conduc la istoria umană şi la creşterea 
treptată a complexităţii și rafinamentului instituţiilor omeneşti 
de-a lungul timpului. 

Progresul și evoluţia culturală i-au făcut pe mulţi ginditori mo- 
derni să considere că fiinţele omeneşti sînt aproape infinit flexi- 
bile — adică pot fi modelate de mediul lor social astfel încît să 
se comporte în nenumărate feluri. Aici se află sursa prejudecăţii 
contemporane împotriva conceptului de natură umană. Mulţi dintre 
cei ce credeau în construcția socială a comportamentului uman 
aveau serioase motive ascunse: sperau să utilizeze ingineria so- 
cială pentru a crea societăţi care să fie drepte sau cinstite în func- 
ţie de un principiu ideologic abstract. De la Revoluția Franceză, 
lumea a fost zguduită de o serie de mişcări politice utopice care 
au căutat să creeze raiul pe pămînt printr-o revizuire radicală a 
instituţiilor de bază ale societăţii, de la familie la proprietatea pri- 
Vată şi la stat. Aceste mișcări au culminat în secolul douăzeci 





A 





O POVESTE DESPRE DOUĂ DISTOPII 27 


prin revoluțiile socialiste care au avut loc în Rusia, China, Cuba, 
Cambogia etc. 

Pînă la sfirșitul secolului, practic toate aceste experimente eșua- 
seră, iar în locul lor au început să se facă eforturi pentru a crea 
şi reinstaura democraţii liberale la fel de moderne, dar mai puţin 
radicale din punct de vedere politic. Un motiv important al aces- 
tei convergențe internaţionale în privința democraţiei liberale a 
fost legat de tenacitatea ființei omenești. Căci deși comporta- 
mentul uman este flexibil și variabil, el nu poate rămîne așa pen- 
tru totdeauna; la un moment dat instinctele naturale şi modelele 
de comportament adînc înrădăcinate se impun din nou, submi- 
nînd cele mai bine alcătuite planuri ale unui expert în inginerie 
socială. Multe regimuri socialiste au abolit proprietatea privată, 
au slăbit familia și au cerut ca oamenii să fie mai degrabă altru- 
işti faţă de ceilalți oameni în general decît față de un cerc mai re- 
strîns de prieteni şi membri ai familiei. Dar evoluţia nu a format 
omul după acest tipar. Indivizii din societăţile socialiste s-au 
opus noilor instituții la fiecare pas, iar atunci cînd s-a prăbușit 
socialismul după căderea Zidului Berlinului în 1989, modele mai 
vechi și mai familiare de comportament s-au impus din nou pre- 
tutindeni. 

Instituţiile politice nu pot aboli totalmente cu succes nici na- 
tura şi nici educaţia. Istoria secolului douăzeci s-a definit prin 
două orori contrare, regimul nazist, care susținea că biologia este 
totul, şi comunismul, care afirma că aceasta nu are aproape nici 
o importanță. Democraţia liberală a apărut ca unicul sistem poli- 
tic viabil şi legitim pentru societăţile moderne, fiindcă evită am. 
bele extreme, orientind politica în funcţie de normele justiţii 
create de-a lungul istoriei și neintervenind excesiv în modelele 
naturale de comportament. 

Au existat numeroşi alți factori care au influențat traiectoria 
istoriei, pe care i-am discutat în cartea mea Sfirșitul istoriei şiul- 
timul om”. Una dintre forţele motrice fundamentale ale procese- 
lor istorice omeneşti a fost dezvoltarea științei și tehnologiei, 
care determină orizontul posibilităţilor de producţie economică 
şi, deci, o mare parte din trăsăturile structurale ale societăţii. În 
special dezvoltarea tehnologiei la sfirşitul secolului douăzeci a 

condus la democraţia liberală. Aceasta nu fiindcă tehnologia pro- 
movează libertatea politică și egalitatea per se — departe de a 
face acest lucru! —, ci fiindcă tehnologiile de la sfirşitul secolu- 
lui douăzeci (în special cele legate de informaţie) sînt ceea ce 
politologul Ithiel de Sola Pool a numit tehnologii ale libertăţii 

Nu există însă nici o garanţie că tehnologia va produce întot- 
deauna astfel de rezultate politice pozitive. Multe progrese teh- 
nologice din trecut au redus libertatea omului”. Dezvoltarea agri- 
culturii, de exemplu, a dus la apariţia unor mari societăți ierarhice 
şi a făcut ca sclavia să devină mai uşor de pus în practică decît 
fusese în perioada vinătorilor-culegători. Mai recent, maşina de 
egrenat bumbacul inventată de Eli Whitney a făcut ca recoltele 
de bumbac să devină o importantă marfă direct vandabilă în su- 
dul Americii la începutul secolului nouăsprezece şi a condus la 
revitalizarea instituţiei sclaviei în această zonă. 

Aşa cum au subliniat cei mai atenţi critici ai „sfirşitului isto- 
rii“, nu poate exista un sfirşit al istoriei fără un sfîrșit al ştiințe- 
lor moderne ale naturii şi al tehnologiei.!0 Nu numai că nu ne aflăm 
deloc la sfirşitul științei şi tehnologiei, dar se pare că ne aflăm 
Chiar la începutul uneia dintre cele mai importante perioade de 
progrese tehnologice din istorie. Biotehnologia și o mai bună în- 
țelegere științifică a creierului omenesc promit să aibă ramifica- 
ţii politice extrem de semnificative. Împreună, ele relansează ca- 
pacităţile ingineriei sociale la care societăţile, cu tehnologiile lor 
de secol douăzeci, renunțaseră. 

Dacă privim retrospectiv la instrumentele ingineriei sociale şi 
ale planificatorilor utopici, acestea ni se par incredibil de nerafi- 
nate și neştiinţifice. Agitaţia şi propaganda, lagărele de muncă, reedu- 
carea, freudismul, condiţionarea copilului mic, behavioralismul — 
toate acestea au fost tehnici utilizate pentru a sili cuiul pătrat al 
naturii umane să încapă în gaura rotundă a planificării sociale. 
Nici unul dintre acestea nu s-a bazat pe cunoașterea structurii 
neurologice sau a bazei biochimice a creierului, nici una nu a în- 
ţeles sursele genetice ale comportamentului, sau, dacă au fă- 
cut-o, nici una nu a putut să le influenţeze. 

Toate acestea s-ar putea schimba în următoarele cîteva gene- 
raţii. Nu trebuie să ne imaginăm o revenire la eugenia sponsori- 

zată de stat sau o largă răspîndire a ingineriei genetice pentru a 
vedea cum s-ar putea întîmpla acest lucru. Neurofarmacologia a 
produs deja nu numai Prozac-ul, împotriva depresiei, dar și Ri- 
talin-ul, pentru controlul comportamentului neascultător al copi- 
ilor mici. De vreme ce descoperim nu numai corelaţii, ci chiar 
legături moleculare între gene şi trăsături precum inteligența, 
agresivitatea, identitatea sexuală, criminalitatea, alcoolismul etc., 
oamenii îşi vor da seama negreşit că se pot servi de aceste cunoș- 
tințe pentru propriile scopuri sociale. Acest lucru se va manifesta 
pină la urmă ca o serie de probleme etice cu care se va confrun- 
ta fiecare părinte în parte, şi de asemenea ca o temă politică ce 
s-ar putea ca într-o bună zi să ajungă să domine politica. Dacă de- 
odată părinţilor bogaţi li s-ar deschide perspectiva de a creşte in- 
teligența copiilor lor, ca şi pe cea a tuturor descendenților ce vor 
urma, atunci ne-am afla nu numai în faţa unei dileme, ci chiar a 
unui adevărat război de clasă. 

Această carte cuprinde trei părți. Prima prezintă cîteva căi pla- 
uzibile către viitor şi extrage cîteva consecințe de prim rang, de 
la cele pe termen scurt și foarte probabile pînă la cele mai depăr- 
tate în timp şi incerte. Cele patru etape puse în evidenţă aici sînt: 


* creşterea nivelului de cunoștințe despre creier şi despre sur- 
sele biologice ale comportamentului uman; 

* neurofarmacologia și manipularea sentimentelor şi compor- 
tamentului; 

* prelungirea vieţii; 

- şi, în sfîrşit, ingineria genetică. 


Partea a II-a tratează problemele filozofice ridicate de capaci- 
tatea de a manipula natura umană și pledează pentru locul central 
al naturii umane în felul în care înțelegem binele și răul — adi- 
că drepturile omului — și pentru calea prin care putem dezvolta 
un concept de demnitate umană care să nu depindă de tezele re- 
ligioase referitoare la originile omului. Cei mai puţin înclinați 
spre discuţii politice mai teoretice pot alege să sară peste unele 
dintre capitolele cuprinse aici. 

Partea a III-a, finală, are un caracter mai practic: pledează pen- 
tru ideea că, dacă sintem îngrijoraţi în legătură cu unele dintre 

consecințele pe termen lung ale biotehnologiei, putem lua o ati- 
în privinţa ei, stabilind un cadru legislativ care să separe 
ile legitime de cele nelegitime. Partea finală a cărţii poate 
părea că suferă de viciul opus Părţii a II-a, intrînd în detalii de- 
spre anumite agenții şi legi din Statele Unite şi din alte ţări, dar 
nu fără motiv. Progresul tehnologic este atit de rapid, încît avem 
nevoie să ajungem repede la o analiză mult mai concretă a tipului 
de instituţii necesare pentru a face faţă acestor cerinţe. 

Există numeroase probleme practice pe termen scurt legate de 
strategiile politice, ridicate de progresele realizate în biotehnolo- 
gie, cum ar fi definitivarea Proiectului Genomului Uman, inclusiv 
discriminarea genetică și caracterul privat al informaţiei genetice. 
Această carte nu se va axa pe nici una dintre aceste chestiuni, pe 
de o parte fiindcă au fost deja discutate pe larg de alți autori, pe 
de altă parte fiindcă cele mai mari provocări lansate de bioteh- 
nologie nu sînt cele care se profilează deja la orizont, ci cele care 
se află încă la o distanţă de un deceniu sau chiar de o generaţie. 
Important este însă să recunoaştem că această provocare nu este 
doar una etică, ci şi una politică. Deciziile politice luate în urmă- 
torii cîţiva ani legate de felul în care ne raportăm la această teh- 
nologie sînt cele care vor hotărî dacă intrăm sau nu într-un viitor 
postuman și dacă vom fi confruntaţi cu potențiala prăpastie mo- 
rală pe care un astfel de viitor ne-o deschide în fața ochilor. 








2 


Științele creierului 


Ce perspective există ca revoluţia biotehnologică să aibă con- 
secinţe politice şi nu să se limiteze doar la a afecta viețile anu- 
mitor părinți şi copii? Ce noi posibilități de a modifica sau de a 
controla comportamentul uman la nivel macro vor exista şi, în 
special, cât de mare este probabilitatea ca într-o bună zi să putem 
modifica în mod conștient natura umană? 

Unii promotori ai Proiectului Genomului Uman, cum ar fi di- 
rectorul executiv al Human Genome Science, William Heseltine, 
au lansat afirmaţii de larg ecou despre realizările viitoare ale bio- 
logiei moleculare contemporane, susținînd că „în măsura în care 
înțelegem procesul de refacere a organismului la nivel genetic... 
vom putea să ne propunem ca țel menţinerea corpurilor în stare 
normală de funcționare, poate pentru totdeauna“. Dar majorita- 
tea oamenilor de ştiinţă care lucrează în acest domeniu au perspec- 
tive mult mai modeste asupra activităţii lor și în privința a ceea 
ce ar putea realiza într-o bună zi. Mulţi ar spune că pur şi simplu 
caută remedii pentru anumite boli cu cauze genetice, cum ar fi 
fibroza chistică şi cancerul la sîn, că există obstacole imense în 
faţa clonării umane și a ameliorării genetice şi că modificarea 
naturii umane este un subiect demn de science fiction, fiind teh- 
nic imposibilă. 

Previziunea tehnologică este cunoscută pentru dificultățile şi 
riscurile pe care le ridică, în special atunci cînd este vorba de eve- 
nimente care vor avea loc la distanţă de o generație sau două. Cu 
toate acestea, este important să prezentăm cîteva scenarii pentru 
viitor care să sugereze o serie de soluţii, dintre care unele s-ar 

putea să nu se materializeze niciodată. Aşa cum se va vedea, bio- 
tehnologia modernă a produs deja efecte ce vor avea consecințe 
pentru politica mondială în următoarea generaţie, chiar dacă in- 
gineria genetică nu va reuși între timp să producă nici un bebe- 
luş la comandă. 

Atunci cînd ne referim la revoluţia biotehnologică, este impor- 
tant să ne amintim că vorbim despre ceva mult mai vast decît in- 
gineria genetică. Astăzi asistăm nu numai la o revoluţie tehnologi- 
că în capacitatea noastră de a decoda și manipula ADN-ul, ci şi 
la o revoluţie în știința fundamentală a biologiei. Această revo- 
luţie științifică se bazează pe descoperiri şi progrese dintr-un nu- 
măr de domenii înrudite, în afara biologiei moleculare, cum ar fi 
neuroștiința cognitivă, genetica populaţiei, genetica comportamen- 
tală, psihologia, antropologia, biologia evoluționistă și neurofar- 
macologia. Toate aceste domenii ale progresului științific ar pu- 
tea avea implicaţii politice, fiindcă ele sporesc cunoștințele noastre 
despre sursa întregului comportament uman, creierul, şi deci şi 
capacitatea noastră de a-l manipula. 

Aşa cum vom vedea, lumea ar putea ajunge să arate cu totul alt- 
fel în următoarele decenii fără să trebuiască să recurgem la pre- 
supuneri eroice despre posibilităţile ingineriei genetice. Astăzi şi 
în viitorul foarte apropiat, sîntem puși în faţa unor decizii etice 
în ce priveşte caracterul privat al datelor genetice, utilizarea co- 
respunzătoare a medicamentelor, studiile asupra embrionilor şi clo- 
narea umană. Curînd, însă, ne vom confrunta cu problema selec- 
ției embrionilor și gradul în care pot fi utilizate toate tehnologiile 
medicale în scopul perfecţionării, mai degrabă decît în scopuri 
terapeutice. 


Revoluţia din 
neuroştiința cognitivă 


Prima cale către viitor nu are nimic de-a face cu tehnologia, ci 
pur şi simplu depinde de acumularea cunoştinţelor despre gene- 
tică și comportament. Multe dintre beneficiile anticipate de pe 
urma Proiectului Genomului Uman nu sînt legate de posibili ţi- 
le ingineriei genetice, ci reies mai degrabă din genomică — adi- 

că înțelegerea funcţiilor de bază ale genelor. Genomica va per- 
mite, de exemplu, adaptarea medicamentelor la fiecare individ 
în parte pentru a reduce şansele de producere a unor efecte se- 
cundare nedorite; le va oferi cultivatorilor de plante cunoştinţe 
mult mai precise despre crearea unor noi specii.? 

Încercarea de a asocia genele cu comportamentul a precedat 
însă cu mulți ani Proiectul Genomului Uman şi a condus deja la 
un număr de dezbateri politice aprinse. 

Cel puţin din vremea vechilor greci, oamenii au continuat să 
aibă păreri diferite despre raportul dintre natură și educaţie în 
comportamentul uman. În cea mai mare parte a secolului două- 
zeci, ştiinţele naturale și, cu precădere, cele sociale au tins să 
scoată în evidență mai degrabă factorii culturali determinanți ai 
comportamentului decît pe cei naturali. Roata s-a întors în ulti- 
mii ani — după părerea multora, chiar prea mult — în favoarea 
cauzelor genetice.) Această mutație în perspectiva științifică se 
reflectă pretutindeni în presa de popularizare, în discuţiile de- 
spre „gene pentru“ orice, variind de la inteligenţă pînă la grăsi- 
me sau agresivitate. 

Dezbaterea în privința rolurilor jucate de ereditate și cultură 
în formarea oamenilor a fost intens politizată de la bun început, 
conservatorii tinzînd să favorizeze explicaţiile bazate pe natură, 
iar politicienii de stinga scoţînd în evidenţă rolul educaţiei. Ar- 
gumentele ereditariste au fost utilizate în scopuri ignobile de că- 
tre diverşi rasişti și bigoţi de-a lungul primelor decenii ale 
secolului douăzeci pentru a explica de ce unele rase, culturi și 
societăţi sînt inferioare altora. Hitler este doar cel mai cunoscut 
reprezentant al dreptei care a susținut gîndirea genetică. Cei care 
se opuneau imigrației în Statele Unite înainte de votarea restric- 
tivei Legi a Imigraţiei din 1924 susțineau, precum Madison 
Grant în cartea sa din 1921, The Passing of the Great Race?, că 
mutaţia produsă în tiparele imigrației din nordul către sudul Eu- 
ropei a dus la deteriorarea fondului rasial american.* 

Pedigree-ul dubios al argumentelor ereditariste a aruncat o um- 
bră asupra majorităţii discuţiilor despre genetică din a doua jumă- 
tate a secolului douăzeci. Intelectualii progresiști erau preocupaţi 
îndeosebi să contracareze argumentele referitoare la natură. Și asta 

nu numai fiindcă diferențele naturale dintre grupurile de oameni 
implicau o ierarhie socială, ci și fiindcă trăsăturile naturale, chiar 
şi atunci cînd sînt universal împărtășite, implicau limitarea fle- 
xibilităţii umane, și deci a speranțelor și aspirațiilor omeneşti. Sus- 
ținătorii feminismului au fost printre cei mai înverşunaţi opozanți 
ai oricărei sugestii că diferenţele dintre bărbaţi şi femei ar fi de- 
terminate genetic și nu social.* 

Problema perspectivei sociale construcționiste extreme și a per- 
spectivei ereditariste extreme este aceea că nici una dintre ele nu 
se poate susţine în lumina dovezilor empirice ce ne stau la dispo- 
ziţie în prezent. În timpul mobilizării pentru primul război mon- 
dial, armata Statelor Unite a început să testeze pe scară largă 
inteligența noilor recruți, oferind pentru prima oară date despre 
capacităţile cognitive ale diferitelor grupe rasiale și etnice.7 Aces- 
te date au fost manipulate de către opozanții imigrației ca dovezi 
pentru inferioritatea mintală a evreilor şi negrilor, printre alții. Î 
tr-una dintre marile pledoarii timpurii împotriva „rasismului ști- 
inţific“, antropologul Franz Boas a arătat, într-un studiu atent 
conceput, că mărimea capului şi a intelectului copiilor de imi- 
granți tindea să o egaleze pe cea a copiilor născuți în America, 
atunci cînd primii beneficiau de hrană americană. Altele demon- 
strau caracterul tendențios al testelor de inteligență făcute de ar- 
mata americană (testele le cereau copiilor să identifice, printre 
alte lucruri, terenuri de tenis, pe care majoritatea copiilor de imi- 
granţi nu le văzuseră niciodată). 

Pe de altă parte, orice părinte care a crescut mai mulți copii 
ştie din proprie experienţă că există multe diferențe individuale 
care pur și simplu nu pot fi explicate ca rezultat al educaţiei şi 
mediului. Pînă acum nu au existat decît două căi de a separa şti- 
inţific cauzele naturale ale comportamentului de cele sociale. Pri- 
ma este prin intermediul disciplinei geneticii comportamentale, 
iar cea de-a doua cu ajutorul antropologiei multiculturale. Viitorul 
însă promite aproape inevitabil cunoştinţe empirice mult mai 
precise despre căile moleculare şi neuronale care leagă genele de 
comportament. 

Genetica comportamentală se bazează pe studiul gemenilor — 
ideal, pe gemenii identici care au crescut separat. (Aceştia se nu- 

jesc gemeni monozigoți fiindcă provin din diviziunea aceluiași 
u fecundat.) Ştim că gemenii identici au același genotip — adică 
acelaşi ADN — şi presupunem că diferenţele care apar ulterior 
în comportamentul gemenilor reflectă diferitele medii în care au 
fost crescuţi şi nu moștenirea ereditară. Corelînd comportamentul 
unor astfel de gemeni — de exemplu, testîndu-le inteligenţa sau 
comparîndu-le cazierul sau cartea de muncă la diferite virste — 
este posibil să se ajungă la un număr care exprimă gradul a ceea ce 
statisticienii numesc varianța rezultatelor datorată genelor. Restul 
corespunde deci influenţei mediului. Genetica comportamentală 
studiază de asemenea persoanele neînrudite prin sînge (adică fra- 
ţii adoptivi) care au crescut în aceeaşi casă. Dacă mediul comun 
ul familiei şi educaţiei este atit de puternic în modelarea compor- 
tamentului pe cît susțin opozanți ereditarismului, atunci astfel de 
persoane neînrudite prin sînge ar trebui să prezinte o mai mare 
corelare a atributelor lor decît două persoane neînrudite alese la 
întîmplare. Comparînd aceste două corelaţii obținem o măsură a 
impactului mediului comun. 

Rezultatele geneticii comportamentale sînt adesea surprinză- 
toare, indicînd strînse corelaţii în comportamentul gemenilor iden- 
tici, în ciuda faptului că au fost crescuţi de părinți diferiţi cu un 
nivel cultural şi/sau economic diferit. Această abordare nu este 
însă ferită de critici puternice. Problema majoră se referă la ceea 
ce constituie un mediu diferit. În multe cazuri, gemenii, deși cres- 
cuți separat, împărtăşesc multe dintre condiţiile de mediu, ceea 
ce face imposibilă distingerea factorilor naturali de cei culturali. 
Printre „mediile comune“ pe care le-ar putea neglija un geneti- 
cian comportamental este și acela al uterului mamei, care are o 
mare influență asupra felului în care un anumit genotip devine 
fenotip sau o anume ființă umană. Gemenii identici împart ace- 
laşi uter, dar, crescînd într-un uter diferit, același fetus ar putea 
evolua cu totul altfel, dacă mama ar fi malnutrită, alcoolică sau 
dacă ar consuma droguri. 

Cea de-a doua cale de a revela sursele naturale ale comporta- 
mentului — mai puţin exactă — este aceea de a face un studiu 
multicultural al unei anumite trăsături sau activități. Există deja 
o mulţime de date etnografice privind comportamentul într-un 

mare număr de societăți umane, atit dintre cele active în prezent, 
cit şi dintre cele pe care le cunoaştem din mărturii istorice sau 
arheologice. Dacă o anumită trăsătură apare în toate sau practic 
în toate societăţile cunoscute, putem pleda, chiar dacă ne bazăm 
exclusiv pe dovezi circumstanţiale, pentru ideea că se datorează 
genelor și nu mediului. Aceasta e abordarea utilizată în mod cu- 
rent în etologia animală, studiul comparativ al comportamentu- 
lui animal. 

Această abordare ridică o problemă, şi anume că este foarte 
dificil să găseşti modele cu adevărat universale în felul în care 
gindesc și acționează oamenii. Există mult mai multă varietate 
în comportamentul uman decît în cel animal, de vreme ce oame- 
nii sînt într-o măsură mult mai mare ființe culturale, care învață 
Cum să se comporte din legi, obiceiuri, tradiţii şi alte influențe 
care sînt construite mai degrabă social decît natural.* În special 
antropologii culturali de după Boas au fost încîntaţi să pună în 
evidenţă variabilitatea comportamentului uman. Multe dintre lu- 
crările remarcabile ale antropologiei secolului douăzeci au fost 
cele care, precum Coming of Age in Samoa a lui Margaret Mead, 
au intenţionat să arate că o practică culturală familiară în Occi- 
dent, precum gelozia sexuală sau reglarea sexualităţii feminine 
la virsta adolescenței, nu era cunoscută în unele dintre culturile 
exotice neoccidentale.” Această tradiţie continuă în numeroase 
departamente de „studii culturale“ ale universităţilor de pe întreg 
teritoriul Statelor Unite, care scot în evidență formele de com- 
portament deviante ce încalcă moralitatea sau ies într-un fel sau 
altul din obişnuit. 

Rămine însă valabil faptul că există universalii culturale: în 
timp ce formele particulare de înrudire, cum ar fi familia chineză 
de cinci generaţii şi familia americană de tip nucleu, nu sînt uni- 
versale, stabilirea perechilor între femei şi bărbaţi este într-ade- 
văr un comportament tipic pentru specia noastră; într-un fel, nu 
şi pentru cimpanzei. Conţinutul limbilor omeneşti este arbitrar și 
construit cultural, spre deosebire de „structurile de adincime“ 
ale gramaticii, identificate pentru prima oară de Noam Chomsky, 
pe care se bazează toate limbile. Multe dintre exemplele de com- 
portament bizar sau atipic utilizate pentru a submina existența 

modalităţilor universale ale cogniţiei sînt, precum studiul lui Mar- 
paret Mead despre adolescenții din Samoa, inexacte. Despre in- 
dienii Hopi s-a spus că nu au un concept al timpului, cînd de fapt 
lucrurile nu stau deloc așa: antropologii care i-au studiat pur și 
simplu nu l-au recunoscut.!” Despre gama de culori, ne-am pu- 
tea închipui că reprezintă pur şi simplu un construct social, spe- 
cific fiecărei culturi în parte, de vreme ce ceea ce identificăm noi 
ca „albastru“ și „roşu“ nu sînt de fapt decît puncte de-a lungul 
unui spectru continuu de lungimi de undă ale luminii. Și totuşi, 
un celebru studiu de antropologie le-a cerut reprezentanţilor unor 
culturi foarte diferite să aşeze culorile utilizate de către societăți- 
le lor într-un tabel al culorilor. S-a dovedit că oamenii percepeau 
aceleaşi culori primare şi secundare în diferite zone aparţinînd 
unor culturi diferite. Acest lucru implică faptul că există ceva in- 
trinsec în percepţia culorilor, care se bazează pe biologia umană, 
chiar dacă nu cunoaștem exact genele sau structurile neurologi- 
ce care îl produc. 

Genetica comportamentală și antropologia multiculturală por- 
nesc de la comportamentul la nivel macro și trag concluzii despre 
natura umană bazate pe corelaţii. Prima porneşte cu oamenii 
identici genetic şi caută diferenţe induse de mediu. Cea de-a doua 
examinează oamenii eterogeni din punct de vedere cultural și cau- 
tă similarități induse genetic. Nici una dintre abordări nu se poate 
susţine pe deplin pentru a da satisfacţie criticilor, de vreme ce 
ambele se bazează pe o deducție statistică, avînd adesea o marjă 
mare de eroare, şi, de asemenea, nu pretind să descrie adevăra- 
tele legături cauzale dintre gene şi comportament. 

Această situaţie urmează să se schimbe. Teoretic, biologia poate 
oferi informaţii despre căile moleculare care leagă comportamen- 
tul de gene. Genele controlează exprimarea — adică activarea sau 
dezactivarea — altor gene și conţin codul pentru proteinele care 
controlează reacţiile chimice în organism și sînt elementele de 
construcţie ale celulelor organismului. Multe dintre cunoștințele 
noastre actuale despre cauzalitatea genetică se limitează la simple 
dereglări genetice, precum coreea Huntington, sindromul Tay-Sachs 
şi fibroza chistică, care toate pornesc de la aceeași alelă (adică o 
secțiune a ADN-ului care poate varia la diverși indivizi). Com- 

portamentele de nivel superior, cum ar fi inteligența şi agresivi- 
tatea, tind să aibă rădăcini mult mai complexe, fiind produsul 
unor multiple gene, care interacționează atît unele cu celelalte, 
cit şi cu mediul. Dar, din cîte se pare, aproape inevitabil vom ști 
mult mai multe despre cauzalitatea genetică, chiar dacă nu vom 
înţelege niciodată pe deplin cum se formează comportamentul. 

De exemplu, biologul Joe Tsien de la Princeton a inserat o genă 
a memoriei superioare într-un şoarece. Multă vreme s-a bănuit 
că o componentă a unei celule a creierului, cunoscută ca recep- 
torul NDMA, ar avea legături cu capacitatea de formare a me- 
moriei. Acest receptor este la rîndul său produsul unei serii de 
gene, numite NR1, NR2A și NR2B. Efectuînd un aşa-numit ex- 
periment knock-out, în care un şoarece a fost crescut fără gena 
NRI, Tsien a stabilit că gena era într-adevăr legată de memorie. 
Într-un alt experiment, el a adăugat o genă NR2B la un alt șoa- 
rece şi a descoperit că de fapt a produs un şoarece cu o memorie 
superioară.!! 

Tsien nu a găsit „gena inteligenței“; el nici măcar nu a găsit 
„gena memoriei'“, dat fiind că memoria se formează prin inter- 
acţiunea a numeroase gene diferite. Inteligența însăşi constă pro- 
babil nu numai dintr-o singură trăsătură, ci mai degrabă dintr-o 
colecţie de capacităţi definite de o întreagă gamă de funcţii din 
interiorul creierului, dintre care memoria este doar una. Dar acum 
o piesă din acest puzzle a fost deja așezată la locul său, iar în cu- 
rînd i se vor alătura şi altele. Evident, nu este posibil să faci ex- 
perimente knock-out cu gene pe subiecți umani, dar avind în vedere 
asemănările dintre genotipul uman şi genotipurile animalelor, în 
viitor va fi posibil să facem deducţii mult mai solide despre ca- 
uzalitatea genetică decît acum. 

Mai mult decit atit, este posibil să studiem diferenţele din dis- 
tribuţia diferitelor alele şi să le corelăm cu diferenţele de popu- 
laţie. Știm, de exemplu, că diferitele grupe de populaţie din lumea 
întreagă au distribuții diferite ale grupelor sanguine; aproximativ 
40 la sută dintre europeni au grupa O, în timp ce indienii ameri- 
cani au aproape exclusiv grupa O.!? Alele care determină anemia 
celulelor în formă de seceră sînt mai frecvente la americanii de 
origine africană decii la albi. Luigi Luca Cavalli-Sforza, specia- 





ŞTIINŢELE CREIERULUI 39 


list în genetica populaţiei, a trasat o istorie speculativă a vechilor 
migrații ale oamenilor timpurii, conform răspîndirii lor din Africa în 
diferite părţi ale globului, bazindu-se pe distribuția ADN-ului mi- 
tocondrial (adică ADN-ul conţinut în mitocondrie, în afara nu- 
cleului celulei, care este moştenit de la mamă).!? El a mers mai 
departe, presupunînd o legătură între aceste populații şi evoluţia 
limbilor, şi a propus o istorie a evoluţiei timpurii a limbilor în 
lipsa documentelor scrise. 

Acest tip de cunoaştere ştiinţifică, chiar în absenţa unei tehno- 
logii care o utilizează, are importante consecințe politice. Am 
menţionat deja acest tip de efect în cazul a trei comportamente de 
nivel superior care au rădăcini genetice — inteligenţa, infracţio- 
nalitatea şi sexualitatea — și vor urma numeroase alte exemple.!* 


Eritabilitatea inteligenței 


În 1994, Charles Murray şi Richard Herrnstein au aprins o vil- 
vătaie o dată cu publicarea cărţii lor, The Bell Curve [Curba clo- 
pot).'5 Debordînd de statistici şi bazîndu-se masiv pe o importantă 
sursă de date, The National Longitudinal Survey of Youth [Son- 
dajul Naţional Longitudinal al Tineretului), cartea făcea două afir- 
maţii extrem de controversate. Prima era aceea că în mare parte 
inteligența se moşteneşte. În limbajul statisticilor, Herrnstein şi 
Murray susțineau că 60-70 la sută din varianța inteligenței se 
datorează genelor, iar restul factorilor de mediu precum nutriția, 
educaţia, structura familiei etc. În al doilea rînd ei susțineau că 
penele au un rol de jucat în faptul că americanii de origine afri- 
cană obţin la testele de inteligenţă rezultate mai scăzute decît al- 
bii, la o distanţă de aproximativ o deviaţie standard*. Herrnstein 
şi Murray afirmau că într-o lume în care barierele sociale în fața 
mare, societatea ar fi din ce în ce mai stratificată de-a lungul li- 
niilor cognitive. Genele şi nu originea socială ar fi cheia succe- 
sului. Cel mai inteligent ar primi majoritatea cîştigului; într-adevăr, 


* O deviaţie standard este o măsură statistică a cît de mult variază o po- 
pulație în jurul unei medii; aproximativ două treimi dintr-un grup se plasea- 
ză într-o deviaţie standard deasupra sau dedesubtul mediei sale (n.a.). 

datorită „împerecherii asortative““ [„assortative mating““] (tendința 
ca oamenii să se căsătorească cu persoane asemănătoare lor), 
elita cognitivă ar tinde să-și sporească avantajul relativ de-a lun- 
gul timpului. Cei dotați cu un nivel mai scăzut de inteligenţă s-ar 
confrunta cu şanse în viață sever limitate, iar capacitatea progra- 
melor sociale compensatorii de a le ameliora ar fi limitată. !* Aceste 
argumente le reflectau pe cele lansate anterior de psihologul Art- 
hur Jensen într-un articol din Harvard Educational Review, apărut 
în 1969, în care acesta ajungea la concluzii la fel de pesimiste.!? 

Nu-i de mirare că The Bell Curve a produs o asemenea con- 
troversă. Hermnstein și Murray au fost denunțaţi ca rasişti şi bi- 
goţi.I? Iată un citat dintr-una dintre cronici: „Oricât de jignitoare 
şi de alarmantă ar fi, The Bel! Curve [...] este pur şi simplu încă 
un capitol din continua economie politică a rasismului.“!? O li- 
nie comună de atac a fost aceea de a-i denunța pe autorii cărții 
ca pseudosavanţi, ale căror descoperiri erau atit de neglijente și 
tendenţioase încît nu meritau nici măcar să fie serios combătute, 
şi de asemenea de a se încerca asocierea autorilor cu diferite or- 
ganizaţii skinhead şi neonaziste.20 

Dar cartea nu era decît cea mai recentă salvă dintr-un război în 
plină desfăşurare între cei care susţin că inteligenţa este în mare 
măsură ereditară și cei care consideră că este mai mult rezultatul 
mediului. Conservatorii tind adesea să utilizeze argumentele re- 
feritoare la diferenţele naturale dintre oameni fiindcă doresc să 
justifice ierarhiile sociale existente şi să se opună intervenției gu- 
vernului pentru a le corecta. Stînga, dimpotrivă, nu poate accep- 
ta ideea că ar exista limite firești în lupta pentru justiţie socială, 
şi mai ales că există diferențe naturale între grupurile umane. 
Miza într-o chestiune precum inteligența este atît de mare încît a 
dus imediat la dispute metodologice, în care dreapta a susținut că 
abilitatea cognitivă este un lucru clar şi măsurabil, iar stînga a afir- 
mat că este incert şi supus unor măsurători extrem de inexacte.2! 

Este stinjenitor faptul că dezvoltarea statisticii moderne, şi 
deci a întregii ştiinţe sociale contemporane, este strîns legată de 
psihometrie şi de munca unui număr de metodologi străluciți, 
care din întîmplare mai erau și rasişti și susținători ai eugeniei. 
Primul dintre ei a fost vărul lui Charles Darwin, Francis Galton, 

cel care a inventat termenul eugenie, şi care în cartea sa Geniul 
ereditar a susţinut că trăsăturile excepționale tind să se moşte- 
nească în familie.? Galton a fost unul dintre primii oameni de la 
sfirşitul secolului XIX care a conceput ceea ce el spera să fie un 
țest obiectiv pentru măsurarea inteligenţei. El a adunat date în 
mod sistematic și a experimentat noi metode matematice pentru 
a le analiza. 

Discipolul lui Galton, Karl Pearson, a fost profesor de euge- 
nie la catedra Galton de la University College din Londra. Ferm 
convins de darwinismul social, el a scris la un moment dat: „Is- 
toria îmi arată doar o singură cale prin care s-a ajuns la un înalt 
prad de civilizaţie, și anume lupta unei rase cu o altă rasă şi su- 
pravieţuirea rasei mai dotate din punct de vedere fizic şi min- 
tal “2 S-a întîmplat să fie şi un minunat metodolog şi unul dintre 
fondatorii statisticii moderne. Fiecare student din primul an în- 
vaţă la statistică să calculeze coeficientul de corelaţie simplă, „r-ul 
lui Pearson“, şi, de asemenea, învaţă testul x? pentru semnifica- 
ţia statistică, o altă invenţie a lui Pearson. Pearson a inventat co- 
eficientul de corelaţie în parte fiindcă dorea să găsească o modalitate 
mai exactă de a corela fenomenele măsurabile, cum ar fi testele 
de inteligență, cu caracteristicile biologice aflate la baza acestor 
fenomene, cum ar fi însăşi inteligența. (Pagina de web a depar- 
tamentului de statistică de la University College îi prezintă cu 
miîndrie realizările ca matematician devotat, dar îi ignoră cu dis- 
creţie scrierile despre rase şi ereditate.) 

Al treilea metodolog important a fost Charles Spearman, care 
a inventat tehnica fundamentală a analizei factorilor şi corelația 
rangurilor Spearman, ambele instrumente statistice indispensabile. 
Spearman, preocupat de psihometrie, a observat că testele pentru 
capacităţile mintale erau strîns corelate între ele: dacă un individ 
obținea un scor bun la un test verbal, de exemplu, el tindea să obți- 
nă un scor bun şi la un test de matematică. Spearman a postulat că 
trebuie să existe un factor general al inteligenței, pe care I-a de- 
numit g (de la inteligența generală), factor care reprezenta cauza 
ascunsă a rezultatelor obținute de un anumit individ la diverse 
teste. Analiza factorială a apărut ca urmare a eforturilor sale de a 

izola factorul g într-un mod riguros, şi rămîne esențială în discu- 
ţiile contemporane despre inteligența ereditară. 

Asocierea psihometriei cu perspectivele politice inacceptabi- 
le în privinţa raselor și a eugeniei ar fi suficiente din punctul de 
vedere al unora pentru a discredita întregul domeniu, dar ceea ce 
arată ea de fapt este că nu există neapărat o corelaţie între des- 
coperirile politic incorecte şi ştiinţa de proastă calitate. Atacul asu- 
pra credibilităţii metodologice a unor persoane ale căror vederi nu 
sînt agreate și descalificarea muncii lor ca fiind pseudoștiință este 
o soluţie convenabilă de evitare a discuţiei despre conţinutul ope- 
rei lor. Această metodă a fost aplicată foarte eficient de cei de stîn- 
ga de-a lungul celei mai mari părți a secolului douăzeci, punctul 
culminant al acestei perioade fiind publicarea în 1981 a cărţii lui 
Stephen Jay Gould, The Mismeasure of Man. Gould, paleonto- 
log cu puternice simpatii de stînga, începea prin a ataca ținte ușoa- 
re, cum ar fi Samuel George Morton și Paul Broca, oameni de ști- 
inţă ai secolului XIX care credeau că inteligența se poate deduce 
din măsurarea mărimii capului şi ale căror date eronate au fost 
utilizate în sprijinul politicilor rasiste și împotriva imigranţilor la 
începutul secolului douăzeci. Continua apoi prin a-i ataca pe sus- 
ținătorii mai credibili ai teoriilor genetice ale inteligenței din se- 
colul douăzeci, cum ar fi Spearman şi Sir Cyril Burt, pe care s-a 
bazat foarte mult Arthur Jensen. 

Cazul celui de-al doilea a fost ieșit din comun fiindcă Burt, 
unul dintre giganţii psihologiei moderne, a fost acuzat în 1976 
că a falsificat deliberat date obținute din studiile asupra gemeni- 
lor monozigoţi pentru a putea estima că inteligența ar fi într-o 
proporție de peste 70 la sută rezultatul eredității. Oliver Gillie, un 
jurnalist britanic, a afirmat în Sunday Times în acel an că Burt 
inventase coautori şi date şi că descoperirile lui erau o fabulaţie. 
Această afirmaţie le-a dat multă apă la moară celorlalţi critici, 
cum ar fi psihologul Leon Kamin de la Princeton, care a susținut 
că „nu există date care să-l determine pe un om prudent să ac- 
cepte ipoteza că rezultatele testului IQ se datorează în vreun fel 
eredității“? Acesta, împreună cu Richard Lewontin şi Steven Rose, 
a continuat, lansînd un atac de mare amploare împotriva întregu- 

lui domeniu al geneticii comportamentale, pe care au conside- 
rat-o pseudoştiință.26 

Din nefericire, ideea că g reprezintă ceva real din interiorul 
creierului şi că are o bază genetică nu era atît de uşor de înăbușit 
doar pe temeiuri metodologice. Mai tirziu, oamenii de ştiinţă care 
au revenit asupra studiilor lui Burt au demonstrat că acuzaţiile de 
fals intenţionat erau ele însele false.” În orice caz, studiile lui 
Burt nu au fost singurele despre gemenii monozigoți care au in- 
dicat că inteligența este în mare măsură ereditară; au mai existat 
și altele, inclusiv studiul asupra gemenilor din Minnesota, ale că- 
rui rezultate sînt foarte asemănătoare celor ale lui Burt. 

Printre psihologi continuă o intensă dezbatere serioasă și com- 
plexă despre existenţa şi natura factorului g propus de Spear- 
man, în care cercetători cu mare credibilitate aduc argumente de 
ambele părți.2% Din momentul în care a fost enunțată pentru pri- 
ma dată în 1904, teoria lui Spearman conform căreia inteligența 
ar fi un unic lucru a fost atacată de cei care cred că inteligența 
este de fapt o colecţie de capacităţi înrudite, fiecare dintre ele 
putînd varia la același individ. Unul dintre primii susținători ai 
acestei perspective a fost psihologul american L. L. Thurstone; 
între cei mai recenți se numără Howard Gardner, a cărui doctri- 
nă a „inteligenţelor multiple“ este larg cunoscută în cercurile 
educaţionale americane.2” Apărătorii factorului g arată că dispu- 
ta este într-o anumită măsură axată pe problema definiţiei: mul- 
te dintre capacităţile pe care Gardner le numește inteligenţe, așa 
cum subliniază chiar Herrnstein și Murray, ar putea foarte bine 
să fie numite talente, păstrîndu-se termenul inteligență pentru un 
anumit set, mai limitat, de funcţii cognitive. Ei îşi construiesc 
pledoaria pentru g pe analiza factorilor şi pe puternicele argu- 
mente statistice în favoarea ideii că g este un unic lucru. Criticii 
aduc contraargumentul întemeiat că susținătorii lui g presupun 
existența unei capacităţi pe care, deşi ar trebui să aibă un refe- 
rent fiziologic în creier, nimeni nu a observat-o de fapt. 

The Bell Curve a dus la publicarea unei serii de volume ale altor 
psihologi şi specialiști din domeniul inteligenței, care au rezumat 
ceea ce se cunoaşte în prezent despre legătura dintre inteligență 
şi ereditate.* Reiese clar din aceste volume că, deși mulţi li se 

opun lui Herrnstein și Murray în privința multora dintre principa- 
lele lor afirmaţii, problema pe care au identificat-o aceştia — 
importanța inteligenței în societăţile moderne şi implicaţiile rădă- 
cinilor ei genetice — nu va putea fi înlăturată. În mare parte se 
acceptă, de exemplu, ideea că orice ar măsura testele de inteli- 
gență, fie că este vorba de g sau de alți factori multipli ai inteligen- 
ței, aceştia prezintă un înalt grad de eritabilitate. Un număr special 
al revistei American Psychologist, publicat după apariţia cărții 
The Bell Curve, rezuma consensul respectivei discipline la ideea 
că jumătate din inteligenţa unui individ pare să fie legată de ere- 
ditate la virsta copilăriei şi chiar un procent mai mare atunci cînd 
individul devine adult! Există o dispută de ordin tehnic între 
specialiști, în ceea ce privește ereditabilitatea „largă“ în raport 
cu cea „îngustă“, ceea ce îi conduce pe unii să susţină că inteli- 
genţa are o componentă genetică ce nu depășește 40 la sută”, 
dar puţini dintre ei iau în serios afirmaţia lui Kamin că nu exis- 
tă dovezi credibile care să lege de ereditate rezultatele obținute 
la testele de inteligență. 

Există posibilitatea ca această diferență în estimarea eredita- 
bilităţii să aibă importante implicații asupra politicii publice, fiind- 
că un procent mai mic, în intervalul 40-50 la sută, ar sugera, 
contrar opiniei lui Herrnstein şi Murray, că există într-adevăr 
factori de mediu, care ar putea fi determinaţi de politica guver- 
nului, contribuind la creşterea nivelului de 1Q. Putem privi jumă- 
tatea plină a paharului și nu pe cea goală: un regim alimentar 
mai bun, o educaţie mai bună, un mediu mai sigur şi resurse eco- 
nomice — toate acestea pot spori cele 50 de procente datorate 
mediului ale IQ-ului unui copil și reprezintă, prin urmare, nişte 
țeluri rezonabile ale politicii sociale. 

Această componentă ambientală calmează spiritele în chesti- 
unea spinoasă a inteligenței şi rasei. Acelaşi număr special din 
American Psychologist confirma faptul că negrii obţin într-ade- 
văr rezultate semnificativ mai scăzute la testele standard de in- 
teligență decit albii. Problema este de ce. Există multe motive 
circumstanţiale care să sugereze că diferenţa se datorează mult 
mai mult mediului decit factorilor genetici. Un motiv puternic 
este legat de așa-numitul efect Flynn, care poartă numele psiho- 

logului James Flynn, primul care a observat că rezultatele de la 
testele IQ s-au îmbunătăţit în ultima generaţie practic în toate ță- 
rile dezvoltate.” Este foarte puţin probabil ca această modificare 
să se datoreze factorilor genetici, fiindcă modificările genetice 
nu se produc atit de rapid. Flynn însuşi se îndoiește că oamenii 
sînt în general cu mult mai deştepţi decît cu o generaţie în urmă. 
Faptul sugerează că acele progrese masive în rezultatele testelor 
1Q se datorează unui factor de mediu pe care nu îl înţelegem su- 
ficient şi care variază de la o hrană mai bună (care a determinat 
şi creşterea considerabilă în înălțime a aceleaşi populaţii în 
această perioadă) la o educaţie superioară și o mai mare accesi- 
bilitate la stimularea mintală. Aceasta sugerează că IQ-ul grupuri- 
lor defavorizate social, cum ar fi americanii de origine africană, 
care au fost relativ defavorizaţi în ce priveşte dieta, educaţia şi 
alte aspecte ale mediului lor social, va creşte de asemenea cu 
timpul, aşa cum a crescut și cel al evreilor şi al altor grupe de 
imigranţi. Diferenţa dintre negri și albi deja s-a micşorat într-o 
oarecare măsură. În viitor, s-ar putea să devină nesemnificativă. 
Scopul acestei discuţii despre inteligenţă şi genetică nu este 
acela de a pleda în favoarea unei anumite teorii a inteligenţei sau 
de a face o estimare a eritabilităţii inteligenţei. Observațiile mele 
personale asupra celor din jur (și în special asupra propriilor mei 
copii) îmi sugerează că inteligenţa nu este opera unui singur fac- 
tor g, ci reprezintă mai degrabă o serie de capacităţi strîns înru- 
dite. Observațiile de bun-simţ îmi spun de asemenea că aceste 
capacităţi sînt serios influențate de ereditate. Bănuiesc că urmă- 
toarele cercetări la nivel molecular nu vor conduce la uimitoare 
noi descoperiri despre diferenţele de inteligență între rase. Din 
perspectiva evoluţiei, timpul scurs de la separarea raselor a fost 
prea scurt, iar gradul de variaţie genetică dintre rase, atunci cînd 
luăm în calcul trăsăturile măsurabile (cum ar fi distribuţia grupe- 
lor de sînge), este prea mic pentru a ne putea sugera existența 
unor mari diferențe între grupuri din acest punct de vedere. 
Problema este alta. Chiar dacă nu presupunem că va avea loc 
vreun progres în domeniul ingineriei genetice care să ne permită 
să manipulăm inteligența, simpla acumulare de cunoştinţe despre 
gene şi despre comportament va avea consecinţe politice. Unele 

dintre aceste consecinţe ar putea fi foarte bune: biologia molecu- 
lară ar putea face ca genele să nu mai fie răspunzătoare pentru 
diferențele importante dintre indivizi sau grupuri, așa cum studiile 
lui Boas asupra mărimii capului au desființat „rasismul ştiinţific“ 
al primei părţi a secolului douăzeci. Pe de altă parte, ştiinţele 
vieţii ar putea să ne aducă vești pe care de fapt nu am vrea să le 
primim. Vilvătaia politică stirnită de The Bel] Curve nu va rămi- 
ne unica pe această temă, iar flăcările se vor hrăni din viitoarele 
cercetări din genetică, neuroștiința cognitivă şi biologia molecu- 
lară. Mulţi reprezentanți ai stîngii ar fi preferat pur și simplu să 
reducă la tăcere argumentele legate de gene și inteligenţă, ca fi- 
ind inerent rasiste și opera unor pseudooameni de știință, dar ști- 
inţa însăși nu va permite o astfel de simplificare. Acumularea de 
cunoștințe despre perspectivele moleculare asupra memoriei, 
precum cea demonstrată de Joe Tsien prin experimentele sale ge- 
netice „knock-out“ făcute pe şoareci, vor face ca viitoarele esti- 
mări în legătură cu eritabilitatea inteligenței să fie mult mai 
precise. Tehnicile de vizualizare a creierului, cum ar fi tomogra- 
fia prin emisie de pozitroni, imaginile obţinute prin rezonanță 


funcţională și spectroscopia de rezonanță magnetică sînt capabile 


să realizeze o hartă dinamică a fluxului sangvin și a impulsuri- 
lor neuronale. Corelarea acestora cu diferite tipuri de activităţi 
mintale ar putea da într-o bună zi un răspuns mai precis la între- 
barea dacă g este un singur lucru sau mai multe lucruri, prin în- 
cercarea de a-l localiza în diferite părţi ale creierului. Faptul că 
ştiinţa rea din trecut a fost utilizată în scopuri rele nu ne vacci- 
nează împotriva posibilităţii ca ştiinţa bună din viitor să nu ser- 
vească exclusiv unor scopuri pe care le considerăm bune. 


Genetica şi infracționalitatea 


Dacă există vreun aspect mai controversat politic decit rapor- 
tul dintre ereditate şi inteligenţă, acela este cel legat de originile 
genetice ale infracţionalităţii. Efortul de a stabili o relaţie între com- 
portamentul infracțional şi biologie are o istorie la fel de înde- 
lungată şi de problematică precum psihometria, cercetările din 
domeniu suferind atît din cauza unei metodologii defectuoase, 

cit şi din pricina legăturilor cu mişcarea eugenică. Cel mai cele- 
bru cercetător discreditat din această tradiţie a fost medicul italian 
Cesare Lombroso, care la începutul secolului douăzeci a exami- 
nat atît deţinuţii vii, cît şi pe cei morți şi a lansat teoria că exis- 
ță un tip fizic al infractorului, caracterizat prin frunte teşită, cap 
mic și alte cîteva trăsături. Influențat de Darwin, Lombroso credea 
că „tipurile“ de infractori erau forme primitive reprezentînd un 
stadiu timpuriu al evoluţiei umane care supraviețuiseră cumva 
pînă în prezent. Lombroso este răspunzător pentru opinia libera- 
lă modernă conform căreia, din motive biologice, anumiţi oa- 
meni nu pot fi trași la răspundere pentru infracțiunile pe care 
le-au comis, dar munca lui a fost atît de defectuoasă din punct de 
vedere metodologic, încît mai tirziu a ajuns să fie asociată în 
analele pseudoștiinței cu frenologia şi flogistonii.* 

Teoriile modeme despre originile biologice ale infracționali- 
țăţii provin din aceeași sursă ca și teoriile moderne despre eredi- 
tate şi inteligență: este vorba de genetica comportamentală. Orice 
studiu efectuat asupra gemenilor monozigoți crescuţi separat sau 
asupra unor copii neînrudiţi crescuţi împreună a avut printre re- 
zultate și corelaţii între gene şi comportamentul infracțional.* Un 
studiu deosebit de voluminos, bazat pe o selecţie de 3586 de ge- 
meni din Registrul Danez al Gemenilor, a arătat că gemenii mo- 
nozigoți au o şansă de 50 % de a avea ambii un comportament 
infracțional, faţă de 21 % în cazul gemenilor dizigoţi (neidentici).%* 
Un amplu studiu asupra adopţiilor, bazat din nou pe date din Da- 
nemarca, a comparat gemenii monozigoți crescuţi în familii cu pă- 
rinţi infractori sau neinfractori cu frații neînrudiți crescuți cu sau 
fără părinţi infractori. Studiul a arătat că infracţionalitatea unui pă- 
rinte biologic era un factor mai puternic de previziune a unui com- 
portament infracțional al copilului decît infracționalitatea unui pă- 
rinte adoptiv, sugerînd o formă de transmitere genetică a înclinațiilor 
către infracționalitate. 

Criticii din mediul academic ai teoriilor genetice despre in- 
fracţionalitate au lansat obiecţii asemănătoare cu cele din cazul 
inteligenţei.3 Studiile asupra gemenilor adesea nu reuşesc să sur- 
prindă aspecte subtile ale unui mediu identic, nu verifică exis- 
tenţa unor factori negenetici care ar putea influența corelațiile 

sau se bazează pe studii cu un număr mic de subiecţi. Michael 
Gottfredson şi Travis Hirschi au susținut că, din moment ce in- 
fracţionalitatea este o categorie construită social, nu poate avea 
origini biologice.* Cu alte cuvinte, ceea ce este considerat in- 
fracțiune într-o anumită societate, nu este neapărat ilegal într-o 
altă societate. În acest caz, cum am putea spune atunci că cine- 
va are o „genă a“ violului sau vagabondajului? 

Deși numeroase teorii genetice despre infracționalitate s-au 
discreditat complet, infracţionalitatea reprezintă un domeniu al 
comportamentului social unde avem de fapt motive întemeiate 
să considerăm că operează factorii genetici. Infracţionalitatea este, 
desigur, o categorie construită social, dar anumite acte grave, cum 
ar fi omuciderea sau furtul, nu sînt acceptate în nici o societate, 
iar trăsăturile de comportament, cum ar fi controlarea insuficientă 
a impulsurilor, care îi pot face pe unii indivizi să încalce aceste 
reguli, ar putea prea bine să se datoreze unor factori genetici. 
Un infractor care împuşcă pe cineva în cap pentru o pereche de 
tenişi evident nu compară logic avantajul cîştigului pe termen 
scurt cu costurile pe termen lung. Acesta ar putea fi cu uşurinţă 
rezultatul unui nivel scăzut de socializare în primii ani ai copilă- 
riei, dar nu ar fi absurd să ne gîndim că unii oameni pur și sim- 
plu nu au din naştere capacitatea de a lua o asemenea decizie. 

Trecînd de la diferenţele la nivel individual la cele de grup, 
putem găsi un argument puternic la prima vedere în favoarea in- 
luenţei factorilor genetici asupra infracționalităţii, observînd 
pur și simplu că în practic fiecare societate cunoscută și în orice 
perioadă istorică infracțiunile au fost comise în cea mai mare 
parte de masculi tineri, de obicei între vîrsta de 15 şi 25 de ani. 
Fetele și femeile comit şi ele infracţiuni, desigur, ca şi persoane- 
le în vîrstă, dar există ceva caracteristic adolescenților de sex 
masculin care îi predispune în mod deosebit să caute să se afirme 
fizic şi să-şi asume riscuri pe căi care îi fac să depășească regulile 
sociale. Antropologul biolog Richard Wrangham aminteşte în car- 
tea sa din 1996, Demonic Males, de faptul că cimpanzeii masculi 
se organizează în mici grupuri care se deplasează şi îi surprind de- 
liberat în ambuscade pe alți masculi din alte grupuri de la perife- 
tia teritoriului coloniei lor.*! Avînd în vedere că oamenii provin 

dintr-un strămoș asemănător cimpanzeului, care a trăit acum apro- 
ximativ 5 milioane de ani, şi, din cite se pare, a existat o conside- 
rabilă continuitate în tendințele masculilor umani către violență şi 
agresivitate de-a lungul acestei perioade a evoluţiei, ar exista ar- 
gumente puternice în favoarea cauzalității genetice." 

Unele studii au sugerat existența unor legături moleculare di- 

recte între gene și agresivitate. Un studiu de la sfirșitul anilor '80 
asupra unei familii olandeze cu un trecut marcat de un compor- 
tament deviant violent a depistat cauza acestui comportament în 
penele care controlează producţia enzimelor cunoscute ca oxidaze 
monoaminice (OMA). Ulterior, un studiu francez asupra şoa- 
recilor a arătat că un defect similar în genele lor OMA îi făcea 
să devină foarte violenţi.“ 
Desigur, indivizii pot învăţa să-şi controleze impulsuril 
mai ales dacă li se formează un comportament corect la un sta- 
diu de dezvoltare potrivit.* Societăţile, la rîndul lor, pot face 
mult pentru a reinstitui acel autocontrol şi pot preveni şi pedepsi 
infracțiunile dacă autocontrolul nu funcţionează. Aceşti factori 
sociali se fac răspunzători pentru dramaticele variaţii ale ratei in- 
fracționalității din diverse societăţi (la un anumit moment dat, în 
orașul New York avuseseră loc mai multe crime de-a lungul unui 
un decit în întreaga Japonie) şi în cadrul aceleiaşi societăţi de-a 
lungul timpului.*% Dar controlul social are loc în contextul im- 
pulsurilor biologice. Psihologii evoluţioniști Martin Daly. şi 
Margo Wilson au arătat că rata criminalității variază în funcţie 
de anumite previziuni ale biologiei evoluționiste — de exemplu, 
aceea că crimele care au loc în familie implică mult mai frecvent 
persoane neînrudite prin legături de sînge (de exemplu, soţi şi 
soţii sau taţi vitregi şi copii vitregi) decît consangvini.* 

Oricare ar fi relaţia exactă dintre gene şi mediu în ce priveşte 
intracţionalitatea, este clar că orice discuţie rezonabilă purtată în 
public în legătură cu această chestiune este imposibilă din punct 
de vedere politic în Statele Unite de azi. Motivul este acela că, 











es, 


* Faptul că acest control al impulsurilor, ca şi limba, poate fi dobîndit 
mai uşor la o anumită vîrstă decît la altele reprezintă un indiciu în plus pen- 
tru natura biologică a infracţionalității (N. a.). 

din moment ce americanii de origine africană sînt disproporțio- 
nat reprezentaţi în populaţia infractoare din Statele Unite, se con- 
sideră că orice sugestie în legătură cu existența unei componente 
genetice a infracționalității ar implica ideea că negrii sînt oare- 
cum predispuși genetic la infracţiuni. Din vremurile grele ale ra- 
sismului științific nici un cercetător serios din mediul academic 
care studiază această chestiune nu a sugerat vreodată așa ceva, 
dar asta nu i-a oprit pe oameni să nutrească bănuieli grave că ori- 
cine arată cel mai mic interes pentru acest subiect are cu sigu- 
ranță motive rasiste. 

Astfel de bănuieli au fost stîrnite la inceputul anilor '90 de 
Frederick K. Goodwin, un psihiatru de renume, șeful Adminis- 
traţiei Federale pentru Abuzul de Alcool şi Droguri şi Sănătate 
Mintală. Goodwin, pe care Tom Wolfe l-a descris ca „un adevărat 
țărănoi în domeniul relațiilor publice“, se referea la Iniţiativa 
împotriva Violenţei a Institutului Naţional pentru Sănătate Min- 
tală atunci cînd a sugerat că zonele urbane ale Americii cu un 
grad mare de infracţionalitate sînt o „junglă“ + Goodwin se re- 
ferea în mod evident la o serie de studii întru totul respectabile 
care sugerau că violența masculină este intrinsecă. Cu toate 
acestea, alegerea cu totul nepotrivită a cuvintelor a dus la denun- 
țarea sa imediată ca rasist de către senatorul Edward Kennedy şi 
deputatul John Dingell, ca și la condamnarea Iniţiativei împotriva 
Violenţei ca fiind un program de eugenie creat cu scopul de a-i 
elimina pe cei indezirabili. 

Astfel a fost pregătit terenul pentru proteste publice organiza- 
te în jurul unei conferințe intitulate „Sensul şi Semnificaţia Cer- 
cetărilor din Domeniul Geneticii și al Comportamentului Infrac- 
țional“, organizată de David Wasserman, cercetător la Universitatea 
din Maryland, și sponsorizată în parte de Centrul Naţional pen- 
tru Cercetarea Genomului Uman al Institutelor Naţionale ale Să- 
nătăţii.” Conferinţa a fost programată, criticată, reprogramată și 
în cele din urmă s-a desfăşurat într-o locaţie izolată din Golful 
Chesapeake, în 1993. Ca răspuns la presiunile dinaintea eveni- 
mentului, Wasserman a căutat să invite critici ai domeniului ge- 
neticii și infracţionalităţii şi a organizat o întreagă masă rotundă 
despre istoria mişcării eugeniei. Aceasta nu i-a oprit pe o serie 

de participanți să lanseze o declaraţie oficială de protest, cu aver- 
tismentul că „oamenii de ştiinţă, ca și istoricii şi sociologii, nu 
trebuie să-şi permită să fie folosiți pentru a conferi credibilitate 
academică pseudoștiinței rasiste“. Conferinţa a fost întreruptă de 
demonstranții din afara clădirii, care scandau „Participanți la con- 
ferința din Maryland, nu vă puteți ascunde — noi ştim că îndem- 
naţi la genocid!“*! Probabilitatea ca Institutele Naţionale pentru 
Sănătate sau Institutul Naţional pentru Sănătate Orientală să spon- 
sorizeze un eveniment similar în viitorul apropiat este, după cum 
oricine își poate închipui, foarte mică. 


Genele şi sexualitatea, 
hetero şi homo 


Al treilea domeniu în care acumularea cunoştinţelor despre 
genetică a avut şi va avea importante implicaţii politice este se- 
xualitatea.*? Puţini oameni ar nega că sexualitatea are puternice 
rădăcini biologice, iar teoria că multe diferenţe dintre bărbaţi şi 
femei se datorează biologiei mai degrabă decît mediului social 
este mult mai bine fondată decît teoria diferențelor rasiale. Gru- 
purile umane rasiale şi etnice (ale căror graniţe sînt destul de in- 
certe) s-au dezvoltat, la urma urmei, numai în ultimele cîteva zeci 
de mii de ani — o perioadă neînsemnată la scara evoluției —, 
în timp ce diferenţele sexuale au existat de sute de milioane de 
ani, cu mult înainte de apariţia oamenilor. Bărbaţii şi femeile se 
deosebesc fiziologic, genetic (femeile avind, desigur, doi cromo- 
zomi X, iar bărbaţii o pereche XY) şi neurologic. Ideea că toate 
aceste diferențe sexuale se rezumă la corpul omenesc şi că min- 
țile bărbaţilor şi ale femeilor sînt în esenţă identice, reprezintă un 
principiu de bază al unui important filon al feminismului con- 
temporan. Pentru oamenii cu astfel de vederi, toate diferențele 
de sex devin diferenţe de gen — cu alte cuvinte, diferenţe în pri- 
vinţa felului în care băieţii şi fetele sînt integrați în societate. Dar 
este foarte puţin probabil ca acest lucru să fie întru totul adevă- 
rat, şi o importantă ramură a biologiei evoluționiste a pledat în 
ultima generaţie pentru ideea că mințile bărbaţilor şi femeilor au 
fost formate după cerinţele diferite ale adaptării evoluționiste. 

S-au făcut numeroase cercetări empirice asupra acestui su- 
biect în ultimii patruzeci de ani. În 1974, psihologii Eleanor Mac- 
coby și Carol Jacklin au rezumat majoritatea cunoştinţelor din 
acea vreme într-un volum masiv intitulat Psychology of Sex Dif- 
ferences.** Această lucrare a spulberat anumite mituri despre di- 
ferenţele dintre bărbaţi şi femei — de exemplu, faptul că nu 
există dovezi certe că băieții și fetele sînt diferiți în ce priveşte 
sociabilitatea, sugestibilitatea sau capacitatea analitică ori inteli- 
gența în general. Pe de altă parte, existau anumite domenii în 
care o serie de studii au indicat diferențieri constante. Fetele tind 
să aibă o abilitate verbală mai mare decit băieţii, băieții excelea- 
ză în abilitatea vizual-spaţială, băieţii au o abilitate matematică 
superioară şi, în sfirșit, băieţii sînt mult mai agresivi.55 

Următoarea carte a lui Maccoby, The Two Sexes, arată că di- 
ferenţele de sex încep la o vîrstă foarte fragedă. O gamă largă de 
studii empirice arată că băieții se manifestă fizic mult mai mult 
în joaca lor decit fetele și tind să aibă un spirit de competiție mai 
accentuat, iar această competiţie tinde să aibă loc între grupuri, 
mai degrabă decît între indivizi. Băieţii sînt mai agresivi din punct 
de vedere fizic decît fetele, deşi fetele arată un mai mare grad de 
agresivitate relațională (adică agresivitate prin ostracizare socia- 
lă sau alienare). Discursul băieţilor este diferit, axîndu-se mai 
adesea pe teme agresive, în timp ce acela al fetelor se concen- 
trează pe relaţiile familiale. Iar în ceea ce privește alegerea se- 
xului partenerilor de joacă în copilăria timpurie, băieții și fetele 
par a fi programați în mod rigid să se separe în funcţie de sex.5 
Majoritatea acestor rezultate sînt valabile în toate culturile. Aceste 
lucruri îi sugereză lui Maccoby că trebuie să existe un element 
biologic activ care defineşte comportamentul bărbaţilor și cel al 
femeilor, în afara modelelor de socializare care le sînt atribuite 
prin convenţie.” 

Cînd ajungem la chestiunea genelor şi homosexualității, pozi- 
țiile politice se inversează aproape complet. În ce priveşte pro= 
blema genelor şi a inteligenţei, a genelor şi a infracționalităţii şi 
a genelor și a diferențelor de sex, politicienii de stînga se opun 
cu vehemenţă explicaţiilor biologice şi caută să contracareze ori- 
ce dovadă în favoarea ideii că ereditatea joacă un rol important 

în vreunul dintre aceste comportamente. Asupra chestiunii ho- 
mosexualității, stinga se bazează, dimpotrivă, tocmai pe biolo- 
pie: orientarea sexuală nu depinde de opțiunea individului sau de 
condiționarea socială, ci mai degrabă de ceva dat individului ca 
un accident din naștere. 

Homosexualitatea a ridicat întotdeauna o problemă deosebită pen- 
tru biologia evoluționistă. De vreme ce evoluția se presupune că este 
legată de succesul reproductiv, iar homosexualii tind să nu lase ur- 
mași, s-ar putea crede că o genă a homosexualității ar fi eliminată 
dintr-o populaţie destul de rapid, prin selecţie naturală. Biologii evo- 
luţioniști contemporani au lansat teoria că, dacă un factor genetic 
produce homosexualitate, el este produsul secundar al unei alte ca- 
racteristici cu un grad înalt de adaptabilitate, de care este posibil să 
beneficieze femeile, şi care să fie moștenită pe linie maternă.*% Se 
crede că creierele diverselor animale, inclusiv ale oamenilor, se se- 
xualizează într-un stadiu prenatal prin expunere la anumite nive- 
luri ale diferiților hormoni sexuali care sînt determinate genetic. Por- 
nindu-se de la studiile pe șoareci, s-a presupus că homosexualitatea 
masculină este determinată de o expunere deficitară la testosteron 
în perioada prenatală. 

Pînă în prezent, eritabilitatea homosexualității a fost estimată 
în acelaşi mod ca și eritabilitatea inteligenței sau a infracționali- 
tăţii, cu ajutorul studiilor asupra gemenilor şi a copiilor adoptați. 
Aceste studii au indicat rate de eritabilitate variind între 31 şi 74 
la sută în cazul bărbaţilor și 27 şi 76 la sută în cazul femeilor. O 
serie de studii neuroanatomice recente au indicat că există de fapt 
diferențe în structura a trei părți din creier între bărbaţii homo- 
sexuali şi cei heterosexuali. După Simon LeVay, diferenţele apar 
în special în hipotalamus.* Existenţa unei adevărate legături ge- 
netice între o anumită porțiune a cromozomului X şi homosexu- 
alitate a fost de fapt susținută de Dean Hamer, un cercetător de la 
Institutele Naţionale ale Sănătăţii.“ Utilizînd tehnicile genetice 
standard de analiză a pedigree-ului într-un studiu asupra unui grup 
de bărbaţi homosexuali care şi-au declarat public preferința, Ha- 
mer şi asociatul său au descoperit o corelație semnificativă din 
punct de vedere statistic între orientarea sexuală şi anumiţi mar- 
keri genetici din regiunea cromozomială Xq28. 

Cîţiva critici au ridicat același tip de obiecţii față de aceste 
cercetări ca şi în cazul inteligenţei sau infracționalităţii.S! Orica- 
re ar fi verdictul final asupra acestor teorii, homosexualitatea, ca 
şi selectivitatea sexuală masculină, există practic în toate socie- 
tăţile cunoscute şi pare plauzibil să aibă anumite baze naturale. 
Interesantă este abordarea politică a acestei chestiuni. Spre deo- 
sebire de problema inteligenţei și a infracționalității, în care stînga 
a atacat însăși ideea de eritabilitate, mulţi activişti homosexuali 
au adoptat ideea unei „gene a homosexualității“ fiindcă noțiunea 
de cauzalitate genetică îi eliberează pe homosexuali de respon- 
sabilitatea morală pentru condiţia lor. În acest caz, dreapta fuse- 
se cea care a susținut că homosexualitatea este alegerea unui stil 
de viaţă. Existenţa unei gene a homosexualității era menită să 
aducă „dovezi că homosexualitatea este precum pistruii: o si- 
tuaţie pe care nimeni nu o poate schimba. 

Acest argument nu are mai mult sens decit afirmaţiile că inte- 
ligenţa și infracţionalitatea nu pot fi influențate de mediu. În afara 
unor tulburări legate de o singură genă, precum coreea Hunting- 
ton, pînă la urmă genele nu determină niciodată în proporţie de 
100 la sută situaţia unui individ,*? şi nu avem nici un motiv să 
credem că existența unei gene a homosexualității înseamnă că 
normele, cultura, șansele şi alţi factori nu joacă un rol în orienta- 
rea sexuală. Simplul fapt că există mulți bisexuali arată că exis- 
tă o mare flexibilitate în orientarea sexuală. Dacă unii părinți sint 
îngrijoraţi că fiul lor ar putea avea o experiență homosexuală în 
timpul excursiei cu un grup de cercetași conduși de un instructor 
homosexual, faptul că fiul nu are o genă a homosexualității nu-i va 
face pe părinţi să se îngrijoreze mai puțin. 

Pe de altă parte, adepţii ideilor de dreapta care au sentimentul 
că homosexualitatea este pur şi simplu o chestiune de decizie 
morală individuală trebuie să se confrunte cu acelaşi fapt cu care 
se confruntă adepții stîngii în chestiunea inteligenţei şi a identi- 
tăţii sexuale: natura impune limite. Stîngacii pot învăța să scrie 
sau să mănînce cu mîna dreaptă, dar aceasta va presupune întot- 
deauna un efort din partea lor şi nu li se va părea niciodată un lucru 
firesc, De fapt, homosexualitatea nu se deosebeşte de inteligen- 
ță, de infracţionalitate sau de identitatea sexuală, în măsura în care 

este o predispoziție omenească determinată pe de o parte de ere- 
ditate şi condiţionată pe de altă parte de mediul social și de opțiu- 
nea individuală. În ambele privinţe se poate obiecta împotriva 
ponderii relative a cauzelor genetice şi sociale, dar simpla exis- 
tenţă a unui factor genetic face ca discuţia dusă în jurul acestor 
ăs acad să fie extrem de controversată, fiindcă sugerează o limi- 


Una dintre speranţele cele mai mari ale ştiinţelor sociale din 
secolul douăzeci a fost aceea că progresul ştiinţelor naturale va 
elimina biologia ca factor semnificativ al comportamentului uman. 
În multe privințe această speranță s-a dovedit întemeiată: nu 
existau baze empirice ale „rasismului științific“ fiindcă diferen- 
țele dintre grupurile rasiale şi etnice, ca şi cele dintre bărbaţi şi 
femei, s-au dovedit a fi mult mai mici decît s-a crezut imediat 
după ce Charles Darwin a lansat teoria evoluţiei. De fapt, oamenii 
par a fi o specie destul de omogenă, ceea ce vine în sprijinul in- 
tuiţiilor noastre morale postiluministe în privința demnităţii uni- 
versale a tuturor oamenilor. Dar anumite diferenţe de grup — în 
special cele dintre sexe — rămîn valabile. De asemenea, biolo- 
pia încă mai joacă un rol major în explicarea diferenţelor dintre 
indivizii dintr-o anumită populaţie. Acumularea viitoare de cu- 
noştințe despre genetica umană nu va face decît să ne sporească 
cunoștințele despre aceste surse genetice ale comportamentului, 
şi va continua deci să provoace nesfirşite controverse politice. 

Cunoştinţele ştiinţifice despre cauzalitate vor duce inevitabil 
la căutarea mijloacelor tehnologice de manipulare a acelei cauza- 
lităţi. De exemplu, existenţa corelaţiilor biologice ale homosexu- 
alităţii — fie androginii prenatali, fie o neuroanatomie distinctă, 
fie o genă a homosexualității pe care se bazează primele două — 
creează posibilitatea ca într-o bună zi să existe o „terapie“ împo- 
triva homosexualității. lar acest lucru îi face pe adepții stingii să 
strimbe, pe drept cuvînt, din nas la ideea de a accepta explicaţii 
biologice, fiindcă acestea încep din nou să amenințe egalitatea 
demnității umane. 

Putem ilustra problema prin următorul experiment mintal. Să 
ne imaginăm că în douăzeci de ani vom ajunge să înțelegem bine 
genetica homosexualității și vom găsi o cale pentru ca părinții să 

reducă drastic probabilitatea de a da naștere unui copil homose- 
xual. Acest lucru nu trebuie să presupună existenţa ingineriei ge- 
netice; ar putea fi pur şi simplu o pilulă care produce un nivel 
suficient de testosteron în uter pentru a masculiniza creierul fe- 
tusului în dezvoltare. Să presupunem că tratamentul este ieftin, 
eficace, nu produce efecte secundare semnificative şi poate fi 
prescris în intimitatea cabinetului medicului obstretician. Să ne 
imaginăm apoi că normele sociale au ajuns să accepte întru to- 
tul homosexualitatea. Cite viitoare mame ar prefera să ia aceas- 
tă pilulă? 

Bănuiala mea este că foarte multe ar face acest lucru, inclusiv 
acele persoane care astăzi s-ar indigna foarte tare la ceea ce ele 
percep ca fiind discriminarea homosexualilor. Este posibil ca 
aceste persoane să perceapă homosexualitatea ca pe ceva asemă- 
nător cheliei sau miopiei — ceva ce nu trebuie blamat din punct 
de vedere moral, dar oricum o stare nu tocmai optimă, pe care, 
în absenţa oricărei alte diferențe, oamenii ar prefera ca urmaşii 
lor s-o evite. (Dorinţa majorităţii oamenilor de a avea copii este 
o garanţie în acest sens.) Atunci, cum ar putea afecta acest lucru 
statutul homosexualilor, în special al celor din generaţia din care 
homosexualitatea ar începe să fie eliminată? Oare această formă 
de eugenie privată nu i-ar face mai diferiţi şi nu i-ar transforma 
în ţinte și mai expuse ale discriminării decit erau înainte? Mai 
important, este oare evident că rasa umană ar progresa dacă s-ar 
elimina homosexualitatea? Şi dacă nu este evident, trebuie oare 
să rămînem indiferenți faţă de faptul că se fac alegeri cu carac- 
ter eugenic, atita vreme cît aceste opţiuni aparţin unor părinți şi 
nu unor state coercitive? 


Neurofarmacologia şi 
controlul comportamentului 


Boala și neîncrederea — lor li se vor părea păcate; deci cască 
bine ochii unde calci! Numai smintitul se împiedică de pietre şi 
de oameni! Din cînd în cind o leacă de otravă: te-ajulă să vi- 
sezi frumos. Pînă la urmă, foarte multă otravă, care să facă 
moartea mai plăcută. 


FRIEDRICI NIETZSCHE, Așa grăit-a Zarathustra, |.5 


Ginditorul a cărui operă a suferit poate cea mai spectaculoasă 
ascensiune și prăbuşire în secolul douăzeci a fost întemeietorul 
psihanalizei, Sigmund Freud. La mijlocul secolului, Freud era 
universal elogiat în Occident ca omul care dezvăluise cele mai 
adinci adevăruri despre motivaţia şi dorința umană. Complexul 
lui Oedip, inconştientul, invidierea penisului, dorința de moarte 
— conceptele lui Freud erau pasate în jur la cocktailuri de cu- 
noscătoriii care doreau să-şi dovedească cultura. Dar pînă la sfir- 
şitul secolului, Freud a ajuns să fie considerat de majoritatea 
medicilor nu mai mult decit o notă de subsol din istoria intelec- 
tuală, un filozof mai degrabă decît un om de ştiinţă. Aceasta se 
datorează progreselor înregistrate în neuroştiința cognitivă şi în 
noul domeniu al neurofarmacologiei. 
Freudismul se baza pe premisa că bolile mintale, inclusiv sin- 
droamele serioase precum sindromul maniaco-depresiv şi schi- 
zofrenia, sînt în primul rînd de natură psihologică — adică sînt 
rezultatul unor disfuncţii mintale care au loc undeva deasupra sub- 
stratului biologic al creierului. Această perspectivă a fost submi- 
nată de tratamentul cu litiu, descoperit printr-o fericită întîmplare 
de un psihiatru australian, John Cade, în timp ce administra aceas- 
tă substanță unor pacienţi maniaco-depresivi în 1949. Unii din- 
tre aceşti pacienţi s-au vindecat miraculos, ceea ce a constituit în- 
ceputul unui proces care avea să ducă în următoarele două generații 
la înlocuirea aproape totală a terapiei freudiene a „conversaţiei“* 
cu terapia medicamentoasă. Litiul a fost doar începutul unei pe- 
rioade explozive de cercetare și dezvoltare în neurofarmacologie, 

care pînă la sfirşitul secolului a determinat apariţia unei noi ge- 
neraţii de medicamente, precum Prozac și Ritalin, al căror impact 
social de-abia acum începem să-l înțelegem. 

Apariţia medicamentelor psihotrope a coincis cu ceea ce s-a 
numit revoluţia neurotransmițătorilor — reprezentînd o amplă 
dezvoltare a cunoştinţelor ştiinţifice despre natura biochimică a 
creierului şi procesele sale mintale.? Freudismul poate fi compa- 
rat cu teoria lansată de un grup de membri ai unui trib primitiv 
care ar găsi un automobil pornit şi ar încerca să explice cum 
funcţionează în interior fără să poată să ridice capota. Ei ar ob- 
serva strînsa corelație dintre apăsarea pedalei de acceleraţie şi 
deplasarea înainte și ar lansa teoria că există un mecanism care 
le leagă și care transformă un lichid în mişcarea roților — poate 
o veveriţă mare într-o cușcă sau un fel de homuncul. Dar nu ar 
înţelege nimic despre hidrocarburile, combustia internă sau val- 
vele şi pistoanele care realizează de fapt conversia energiei. 

Neuroştiinţa modernă a ridicat într-adevăr capota şi ne-a per- 
mis să aruncăm o privire, chiar dacă vagă, asupra motorului. Cei 
aproximativ doisprezece neurotransmiţători, cum ar fi serotonina, 
dopamina și norepinefrina, controlează declanșarea impulsurilor 
sinaptice şi transmiterea semnalelor în creier prin intermediul 
neuronilor. Nivelurile acestor neurotransmițători şi modul în care 
interacționează ei ne afectează direct sentimentele subiective de 
bunăstare, respect de sine, frică etc. Nivelurile lor de bază sînt 
afectate de lucruri care se petrec în mediu și sînt strîns legate de 
ceea ce noi înțelegem a fi personalitatea. Cu mult înainte ca in- 
gineria genetică să devină o realitate, cunoştinţele despre chimia 
creierului şi capacitatea de a-l manipula vor avea serioase impli- 
caţii politice. Deja ne aflăm în mijlocul acestei revoluţii şi nu e 
nevoie să depănăm scenarii de science-fiction pentru a vedea 
cam ce ar putea urma. 

Să luăm de exemplu antidepresivul Prozac, produs de Eli Lilly, 
şi medicamentele din aceeaşi familie, cum ar fi Zoloft de la Pfi- 
zer și Paxil de la SmithKline Beecham. Prozac, sau fluoxetin, este 

așa-numit inhibitor selectiv al reabsorbţiei serotoninei (ISRS), 
care, așa cum sugerează şi numele, blochează reabsorbția sero- 
toninei de către sinapsele nervilor şi măreşte eficient nivelurile 

de serotonină din creier. Serotonina este un neurotransmițător-che- 
ie: nivelurile scăzute de serotonină se asociază atît la oameni, cît 
și la alte primate cu diminuarea controlului impulsurilor și o 
agresivitate necontrolată împotriva unor ținte nepotrivite, iar la 
oameni se asociază şi cu depresia, agresivitatea și suicidul.> 

Nu este deci surprinzător faptul că Prozac şi medicamentele 
înrudite au apărut ca un fenomen cultural major la sfirșitul seco- 
lului douăzeci. Atât lucrarea lui Peter D. Kramer, Listening to 
Prozac, cît şi cea a lui Elizabeth Wurtzel, Prozac Nation elogia- 
ză medicamentul Prozac ca pe un leac minune care are ca efect 
schimbări miraculoase ale personalităţii.+ Kramer îşi descrie o pa- 
cientă, Tess, care suferea de o depresie cronică, se încurcase în- 
tr-o serie de relaţii masochiste cu bărbați căsătoriţi şi ajunsese în 
impas la serviciu. La cîteva săptămîni după ce a luat Prozac per- 
sonalitatea i s-a schimbat complet: a renunțat la relaţia violentă 
și a început să se întilnească cu altfel de bărbaţi, și-a schimbat cu 
totul cercul de prieteni și a devenit mai încrezătoare și mai puţin 
conciliantă în stilul ei de muncă la serviciu.5 Cartea lui Kramer 
a devenit un best-seller și a contribuit enorm la utilizarea şi ac- 
ceptarea medicamentului. Astăzi, Prozac şi medicamentele înru- 
dite sînt utilizate de aproximativ 28 de milioane de americani, 
adică 10 la sută din întreaga populaţie.€ Dat fiind că femeile su- 
feră mai mult decît bărbaţii de depresii şi de lipsa respectului de 
sine, a devenit şi un fel de simbol feminist. Reuşita lui Tess de a se 
elibera dintr-o relaţie înjositoare a fost repetată, evident, de multe 
dintre femeile cărora i s-au prescris inhibitori ai recaptării sero- 
toninei. 

Nu este surprinzător că medicamentele renumite pentru acest 
tip de efecte au generat o serioasă controversă. Unele studii au in- 
dicat că Prozac nu este atit de eficace cum s-a pretins”, iar Kra- 
mer a fost criticat pentru că i-a exagerat mult impactul. De de- 
parte majoritatea lucrărilor despre Prozac au fost cărţi precum 
aceea a lui Peter Breggin, Talking Back to Prozact şi Joseph Glen- 
mullen, Prozac Backlash9, care susțin că Prozac are 0 mulțime 
de efecte secundare pe care producătorul său a încercat să le as- 
cundă. Aceşti critici au afirmat că Prozac duce la creșterea în gre- 

utate, ticuri desfigurante, pierderea memoriei, disfuncţii sexua- 
le, suicid, violenţă şi leziuni pe creier. 

Este posibil ca Prozac să urmeze în timp calea antipsihoticu- 
lui thorazină și să nu mai fie considerat un medicament minune, 
din cauza efectelor sale secundare pe termen lung care erau prea 
puţin înțelese atunci cînd a fost utilizat pentru prima dată. Dar o 
şi mai mare problemă politică şi morală va apărea dacă se va 
descoperi că Prozac nu prezintă nici un pericol şi că acest medi- 
cament sau unele similare care nu au fost încă descoperite au 
exact efectul pentru care li se face reclamă. Căci se spune că 
Prozac modifică cea mai importantă dintre emoţiile politice, anu- 
me sentimentul de autovalorizare sau de respect de sine. 

Acesta din urmă este, desigur, un concept la modă în psiholo- 
gie, iar americanilor li se spune mereu că au nevoie de mai mult 
respect de sine. Dar acest concept se referă la un aspect critic al 
psihologiei umane, dorinţa de a fi recunoscut, pe care o împăr- 
tăşesc toţi oamenii. Socrate, în Republica lui Platon, susținea că 
există trei părți distincte ale sufletului, o parte a dorinţei, o par- 
te raţională şi ceea ce el numea thymos, un cuvînt grecesc tradus 
de obicei prin „însufleţire“. 7hymos-ul este partea mîndră a per- 
sonalității umane, partea care cere ca alți oameni să recunoască 
valoarea sau demnitatea respectivei persoane. Nu este dorința de 
a obţine un bun material sau un obiect care să satisfacă o nevo- 
ie — „utilitatea“ în care economiștii văd de obicei sursa motiva- 
ţiei umane —, ci mai degrabă nevoia intersubiectivă ca o altă 
fiinţă omenească să ne recunoască statutul. Într-adevăr, econo- 
mistul Robert Frank arată că o mare parte din ceea ce înțelegem 
noi prin interes economic este de fapt nevoia de a ni se recunoaş- 
te statutul sau nevoia de ceea ce el numeşte bunuri poziţionale.!0 
Cu alte cuvinte, ne dorim un Jaguar nu atit pentru că ne plac ma- 
şinile frumoase, ci fiindcă vrem să batem BMW-ul vecinului. 
Nevoia de recunoaştere nu trebuie neapărat să fie personală; pu- 
tem dori ca ceilalți oameni să ne recunoască bunurile sau senti- 
mentul sacrului sau națiunea sau cauza noastră dreaptă!!. 

Majoritatea teoreticienilor politicii au admis poziţia centrală a 
recunoașterii şi faptul că aceasta este absolut crucială în politică. 
Un prinţ care se luptă cu un alt prinţ nu are neapărat nevoie de 

teritorii sau de bani; de obicei are mai mulţi decît ar ști la ce să-i 
folosească. Ceea ce își doreşte este recunoaşterea dominaţiei sau 
suveranităţii sale, afirmarea statutului său de rege al regilor. Ne- 
voia de recunoaştere adesea bate interesul economic: naţiuni tine- 
re precum Ucraina și Slovacia poate că s-ar fi descurcat mai bine 
rămînînd în componența unor țări mai mari, dar ceea ce au cău- 
tat ele nu este bunăstarea economică, ci posibilitatea de a avea 
propriul drapel și propriul loc la Naţiunile Unite. Acesta este mo- 
tivul pentru care filozoful Hegel credea că procesul istoric este 
impulsionat în mod fundamental de lupta pentru recunoaștere, 
începînd cu o „sîngeroasă luptă“ primordială între doi competi- 
tori, pentru a stabili cine va fi stăpînul şi cine sclavul, şi sfirşind 
cu apariția democraţiei moderne, în care tuturor cetăţenilor li s-a 
admis libertatea şi dreptul la o recunoaştere egală. 

Hegel considera că lupta pentru recunoaștere a fost un feno- 
men specific uman — că, într-adevăr, aceasta a jucat un rol cen- 
tral într-un anumit sens pentru ceea ce însemna să fii o ființă ome- 
nească. Dar s-a înșelat în această privinţă: există un substrat 
biologic pentru dorința omenească de recunoaştere care este pre- 
zent şi la alte specii de animale. Membrii multor specii se repar- 
tizează într-o ierarhie a dominaţiei (termenul pecking order [ordi- 
nea ciugulelii] vine, desigur, din comportamentul găinilor). Cînd 
ajungem la primatele înrudite cu oamenii, cum sînt gorilele şi, în 
special, cimpanzeii, lupta pentru un statut în cadrul ierarhiei do- 
minaţiei începe să semene, într-adevăr, foarte mult cu cea dintre 
oameni. În cartea sa, pe drept intitulată Chimpanzee Politics, pri- 
matologul Frans de Waal a descris pe larg luptele pentru dobîn- 
direa statutului care au avut loc într-o colonie de cimpanzei cap- 
tivi din Olanda. Cimpanzeii masculi formează coaliții, complotează, 
se trădează unul pe altul și au evident emoții care seamănă foar- 
te bine cu mândria şi mînia atunci cînd rangul lor în colonie este 
sau nu recunoscut de tovarășii lor. 

Lupta oamenilor pentru recunoaștere este, desigur, infinit mai 
complexă decit ceea ce se întîmplă în lumea animalelor. Oame- 
nii, cu memoria, cunoştinţele şi capacitatea lor enormă de a rea- 
liza raționamente abstracte, sînt capabili să îndrepte lupta pentru 
recunoaştere spre ideologii, credinţe religioase, catedre universi- 

tare, premii Nobel și o mulţime de alte onoruri. Important este 
totuşi că dorința de recunoaştere are o bază biologică şi că această 
bază este legată de nivelurile de serotonină din creier. S-a de- 
monstrat că maimuţele aflate la capătul de jos al ierarhiei domi- 
nației au niveluri scăzute de serotonină şi că, dimpotrivă, atunci 
cînd o maimuţă dobîndeşte statutul de mascul principal este în 
culmea „extazului“ datorită nivelului ridicat de serotonină.! 

Acesta e motivul pentru care un medicament ca Prozac pare să 
aibă consecințe politice atît de importante. Hegel susţine, şi are 
într-o anumită măsură dreptate, că întregul proces al istoriei ome- 
nești a fost impulsionat de o serie de lupte repetate pentru recu- 
noaștere. Practic, întreg progresul uman a fost efectul secundar al 
faptului că oamenii nu s-au mulțumit niciodată cu recunoașterea 
pe care au primit-o; nu o puteau obţine decît prin luptă şi prin 
muncă. Cu alte cuvinte, statutul trebuia dobîndit, atît de regi și de 
prinți, cît şi de vărul Mel, care se străduia să ajungă şef de raion 
într-un magazin. Mijlocul normal, şi acceptabil din punct de vede- 
re moral, de a depăşi un nivel scăzut al respectului de sine era să 
te lupţi cu tine însuţi și cu ceilalți, să muncești din greu, îndurînd 
cîteodată sacrificii dureroase, și în sfîrşit să te ridici şi să fii recu- 
noscut pentru ceea ce ai reuşit. Problema respectului de sine este 
că, aşa cum e el înțeles în psihologia populară americană, ajunge 
să fie considerat o îndreptăţire, ceva de care toată lumea are ne- 
voie, fie că îl merită, fie că nu. Acest lucru scade valoarea respec- 
tului de sine și face din căutarea acestuia o autoamăgire. 

Dar acum intervine industria farmaceutică americană, care, 
prin medicamente precum Zoloft şi Prozac, poate oferi respect de 
sine la sticluță, prin ridicarea nivelurilor de serotonină din cre- 
ier. Capacitatea de a manipula personalitatea în felul în care o 
descrie Peter Kramer ridică probleme interesante. Ar fi putut fi 
evitată oare toată acea luptă din istoria omenirii dacă oamenii ar 
fi avut mai multă serotonină în creier? Oare ar mai fi simţit Ce- 
zar sau Napoleon nevoia să cucerească o mare parte din Europa 
dacă ar fi putut să ia din cînd în cînd cîte o tabletă de Prozac? 
Dacă da, atunci cum ar mai fi arătat istoria? 

În mod clar, există în lume milioane de oameni care suferă de 
o depresie clinică şi al căror sentiment de autovalorizare este cu 

mult sub ceea ce ar trebui să fie. Pentru ei, Prozac şi medicamen- 
tele înrudite sînt o mană cerească. Dar nivelurile scăzute de se- 
rotonină nu delimitează o stare patologică clară, iar existența unui 
medicament precum Prozac deschide calea pentru ceea ce Kra- 
mer a etichetat ca (termen devenit celebru) „farmacologie cos- 
metică“: mai precis, utilizarea unui medicament nu atit pentru 
valoarea sa terapeutică, ci pur și simplu pentru că te face să te simți 
„mai mult decît bine“. Dacă sentimentul respectului de sine este 
atât de important pentru fericirea omului, cine nu și-ar dori să aibă 
mai mult respect de sine? Şi astfel se deschide calea către un 
drog care în anumite privințe seamănă neplăcut de mult cu soma 
din romanul lui Aldous Huxley, Minunata lume nouă. 

Dacă Prozac pare a fi un fel de pilulă a fericirii, Ritalin a ajuns 
să joace un rol important ca instrument făţiş al controlului social. 
Ritalin!* este numele de marcă al metilfenidatului, un stimulent 
strîns înrudit cu metamfetamina, un drog vîndut în stradă în anii 
”60 sub numele de „speed“ [„viteză“]. Astăzi, Ritalin este utili- 
zat pentru tratarea sindromului lipsei de atenţie/hiperactivității 
(SLAH), o „boală“ asociată adesea cu băieţeii care nu reuşesc să 
stea liniștiți în clasă. 

Sindromul lipsei de atenţie (SLA) a fost prima dată menţionat 
ca maladie în 1980, în Manualul diagnosticării şi statisticii tul- 
burărilor mintale (DSM) al Asociaţiei Psihiatrice Americane, 
biblia bolilor mintale oficial recunoscute. Într-o ediţie ulterioară 
a DSM numele bolii a fost schimbat în sindromul lipsei de aten- 
ție/hiperactivităţii, cuvîntul hiperactivitate fiind adăugat pentru 
a delimita expresia iniţială. Introducerea SLA şi apoi a SLAH în 
DSM a reprezentat ea însăși un fenomen interesant. În ciuda cî- 
torva decenii de cercetări, nimeni nu a putut determina cauza 
SLA/SLAH. SLAH este recunoscut numai prin simptomele sale. 
DSM enumeră cîteva criterii de diagnosticare a bolii, cum ar fi di- 
ficultățile de concentrare şi hiperactivitatea funcţiilor motorii. Me- 
dicii pun ceea ce se dovedeşte adesea a fi un diagnostic foarte 
subiectiv dacă pacienții prezintă suficiente simptome din lista celor 
enumerate, a căror existenţă poate adesea să nu fie foarte certă.!* 

Nu este deci surprinzător că psihiatrii Edward Hallowell şi 
John Ratey au afirmat în cartea lor Driven to Distraction [Ten- 

dința spre neatenţie) următoarele: „Îndată ce îţi dai seama ce în- 
seamnă acest sindrom, îl descoperi pretutindeni.“ Din relatările 
lor, 15 milioane de americani ar putea suferi de o formă de SLAH. 
Dacă acest lucru este adevărat, atunci Statele Unite se confruntă 
cu o epidemie de proporţii de-a dreptul uluitoare, 

Există, desigur, şi o explicaţie mai simplă, anume că SLAH 
nu este deloc o boală, ci mai degrabă este pur şi simplu coada 
curbei clopotului care descrie distribuţia comportamentului per- 
fect normal.!” Tinerii în general, și în special băieţii, nu au fost 
creaţi de evoluție pentru a sta așezați ore în șir la un pupitru, 
atenţi la-un profesor, ci mai degrabă pentru a alerga, a se juca şi 
a desfăşura alte activităţi fizice. Faptul că le cerem tot mai mult 
să stea liniștiți în clase sau că părinţii şi profesorii petrec mai pu- 
ţin timp cu ei pentru activităţi interesante creează impresia că 
există o boală în plină expansiune. Să-l cităm pe medicul Law- 
rence Diller, autorul unei lucrări critice la adresa medicamentu- 
lui Ritalin: 


Rămine posibilitatea ca SLA să fie o stare care reuneşte multiple as- 
pecte, cuprinzînd o varietate de probleme de comportament al copi- 
ilor, cu diverse cauze, atit predeterminate biologic, cît şi psihosocia- 
le. lar faptul că Ritalin rezolvă atit de multe probleme ar putea încuraja 
extinderea limitelor diagnosticării SLA.!* 


Ritalin este un stimulent al sistemului nervos central înrudit 
din punct de vedere chimic cu substanţele cu restricţie la utilizare, 
cum ar fi metamfetamina şi cocaina. Efectele sale farmacologice 
seamănă foarte bine cu ale celorlalte substanțe, mărind raza de 
atenţie, creînd senzaţia de euforie, crescînd nivelurile de energie 
pe termen scurt și facilitînd o mai mare putere de concentrare. 
Într-adevăr, animalele de laborator cărora li se dă posibilitatea 
să-şi administreze singure fie Ritalin, fie cocaină nu prezintă o 
preferință deosebită pentru vreuna dintre ele. Aceste droguri 
sporesc de asemenea focalizarea, concentrarea şi nivelurile de 
energie ale oamenilor obișnuiți. Dacă este utilizat în exces, Rita- 
lin poate avea efecte secundare similare celor ale metamfetami- 
nei şi cocainei, inclusiv insomnie şi pierderea în greutate. Din 
motiv medicii care prescriu Ritalin copiilor recomandă să 
se facă periodic cîte o „pauză“. În dozele mici prescrise de obicei 

copiilor, Ritalin nu pare nici pe departe să creeze o dependenţă 
ca aceea dată de cocaină, dar în doze mai mari efectele sale pot 
fi similare. Acest lucru a determinat Agenţia Statelor Unite pen- 
tru Controlul Medicamentelor (DEA) să îl includă în categoria 
medicamentelor din Clasa II, impunînd prescrierea în triplicat de 
către medici şi controlarea cantităţii totale de substanță admisă a 
fi produsă.!? 

Efectele psihologice benefice ale Ritalin-ului explică de ce este 
utilizat — sau, conform DEA, utilizat abuziv — de un număr tot 
mai mare de oameni care nu au fost diagnosticați cu SLAH. În 
opinia lui Diller, „Medicamentul poate în principiu să îmbunătă- 
țească performanţele oricui — fie el copil sau adult, diagnosticat 
sau nu cu SLA“.% În perioada anilor '90, Ritalin a devenit unul 
dintre medicamentele din ce în ce mai des utilizate în licee și în 
campusurile universitare, fiindcă studenţii au descoperit că îi ajută 
să se pregătească pentru examene și să fie mai atenţi în clasă. Din 
spusele unui medic de la Universitatea din Wisconsin, „camere- 
le de studiu sînt la fel de bine echipate ca unele dintre farmaciile 
din localitate“ 2! Elizabeth Wurtzel, renumită pentru studiile sale de- 
spre Prozac, povesteşte cum zdrobea şi priza patruzeci de pilule 
de Ritalin pe zi, ceea ce a făcut-o să ajungă la urgenţă şi să aibă 
nevoie de terapie de dezintoxicare, context în care a cunoscut niş- 
te mame care furau pastilele copiilor pentru uz propriu.22 

Politica Ritalin-ului scoate foarte bine în evidenţă sărăcia ca- 
tegoriilor gîndirii prin care am reușit să înțelegem pînă acum ca- 
racterul şi comportamentul și ne oferă posibilitatea să anticipăm 
ce va urma dacă şi cînd vom avea la dispoziţie ingineria genetică, 
cu metodele ei care vor putea ameliora şi mai mult comporta- 
mentul. Cei care consideră că suferă de SLAH cred adesea cu 
disperare că incapacitatea lor de a se concentra sau de a avea 
performanţe bune în anumite funcţii ale vieţii nu este, aşa cum li 
s-a spus adesea, rezultatul caracterului lor moale sau al voinței 
lor slabe, ci al unei stări neurologice. Ca și homosexualii care 
dau vina pe o „genă a homosexualității“ pentru comportamentul 
lor, ei ar dori să se absolve de răspunderea personală pentru ac- 
țiunile lor. După cum spune titlul unei cărți apărute recent și care 
şi-a cîştigi popularitatea pledînd pentru Ritalin, nu este vina ni- 
mânul. 

Desigur, există mulţi oameni a căror hiperactivitate sau inca- 
pacitate de concentrare este atit de mare încît trebuie să acceptăm 
că biologia e principala cauză a comportamentului lor. Dar cum 
rămîne cu cei care, să spunem, se află în limitele a cincisprezece: 
la sută din distribuţia normală a atenţiei? Există o bază biologică 
a stării lor, dar este clar că ei ar putea face unele lucruri ca să-și 
îmbunătățească nivelul final de atenţie sau hiperactivitate. Antre- 
namentele, caracterul, hotărîrea şi mediul în general pot juca un 
rol foarte important. A spune că cei care se află în această situa- 
ţie suferă de o patologie ar însemna să ştergem linia despărţitoa- 
re dintre terapie şi ameliorare. Însă tocmai acest lucru l-au cerut 
cei care au propus tratamentul medicamentos împotriva SLAH. 

Acţiunea lor se sprijină pe interese foarte importante.2 În pri- 
mul rînd este vorba pur și simplu de interesul personal al părin- 
ţilor și profesorilor care nu doresc să-şi consume timpul și ener- 
gia necesare pentru a disciplina, amuza sau pregăti după moda 
veche niște copii dificili. Este uşor de înțeles, desigur, că părin- 
ţii tracasaţi și profesorii suprasolicitaţi vor să-şi ușureze viața fă- 
cînd apel la medicamente, dar ceea ce este de înțeles nu este în- 
totdeauna şi corect. Cel mai important lobby care reprezintă aceste 
interese în Statele Unite este CHADD (Children and Adults with 
Attention-Deficit/Hyperactivity Disorder [Copiii şi Adulții cu Sin- 
dromul Lipsei de Atenţie/Hiperactivitate]), un grup nonprofit de 
autoajutorare fondat în 1987 şi format în special din părinți cu copii 
diagnosticaţi cu SLAH. CHADD se consideră atît un grup de spri- 
jin, cât și o agenţie centrală pentru majoritatea informaţiilor la zi 
despre SLAH și tratamentul său, şi s-a luptat mult ca SLAH să 
fie catalogată ca handicap şi pentru ca acei copii care sînt diag- 
nosticaţi cu SLAH să poată beneficia de o educaţie specială, con- 
form Legii Educaţiei Persoanelor cu Handicap (LEPH).% CHADD 
s-a preocupat îndeosebi ca victimele SLAH să nu fie stigmatizate 
pentru starea în care se află. În 1995 a lansat o amplă campanie 
pentru ca Ritalin să fie recatalogat ca medicament din Clasa II, 
lucru care ar fi eliminat controlul DEA asupra cantității totale pro- 
duse și ar fi relaxat considerabil condiţiile în care poate fi pre- 
scris şi obținut.26 

A doua sursă importantă de sprijin pentru tratamentul medi- 
camentos al SLAH este industria farmaceutică, în special com- 

paniile precum Novartis (fostă Ciba-Geigy), care fabrică Ritalin 
şi medicamente înrudite. Eli Lilly, producătorul medicamentului 
Prozac, a cheltuit o avere încercînd să contracareze relatările ne- 
gative despre efectele secundare ale principalei sale surse de ve- 
nit şi acelaşi lucru l-a făcut şi Novartis. Novartis a creat un lobby 
puternic pentru ca Ritalin să fie catalogat în Clasa III de medica- 
mente şi a făcut presiuni pentru a creşte rapid cotele de produc- 
ție răspîndind la începutul anilor "90 zvonuri despre un deficit 
iminent al producţiei. În 1995 însă, compania de medicamente 
şi-a provocat singură pierderi atunci cînd eforturile sale de a ob- 
ține recatalogarea au eşuat, după ce s-a aflat că Novartis nu fă- 
cuse publice donațiile sale către CHADD, în valoare de aproape 
900 000 de dolari. 

Tratamentul medicamentos împotriva unei stări precum SLAH 
are importante consecințe juridice şi politice. Din punctul de ve- 
dere al legislaţiei Statelor Unite, SLAH este catalogat în prezent 
ca un handicap, iar astfel victimele sale sînt protejate de două 
legi diferite, Secţiunea 504 a Legii Reabilitării Profesionale din 
1973 şi Legea Educaţiei Persoanelor cu Handicap, votată în 1990. 
Prima interzice discriminarea persoanelor cu handicap; cea de-a 
doua garantează fonduri suplimentare pentru educaţia specială a 
celor cu handicapuri educaţionale recunoscute oficial. Înscrierea 
SLAH pe lista handicapurilor de sub incidenţa LEPH a fost re- 
zultatul unei îndelungate lupte politice care a opus CHADD şi 
alte grupuri medicale şi de sprijin Asociaţiei Naţionale a Educa- 
iei (NEA) [National Education Association] — sindicatul naţio- 
nal al profesorilor — şi Asociaţiei Naţionale pentru Progresul 
Persoanelor de Culoare (NAPPC) [National Association for the 
Advancement of Colored People]. NEA nu privea cu ochi buni 
consecinţele bugetare ale unei liste din ce în ce mai lungi de han- 
dicapuri, iar NAPPC se temea ca nu cumva copiii negri să fie ca- 
talogaţi mai ușor ca avînd handicapuri de învățare decît copiii 
albi şi apoi să primească tratament medicamentos. În cele din 
urmă SLAH a fost inclus pe lista oficială a handicapurilor în 1991, 
după ce CHADD şi alte organizaţii ale părinților au trimis valuri 
de scrisori şi au dus o intensă campanie.?” 

Ca urmare a catalogării oficiale a SLAH ca handicap, copiii 
aflaţi în această stare au dreptul la servicii educaţionale speciale 
în circumscripțiile școlare de pe întreg teritoriul Statelor Unite. 
Elevii și studenţii cu SLAH pot cere prelungirea timpului de lu- 
cru atunci cînd participă la teste standard, o practică acceptată de 
şcoli pentru a evita urmărirea în instanță. Citind revista Forbes, 
Şcoala de Drept Whittier a fost dată în judecată de un student 
diagnosticat cu SLAH fiindcă nu i s-au oferit decît douăzeci de 
minute în plus la un examen de o oră pentru a completa răspun- 
surile. Temîndu-se să nu ajungă în faţa instanței, şcoala a fost de 
acord să cadă la o înțelegere care să aplaneze conflictul.2% 

Mulţi conservatori s-au plîns de amploarea definiţiilor date în 
prezent în America handicapurilor care cad sub incidența LEPH. 
Dar cea mai importantă obiecție este de ordin moral: catalogînd 
SLAH ca handicap, societatea a decis în cazul unei stări avînd 
cauze atit biologice, cit și psihologice, că biologia trebuie să pre- 
domine. Indivizilor care au de fapt un anumit grad de control 
asupra comportamentului lor li se spune că nu au, iar acea parte 
a societăţii care nu are handicapuri trebuie să realoce resurse şi 
timp pentru a-i despăgubi pe acești indivizi pentru ceva care, 
măcar în parte, se află totuși sub controlul lor. 

Preocuparea asociaţiilor precum NAPPC ca nu cumva medi- 
camentele psihotrope precum Ritalin să fie folosite disproporțio- 
nat în comunitățile minorităţilor ar putea fi şi ea îndreptățită. În 
Statele Unite a crescut impresionant numărul de rețete prescrise 
pentru medicamentele psihotrope (în primul rînd, dar nu exclusiv, 
pentru Ritalin şi alte medicamente din aceeaşi familie) adminis- 
trate unor copii de virste extrem de fragede (adică preşcolari sau 
chiar de virste şi mai mici) pentru probleme de comportament. 
Un studiu din 1998 a arătat că printre cei incluşi în programul 
Michigan Medicaid, aproximativ 57 la sută dintre copiii sub vîr- 
sta de 4 ani care au fost diagnosticaţi cu SLAH au primit un tra- 
tament cu unul sau mai multe psihotrope.2” Un studiu care a stârnit 
ceva agitaţii politice în momentul lansării a arătat că în 1995 mai 
bine de 12 la sută dintre copiii între 2 şi 4 ani cuprinși într-un am- 
plu program Midwestern Medicare au primit stimulente, iar 4 la 
sută antidepresive. Citind printre rîndurile studiului, rezultă clar 

că acele medicamente au fost prescrise în proporţie mult mai mare 
în programele Medicare, destinate în primul rînd minorităților, de- 
cît într-un program HMO [Heath Maintenance Organization, 
Organizaţie de Menţinere a Sănătăţii], cuprinzînd persoane cu o 
situaţie materială mai bună, care de asemenea a fost studiat.30 

Există o simetrie deconcertantă între Prozac și Ritalin. Primul 
le este prescris mai ales femeilor depresive cărora le lipseşte res- 
pectul de sine; Prozac le conferă ceva din sentimentul unui mas- 
cul dominant, prin creşterea nivelului de serotonină. Ritalin, pe 
de altă parte, le e prescris în special băieţilor care nu vor să stea 
liniștiți în clasă fiindcă natura nu i-a proiectat ca să se comporte 
astfel. Împreună, cele două sexe sînt împinse uşor de la spate că- 
tre o personalitate medie androgină, mulțumită de sine şi supusă 
regulilor sociale, care reprezintă în prezent produsul politic co- 
rect [politically correct] al societăţii americane. 

Al doilea val, cel neurofarmacologic, al revoluţiei biotehnolo- 
pice ne-a ajuns deja din urmă și s-a prăvălit peste noi. El a pro- 
dus deja o pilulă asemănătoare somei şi încă una pentru controlul 
social al copiilor. Aceste pilule par mult mai eficace decit socia- 
lizarea din perioada timpurie a copilăriei şi decît terapiile con- 
versaţionale freudiene din secolul douăzeci. Utilizarea lor s-a ex- 
tins la milioane de oameni din întreaga lume, creînd numeroase 
controverse în legătură cu consecinţele lor potenţiale pe termen 
lung asupra organismului, dar nestîrnind aproape nici o dispută 
în legătură cu implicaţiile lor asupra interpretării curente a iden- 
tității şi comportamentului moral. 

Prozac și Ritalin nu sînt decît prima generaţie de medicamente 
psihotrope. În viitor, practic cam tot ceea ce îşi imaginează oa- 
menii că ar putea realiza ingineria genetică are mult mai multe 
şanse să se îndeplinească mai rapid datorită neurofarmacologiei.5! 
O clasă de medicamente cunoscute sub denumirea de benzodia- 
zepine ar putea fi utilizată pentru a acţiona asupra sistemului aci- 
dului gamaaminobutiric (GABA), reducînd starea de anxietate, 
contribuind la menţinerea stării de veghe relaxată dar activă şi pro- 
ducînd un somn adecvat într-o perioadă mai scurtă de timp, fără 
efectele secundare ale sedării. Stimulatorii sistemului acetilcoli- 
nei ar putea fi utilizaţi pentru a spori capacitatea de a învăţa lu- 

cruri noi, de a reţine cunoștințe şi de a îmbunătăți rememorarea 
faptelor. Stimulatorii sistemului dopaminei ar putea fi utilizaţi pen- 
tru a crește rezistența și motivarea. Inhibitorii selectivi ai recap- 
tării serotoninei, în combinaţie cu substanţele care influențează 
sistemele dopaminei şi norepinefrinei ar putea duce la modificări 
de comportament în zone în care interacționează diferitele siste- 
me de neurotransmiţători. În sfârşit, s-ar putea manipula sistemul 
endogen opiat pentru a diminua sensibilitatea la durere şi pentru 
a ridica pragul plăcerii. 

Nu trebuie să aşteptăm ingineria genetică și bebeluşii la co- 
mandă ca să înțelegem tipurile de forțe politice care vor promova 
noile tehnologii medicale; le putem deja vedea pe toate în acţiune 
în domeniul neurofarmacologiei. Răspîndirea medicamentelor psi- 
hotrope în Statele Unite indică existenţa a trei tendințe politice 
puternice care își vor face din nou apariția în cazul ingineriei ge- 
netice. Prima este dorinţa oamenilor obișnuiți de a-și controla cît 
mai mult comportamentul cu ajutorul medicamentelor şi de a-și 
reduce răspunderea asumată pentru propriile acţiuni. Cea de-a doua 
este presiunea puternicelor interese economice de a contribui la acest 
proces. Aceste interese îi includ pe cei care oferă servicii sociale, 
cum ar fi profesorii şi medicii, care vor prefera întotdeauna so- 
luţiile biologice mai simple unor intervenţii complexe asupra com- 
portamentului, ca și companiile farmaceutice care produc aceste 
medicamente. A treia tendinţă, care reiese din încercarea de a tra- 
ta totul cu ajutorul medicamentelor, este aceea de a extinde do- 
meniul farmaceutic pentru a răspunde unui număr tot mai mare 
de situaţii. Va fi întotdeauna posibil să convingi undeva un doc- 
tor că starea neplăcută sau nefericită a unei persoane este de na- 
tură patologică, şi nu peste multă vreme majoritatea comunității 
va ajunge să considere că o astfel de stare trebuie oficializată prin 
lege ca handicap şi supusă intervenţiei publice compensatorii. 

Am zăbovit atita timp asupra unor medicamente precum Pro- 
zac şi Ritalin nu fiindcă aș crede că sînt inerent rele sau dăunătoare, ci 
mai degrabă deoarece cred că ele sînt vestitorii evenimentelor ce 
vor urma. S-ar putea ca peste cîţiva ani interesul pentru ele să dis- 
pară din cauza unor efecte secundare neprevăzute. Dar în acest caz 
vor fi pur şi simplu înlocuite treptat de nişte medicamente psiho- 
trope și mai sofisticate, cu efecte mai puternice şi mai bine țintite. 

Termenul control social stîrneşte, desigur, fantezii politice de 
dreapta — guvernele ar putea utiliza substanțe capabile să pro- 
ducă modificări ale minții oamenilor pentru a crea cetățeni supuşi. 
Acest tip de temeri par să nu-şi găsească locul în viitorul previ- 
zibil. Dar controlul social poate fi exercitat şi de alţi participanţi 
la jocul social în afară de stat — părinţi, profesori, sisteme şco- 
lare și alte persoane interesate în secret de comportamentul oa- 
menilor. Democraţiile, aşa cum a arătat Alexis de Tocqueville, 
sînt supuse unei „tiranii a majorităţii“, în care opiniile populare 
elimină prin presiune diversitatea autentică şi diferențele. În zi- 
lele noastre acest lucru poartă numele de corectitudine politică 
[political correctness] şi avem motive să ne facem griji dacă bio- 
tehnologia modernă va ajunge curînd să ofere modalități biolo- 
gice noi şi puternice de a găsi soluţii rapide pentru atingerea 
scopurilor politic corecte. 

Neurofarmacologia indică de asemenea calea spre posibile răs- 
punsuri politice. Fără îndoială, medicamentele precum Prozac şi 
Ritalin ajută un număr enorm de oameni care nu puteau fi aju- 
taţi într-un alt mod. Aceasta fiindcă există mulți oameni care su- 
feră de depresii grave sau sînt hiperactivi și pe care starea lor 
biologică îi împiedică să se bucure de ceea ce majoritatea oame- 
nilor ar considera o viață normală. În afară poate de scientologi, 
există puţini oameni care să dorească o interzicere completă a 
acestor medicamente sau care să prefere să le limiteze utilizarea 
la cazurile care necesită clar terapia. Însă ceea ce poate și trebuie 
să ne neliniştească este folosirea acestor medicamente fie în „far- 
macologia cosmetică“, pentru a ameliora un comportament de 
altfel normal, fie pentru a transforma un comportament normal 
într-un alt comportament normal pe care cineva îl consideră pre- 
ferabil din punct de vedere social. 

Societatea americană, ca şi majoritatea celorlalte societăţi, tran- 
spune aceste rezerve în legislația substanțelor medicamentoase 
şi a drogurilor. Dar legislaţia noastră este adesea inconsecventă şi 
prost gîndită, ca să nu mai spunem că este şi prost aplicată. Să 
luăm de pildă drogul Ecstasy, denumirea populară a MDMA, adi- 
că metilendioximetamfetamina, unul dintre drogurile ilicite cu 
cea mai mare viteză de propagare în anii '90. Ecstasy, un stimulent 
foarte asemănător metamfetaminei, a ajuns să fie extrem de popu- 

lar în cluburile de dans. Conform Institutului Naţional al Statelor 
Unite împotriva Abuzului de Droguri, 8 la sută dintre toţi elevii 
de clasa a douăsprezecea, adică 3,4 milioane de americani, au fo- 
losit MDMA cel puţin o dată în viaţă.”? Deși este o substanță chimi- 
că înrudită cu Ritalin-ul, Ecstasy are un efect mai degrabă 
asemănător cu cel al Prozac-ului: stimulează eliberarea de sero- 
tonină în creier. Efectele drogului Ecstasy sînt puternica modifi- 
care a stării de spirit și a personalităţii, ca şi în cazul Prozac-ului. 
Iată în continuare o relatare despre un utilizator de Ecstasy: 


Utilizatorii descriu constant acea primă stare de extaz ca fiind una 
dintre cele mai mari experienţe din viaţa lor. Jennie, în vîrstă de 20 
de ani, studiază la un colegiu şi locuieşte în partea de nord a statu- 
lui New York. Ne-am întîlnit în timp ce era în vizită la Washington, 
în luna decembrie. Are trăsăturile delicate şi tenul luminos ale unei 
prințese a muzicii folk. Mi-a spus că luase Ecstasy pentru prima dată 
cu un an în urmă. I-a insuflat reflecții adinci. „Am decis că într-o 
bună zi o să am copii“, mi-a spus cu o franchețe surprinzătoare. 
„Înainte chiar nu mă gindeam că o să ajung să am copii. Nu mă gîn- 
deam că voi fi o mamă bună, fiindcă fusesem destul de terorizată fi- 
şi psihic de tata. Dar atunci mi-am dat seama că «o să am copii 
şi o să am grijă de ei» iar hotărîrea mea nu s-a schimbat după aceea. 
Mi-a spus de asemenea că la primul ei contact cu Ecstasy a început 
să-şi ierte tatăl, înțelegînd că „de fapt, nu există oameni răi“. 








Alte descrieri ale efectelor drogului Ecstasy îl fac să pară o 
substanță care sporeşte sensibilitatea socială, încurajează legătu- 
rile dintre oameni și mărește puterea de concentrare — toate aces- 
tea fiind efecte în general aprobate de societate și înspăimîntător. 
de asemănătoare cu cele atribuite Prozac-ului. Și totuși Ecstasy 
este o substanță interzisă a cărei vînzare şi utilizare este ilegală 
în orice împrejurare în Statele Unite, în timp de Ritalin și Prozac 
sînt considerate medicamente de Clasa TI, care pot fi prescrise le- 
gal de medic. Cum se explică această diferență? 

Un răspuns evident este că Ecstasy dăunează organismului în 
moduri în care Ritalin şi Prozac probabil că nu o fac. Pagina de 
web a Institutului Naţional împotriva Abuzului de Droguri refe- 
ritoare la Ecstasy susține că drogul induce efecte psihologice cum 
ar fi „confuzia, depresia, dereglarea somnului, dependenţa de 
drog, anxietatea severă şi paranoia“; simptome fizice cum ar fi 
„tensiunea musculară, încleştarea involuntară a dinților, greața, 

tulburarea vederii, mişcarea rapidă a ochilor, leşinul şi frigurile 
sau transpiraţia““; şi s-a demonstrat că produce deteriorarea ire- 
versibilă a creierului la maimuțe. 

Lucrările referitoare la Ritalin și Prozac, de fapt, sînt pline de 
relatări care dovedesc că aceste droguri legale au efecte secun- 
dare asemănătoare (cu excepţia deteriorării ireversibile a creie- 
rului la maimuțe). Unii au susținut că diferența este în mare parte 
o chestiune de dozaj: dacă se depăşeşte doza, Ritalin poate de 
asemenea produce efecte secundare grave, motiv pentru care poa- 
te fi luat numai sub supravegherea unui medic. Dar acest lucru 
ne duce la următoarea întrebare: de ce nu se legalizează Ecstasy 
ca medicament de Clasa II? Sau de ce să nu căutăm un medica- 
ment similar din punct de vedere farmacologic care să reducă la 
minimum efectele secundare ale drogului Ecstasy? 

Răspunsul la această întrebare ajunge în miezul confuziei noas- 
tre în privința condamnării drogurilor. Nutrim sentimente contra- 
dictorii în legătură cu substanţe care nu au un scop clar terapeu- 
tic şi al căror unic efect este acela de a-i face pe oameni să se 
simtă bine. Avem sentimente la fel de contradictorii dacă starea 
de extaz produsă de drog diminuează grav capacitatea utilizato- 
rului de a mai funcţiona normal, cum se întîmplă în cazul heroi- 
nei şi cocainei. Dar ni se pare de asemenea dificil să ne justifi- 
căm sentimentele, de vreme ce ar trebui să putem spune ce înseamnă 
că o persoană „funcţionează normal“. Cum putem justifica inter- 
zicerea marihuanei cînd alcoolul și nicotina, alte două droguri care 
ne fac să ne simţim bine, sînt legale?* În lumina acestor dificul- 
tăţi, ni se pare mult mai simplu să interzicem drogurile pe baza 
daunelor clare pe care le aduc organismului — faptul că provoa- 
că dependenţă, deficienţe fizice, duc la efecte secundare nedori- 
te pe termen lung şi aşa mai departe. 


* Cred că este posibil să distingem între alcool şi nicotină, pe de.o par- 
te, şi un drog precum marihuana, pe de altă parte, în ceea ce priveşte efec- 
tul psihologic. Este posibil să bem şi să fumăm moderat în moduri care nu 
ne afectează funcţiile sociale generale; într-adevăr, multă lume consideră că 
a bea moderat este o necesitate pentru a fi sociabil. Alte droguri, însă, pro- 
duc o stare de extaz care este incompatibilă cu orice fel de funcţie socială 
normală (n. a.). 

Cu alte cuvinte, nu dorim să luăm o poziţie clară în privința 
drogurilor bazindu-ne doar pe faptul că nu sînt bune pentru su- 
flet — sau, în limbajul medical contemporan, doar pornind de la 
efectele lor psihologice. Dacă o companie farmaceutică ar in- 
venta miine o tabletă de soma exact așa cum și-a imaginat-o 
Huxley, care să te facă fericit și integrat în societate, fără nici un 
efect secundar dăunător, nu este clar dacă cineva ar putea formu- 
la vreun motiv pentru care oamenilor să nu li se permită să-l fo- 
losească. Există mulţi libertarieni, atît de dreapta, cît şi de stînga, 
care susțin că ar trebui să încetăm să ne mai facem griji pentru 
sufletele oamenilor sau pentru stările lor interioare și să-i lăsăm 
pe oameni să se bucure de orice droguri poftesc, atita vreme cît 
nu le fac nici un rău celor din jur. Dacă un tradiționalist iritat ar 
obiecta că această soma nu are valoare terapeutică, putem fi 
aproape siguri că psihiatrii ar declara nefericirea o patologie şi 
ar aşeza-o în DSM alături de SLAH. 

Nu trebuie deci să aşteptăm sosirea ingineriei genetice umane 
pentru a anticipa un moment cînd vom putea perfecționa inteli- 
genţa, memoria, sensibilitatea emoţională şi sexualitatea şi, de 
asemenea, reduce agresivitatea și manipula comportamentul în- 
tr-o mulţime de feluri. Această chestiune a fost deja asociată cu 
generaţia curentă a medicamentelor psihotrope şi va fi reliefată 
mult mai clar de cele ce vor urma imediat. 

Prelungirea vieţii 





Mulţi mor prea tirziu şi unii prea devreme. Străină însă ne 
e-nvățătura: „să mori la timpul potrivit!“ 
Să mori la timp — aşa te învață Zarathustra. Fireşte, cel care 
niciodată n-a trăit la timp cum ar putea să moară el la timp? 
Mai bine nu s-ar fi născut nicicînd! — Acesta-i sfatul pe care-l 
dau eu oamenilor de prisos. Dar chiar și acești oameni de pri- 
sos țin mult la moartea lor, căci chiar și nuca cea mai seacă aş- 
teaptă ca s-o spargi. 

FRIEDRICH NIETZSCHE, Așa grăit-a Zarathustra, L.2| 


Cea de-a treia cale prin care biotehnologia contemporană va 
afecta politica este prelungirea vieţii şi schimbările demografice 
şi sociale care vor avea loc ca rezultat al acesteia. Una dintre 
cele mai mari realizări ale medicinei secolului douăzeci în Sta- 
tele Unite a fost creşterea speranţei de viaţă la naștere de la 48,3 
ani la bărbaţi şi 46,3 la femei în 1900 la 74,2 la bărbaţi şi 79,9 la 
femei în 2000.! Această transformare, cuplată cu ratele natalității 
aflate în scădere dramatică în majoritatea țărilor dezvoltate, a 
creat deja un cadru global demografic foarte diferit pentru poli- 
tica mondială, ale cărui efecte se simt, din cîte se pare, acum. 
Pornind de la ratele natalității şi ale mortalităţii valabile acum, pu- 
tem presupune că lumea va arăta cu totul altfel în anul 2050 decît 
astăzi, chiar admiţînd că biomedicina nu ar mai creşte speranța 
de viaţă nici măcar cu un singur an în perioada ce va urma. Proba- 
bilitatea să nu mai existe progrese importante în prelungirea vie- 
ţii în această perioadă este însă mică și există chiar posibilitatea 
ca biotehnologia să ducă la schimbări radicale. 

Unul dintre domeniile cele mai afectate de progresele înregis- 
trate în biologia moleculară este gerontologia, studiul îmbătrinirii. 
Există în prezent diferite teorii despre motivele îmbătrinirii și în 
cele din urmă ale morții, care însă nu au putut ajunge la un con- 
sens ferm asupra cauzelor ultime sau a mecanismelor care pro- 
duc aceste fenomene.? Una dintre orientările teoretice provine 
din biologia evoluționistă şi susține, în mare, că organismele îm- 
bătrînesc şi mor fiindcă există puţine forțe ale selecției naturale 

care să încurajeze supraviețuirea indivizilor peste virsta la care 
sînt capabili să se reproducă.* Anumite gene ar putea favoriza 
capacitatea unui individ de a se reproduce, dar devin disfuncţio- 
nale în perioade ulterioare din viaţă. Din punctul de vedere al 
biologilor evoluţioniști, marele mister nu este motivul pentru 
care mor indivizii, ci cel pentru care femeile au o perioadă lun- 
gă de viaţă după menopauză. Oricare ar fi explicaţia, ei tind să 
creadă că îmbătrînirea este rezultatul interacțiunii dintre un mare 
număr de gene și că prin urmare nu există căi genetice rapide de 
amiînare a morții.+ 

O altă direcţie teoretică referitoare la îmbătrinire provine din 
biologia moleculară și se referă la mecanismele celulare specifi- 
ce prin care corpul îşi pierde funcţionalitatea și moare. Există 
două feluri de celule umane: celule germinale, care se află în ovu- 
lul femeii și spermatozoidul bărbatului, şi celule somatice, care 


includ celelalte aproximativ o sută de trilioane de celule care cons- . 


tituie restul organismului. (Toate celulele se multiplică prin divi- 
ziune celulară.) În 1961, Leonard Hayflick a descoperit că celulele 
somatice au o limită superioară în ce priveşte numărul total de di- 
viziuni pe care le pot suferi. Numărul de posibile diviziuni ale ce- 
lulei scade o dată cu creșterea în vârstă a acesteia. 

Sînt mai multe teorii despre motivele pentru care există aşa-numi- 
ta limită Hayflick. Cea mai cunoscută este legată de acumularea de 
defecte genetice aleatorii pe măsură ce se multiplică celulele.S 
Cu fiecare diviziune celulară, factorii de mediu, precum fumul şi 
iradiaţiile, ca și substanțele chimice cunoscute sub denumirea de 
radicali liberi (cum ar fi hidroxilul) şi deşeurile celulare pot să 
împiedice copierea corectă a ADN-ului de la o generație de celu- 
le la alta. Organismul are un număr de enzime cu funcţia de re- 
parare a ADN-ului, care supraveghează procesul de copiere şi 
rezolvă problemele de transcriere atunci cînd acestea apar, dar ele 
nu pot surprinde absolut toate greşelile. Continuîndu-se replicarea 
celulelor, modificările de ADN se acumulează în celule, ducînd la 
sinteza unor proteine greşite şi la o funcţionare defectuoasă. 
Aceste defecte formează la rîndul lor baza bolilor tipice îmbătri- 
nirii, cum ar fi arterioscleroza, bolile de inimă şi cancerul. 

O altă teorie caută să explice de ce limita Hayflick este legată 
de telomeri, fragmentele de ADN care nu codifică informaţia ge- 

netică, atașate la capătul fiecărui cromozom. Telomerii joacă un 
rol asemănător capătului blanc neimprimat al unui film și asigu- 
ră replicarea corectă a ADN-ului. Diviziunea celulară implică 
despicarea în două fişii a moleculei de ADN și reconstituirea lor 
în două noi copii complete ale moleculei în celulele fiică. Dar la 
fiecare diviziune celulară telomerii se scurtează un pic, pînă cînd 
devin incapabili să mai protejeze capetele fişiilor de ADN, iar 
multiplicarea se oprește. Oaia Dolly, clonată din celulele soma- 
tice ale unui animal adult, a avut telomerii scurtați ai unui adult 
şi nu pe cei lungi ai unui miel nou-născut şi probabil că nu va 
trăi la fel de mult ca o soră de-a ei născută în mod natural. 

Există trei tipuri majore de celule care nu se supun limitei 
Hayflick: celulele germinale, celulele canceroase şi anumite tipuri 
de celule somatice. Motivul pentru care aceste celule se pot re- 
plica la nesfirşit este legat de prezența unei enzime numite telo- 
merază, izolată pentru prima oară în 1989, care împiedică scurtarea 
telomerilor. Acest lucru permite liniei germinale să se continue 
neîntrerupt de-a lungul generaţiilor și se află totodată la baza 
creşterii explozive a tumorilor canceroase. 

Leonard Guarente de la Massachusetts Institute of Technolo- 
gy a făcut cunoscută descoperirea faptului că restricţiile calorice 
la drojdie îi măresc longevitatea, prin acţiunea unei singure gene 
numite SIR, (de la „silent information regulator No. 2“ [regula- 
tor de informaţie mută nr. 2]). Gena SIR, reprimă genele care 
generează reziduuri ribozomiale ce se acumulează în celulele de 
drojdie şi duc în cele din urmă la moartea acestora; regimul ali- 
mentar cu un nivel scăzut de calorii diminuează reproducerea, 
dar ajută la funcţionarea genei SIR,. Acest lucru ar putea servi 
ca explicație moleculară pentru faptul că şobolanii de laborator 
hrăniți într-un regim alimentar cu un nivel scăzut de calorii tră- 
iesc cu pînă la 40 la sută mai mult decit alți şobolani.? 

Biologi precum Guarente au sugerat că într-o bună zi s-ar pu- 
tea găsi o cale genetică relativ simplă pentru a se obţine prelun- 
girea vieţii la oameni: deși nu este practic să-i hrăneşti pe oameni 
cu astfel de regimuri alimentare restrictive, ar putea exista şi alte 
modalități prin care să se intensifice funcțiunea genelor SIR. Alţi 
gerontologi, cum ar fi Tom Kirkwood, afirmă clar că îmbătrini- 

rea este rezultatul unei serii complexe de procese la nivelul ce- 
lulelor, organelor și organismului ca întreg şi că prin urmare nu 
există un singur mecanism simplu care să controleze îmbătrini- 
rea şi moartea.8 

Dacă există o cale genetică de găsire mai rapidă a drumului 
către nemurire, în industria biotehnologică a început deja cursa 
pentru căutarea ei. Corporaţia Geron a clonat şi patentat deja 
gena umană a telomerazei și, împreună cu Advanced Cell Tech- 
nology, susține un program activ de cercetare a celulelor stem. 
Acestea sînt celule care intră în componența unui embrion în sta- 
diile cele mai timpurii ale dezvoltării lui, înainte să se producă 
vreo diferenţiere în diversele tipuri de ţesuturi şi organe. Celule- 
le stem au potenţialul de a deveni oricare celulă sau țesut al orga- 
nismului și deci deţin premisa generării unor întregi noi părți ale 
organismului pentru a le înlocui pe cele uzate prin procesul de 
îmbătrînire. Spre deosebire de organele transplantate de la dona- 
tori, astfel de părți clonate ale corpului vor fi identice din punct 
de vedere genetic cu celule din organismul în care vor fi plasate, 
şi astfel probabil că nu vor declanșa reacţii ale sistemului imuni- 
tar care să ducă la respingerea transplantului. 

Cercetările asupra celulei stem reprezintă una dintre marile 
frontiere ale cercetării biomedicale contemporane. Ele constituie 
şi un domeniu foarte controversat din cauza utilizării embrionilor 
ca surse pentru celulele stem. Embrionii, la care trebuie să se re- 
nunţe definitiv la încheierea cercetării,” provin de obicei din em- 
brionii suplimentari „stocaţi“ de clinicile de fertilizare in vitro. 
(O dată create, „liniile“ celulei stem pot fi replicate aproape ne- 
limitat.) Din grija ca cercetările asupra celulei stem să nu încu- 
rajeze avortul sau să ducă la distrugerea deliberată a embrionilor 
umani, Congresul Statelor Unite a impus o interdicție asupra alo- 
cării de fonduri din partea Institutelor Naţionale ale Sănătății 
pentru cercetări care ar putea dăuna embrionilor!”, împingînd 
cercetarea din domeniul celulei stem în sectorul privat. În 2001 
a explodat o aprigă dezbatere politică în Statele Unite atunci 
cînd administraţia Bush a luat în considerare ridicarea interdic- 
ției. În cele din urmă, administraţia a decis să permită alocarea 
de fonduri federale pentru cercetările din acest domeniu, dar nu- 

mai pentru cele aproximativ şaizeci de linii de celule stem deja 
create. 

Este imposibil să ne dăm seama în acest moment dacă indus- 
tria biotehnologică va fi capabilă în cele din urmă să propună o 
modalitate rapidă de obținere a prelungiri vieţii, cum ar fi o sim- 
plă pilulă care să mai adauge un deceniu sau două duratei de viaţă 
a oamenilor.!! Chiar dacă acest lucru nu se va întîmpla niciodată, 
pare totuși destul de sigur că impactul cumulat al întregii cerce- 
tări biomedicale care are loc în prezent va fi acela de a creşte 
speranța de viaţă de-a lungul timpului şi deci de a continua ten- 
dința care s-a manifestat de-a lungul ultimului secol. Nu este 
deci deloc prematur să analizăm unele dintre scenariile politice 
şi consecințele sociale care ar putea decurge din tendinţele de- 
mografice care se află acum în plin avînt. 

În Europa de la începutul secolului optsprezece, jumătate din 
copii mureau înainte de a atinge vîrsta de 15 ani. Demograful ftan- 
cez Jean Fourasti€ a arătat că pe vremea aceea era o mare per- 
formanță să ajungi la 52 de ani, de vreme ce numai o mică parte 
a populaţiei atingea această vîrstă, și că o astfel de persoană pu- 
tea pe drept cuvînt să se considere un „supravieţuitor“. !2 De vre- 
me ce majoritatea oamenilor atingeau apogeul vieţii productive 
la 40-50 de ani, o mare cantitate de potenţial uman era irosită. 
În anii "90, dimpotrivă, peste 83 la sută din populaţie se putea 
aştepta să trăiască pînă la 65 de ani şi mai bine de 28 la sută 
ajungea la 85 de ani.P 

Creşterea speranţei de viaţă este numai o parte din ceea ce s-a 
petrecut cu populația din lumea dezvoltată înainte de sfîrșitul se- 
colului douăzeci. Celălalt mare eveniment a fost scăderea dra- 
matică a ratei fertilităţii. Țări precum Italia, Spania şi Japonia au 
rate totale ale fertilităţii (adică numărul mediu de copii născuţi 
de o femeie în timpul vieţii acesteia) între 1,1 și 1,5, cu mult sub 
rata de înlocuire, care este de aproximativ 2,2. Asocierea scăderii 
ratei natalității cu creșterea speranței de viaţă a schimbat drama- 
tic distribuţia pe vîrste în țările dezvoltate. În vreme ce vârsta me- 
die a populaţiei din Statele Unite era de aproape 19 ani în 1850, 
pînă în anii 1990 ea crescuse la 34 de ani." Aceasta nu este încă 
nimic faţă de ceea ce se va petrece în prima jumătate a secolului 

douăzeci şi unu. În timp ce virsta medie din Statele Unite va 
creşte la aproape 40 de ani pînă în 2050, schimbarea va fi şi mai 
dramatică în Europa şi Japonia, unde ratele imigrației şi ale fer- 
tilității sînt mai scăzute. În absența unei creşteri neprevăzute a 
ratei fertilităţii, demograful Nicholas Eberstadt estimează, ba- 
zîndu-se pe datele Naţiunilor Unite, că vîrsta medie din Germania 
va fi de 54 de ani, în Japonia de 56, iar în Italia de 58.15 Trebuie 
ţinut cont că aceste estimări nu iau în calcul vreo creştere spec- 
taculoasă a speranţei de viaţă. Dacă s-ar adeveri fie şi numai una 
dintre premisele biotehnologiei în privința gerontologiei, s-ar pu- 
tea prea bine ca jumătate din populaţia țărilor dezvoltate să ajun- 
gă între timp la virsta pensionării sau să fie chiar şi mai bătrină. 

Pînă acum s-a discutat despre „încărunţirea“ populaţiei din ță- 
rile dezvoltate în primul rînd în contextul obligaţiilor de securita- 
te socială pe care le va crea. Această criză care se profilează la 
orizont este suficient de serioasă: Japonia, de exemplu, va trece 
de la situaţia în care existau patru persoane active în cîmpul mun- 
cii la fiecare pensionar la sfîrşitul secolului douăzeci, la aceea în 
care vor fi numai două persoane active la un pensionar după nu- 
mai O generaţie sau două. Dar există şi alte implicaţii politice. 

Să luăm de exemplu relaţiile internaţionale.!* În timp ce în 
unele țări în curs de dezvoltare fertilitatea a ajuns la rata de înlo- 
cuire, sau chiar sub ea, iar populaţia a scăzut, așa cum s-a întim- 
plat şi în țările dezvoltate, multe dintre părțile mai sărace ale lumii, 
inclusiv Orientul Mijlociu şi Africa subsahariană, continuă să 
aibă rate înalte de creştere. Aceasta înseamnă că linia de separa- 
ție dintre lumea dezvoltată şi lumea a treia nu va mai fi, peste 
trei generaţii, o simplă chestiune de venit şi cultură, ci şi de vîr- 
stă, Europa, Japonia şi părţi ale Americii de Nord avînd vîrstă 
medie de aproape 60 de ani, iar vecinii lor mai puţin dezvoltați 
vîrste medii de 20 şi ceva de ani. 

În plus, populaţia votantă din țările dezvoltate va fi în mai 
mare măsură feminizată, pe de o parte fiindcă din categoria per- 
soanelor mai bătrîne mai multe femei decit bărbaţi vor ajunge la 
vîrste înaintate, iar pe de altă parte datorită unei mutații pe ter- 
men lung spre o mai intensă participare a femeilor la viaţa politi- 
că. Într-adevăr, femeile mai virstnice vor deveni unul dintre cele 

mai importante categorii de votanți curtați de politicienii secolu- 
lui douăzeci şi unu. 

Ce va însemna acest lucru pentru politica internațională este 

desigur departe de a fi clar, dar ştim din experiența câştigată în 
trecut că există diferențe importante în atitudinile femeilor şi 
bărbaţilor, bătrânilor și tinerilor participanților la vot față de po- 
litica externă și securitatea națională. Femeile americane, de exem- 
plu, au sprijinit întotdeauna mult mai puțin decit bărbaţii americani 
implicarea Statelor Unite în războaie, cu o marjă medie de şapte 
pînă la nouă procente. Ele sînt de asemenea constant mai puţin 
în favoarea cheltuielilor pentru apărare şi a utilizării forței în 
afara graniţelor. Într-un sondaj Roper organizat în 1995 din ini- 
țiativa Consiliului pentru Relaţii Externe din Chicago, bărbaţii 
au optat pentru intervenţia Statelor Unite în Coreea în eventua- 
litatea unui atac nord-coreean în proporţie de 49 pînă la 40 de 
procente, în timp ce femeile s-au opus în proporţie de 30 pînă la 
54 la sută. 54 la sută dintre bărbaţi au considerat că este impor- 
tant să se menţină superioritatea puterii militare la nivel mon- 
dial, în comparaţie cu doar 45 la sută dintre femei. În plus, este 
mai puţin probabil ca femeile să vadă în forţă un instrument le- 
gitim pentru rezolvarea conflictelor.” 
Țările dezvoltate vor întîmpina şi alte obstacole în calea utili- 
forței. Oamenii în vîrstă, și în special femeile vîrstnice, nu 
sînt primele persoane care să fie chemate să facă parte din orga- 
nizaţii militare, astfel încît resursele de forțe militare disponibile 
se vor reduce. Dorinţa membrilor acestor societăți de a accepta 
victime de război în rîndurile tinerilor ar putea scădea de aseme- 
nea.I£ Nicholas Eberstadt estimează că, avînd în vedere tendințele 
actuale ale ratei fertilităţii, în 2050 Italia va fi o societate în care 
numai 5 la sută dintre toţi copiii vor avea rude colaterale (adică 
fraţi, surori, mătuși, unchi, veri şi aşa mai departe). Oamenii se 
vor înrudi în primul rînd cu părinţii, bunicii, străbunicii și cu 
propriii lor urmași. O asemenea linie de descendență subțire pro- 
babil că va spori refuzul de a merge la război şi de a accepta 
moartea în luptă, 

Lumea ar putea prea bine să se împartă atunci între un Nord 
al cărui ton politic este dat de femeile în virstă și un Sud condus 

de ceea ce Thomas Friedman numeşte bărbaţi tineri furioşi su- 
per-mandataţi. Un asemenea grup a pus în aplicare atacurile din 
11 septembrie asupra World Trade Center. Asta nu înseamnă, de- 
sigur, că Nordul nu va putea face față provocărilor lansate de Sud 
sau că un conflict între cele două regiuni este inevitabil. Biolo- 
gia nu e totuna cu destinul. Dar politicienii vor trebui să lucreze 
în cadrul stabilit de realități demografice fundamentale, iar una 
dintre aceste realități ar putea fi aceea că populaţia multor țări 
din Nord se va reduce și va şi îmbătrîni. 

Mai există un scenariu, poate mai probabil, care va aduce aceste 
două lumi în contact direct: imigrația. Estimările în legătură cu 
scăderea populaţiei din Europa și Japonia, prezentate mai sus, nu 
iau în calcul creșteri semnificative ale imigrației nete. Este însă 
puţin probabil să nu aibă loc acest fenomen, pur și simplu fiindcă 
țările dezvoltate vor dori o creştere economică și populaţia nece- 
sară pentru a o susține. Aceasta înseamnă că împărţirea dintre 
Nord şi Sud va fi reluată în fiecare țară, populaţia autohtonă din 
ce în ce mai îmbătrînită convieţuind cu o populaţie de imigranţi 
diferită din punct de vedere cultural şi substanțial mai tînără. 
Statele Unite și alte ţări anglofone au o tradiţie bună în asimila- 
rea culturală a diverselor grupuri de imigranţi, dar alte ţări, cum 
ar fi Germania şi Japonia, nu au avut un succes atît de mare. Eu- 
ropa a asistat deja la mişcări de ripostă împotriva imigranţilor, 
care formează o componentă importantă a ordinii de zi a unor 
grupuri precum Frontul Naţional în Franţa, Vlaams Blok în Bel- 
gia, Lega Lombarda în Italia şi Partidul Libertăţii al lui Jărg Hai- 
der în Austria. Pentru aceste țări, schimbările din repartiţia pe 
virste a populaţiei, accentuate de creșterea longevităţii, ar putea 
pregăti terenul pentru intensificarea conflictelor sociale. 

Prelungirea vieţii cu ajutorul biotehnologiei va avea efecte dra- 
matice şi asupra structurilor interne ale societăților. Cea mai im- 
portantă dintre acestea este legată de managementul ierarhiilor 
sociale. 

Fiinţele umane sînt de la natură animale conştiente de statutul 
lor, care, precum primatele cu care se înrudesc, tind de la o vir- 
stă foarte fragedă să se distribuie într-o varietate uimitoare de ie- 
rarhii de dominaţie.!? Acest comportament ierarhic este înnăscut 

şi a supraviețuit uşor apariției ideologiilor moderne, cum ar fi 
democrația şi socialismul, care pretind că se bazează pe egalitatea 
universală. (Nu trebuie decît să aruncăm o privire la imaginile 
birourilor politice ale fostei Uniuni Sovietice şi Chinei, în care 
conducerea la virf este distribuită atent într-o ordine a domina- 
ţiei.) Natura acestor ierarhii s-a schimbat ca rezultat al evoluţiei 
culturale, de la cele tradiționale, bazate pe forța fizică sau pe sta- 
tutul social moştenit, la cele moderne, bazate pe capacitatea cog- 
nitivă sau pe educaţie. Dar natura lor ierarhică s-a păstrat. 
Privind societatea din jurul nostru, descoperim foarte repede 
că multe dintre aceste ierarhii se întemeiază pe vîrstă, Școlarii 
din clasa a șasea se simt superiori celor dintr-a cincea şi domină 
terenul de joacă dacă ies în pauză împreună; profesorii cu cate- 
dră se împăunează faţă de cei fără catedră și controlează cu grijă 
admiterea în cercul lor august. lerarhiile bazate pe vîrstă funcţio- 
nează bine în măsura în care vârsta este corelată în multe socie- 
tăţi cu forța fizică, cunoştinţele acumulate, experienţa, judecata, 
realizările şi aşa mai departe. Dar dincolo de o anumită etate, co- 
relarea dintre vârstă şi capacitate începe să încline în direcţia opu- 
să. Atita vreme cît speranța de viață s-a redus la numai 40-50 de 
ani în aproape toată istoria omenirii, societăţile au putut fi încre- 
dinţate că succesiunea normală a generaţiilor va rezolva această 
problemă. Virstele de pensionare obligatorie au intrat în scenă de-abia 
către sfîrşitul secolului nouăsprezece, atunci cînd un număr tot mai 
mare de oameni au început să supravieţuiască pînă la bătrîneţe*. 
Prelungirea vieţii va răsturna majoritatea ierarhiilor existente. 
Astfel de ierarhii ar putea căpăta o structură piramidală pentru că 
moartea triază rezervele de competitori pentru locurile de frunte, 
sprijinită fiind şi de constrîngeri artificiale, cum ar fi credința larg 
împărtășită că toată lumea are „dreptul' să se pensioneze la vir- 
sta de 65 de ani. Dacă oamenii vor continua însă să trăiască şi să 
muncească în mod normal la peste 60, 70, 80 şi chiar 90 de ani, 
aceste piramide vor semăna tot mai mult cu nişte trapeze sau 


* Bismarck, care a creat primul sistem de securitate socială din Europa, 
a stabilit vîrsta de pensionare la 65 de ani, o vîrstă la care practic nimeni nu 
reuşea să ajungă în acea perioadă (n. a.). 

chiar dreptunghiuri. Tendinţa naturală a unei generaţii de a se re- 
trage din calea celei care o urmează va fi înlocuită de existența 
simultană a trei, patru sau chiar cinci generații. 

Am văzut deja care sînt consecinţele distructive ale unei suc- 
cesiuni prelungite de generaţii în regimurile autoritare care nu li- 
mitează prin constituție ocuparea unui post de conducere. Atita 
timp cît dictatori precum Francisco Franco, Kim Il Sung şi Fidel 
Castro supraviețuiesc fizic, societăţile lor nu au nici o modalitate 
de a-i înlocui, iar toate schimbările politice şi sociale sînt ţinute 
strîns în frîu pînă la moartea lor. În viitor, dată fiind prelungi- 
rea prin mijloace tehnologice a duratei vieții, astfel de societăți 
s-ar putea pomeni prinse într-un priveghi ridicol nu ani de-a rîn- 
dul, ci decenii de-a rîndul. 

În societăţile mai democratice şi/sau meritocratice, există me- 
canisme instituționale pentru îndepărtarea liderilor, a şefilor sau 
a directorilor executivi care şi-au trăit prima tinereţe. Dar pro- 
blema nu dispare, oricît de mult ne-am strădui să ne închipuim 
acest lucru. 

Cauza fundamentală este, desigur, faptul că oamenii din vîrful 
ierarhiilor sociale nu vor în general să-și piardă statutul sau pu- 
terea și adesea îşi folosesc uriaşa putere pentru a-şi proteja pozi- 
țiile. Declinul capacităţilor provocat de îmbătrînire trebuie să fie 
foarte pronunțat pentru ca ceilalţi să se preocupe să îndepărteze 
un lider, un şef, un jucător, un profesor sau un membru al consi- 
liului. Reguli oficiale impersonale precum vîrstele obligatorii de 
pensionare sînt utile tocmai fiindcă nu le cer instituţiilor să facă 
judecăţi personale nuanțate despre capacitatea unei anumite per- 
soane mai în vîrstă. Dar regulile impersonale adesea îi discrimi- 
nează pe oamenii în vîrstă perfect apți să-şi continue munca și 
de aceea au fost abolite în multe locuri de muncă din America. 

În prezent există o cantitate uriaşă de corectitudine politică 
faţă de virstă: prejudecata referitoare la vîrstă a intrat în panteonul 
prejudecăților proscrise, alături de rasism, sexism și homofobie. 
Există desigur discriminare faţă de oamenii mai bătrîni, în special 
într-o societate obsedată de tinereţe precum este cea din Statele 
Unite. Dar există şi un număr de motive bune pentru care succe- 

siunea generațiilor este un lucru pozitiv. Principalul motiv este ace- 
la că reprezintă un stimulent major pentru progres și schimbare. 

Mulţi observatori au remarcat că schimbările politice apar 
adesea în intervalele dintre generații — la trecerea de la Progres- 
sive Era la New Deal*, de la perioada Kennedy la anii preşedin- 
iei lui Reagan?! Nu e nici un mister de ce stau lucrurile așa. 
Oamenii născuţi în aceeași perioadă trăiesc împreună evenimen- 
tele majore — cum au fost Marea Criză, al doilea război mon- 
dial sau revoluţia sexuală. O dată ce perspectivele asupra vieţii 
şi preferințele oamenilor s-au format prin aceste experienţe, ei se 
pot adapta într-o oarecare măsură la noi împrejurări, dar este 
foarte dificil să-i faci să-și schimbe perspectivele mai largi. O 
persoană de culoare care a crescut în vechiul Sud cu greu poate 
vedea într-un poliţist alb altceva decît un agent în care nu poate 
avea încredere al unui sistem opresiv de segregare rasială, chiar 
dacă acest lucru mai are sens date fiind realităţile vieţii unui oraş 
din nord. Cei care au trăit Marea Criză nu pot să vadă cu ochi 
buni cum nepoții lor se poartă ca nişte risipitori. 

Acest lucru este valabil nu numai în viața politică, ci și în cea 
intelectuală. Se spune că disciplina științelor economice progre- 
sează în ritmul înmormîntărilor, ceea ce este din păcate mai ade- 
vărat decit vor să recunoască majoritatea oamenilor. Supravieţui- 
rea unei „paradigme“ fundamentale (de exemplu keynesianismul 
sau friedmanismul) care să formeze modul în care gîndesc la un 
moment dat majoritatea oamenilor de ştiinţă şi a intelectualilor 
depinde nu numai de dovezile empirice, așa cum ar dori unii să 
creadă, ci şi de supraviețuirea fizică a celor care au creat paradig- 
ma. Atita timp cît se află în fruntea ierarhiilor bazate pe virstă, 
precum consiliile de evaluare, comitetele de titularizare și con- 
siliile de administraţie ale membrilor fondatori, paradigma fun- 
damentală va rămîne adesea practic de neclintit. 

E de la sine înțeles că schimbările politice, sociale și intelec- 
tuale se vor produce mult mai încet în societăţile cu o durată me- 
die a vieţii substanţial mai mare. Existînd deja trei sau mai multe 


* Progressive Era = perioada 1879-1917 din istoria americană; New 
Deal = politica de reforme economice, din perioada 1933-1939, a adminis- 
traţiei F. D. Roosevelt (n. red.). 

generaţii active, angajate simultan în cîmpul muncii, generația tî- 
nără nu va constitui niciodată mai mult decît o mică minoritate de 
voci care încearcă să se facă auzite, iar schimbările de generaţie 
nu vor fi niciodată cu adevărat decisive. Pentru a se adapta mai 
rapid, astfel de societăți vor trebui să stabilească reguli care să 
impună recalificarea constantă și mobilitatea socială orientată în 
jos la vîrste înaintate. Ideea că poţi obţine la douăzeci de ani o 
calificare şi o educaţie care să rămînă utile în următorii patruzeci 
de ani este destul de puţin plauzibilă în prezent, dacă avem în ve- 
dere ritmul schimbărilor tehnologice. Ideea că deprinderile do- 
bîndite îţi ajung pentru o viaţă de muncă de cincizeci, şaizeci sau 
şaptezeci de ani este și mai absurdă. Oamenii mai în vîrstă vor 
trebui să coboare în ierarhia socială nu numai pentru a se retra- 
ge la pensie, ci şi pentru a face loc celor proaspăt sosiți la baza 
ierarhiei. Dacă nu vor face acest lucru, războiul generațiilor se va 
alătura conflictelor de clasă și etnice, constituind o cauză majo- 
ră a împărțirii societăţii în tabere adverse. Îndepărtarea celor în 
vîrstă din calea tinerilor se va face printr-un efort serios, iar so- 
cietăţile ar putea recurge la forme impersonale, instituţionaliza- 
te de segregare pe criterii de vîrstă într-o lume viitoare, cu o mai 
mare speranță de viaţă. 

Alte efecte sociale ale prelungirii vieţii vor depinde în mare 
parte de modul exact în care se va desfăşura revoluţia geriatrică — 
dacă oamenii își vor păstra vigoarea fizică şi mintală de-a lungul 
perioadei prelungite de viaţă sau dacă societatea va ajunge să se- 
mene tot mai mult cu o imensă creşă. 

Profesiunea medicală este devotată dictonului că orice poate 
învinge boala şi prelungi viaţa este fără îndoială un lucru bun. 
Frica de moarte este unul dintre sentimentele cele mai profunde 
şi mai adînc înrădăcinate, așa încît e de înțeles că ar trebui să ne 
bucure fiecare progres al tehnologiei medicale care pare să ami- 
ne moartea. Dar oamenii se preocupă şi de calitatea vieţii lor — 
nu numai de cantitate. Idealul ar fi nu doar să trăim mai mult, ci şi 
să ne pierdem diversele facultăți cît mai aproape cu putință de mo- 
mentul în care va veni în cele din urmă moartea, pentru a nu fi ne- 
voiţi să trecem la sfirșitul vieţii printr-o perioadă de debilitate. 

În timp ce numeroase progrese medicale au sporit calitatea 
vieţii pentru oamenii virstnici, multe au avut efectul contrar, pre- 
lungind numai un singur aspect al vieţii şi sporind dependenţa. 
Maladia Alzheimer — în care anumite părţi ale creierului se ero- 
dează, ducînd la pierderea memoriei şi în cele din urmă la de- 
menţă — este un bun exemplu, fiindcă probabilitatea de a ajunge 
să suferim de această boală creşte proporţional cu vîrsta. La virsta 
de 65 de ani, numai o singură persoană din o sută este predispu- 
să la Alzheimer, iar la 85 de ani, una din șase. Creşterea rapi- 
dă a populaţiei care suferă de Alzheimer în țările dezvoltate este 
deci o consecinţă directă a creşterii speranţei de viaţă, care a pre- 
lungit sănătatea organismului fără să-i prelungească rezistenţa la 
această teribilă boală neurologică. 

Există de fapt două perioade ale vîrstei a treia pe care tehno- 
logia medicală le-a făcut accesibile, cel puţin pentru oamenii din 
lumea dezvoltată. Categoria I se întinde de la virsta de 65 de 
ani pînă undeva peste 80 de ani, perioadă în care oamenii pot 
spera din ce în ce mai mult să ducă o viață sănătoasă și activă, 
cu suficiente resurse pentru a se bucura de ea. Multe dintre dis- 
cuţiile optimiste despre creşterea longevităţii se referă la aceas- 
tă perioadă, şi într-adevăr apariţia acestei noi etape a vieţii ca o 
speranţă realistă pentru majoritatea oamenilor este o realizare cu 
care medicina modernă se poate mîndri. Principala problemă 
pentru oamenii din acestă categorie va fi continuarea activităţii 
în cîmpul muncii: din motive economice lesne de înţeles, se vor 
face puternice presiuni sociale pentru creşterea vârstelor de pen- 
sionare şi păstrarea cât de mult timp posibil a celor trecuţi de 65 de 
ani în forța de muncă. Aceasta nu implică nici un dezastru social: 
s-ar putea ca muncitorii mai în vîrstă să fie nevoiți să se recali- 
fice şi să accepte într-o anumită măsură să coboare treptele ierar- 
hiei sociale, dar mulţi dintre ei se vor bucura să aibă şansa de a 
contribui prin munca lor la dezvoltarea societății. 

A doua etapă a vîrstei a treia, Categoria a II-a, ridică mult mai 
multe probleme. Este perioada cînd majoritatea oamenilor ajung 
la peste 80 de ani, cînd puterile lor scad şi se întorc tot mai mult 
la o stare de dependență asemănătoare celei din copilărie. Aceasta 
este perioada la care societăţii nu-i place să se gîndească, cu atit 

mai puţin să o parcurgă, de vreme ce batjocorește idealurile de 
autonomie a persoanei pe care cei mai mulți le preţuiesc. Creş- 
terea numărului de persoane din Categoria |, cît şi din Catego- 
ria a II-a a creat o situaţie nouă, în care indivizii ce se apropie 
astăzi de virsta pensionării descoperă că opțiunea lor este con- 
Strînsă de faptul că mai au un părinte vîrstnic încă în viaţă, a că- 
rui îngrijire depinde de ei. 

Impactul social al creşterii tot mai pronunțate a speranței de 
viaţă va depinde de mărimea relativă a acestor două grupuri, care 
la rîndul ei va depinde de „corelarea“ progreselor viitoare din 
domeniul prelungirii vieţii. În cel mai fericit caz, tehnologia va 
reuși să amîne simultan procesele paralele ale îmbătrînirii — de 
exemplu prin descoperirea unei surse moleculare comune a îm- 
bătrînirii în toate celulele somatice şi prin amînarea acestui pro- 
ces în întreg corpul. Ieşirea din funcțiune a diferitelor părţi ale 
organismului s-ar produce în același timp, dar mai tirziu; oamenii 
din Categoria 1 ar fi mai numeroși, iar cei din Categoria a Il-a 
mai puţin numeroși. În cel mai nefericit caz, progresele vor avea 
rezultate desincronizate, prin care, de exemplu, vom găsi moda- 
lităţi de a menţine sănătatea trupului, dar nu vom reuși să ami- 
năm deteriorarea mintală legată de vîrstă. Cercetările asupra celulei 
stem ar putea duce la descoperirea unor modalităţi prin care să 
creștem noi părţi ale corpului, așa cum sugera William Haseltine 
(vezi citatul de la începutul capitolului precedent). Dar fără un 
tratament în paralel împotriva maladiei Alzheimer, această mi- 
nunată nouă tehnologie nu ar reuşi să facă nimic mai mult decît 
să le permită oamenilor să rămînă într-o stare vegetativă mult 
mai mulți ani decît este acum posibil. 

O explozie a numărului de persoane din Categoria a I-a s-ar 
putea intitula scenariul creşelor la nivel național. În această even- 
tualitate, oamenii ar trăi de obicei pînă la 150 de ani, dar și-ar pe- 
trece ultimii 50 de ani depinzind ca nişte copii de îngrijitorii lor. 
Nu există desigur nici o modalitate de a prevedea dacă se va ade- 
veri această variantă sau o prelungire mai fericită a perioadei Ca- 
tegoriei I. Dacă nu există nici o cale moleculară rapidă de a amina 
moartea fiindcă îmbătrinirea este rezultatul acumulării treptate de 
defecte ale unei largi palete de sisteme biologice diferite, atunci 

nu există nici un motiv să credem că în viitor progrese medicale 
vor fi mai bine sincronizate decît în trecut. Faptul că tehnologia 
medicală existentă nu este capabilă decît să mențină în viaţă tru- 
purile oamenilor la o calitate a vieţii mult redusă este motivul pen- 
tru care suicidul asistat și eutanasia, ca și figuri precum cea a lui 
Jack Kevorkian au devenit în ultimii ani chestiuni de interes pu- 
blic în Statele Unite și pretutindeni în lume. 

În viitor, biotehnologia ne va oferi probabil la un preţ tentant 
posibilitatea de a renunța la o durată mare a vieţii în schimbul 
unei calități mai bune a acesteia. Dacă oferta va fi acceptată, con- 
secinţele sociale ar putea fi dramatice. Dar va fi foarte dificil să 
evaluăm aceste consecințe: ușoarele modificări ale capacităților 
noastre mintale, cum ar fi pierderea memoriei de scurtă durată 
sau creşterea rigidității opiniilor unei persoane sînt inerent difi- 
cil de măsurat şi evaluat. Corectitudinea politică în privinţa îm- 
bătrînirii, despre care am vorbit mai sus, va face ca o apreciere 
cu adevărat cinstită să fie aproape imposibilă, atît pentru indivi- 
zii care se ocupă de rudele lor mai în vîrstă, cît şi pentru socie- 
tăţile care încearcă să formuleze politici publice. Pentru a evita 
orice aluzie la discriminarea persoanelor virstnice sau vreo suges- 
tie că vieților lor ar merita cumva mai puţin decît cele ale tinerilor, 
oricine scrie despre viitorul îmbătrinirii se simte silit să prevadă 
cu un optimism lipsit de orice ezitare că progresele medicale vor 
spori atît cantitatea, cît și calitatea vieţii. 

Acest lucru se vădeşte cel mai bine în privința sexualităţii. În 
opinia unui autor care se referă la îmbătrînire, „Unul dintre fac- 
torii care inhibă sexualitatea o dată cu îmbătrinirea este fără în- 
doială îndoctrinarea la care sîntem cu toții supuşi, care susține că 
o persoană mai în vârstă este mai puţin atrăgătoare din punct de 
vedere sexual.2* Ce bine ar fi dacă sexualitatea ar ține numai de 
indoctrinare! Din nefericire, există motive darwiniste solide care 
fac ca atracția sexuală să fie legată de tinerețe, mai ales la femei. 
Evoluţia a creat dorința sexuală cu scopul de a încuraja reproduce- 
rea, iar selecția naturală nu îi prea îndeamnă pe oameni să dez- 
volte o atracție sexuală pentru parteneri care au trecut de prima 
virstă a reproducerii.2* Consecința ar fi ca în cincizeci de ani ma- 
joritatea societăților dezvoltate să ajungă „postsexuale“, în sen- 

sul că marea majoritate a membrilor lor nu vor mai aşeza sexul 
în fruntea listei „problemelor de rezolvat“. 

Există o serie de întrebări fără răspuns despre cum ar fi o ase- 
menea viaţă, de vreme ce nu au existat niciodată în istoria ome- 
nirii societăţi cu vîrste medii de 60, 70 de ani sau mai înaintate, 
Care ar fi imaginea pe care o asemenea societate și-ar face-o de- 
spre sine? Dacă mergi la un stand de presă oarecare dintr-un 
aeroport și priveşti fotografiile oamenilor de pe copertele revis- 
telor, vei constata că virsta lor medie este probabil de 20 şi ceva 
de ani, marea majoritate avînd o înfățișare plăcută și o sănătate 
perfectă. Pentru majoritatea societăţilor umane istorice, aceste co- 
perte ar fi reflectat de fapt virsta medie, dar nu şi înfățișarea sau 
starea de sănătate a societăţii în ansamblu. Cum vor arăta oare 
copertele revistelor peste vreo două generaţii, cînd oamenii de 20 
și ceva de ani vor constitui numai o infimă minoritate a popula- 
ţiei? Va mai dori societatea să se considere tînără, dinamică, sexy 
şi sănătoasă, chiar dacă această imagine se va îndepărta de rea- 
litatea pe care o văd oamenii în jurul lor într-un grad și mai pro- 
nunţat decît astăzi? Sau se vor schimba gusturile şi obiceiurile, 
cultura tînără ajungînd într-un declin definitiv? 

O deplasare a echilibrului demografic către societăţile cu o ma- 
joritate a populaţiei inclusă în Categoriile 1 și II va afecta şi as- 
pecte mult mai profunde, legate de sensul vieții și al morţii. Prac- 
tic, de-a lungul întregii istorii de pînă acum a omenirii, vieţile şi 
identitățile oamenilor au fost legate fie de reproducere — adică 
de întemeierea familiilor şi creşterea copiilor —, fie de dobîndirea re- 
surselor pentru a se susține pe ei și familiile lor. Familia şi munca 
îi înlănțuie pe indivizi într-o rețea de obligaţii sociale asupra că- 
reia adesea au foarte puţin control şi care sînt o sursă de luptă şi 
de teamă, dar şi de uriaşe satisfacţii. Efortul de a învăţa să faci 
faţă acestor obligaţii este atît o sursă de moralitate, cît şi de ca- 
racter. Persoanele din Categoriile 1 şi a II-a, în schimb, vor avea 
o relaţie mult mai slabă cu familia şi cu munca. Vor fi trecut deja 
de perioada reproducerii, fiind legaţi în primul rînd de strămoşi 
şi urmași. Unii oameni din Categoria 1 ar putea prefera să mun- 
cească, dar obligaţia de a munci şi alte tipuri de legături sociale 
obligatorii generate de muncă vor fi înlocuite în mare parte de o 

grămadă de ocupații opţionale. Cei din Categoria a II-a nu se vor 
reproduce, nu vor mai munci și vor vedea cum un flux de resurse 
şi de obligaţii se îndreaptă într-o singură direcție: către ei înșiși. 

Asta nu înseamnă că persoanele aparținînd vreuneia din cele 
două categorii vor deveni brusc iresponsabile sau dezechilibrate. 
Înseamnă însă că şi-ar putea vedea vieţile mai pustii și mai solita- 
re, fiindcă tocmai acele legături obligatorii fac pentru mulți oameni 
ca viața să merite trăită. Atunci cînd pensionarea este văzută ca 
o scurtă perioadă de relaxare după o viață de muncă şi eforturi 
grele, ar putea părea o răsplată binemeritată; dacă însă se întinde 
pe o perioadă de douăzeci sau treizeci de ani fără săi se întrevadă 
sfirşitul, poate părea pur şi simplu lipsit de sens. Şi este greu de 
imaginat cum ar putea fi resimţită ca plină de bucurie sau de îm- 
plinire o perioadă prelungită de dependenţă sau debilitate pentru 
oamenii din Categoria a Il-a. 

Relaţia oamenilor cu moartea se va schimba de asemenea. Moar- 
tea va ajunge să fie privită nu ca un aspect natural sau inevitabil 
al vieţii, ci ca un rău ce poate fi împiedicat, precum poliomelita 
sau pojarul. Dacă așa vor sta lucrurile, atunci acceptarea morţii va 
părea o alegere nechibzuită, nu ceva căruia să-i faci faţă cu dem- 
nitate sau nobleţe. Vor mai dori oamenii să-şi sacrifice vieţile 
pentru alţii, atunci cînd vieţile lor ar putea dura nedefinit, sau să 
încuviinţeze sacrificarea vieților celorlalți? Se vor agăța cu dispe- 
rare de viaţa oferită de biotehnologie? Sau poate perspectiva unei 
vieţi pustii și nesfirşite va părea pur și simplu insuportabilă? 


5 
Ingineria genetică 


Toate fiinţele de pînă acuma au creat ceva ce stă deasupra lor: 
vreţi voi să fiţi reluxul acestei uriaşe revărsări și preferaţi să 
vă întoarceți printre fiare, decît să-l depășiți pe om? Ce e mai- 
muța pentru om? Doar o batjocură sau o rușine dureroasă. Aşa 
trebuie să fie și omul pentru Supraom: doar o baljocură sau o 
rușine dureroasă. Voi aţi parcurs distanța de la vierme pină la 
om şi multe în voi sînt încă vierme. Cindva aţi fost maimuțe şi 
chiar și azi un om păstrează din maimuţă mai mult ca o mai- 
muţă oarecare. 


FRIEDRICH NIETZSCHE, Așa grăit-a Zarathustra, |, 3. 


Toate consecințele descrise în ultimele trei capitole ar putea 
apărea fără nici un alt progres în biotehnologia cea mai revolu- 
ționară dintre toate, ingineria genetică. Astăzi, ingineria genetică 
este utilizată de obicei în biotehnologia agricolă pentru produce- 
rea organismelor modificate genetic, cum ar fi porumbul Bt (care 
își creează propriul insecticid) sau soia Roundup Ready (rezis- 
tentă la anumite ierbicide care opresc creşterea buruienilor), pro- 
duse care au stat în centrul controverselor și protestelor din întreaga 
lume. Următorul pas înainte ar fi evident aplicarea acestei teh- 
nologii la ființele omenești. Ingineria genetică umană ridică mai 
direct problema unui nou tip de eugenie, cu toate implicaţiile mo- 
rale cu care este încărcat acest cuvînt, și, pînă la urmă, a capaci- 
tăţii de a schimba natura umană. 

Totuși, în ciuda definitivării Proiectului Genomului Umani, bio- 
tehnologia contemporană este astăzi foarte departe de a putea să 
modifice ADN-ul uman în felul în care poate modifica ADN-ul 
porumbului sau al vitelor de carne. Unii oameni ar susţine că de 
fapt nu vom ajunge niciodată la o astfel de performanţă şi că per- 
spectivele finale ale tehnologiei genetice au fost mult exagerate 
atit de cercetătorii ambiţioși, cît și de companiile de biotehnologie 
aflate în căutarea unor profituri rapide. Schimbarea naturii uma- 
ne nu ar fi nici posibilă, după părerea unora, și nici pe departe 
aflată pe ordinea de zi a biotehnologiei contemporane. Avem deci 
nevoie de o apreciere echilibrată a ceea ce ne putem aştepta să 

producă această tehnologie și a constrângerilor la care poate că 
va trebui în cele din urmă să fie supusă. 

Proiectul Genomului Uman a reprezentat efortul masiv, finanțat 
de Statele Unite și de alte guverne, de a decodifica întreaga sec- 
venţă a ADN-ului uman, la fel cum au fost decalificate secvenţe 
le, ca în cazul secvenţelor de ADN ale unor ființe mai mici, cum 
sînt nematodele și drojdia. Moleculele de ADN sînt binecunos- 
cutele șiruri duble, răsucite, constituite din patru baze și care al- 
cătuiesc fiecare dintre cei 46 cromozomi conținuţi în nucleul 
fiecărei celule a organismului. Aceste şiruri constituie un cod di- 
gital folosit în sinteza aminoacizilor, care sînt apoi combinaţi 
pentru a produce proteinele ce formează cărămizile din care sînt 
construite toate organismele. Genomul uman constă din aproxi- 
mativ 3 miliarde de perechi de baze, dintre care un procent în- 
semnat reprezintă „reziduurile“ de ADN necodificant. Restul îl 
formează genele care conţin adevăratele tipare ale vieţii umane.* 

Secvenţionarea completă a genomului uman a fost încheiată 
cu mult înainte de termenul fixat, în iunie 2000, în parte din pri- 
cina concurenţei dintre Proiectul Genomului Uman sponsorizat 
de guvern şi eforturile similare întreprinse de o companie privată 
de biotehnologie, Celera Genomics. Publicitatea care a înconju- 
rat acest eveniment sugera uneori că oamenii de ştiinţă decoda- 
seră baza genetică a vieţii, dar tot ce a făcut secvenţionarea a fost 
să prezinte transcrierea unei cărţi într-o limbă înțeleasă doar în 
parte. Există multe incertitudini în privinţa unor aspecte funda- 
mentale, cum ar fi numărul de gene conţinute în ADN-ul uman; 
la cîteva luni de la încheierea secvenţionării, Celera şi Consor- 
iul Internaţional al Secvenţionării Genomului Uman au publicat 
un studiu care arăta că numărul era între 30 000 şi 40 000, în loc 
de peste 100 000 cît se estimase anterior. Dincolo de genomică 
se află domeniul înfloritor al proteomicii care caută să înțeleagă 
cum codifică genele proteinele și cum se pliază proteinele în for- 


* Cei interesaţi să vadă exact cum arată codul brut şi cum se împarte fie- 
care cromozom în gene şi zone necodificante pot accesa pur şi simplu site-ul 
de internet al Centrului pentru Informaţii din Biotehnologie al Institutelor 
Naţionale ale Sănătăţii la adresa http:/Avww.ncbi.nlm.nih.gov/Genbank/Ben= 
bankOveriew.html (n. a.). 

mele extrem de complexe cerute de celule.? Iar dincolo de prote- 
omică se află sarcina incredibil de dificilă de a înţelege cum se dez- 
voltă aceste molecule în țesuturi, organe și ființe omenești întregi. 

Proiectul Genomului Uman nu ar fi fost posibil fără progrese 
paralele în tehnologia informaţiei, necesare pentru a înregistra, 
cataloga, căuta și analiza miliardele de baze care formează ADN-ul 
uman. Asocierea biologiei cu tehnologia informației a condus la 
apariția unui nou domeniu, cunoscut sub numele de bioinforma- 
tică.? Ce anume va fi posibil în viitor va depinde în mare măsu- 
ră de capacitatea calculatoarelor de a interpreta cantitățile uriașe: 
de date generate de genomică și de proteomică și de a construi 
modele realiste ale unor fenomene precum plierea proteinelor. 

Simpla identificare a genelor din genom nu înseamnă că se 
ştie exact ce rol joacă ele. În ultimele două decenii s-au făcut nu- 
meroase progrese în descoperirea genelor legate de fibroza chis- 
tică, anemia celulelor în seceră, coreea Huntington, maladia 
Tay-Sachs şi altele. Dar toate acestea au tins să fie tulburări re- 
lativ simple, în care patologia poate fi urmărită pînă la o alelă 
defectă, adică o secvenţă de codificare defectă, de pe o singură 
genă. Alte boli sînt cauzate de interacțiunea complexă a multiple 
gene: unele gene controlează exprimarea (adică activarea) alto- 
ra, unele interacționează în mod complex cu mediul, unele pro- 
duc două sau mai multe efecte și unele produc efecte care nu vor 
fi vizibile decît tîrziu în ciclul de viaţă al organismului. 

Cît despre stările și comportamentele de ordin superior, cum 
ar fi inteligenţa, agresivitatea, sexualitatea şi altele asemenea, nu 
Ştim astăzi decit că există un anumit grad de cauzalitate genetică, 
lucru pe care l-am aflat din studiile de genetică comportamentală. 
Nu aveam nici cea mai vagă idee de ce anume sînt de fapt res- 
ponsabile genele, dar bănuim că relaţiile de cauzalitate sînt extrem 
de complexe. Citîndu-l pe Stuart Kauffman, fondator și director 
Ştiinţific al Bio Group, aceste gene sînt „un fel de computer chi- 
mic cu procesare paralelă, în care genele se declanşează și se 
opresc continuu una pe alta într-o reţea de interacțiuni extraordi- 
nar de complexă. Căile de semnalizare a celulei sînt legate de 
căile de reglare genetică în moduri pe care de-abia începem să le 
descifrăm.“4 

Primul pas spre un control mai mare al părinţilor asupra tipa- 
rului genetic al copiilor lor va veni nu dinspre ingineria genetică, 
ci o dată cu diagnosticul și screening-ul genetic înaintea implan- 
În viitor ar trebui să devină o rutină pentru părinți scre- 
ening-ul automat al embrionilor pentru a se depista o largă varietate 
de disfuncţii și apoi implantarea în uterul mamei a acelor em- 
brioni cu gene „bune“. Tehnicile medicale de astăzi, cum ar fi 
aminocenteza și ecografia, le dau deja părinților un anumit grad 
de opțiune, ca în cazul avortării unui făt cu sindromul Down sau 
a fetuşilor de fetițe în Asia. S-a reuşit deja screening-ul embrio- 
nilor cu defecte din naştere, cum ar fi fibroza chistică.5 Geneti- 
cianul Lee Silver descrie un scenariu pentru viitor în care o femeie 
produce aproximativ o sută de embrioni, toți sînt analizați auto- 
mat pentru identificarea „profilului genetic“ și apoi femeia, cu 
cîteva click-uri de mouse, îl selectează pe cel care nu numai că 
nu are alele specifice pentru disfuncţiile cauzate de o unică genă 
defectă, precum fibroza chistică, dar are alele specifice pentru 
caracteristici care pot fi ameliorate, cum ar fi înălțimea, culoarea 
părului și inteligența.“ Tehnologia care să realizeze acest lucru nu 
există încă, dar este pe cale de a fi creată: o companie numită Af- 
fymetrix, de exemplu, a creat un așa-numit cip de ADN care face 
automat screening-ul unei probe de ADN pentru diferiți markeri 
ai cancerului sau ai altor disfuncţii.” Diagnosticul şi screening-ul 
înaintea implantării nu necesită abilităţi speciale pentru manipu- 
larea ADN-ul embrionului, dar limitează opţiunea părinţilor la 
un tip de variaţie care se obţine în mod normal prin reproduce- 
rea sexuală. 

Cealaltă tehnologie care se va maturiza probabil cu mult îna- 
intea ingineriei genetice umane este clonarea umană. Succesul 
lui lan Wilmut în crearea oii clonate Dolly în 1997 a provocat un 
mare număr de controverse şi speculaţii în legătură cu posibili- 
tatea clonării unei ființe omeneşti din celule adulte. Cererea adre- 
sată de preşedintele Clinton Comisiei Naţionale de Consultanţă în 
Bioetică pentru consiliere în această privinţă a condus la realiza- 
rea unui studiu care a recomandat interzicerea alocării de fonduri 
federale pentru cercetarea clonării umane, un moratoriu asupra 
unor astfel de activităţi ale companiilor şi concernelor private şi 

luarea în considerare de către Congres a unei interdicții juridice.” 
În locul aplicării unei interdicții a Congresului, însă, încercarea 
de a clona o ființă omenească de către o organizație nefinanțată 
din fonduri federale rămîne legală, și se spune că o aşa-numită 
Sectă a Raelienilor încearcă să realizeze tocmai acest lucru.!0 
Obstacolele tehnice în calea clonării umane sînt substanțial mai 
mici decit în cazul diagnosticului înainte de implantare sau al in- 
gineriei genetice și sînt în primul rînd legate de siguranța și aspec- 
tele etice ale experimentării pe ființe umane. 


Drumul spre bebeluşii la comandă 


Premiul cel mare al tehnologiei genetice moderne va fi „be- 
belușul la comandă““.!! Cu alte cuvinte, geneticienii vor identifi- 
ca gena unei trăsături precum inteligența, înălțimea, culoarea 
părului, agresivitatea sau respectul de sine şi vor utiliza această 
informaţie pentru a crea o versiune „îmbunătăţită“ a copilului. 
Gena respectivă s-ar putea nici să nu trebuiască neapărat să pro- 
vină de la o ființă omenească. Așa se întîmplă, de fapt, în bioteh- 
nologia agricolă. Porumbul Bt, creat pentru prima oară de Ciba 
Seeds (acum Novartis Seeds) și Mycogen Seeds în 1996, are o 
genă exotică inserată în ADN care îi permite să producă o pro- 
teină de la bacteria Bacillus thuringiensis (de aici şi denumirea 
Bt), care este toxică pentru insectele dăunătoare precum sfrede- 
litorul porumbului (Ostrinia nubialis). Planta rezultată este ast- 
fel modificată genetic pentru a-şi produce propriul pesticid şi își 
transmite caracteristicile şi urmaşilor. 

A face acelaşi lucru cu ființele omeneşti este, dintre toate teh- 
nologiile discutate în acest capitol, cea mai îndepărtată perspec- 
tivă. Există două modalităţi prin care se poate pune în practică 
ingineria genetică: terapia genelor somatice şi ingineria liniilor 
germinale. Prima încearcă să modifice ADN-ul dintr-un mare 
număr de celule în seceră, de obicei introducînd materialul nou, 
modificat genetic cu ajutorul unui virus sau „vector“. În ultimii 
ani s-au făcut o serie de încercări de terapie a celulelor somatice, 
cu relativ puţin succes. Problema în această abordare este că or- 

ganismul este alcătuit din trilioane de celule; pentru ca terapia să 
fie eficace, materialul genetic a ceea ce se ridică la milioane de 
celule trebuie modificat. Respectivele celule somatice mor în 
timpul tratamentului individului, dacă nu cumva înainte; efectele 
terapiei nu persistă la următoarele generații. 

Ingineria liniilor germinale, dimpotrivă, este ceea se practică 
de obicei în biotehnologia agricolă şi s-a realizat cu succes la 0 
mare varietate de animale. Modificarea liniei germinale necesită, 
cel puţin teoretic, schimbarea unui singur set de molecule de ADN, 
acelea din oul fertilizat, care în cele din urmă se va diviza şi ra- 
mifica într-o ființă omenească întreagă. În timp ce terapia gene- 
lor somatice nu schimbă decît ADN-ul celulelor somatice, şi 
deci îl afectează numai pe individul care suportă tratamentul, 
schimbările din linia germinală se transmit la urmașii individu- 
lui. Acest lucru pare deosebit de atrăgător pentru tratamentul bo- 
lilor moştenite, cum ar fi diabetul.!? 

Printre alte noi tehnologii studiate acum se află crearea cro- 
mozomilor artificiali, care ar adăuga un cromozom suplimentar 
la cei 46 naturali; cromozomul ar putea deveni activ numai cînd 
primitorul ar fi suficient de matur pentru a-și da acordul în cu- 
noştință de cauză şi nu s-ar transmite la descendenții săi.!? 
Această tehnică ar evita necesitatea de a modifica sau de a înlocui 
genele din cromozomii existenţi. Cromozomii artificiali ar putea 
astfel constitui o punte între screening-ul dinaintea implantării şi 
modificarea permanentă a liniei germinare. 

Înainte ca oamenii să poată fi astfel modificaţi trebuie totuşi 
depăşite o serie de obstacole serioase. Primul este legat de com- 
plexitatea deosebită a problemei, care le sugerează unora că pur 
şi simplu nu va fi posibilă nici un fel de inginerie genetică sem- 
nificativă pentru comportamentele de ordin superior. Am remarcat 
mai devreme că multe boli sînt cauzate de interacțiunea a multi- 
ple gene; se întîmplă de asemenea ca o singură genă să aibă mul- 
tiple efecte. Se credea la un anumit moment că fiecare genă produ- 
ce un ARN mesager, care la rîndul său produce o proteină. Dar 

dacă genomul uman conţine de fapt 30 000 de gene, și nu 100 000, 
atunci acest model nu se susține, de vreme ce există mult mai mult 
de 30 000 de proteine care alcătuiesc organismul uman. Acesta 
sugerează că fiecare genă joacă un rol în producerea a numeroase 
proteine și deci are funcții multiple. Alela răspunzătoare pentru 
anemia celulelor în seceră, de exemplu, conferă de asemenea re- 
zistenţa la malarie, motiv pentru care este comună la populaţia de 
culoare, originară din Africa, unde malaria este o boală răspîndi- 
tă. Repararea genei pentru anemia celulelor în seceră ar putea deci. 
creşte susceptibilitatea la malarie, lucru care nu ar conta prea mult 
pentru locuitorii din America de Nord, dar le-ar dăuna purtători= 
lor noii gene din Africa. Genele au fost comparate cu un ecosis- 
tem, în care fiecare parte le influențează pe toate celelalte: aşa 
cum spunea E.O. Wilson, „în ereditate, ca şi în mediul înconju- 
rător, nu poți face doar un singur lucru. Atunci cînd o genă este 
modificată prin mutație sau înlocuită cu o altă genă, este proba- 
bil că vor urma efecte secundare neaşteptate sau poate neplăcute“. 14 
Al doilea mare obstacol în calea ingineriei genetice umane este 
legat de etica experimentelor cu oameni. Comisia Naţională de 
Consultanţă în Bioetică a văzut în pericolul experimentelor cu 
oameni motivul principal pentru a cere o interdicţie pe termen 
scurt asupra clonării umane. Au fost necesare aproape 270 de în- 
cercări nereuşite înaintea succesului clonării lui Dolly.!5 Multe 
dintre aceste nereuşite au intervenit în stadiul implantării, dar 
aproape 30 la sută dintre animalele care au fost clonate între timp 
s-au născut cu anomalii serioase. Aşa cum remarcam mai sus, 
Dolly s-a născut cu telomeri scurtați şi probabil că nu va trăi la 
fel de mult ca o oaie născută în condiții normale.* Putem presu- 
pune că nimeni nu ar vrea să creeze un bebeluş pînă cînd nu se 
va ajunge la o şansă mai mare de succes, dar chiar şi atunci pro- 
cesul de clonare ar putea provoca defecte care nu ar fi evidente 
timp de ani de zile. 


* Oaia Dolly a fost eutanasiată în februarie 2003, fiindcă suferea de o 
afecțiune pulmonară nevindecabilă (n. .). 

Pericolele pe care le prezintă clonarea ar crește considerabil în 
cazul ingineriei genetice, avînd în vedere multiplele legături cau- 
zale dintre gene şi exprimarea lor finală în fenotip.!* Legea Con- 
secințelor Neintenţionate s-ar aplica perfect aici: o genă care 
afectează susceptibilitatea la o anumită boală poate avea conse- 
cințe secundare sau terțiare care nu sînt recunoscute în momentul 
cînd se face reingineria genei, dar se manifestă la ani de zile după 
aceea sau chiar o generație mai tirziu. 

Constrîngerea finală asupra oricărei capacităţi viitoare de a 
modifica natura umană se referă la populaţii. Chiar dacă ingine- 
ria genetică umană depăşeşte primele două obstacole (respectiv 
cauzalitatea complexă şi pericolele experimentelor cu oameni) și 
reuşeşte să producă un bebeluş la comandă, „natura umană“ nu 
va fi modificată decît dacă astfel de schimbări se produc într-un 
mod semnificativ din punct de vedere statistic pentru întreaga 
populaţie. Consiliul Europei a recomandat interzicerea ingine- 
riei liniilor germinale pe motiv că ar afecta „patrimoniul genetic 
al omenirii'“. Această preocupare, așa cum au arătat mai mulți 
critici, este un pic stupidă: „patrimoniul genetic al omenirii“ este 
format din resurse extrem de vaste de gene conținînd numeroa- 
se alele diferite. Modificarea, eliminarea sau mărirea numărului 
acestor alele la scală mică vor modifica patrimoniul unui indi- 
vid, dar nu al întregii specii umane. O mînă de oameni bogaţi 
care îşi modifică genetic copiii pentru a-i face să crească mai înalți 
sau mai inteligenţi nu ar avea nici un efect asupra înălțimii sau 
IQ-ului specifice speciei. Fred IkI€ susţine că orice tentativă vii- 
toare de a ameliora prin eugenie rasa umană ar fi rapid copleși- 
tă de creşterea naturală a populației.!? i 

Vor scoate oare aceste constrîngeri asupra ingineriei genetice 
din calcul orice modificare semnificativă a naturii umane în viito- 
rul previzibil? Există cîteva motive care ne îndeamnă să nu tra- 
gem o asemenea concluzie prematură. 

Primul motiv este legat de viteza remarcabilă şi cu totul ne- 
prevăzută cu care au loc progresele ştiinţifice şi tehnologice din 
ştiinţele vieţii. La sfirşitul anilor "80 exista un consens ferm prin- 

tre geneticieni că este imposibil să clonezi un mamifer din celule: 
somatice adulte, teorie abandonată o dată cu naşterea lui Dolly în 
1997.18 Nu mai devreme de mijlocul anilor '90, geneticienii au 
prezis că Proiectul Genomului Uman va fi încheiat între 2010 şi 
2020; adevărata dată la care noile maşini de secvenţionare înalt au- 
tomatizate au încheiat această operațiune a fost iulie 2000. Nu 
avem cum să prezicem ce fel de soluții rapide ar putea apărea în 
anii viitori pentru a reduce complexitatea sarcinii stabilite. De exem- 
plu, creierul este arhetipul unui așa-numit sistem flexibil complex 
— adică un sistem format din numeroși agenți (în acest caz, ne- 
uronii și alte celule ale creierului) ascultînd de reguli relativ sim- 
ple care produc un comportament rezultant extrem de complex 
la nivelul sistemului. Orice încercare de a modela un creier uti- 
lizînd forța brută a metodelor computaționale, care să încerce să 
copieze toate miliardele de conexiuni neuronale, cu siguranță că 
va eşua. Pe de altă parte, un model flexibil complex care caută 
să modeleze complexitatea la nivel de sistem ca proprietate re- 
zultantă poate avea o şansă mult mai bună de succes. Același lu- 
Cru ar putea fi valabil şi în cazul interacțiunii genelor. 

Faptul că funcţiile multiple ale genelor şi interacţiunile dintre 
gene sînt deosebit de complexe nu înseamnă că toată ingineria 
genetică va bate păsul pe loc pînă cînd vom ajunge să le înțelegem 
pe deplin. Nici o tehnologie nu se dezvoltă în acest mod. Perma- 
nent se inventează, se testează şi se aprobă pentru uz noi medi- 
camente fără ca fabricanţii să ştie exact cum îşi produc acestea 
efectele. Adesea se întîmplă în farmacologie ca efectele secun- 
dare să rămînă necunoscute, cîteodată vreme de ani de zile, sau 
ca un medicament să interacţioneze cu altele sau cu anumite stări 
în moduri total neprevăzute atunci cînd a fost introdus pentru 
prima dată. Inginerii geneticieni vor aborda mai întîi probleme 
simple, iar apoi vor înainta pe scara complexităţii. Deşi compor- 
tamentele de ordin superior sînt probabil rezultatul interacțiunii 
complexe a numeroase gene, nu ştim sigur că așa stau lucrurile. 
Ne putem împiedica de intervenții genetice relativ simple care 
produc schimbări dramatice ale comportamentului. 

Problema experimentelor pe oameni reprezintă un obstacol 
serios în calea dezvoltării rapide a ingineriei genetice, dar în nici 
un caz nu este de netrecut. Ca şi la testarea medicamentelor, ani- 
malele vor duce aproape tot greul riscului iniţial. Gradul de rise 
acceptabil în experimentele cu oameni va depinde de beneficiile 
proiectate: o boală precum coreea Huntington, care le acordă o. 
şansă de unu la doi de a ajunge la demenţă și moarte indivizilor 
şi urmașilor acestora care sînt purtătorii alelelor defecte, va fi 
tratată diferit faţă de creşterea tonusului muscular sau a mărimii 
sînilor. Simplul fapt că ar putea exista efecte secundare neprevă- 
zute sau de lungă durată nu-i va împiedica pe oameni să caute 
remedii genetice mai mult decit i-a împiedicat în fazele premer- 
gătoare ale dezvoltării medicinei. 

Întrebarea dacă efectele eugenetice sau disgenetice ale ingine- 
riei genetice ar putea deveni vreodată suficient de larg răspîndite 
pentru a afecta însăşi natura umană rămîne de asemenea o între- 
bare deschisă. Evident că orice formă de inginerie genetică putînd 
avea efecte semnificative asupra populaţiei ar trebui să se dove- 
dească dezirabilă, sigură și relativ ieftină. Bebeluşii la comandă 
vor fi scumpi la început și nu vor reprezenta o opțiune decît pen- 
tru cei înstăriți. Dacă va fi vreodată ieftin şi destul de răspîndit să 
ai un bebeluș la comandă va depinde de cît de rapid vor scădea 
costurile tehnologiilor precum diagnosticul dinaintea implantării. 

Există însă precedente ale unor noi tehnologii medicale care 
au avut efecte extinse la nivelul întregii populaţii în urma mili- 
oanelor de opțiuni individuale. Nu trebuie decît să privim la ce 
se întimplă în Asia contemporană, unde asocierea ecografiilor 
ieftine cu accesul simplu la avort a dus la o schimbare dramatică 
a raportului numeric dintre sexe. În Coreea de Sud, de exemplu, 
la începutul anilor '90 s-au născut 122 de băieți la fiecare 100 de 
fete, în comparaţie cu un raport normal de 105 la 100. Raportul 
numeric din Republica Populară Chineză este puţin mai scăzut, 
şi anume de 117 băieţi la fiecare 100 de fete, și există părţi din 
nordul Indiei unde raporturile numerice sînt și mai denaturate.!” 
Acest lucru a dus, în Asia, la un deficit de fete pe care economis- 

tul Amartya Sen l-a estimat la un moment dat a fi de 100 de mi- 
lioane.2 În toate aceste societăţi, avortul cu scopul selecției se- 
xuale este ilegal; dar în ciuda presiunilor guvernului, dorința 
părinţilor de a avea un urmaș de sex masculin a dus la o serioa- 
să dezechilibrare a raporturilor numerice dintre sexe. 
Raporturile numerice puternic denaturate dintre sexe pot avea 
consecinţe sociale importante. În al doilea deceniu al secolului 
XXI, China se va confrunta cu o situaţie în care pînă la o cincime 
din bărbaţii aflaţi la vîrsta căsătoriei nu vor putea să-şi găsească 
o mireasă. Este greu de închipuit o formulă mai potrivită pentru 
apariția unor tulburări sociale, dată fiind tendinţa bărbaţilor ti- 
neri fără obligaţii de a se implica în activităţi precum asumarea 
riscurilor, rebeliunea și infracţiunile.2! Vor exista şi beneficii com- 
pensatorii: deficitul de femei le va permite fetelor să controleze 
mai eficient procesul de alegere a partenerului, ceea ce va duce 
la o viaţă de familie mai stabilă pentru cei care se pot căsători.* 
Nimeni nu știe dacă ingineria genetică va deveni într-o bună 
zi la fel de ieftină și accesibilă precum ecografiile şi avorturile. 
Multe depind de ceea ce se presupune că ar fi avantajele ei. Te- 
merea cel mai adesea exprimată de bioeticienii de azi este că nu- 
mai cei bogaţi vor avea acces la acest tip de tehnologie genetică. 
Dar dacă o biotehnologie a viitorului ar produce, de exemplu, o 
cale sigură şi eficace de a crea cu ajutorul ingineriei genetice co- 
pii mai inteligenţi, atunci miza ar creşte imediat. Conform aces- 
tui scenariu, ar fi foarte plauzibil ca un stat al bunăstării sociale, 
avansat şi democratic, să intre din nou în jocul eugeniei, interve- 
nind de data aceasta nu pentru a preveni înmulțirea oamenilor cu 
un IQ scăzut, ci pentru a-i ajuta pe cei dezavantajaţi genetic şi pe 
urmașii lor să aibă un IQ mai mare.? În aceste condiţii, statul ar 
fi acela care ar garanta că tehnologia devine ieftină şi accesibilă 


* Marcia Guttentag și Paul Secord au sugerat că revoluția sexuală şi des- 
trămarea familiei tradiţionale în Statele Unite s-au produs în parte din cauza 
raporturilor numerice dintre sexe care î-au favorizat pe bărbaţi în anii 60 
şi 70. Vezi Marcia Guttentag şi Paul F. Secord, Too Many Women? The Sex 
Ratio Question (Newbury Park, Calif.: Sage Publications, 1983) (n. a.). 

tuturor. În acel moment, ar apărea foarte probabil un efect la ni- 
velul întregii populații. 

Faptul că ingineria genetică umană va duce la consecinţe ne- 
intenţionate şi că s-ar putea să nu producă niciodată acel tip de 
efecte aşteptate de unii oameni nu reprezintă argumente în spri- 
jinul ideii că nu va fi niciodată pusă în practică. Istoria dezvol- 
tării tehnologice este presărată cu noi tehnologii care au produs 
consecinţe pe termen lung, care la rîndul lor au dus la modifica= 
rea sau chiar abandonarea acelor tehnologii. De exemplu, în ulti- 
mele două generaţii în țările dezvoltate nu s-au mai realizat 
proiecte ale unor centrale hidroelectrice, în ciuda crizelor perio- 
dice de energie şi a creşterii rapide a cererii de energie.* Moti- 
vul este că de la frenezia construirii de baraje care a dus la 
înălțarea Barajului Hetch-Hetchy și la crearea Autorităţii Văii 
Rîului Tennessee în anii '30, oamenii au devenit mai conştienţi 
de mediul înconjurător, începînd să ia în calcul costurile efecte- 
lor pe termen lung ale electricităţii produse de centralele hidroe- 
lectrice asupra mediului. Privite astăzi, filmele cvasistaliniste 
care s-au turnat în onoarea construcției eroice a Barajului Hoo- 
ver par ciudate prin glorificarea cuceririi naturii de către om și 
vesela ignorare a consecinţelor ecologice. 

Ingineria genetică umană este doar cea de-a patra cale către 
viitor şi reprezintă etapa cea mai îndepărtată din dezvoltarea bio- 
tehnologiei. Astăzi nu avem posibilitatea să modificăm natura 
umană într-un mod semnificativ, și s-ar putea dovedi în cele din 
urmă că specia umană nu va ajunge niciodată la o asemenea per- 
formanţă. Dar trebuie făcute două precizări. 

În primul rînd, chiar dacă ingineria genetică nu se va materia- 
liza niciodată, primele trei etape ale dezvoltării biotehnologiei 
— o cunoaştere mai amplă a cauzelor genetice, neurofarmacolo- 


* Există noi mari proiecte hidroenergetice, cum ar fi Barajul Celor Trei 
Defilee din China și Barajul Iisu din Turcia, şi ambele au fost întimpinate 
cu o puternică opoziţie a țărilor dezvoltate din cauza efectelor pe care le-ar 
putea avea asupra mediului şi a populației din zona de luncă și, în cazul ba- 
rajului din Turcia, din pricina ruinelor antice care vor fi acoperite de apele 
revărsate (n. a.). 

gia şi prelungirea vieţii — vor avea consecințe importante asu- 
pra politicii secolului XXI. Aceste progrese vor fi deosebit de 
controversate fiindcă vor pune sub semnul întrebării mult-pre- 
țuitele idei de egalitate umană și capacitate de opțiune morală; le 
vor oferi societăților tehnici noi pentru controlul comportamen- 
tului cetățenilor lor; vor schimba felul în care înțelegem perso- 
nalitatea şi identitatea umană; vor afecta drastic ierarhiile sociale 
existente și natura politicii globale. 

Al doilea lucru care trebuie precizat este că, chiar dacă ingi- 
neria genetică la nivel de specie va rămîne la o distanță de două- 
zeci şi cinci, cincizeci sau o sută de ani faţă de noi, ea va fi de 
departe perspectiva din domeniul biotehnologiei cu cele mai im- 
portante consecințe. Motivul este acela că natura umană e esen- 
țială în definirea noţiunilor noastre de dreptate, moralitate şi 
viaţă bună, iar toate acestea se vor modifica dacă această tehno- 
logie se va bucura de o largă răspîndire. De ce stau așa lucrurile 
se va vedea în partea a Il-a. 





6 
De ce trebuie să ne îngrijorăm 


Să luăm de pildă ectogeneza. Pfitzner și Kawaguchi puseseră 
Ia punct toată tehnica. Dar au vrut guvernele să o ia în seamă? 
Nu. Exista ceva numit creștinism. Femeile au fost silite să ră- 
mînă vivipare. 

Apous HUXLEY, Minunata lume nouă 


În lumina posibilelor căi spre viitor prezentate în capitolele 
anterioare, este necesar să ne punem următoarea întrebare: De ce 
trebuie să ne îngrijorăm în privința biotehnologiei? Unii critici, 
precum activistul Jeremy Rifkin!, ca și numeroși specialişti eu- 
ropeni în problemele mediului înconjurător, s-au opus aproape 
în totalitate inovaţiilor biotehnologice. Date fiind avantajele me- 
dicale cum nu se poate mai reale care vor rezulta din progresele 
prevăzute să aibă loc în biotehnologia umană, precum și creşte- 
rea productivităţii şi reducerea utilizării pesticidelor prin aplicarea 
biotehnologiei în agricultură, un astfel de refuz categoric este 
foarte greu de justificat. Biotehnologia ne confruntă cu o dilemă 
morală deosebită, fiindcă orice rezerve am mai avea față de pro- 
gres, acestea trebuie temperate de recunoaşterea avantajelor sale 
indiscutabil promițătoare. 

Asupra întregului domeniu al geneticii mai planează încă spec- 
trul eugeniei — cultivarea deliberată a oamenilor pentru anumite 
trăsături transmisibile selectate. Termenul eugenie a fost creat de 
vărul lui Charles Darwin, Francis Galton. La sfirşitul secolului 
XIX şi începutul secolului XX, programele de eugenie finanțate 
de stat au atras surprinzător de mulţi adepți, nu numai printre ra- 
siştii de dreapta şi socio-darwiniști, ci şi printre progresiștii de 
genul fabianiştilor Beatrice şi Sidney Webb şi George Bernard 
Shaw, al comuniștilor J-B.S. Haldane și J.D. Bernal, și al femi- 
nistei Margaret Sanger, susținătoare a controlului nașterilor? SUA 
şi alte țări occidentale au votat legi ale eugeniei care să permită 
statului să-i sterilizeze împotriva voinţei lor pe oamenii declaraţi 

„imbecili“, încurajînd în schimb persoanele cu trăsături dezira- 
bile să aibă oricît de mulţi copii ar fi dorit. Aşa cum spunea ju- 
decătorul Oliver Wendell Holmes, „Vrem oameni care să fie 
sănătoși, plăcuţi, stabili din punct de vedere emoţional, înțelegă- 
tori, deştepţi. Nu vrem idioţi, imbecili, săraci şi infractori'“.> 

Mişcării eugenetice din Statele Unite i s-a pus cu succes capăt 
o dată cu dezvăluirea politicilor eugenetice naziste, care au im- 
plicat exterminarea unor întregi categorii de oameni“ şi experi- 
mente medicale cu persoane considerate inferioare din punct de 
vedere genetic.5 De atunci, Europa continentală s-a vaccinat efi- 
cient împotriva oricărei reveniri a eugeniei şi a devenit, de fapt, 
un teren inospitalier pentru multe forme de cercetare genetică. 
Reacţia împotriva eugeniei nu a fost universală: în Scandinavia 
progresistă, social-democrată, legile eugeniei au rămas în vigoa- 
re pînă în anii "60.6 În ciuda faptului că japonezii au realizat „ex- 
perimente** medicale pe pacienţi involuntari în timpul Războiului 
din Pacific (prin activităţile rău-famatei Unităţi 731), în Japonia 
şi în majoritatea celorlalte societăți asiatice reacţia împotriva eu- 
geniei a fost cu mult mai slabă. China a pus activ în aplicare eu- 
genia prin politica sa de control al populaţiei care restringe 
numărul de copii admiși la unul pe familie, ca şi printr-o lege as- 
pră a eugeniei, votată în 1995 şi amintind de legile occidentale 
de la începutul secolului XX, care caută să limiteze dreptul la re- 
producere al persoanelor cu un IQ scăzut.” 

Au existat două obiecţii importante faţă de politicile eugene- 
tice timpurii care foarte probabil nu s-ar aplica la nici o eugenie 
a viitorului, cel puţin în Occident. Prima a fost aceea că progra- 
mele de eugenie nu și-ar putea atinge scopurile propuse, avind 
în vedere tehnologia disponibilă în acea perioadă. Multe dintre 
defectele şi anomaliile împotriva cărora eugeneticienii credeau 
că realizează o selecţie prin sterilizarea forțată erau produsul unor 
gene recesive — adică gene care trebuiau moştenite de la ambii 
părinţi pentru a se putea exprima. Mulţi oameni aparent normali 
rămîneau purtătorii acestor gene şi transmiteau acele trăsături în 
zestrea lor genetică, dacă nu cumva puteau fi identificaţi de ase- 
menea și sterilizaţi. Multe alte „defecte“ fie nici nu erau de fapt 
defecte (de exemplu, anumite forme de inteligenţă redusă), fie 

erau rezultatul unor factori negenetici, care puteau fi remediaţi 
prin îmbunătățirea stării de sănătate publică. De exemplu, anu- 
mite sate din China au o numeroasă populaţie de copii cu 1Q scă- 
zut nu din cauza eredității proaste, ci din pricina nivelului scăzut 
de iod din regimul alimentar al copiilor.? 

A doua obiecție majoră faţă de formele istorice de eugenie este 
aceea că ele au fost tutelate de stat și aplicate coercitiv. Naziștii, 
desigur, au împins acest lucru la extreme înfiorătoare ucigînd şi 
făcînd experimente cu oameni „mai puţin dezirabili“. Dar chiar 
şi în Statele Unite a fost posibil ca o curte judecătorească să de- 
cidă dacă un anumit individ era imbecil sau idiot (termenii aceş- 
tia fiind definiţi foarte vag, așa cum tind să fie definite multe 
stări mintale) şi dacă trebuia sterilizat împotriva propriei voințe. 
Ținînd cont că la acea vreme o mare varietate de comportamente, 
cum ar fi alcoolismul și infracţionalitatea, erau considerate trans- 
misibile, acest lucru îi dădea statului posibilitatea de a controla 
opțiunile de reproducere ale unei mari părţi din populaţie. Pen- 
tru unii observatori, cum ar fi analistul ştiinţific Matt Ridley, fi- 
nanțarea din partea statului este principala problemă a vechilor 
legi ale eugeniei; eugenia aplicată liber de persoane individuale 
nu poartă același stigmat.!% 

Ingineria genetică așază din nou eugenia direct pe tapet, dar 
este clar că orice abordare viitoare a eugeniei va fi foarte diferită 
de formele sale istorice, cel puţin în țările dezvoltate din Occi- 
dent. Motivul este acela că nici una dintre aceste două obiecții 
nu se va aplica, probabil, ceea ce va face posibilă o eugenie mai 
blindă, mai moderată care îi va răpi cuvîntului o parte din cono- 
taţia de groază cu care a fost asociat prin tradiție. 

Prima obiecţie, aceea că eugenia nu este tehnic fezabilă, se apli- 
că numai la acele tipuri de tehnologie disponibile la începutul 
secolului XX, precum sterilizarea forțată. Progresele din dome- 
niul selecţiei genetice le permit în prezent medicilor să-i identi- 
fice pe purtătorii trăsăturilor recesive înainte ca aceştia să decidă 
să aibă copii, iar în viitor s-ar putea să le permită să identifice 
embrionii care prezintă un risc ridicat de anomalie fiindcă au 
moştenit două gene recesive. Informaţiile de acest tip le sînt deja 
disponibile, de exemplu, indivizilor dintr-o populaţie precum 

evreii ashkenazi, la care există o probabilitate mai mare decît cea 
normală de a purta gena recesivă a maladiei Tay-Sachs; doi pur- 
tători ai acestei gene pot decide să nu se căsătorească sau să nu 
aibă copii. În viitor, ingineria liniilor germinale va oferi posibi- 
litatea ca aceste gene recesive să fie eliminate din toată seria de 
descendenţi ai unui anumit purtător. Dacă tratamentul va deveni 
suficient de ieftin şi de simplu, ne putem închipui că o anumită 
genă ar putea fi în mare parte eliminată din populaţii întregi. 

A doua obiecţie faţă de eugenie, aceea a tutelei statului, nu va 
juca probabil un rol prea mare în viitor, fiindcă, din cîte se pare, 
puţine societăţi moderne vor dori să se întoarcă la jocul de-a eu- 
genia. Practic toate țările occidentale s-au reorientat ferm de la 
sfârșitul celui de-al doilea război mondial în direcţia unei mai in- 
tense protejări a drepturilor individului, iar dreptul la autonomie 
în deciziile legate de reproducere este considerat unul dintre cele 
mai importante drepturi. Ideea că statele ar trebui să se preocu- 
pe în mod legitim de bunurile colective precum sănătatea zestrei 
lor genetice naţionale nu mai este luată în serios, ci mai degrabă 
asociată cu atitudini depășite, rasiste și elitiste. 

Eugenia mai blîndă, mai moderată care se profilează la orizont 
va fi apoi o chestiune de opţiune individuală a părinților şi nu ceva 
impus de un stat coercitiv asupra cetăţenilor săi. Așa cum spunea 
un analist, „vechea eugenie ar fi pretins o continuă selecţie pentru 
alegerea preferenţială a celor corespunzători şi înlăturarea celor 
necorespunzători. Noua eugenie ar permite în principiu transfor- 
marea celor necorespunzători la cel mai înalt nivel genetic.“!! 

Părinţii fac deja acest tip de opțiuni atunci cînd descoperă prin 
amniocenteză că, foarte probabil, copilul lor va suferi de sindro- 
mul Down și aleg avortul. În viitorul imediat, noua eugenie va 
duce probabil la un număr şi mai mare de avorturi şi de embrioni 
eliminaţi, motiv pentru care opozanţii avortului se ridică ferm 
împotriva tehnologiei. Dar ea nu va implica luarea unor măsuri 
coercitive împotriva adulţilor sau restricții asupra drepturilor lor 
asupra reproducerii. Dimpotrivă, gama lor de opţiuni în privința 
reproducerii se va lărgi dramatic, fiindcă vor înceta să-și mai facă 
griji în legătură cu infertilitatea, defectele din naştere și o groază 
de alte probleme. Mai mult, putem anticipa că va veni o vreme 








DE CE TREBUIE SĂ NE ÎNGRIJORĂM 109 


cînd tehnologia de reproducere va fi atit de sigură şi eficientă, 
încît nici un embrion nu va mai trebui eliminat sau lezat. 

Personal, prefer să renunţ la utilizarea termenului eugenie pen- 
tru a mă referi la viitoarea inginerie genetică, date fiind conota- 
țiile negative cu care acesta s-a încărcat, înlocuindu-l cu terme= 
nul selecționare [breeding] — în germană Ziichtung, cuvînt utilizat 
pentru a traduce termenul darwinist selecție [selection]. În viitor 
probabil că vom putea selecționa ființele umane așa cum selee- 
ționăm și cultivăm animalele, dar mult mai științific şi mai efi- 
cient, alegînd ce gene să le transmitem copiilor noştri. Termenul 
selecţionare nu trimite neapărat la ideea de tutelă a statului, dar 
sugerează în mod adecvat potențialul dezumanizant al ingineriei 
genetice. 

Orice pledoarie împotriva ingineriei genetice umane ar trebui 
deci să nu se agaţe de falsa problemă a tutelării de către stat sau 
de perspectiva aplicării forței coercitive a guvernului. Eugenia 
de modă veche rămîne o problemă în ţările autoritariste precum 
China şi poate constitui o problemă de politică externă pentru re- 
laţiile țărilor occidentale cu China.!? Dar opozanții selecționării 
unor oameni noi vor trebui să explice cum vor leza deciziile li- 
bere ale anumitor părinți structura genetică a copiilor lor. 

Există în fond trei categorii de posibile obiecții: (1) cele baza- 
te pe religie; (2) cele bazate pe considerente utilitariste şi (3) cele 
bazate pe principii filozofice (în lipsa unui termen mai nimerit). 
În continuare, acest capitol va analiza primele două categorii de 
rezerve, în timp ce partea a II-a va trata chestiunile filozofice. 


Considerentele religioase 


Religia oferă cele mai clare temeiuri pentru obiecțiile împotri- 
va ingineriei genetice asupra ființelor umane, prin urmare nu este 
de mirare că o mare parte dintre cei care se opun diferitelor tehno- 
logii noi ale reproducerii sînt persoane cu convingeri religioase. 

Într-o tradiție împărtăşită de evrei, creştini şi musulmani, omul 
a fost creat după chipul și asemănarea lui Dumnezeu. Pentru 
creştini, în special, acest lucru are implicaţii importante asupra 
demnităţii omului. Există o distincție clară între creația umană şi 

cea nonumană; ființele omeneşti sînt singurele care au capacita- 
tea opțiunii morale, a liberului arbitru și a credinței, capacitate 
care le conferă un statut moral mai înalt decît al restului creaţiei 
animale. Dumnezeu acţionează prin natură pentru a obține aceste 
rezultate și de aceea o violare a normelor fireşti, precum cea a 
conceperii copiilor prin sex şi în familie, este totodată o violare 
a voinţei lui Dumnezeu. Deși instituţiile creştine istorice nu au 
acţionat întotdeauna conform acestui principiu, doctrina creştină 
afirmă cu tărie că toate ființele umane posedă o demnitate egală, 
indiferent de statutul lor social exterior, și că de aceea sînt în- 
dreptăţite la un respect egal. 

Din perspectiva acestor premise, nu este surprinzător faptul 
că Biserica Catolică şi grupurile protestante conservatoare au 
luat o poziţie fermă împotriva unei întregi game de tehnologii 
biomedicale, inclusiv împotriva controlului nașterilor, fertiliză- 
rii in vitro, avortului, cercetării asupra celulelor stem, clonării şi 
viitoarelor forme de inginerie genetică. Aceste tehnologii ale re- 
producerii, chiar dacă adoptate liber de părinţi din dragoste pen- 
tru copiii lor, sînt greşite din această perspectivă fiindcă aşază 
oamenii în locul lui Dumnezeu în ce priveşte crearea vieţii ome- 
neşti (sau în distrugerea acesteia, în cazul avortului). Ei permit 
ca reproducerea să aibă loc în afara contextului proceselor fireşti 
ale sexului și familiei, În plus, ingineria genetică vede în ființa 
omenească nu un act miraculos al creaţiei divine, ci mai degra- 
bă suma unei serii de cauze materiale care pot fi înțelese şi ma- 
nipulate de oameni. Toate acestea nu respectă demnitatea umană 
şi deci încalcă voința lui Dumnezeu. 

Dat fiind că grupările creştine conservatoare formează lob- 
by-ul cel mai vizibil şi mai înverşunat care se opune multor for- 
me de tehnologie a reproducerii, se presupune adesea că religia 
constituie singura bază de pe care te poţi opune biotehnologiei 
şi că problema centrală este chestiunea avortului. Deși unii cer- 
cetători, precum Francis Collins, distinsul specialist în biologia 
moleculară care a condus din 1993 Proiectul Genomului Uman, 
sînt creştini practicanți, majoritatea cercetătorilor nu sînt, iar în 
acest din urmă grup există părerea larg răspîndită conform căreia 
convingerile religioase sînt echivalente cu un fel de prejudecată 

iraţională aşezată în calea progresului ştiinţific. După unii, cre- 
dința religioasă și cercetarea științifică sînt incompatibile, în vre= 
me ce alții speră ca o educaţie mai solidă și mai multe cunoștințe 
ştiinţifice să ducă în cele din urmă la destrămarea opoziţiei înte- 
meiate pe religie faţă de cercetarea biomedicală. 

Aceste opinii sînt problematice din mai multe motive. În pri- 
mul rînd, există numeroase motive să fim sceptici atit în privința 
beneficiilor practice ale biotehnologiei, cît şi a celor etice, motive 
care nu au nimic de-a face cu religia, aşa cum va încerca să de- 
monstreze partea a II-a a acestei cărţi. Religia oferă numai cel 
mai direct motiv pentru a ne opune unor anumite noi tehnologii. 

În al doilea rînd, religia intuieşte adesea adevăruri morale îm- 
părtăşite şi de oamenii nereligioşi, care nu înțeleg că propriile lor 
perspective laice asupra chestiunilor de etică exprimă în aceeaşi 
măsură o credinţă iraţională ca şi cele ale credincioşilor. Mulţi 
oameni de ştiinţă înveteraţi, de pildă, înțeleg lumea într-un mod 
raţional materialist, şi totuşi în vederile lor politice şi etice ei 
cred sincer într-o versiune a egalităţii liberale nu foarte diferită 
de perspectiva creştină asupra demnității universale a omenirii. Așa 
cum se va vedea mai departe, nu este clar dacă respectul egal 
pentru toți oamenii cerut de egalitarismul liberal reiese logic 
dintr-o interpretare ştiinţifică a lumii opusă credinței. 

În al treilea rînd, ideea că religia va ceda neapărat terenul în 
fața raționalismului științific o dată cu progresul educaţiei şi, în 
general, o dată cu modernizarea este în sine extraordinar de naivă 
și detaşată de realitatea empirică. S-a întîmplat ca mulţi socio- 
logi să creadă cu vreo două generații în urmă că modernizarea 
implică neapărat secularizarea. Dar acest model a fost urmat nu- 
mai în Europa occidentală; America de Nord și Asia nu au asis- 
tat la vreun declin inevitabil al religiozităţii o dată cu creşterea 
nivelului de educație sau de conştiinţă ştiinţifică. În anumite ca- 
zuri, credința în religia tradițională a fost înlocuită de o credință 
nu mai puțin iraţională în ideologii laice precum socialismul 

„Ştiinţific“; în alte cazuri, a renăscut puternic însăși religia tradi- 
țională. „Eliberarea“ societăţilor moderne de teoriile autoritare 
despre identitatea lor şi direcţia în care evoluează este mult mai 
dificilă decît își închipuie mulţi oameni de ştiinţă. Nu este clar 

nici dacă aceste societăţi ar duce-o neapărat mai bine fără ase- 
menea teorii. Dat fiind că oamenii cu puternice vederi religioa- 
se nu vor dispărea probabil foarte curînd de pe scena politică din 
democraţiile moderne, se cuvine ca oamenii nereligioşi să accep- 
te dictatul pluralismului democratic și să arate o mai mare tole- 
ranță faţă de vederile religioase. 

Pe de altă parte, mulţi conservatori religioşi își subminează 
propria cauză acordind de fapt problemei avortului o importanță 
mai mare decît tuturor celorlalte consideraţii din cercetarea bio- 
medicală. Restricţiile asupra finanțării federale a cercetării celu- 
lelor stem embrionare au fost introduse de opozanțţii din Congres 
ai avortului în 1995, pentru a preveni lezarea embrionilor. Dar 
embrionii sînt lezaţi în permanență în clinicile de fertilizare in 
vitro atunci cînd sînt eliminaţi, o practică pe care opozanţii avor- 
tului au acceptat-o pînă acum. Institutele Naţionale ale Sănătăţii 
pentru realizarea cercetărilor în acest domeniu extrem de promi- 
țător, fără riscul creşterii numărului de avorturi în Statele Unite. 
Conform acestor instrucțiuni, celulele stem embrionare nu tre- 
buiau obținute de la fetuşi avortaţi sau de la cei creați special în 
scopul cercetării, ci numai de la embrionii suplimentari rezultați 
ca produs secundar al fertilizării in vitro, embrioni care ar fi fost 
eliminați sau stocaţi pe termen nelimitat dacă nu ar fi fost utilizaţi 
în acest mod.!? Preşedintele Bush a modificat aceste instrucțiuni în 
2001, limitînd finanțarea federală doar la cele aproximativ șaizeci 
de „linii“ de celule stem (celule care fuseseră deja izolate și care 
se puteau replica la nesfirşit) obținute între timp. Aşa cum a sub- 
liniat Charles Krauthammer, conservatorii religioşi s-au axat pe un 
subiect greşit în ce privește celulele stem. Ei nu ar trebui să-şi 
facă griji pentru sursele din care provin aceste celule, ci pentru uti- 
lizarea lor finală: „Ceea ce ar trebui cu adevărat să ne reţină de la 
cercetările care controlează capacitatea fantastică a celulelor pri- 
mare de a se dezvolta, devenind organe sau chiar organisme în- 
tregi, sînt monștrii pe care curînd vom fi în stare să-i creăm.“!4 

Deşi religia oferă motivele cele mai clar conturate pentru opo- 
ziţia faţă de anumite tipuri de biotehnologie, argumentele reli- 
gioase nu îi vor putea convinge pe mulţi dintre cei care nu acceptă 
premisele de bază ale religiei. Trebuie deci să examinăm alte ti- 
puri de argumente, mai curînd laice. 

Preocupările utilitariste 


Prin termenul utilitarist, înţeleg în primul rînd consideraţiile 
economice — adică faptul că viitoarele progrese din domeniul 
biotehnologiei ar putea avea costuri neprevăzute sau consecințe 
negative pe termen lung, care ar putea cîntări mai greu decit 
avantajele presupuse, „Daunele“ pricinuite de biotehnologie din- 
tr-o perspectivă religioasă sînt adesea impalpabile (de exemplu, 
amenințarea la adresa demnităţii umane pe care o implică mani- 
pularea genetică). Dimpotrivă, daunele utilitariste sînt în general 
mai larg recunoscute, referindu-se fie la costurile economice, fie 
la costurile clar identificabile ale bunăstării fizice. 

Teoria economică modernă ne oferă un cadru direct pentru a 
analiza dacă o nouă tehnologie va fi bună sau rea din punct de 
vedere utilitarist. Presupunem că toţi indivizii dintr-o economie 
de piaţă își urmăresc interesele individuale în mod rațional, ba- 
zindu-se pe o serie de preferinţe individuale pe care economiştii 
nu îşi asumă sarcina de a le judeca. Indivizii sînt liberi să facă 
acest lucru atîta vreme cît urmărirea acestor preferințe nu-i opreş- 
te pe alţi indivizi să-şi urmărească propriile preferinţe, iar guver- 
nul are rolul de a reconcilia aceste interese individuale printr-o 
serie de proceduri echitabile incluse în legi. Putem presupune apoi 
că părinţii nu vor căuta să le facă intenționat rău copiilor lor, ci 
vor încerca să le sporească fericirea. Aşa cum spunea scriitoarea 
libertariană Virginia Postrel, „Oamenii doresc dezvoltarea tehno- 
logiei genetice tocmai fiindcă aşteaptă să o folosească pentru ei 
înşişi, pentru a le fi de ajutor lor şi copiilor lor, pentru a munci şi 
a-şi păstra propria umanitate... Într-un sistem dinamic, descentra- 
lizat al opțiunii individuale şi responsabilităţii, oamenii nu au ne- 
voie să se încreadă în nici o altă autoritate decît a lor proprie.“!S 

Presupunând că utilizarea noilor biotehnologii, inclusiv a teh- 
nologiilor precum ingineria genetică, este mai degrabă o ches- 
tiune de opţiune individuală a părinţilor decît o obligație impusă 
cu forța de stat, este oare totuşi posibilă lezarea individului sau 
a societăţii ca întreg? 

Tipul cel mai evident de daune e al celor foarte familiare nouă 
din lumea medicinei convenţionale: efectele secundare sau alte 




















114 VIITORUL NOSTRU POSTUMAN 


consecințe negative pe termen lung asupra individului care e: 
supus unui tratament. Motivul pentru care există Administrați 
Alimentelor şi a Medicamentelor, ca şi alte organisme de regle= 
mentare este prevenirea acestor tipuri de daune, prin testarea ex= 
tinsă a medicamentelor şi a procedeelor medicale înaintea lansă= 
rii lor pe piaţă. 

Există un motiv pentru care ne putem închipui că viitoarei 
terapii genetice, şi în special cele care vor afecta liniile germinale, 
vor necesita un efort de reglementare semnificativ mai mare de=! 
cît eforturile depuse deja în cazul produselor farmaceutice con=: 
venţionale. Motivul este acela că, o dată ce trecem dincolo de 
disfuncţiile genetice relativ simple şi ajungem la comportamen= 
tul afectat de multiple gene, interacţiunea genelor devine foarte 
complexă și dificil de prevăzut (v. capitolul 5, p. 94). Amin- 
tiți-vă de șoarecele a cărui inteligență a fost sporită genetic de 
neurobiologul Joe Tsien, dar care pare să fi avut de asemenea şi 
dureri mai mari. Dat fiind că multe gene se exprimă la diferite; 
etape din viață, va dura ani de zile pînă cînd consecințele unei. 
anumite manipulări genetice să devină pe deplin clare. 

Conform teoriei economice, daunele sociale se pot produce per 
ansamblu numai dacă opțiunile individuale duc la ceea ce se nu- 
meşte externalități negative — costuri suportate de părți terţe care: 
nu participă la tranzacţie. De exemplu, o companie poate profita 
din deversarea unor deșeuri toxice într-un rîu din localitate, dar va 
produce daune celorlalți membri ai comunității. O astfel de acuza- 
ţie i-a fost adusă hibridului de porumb Bt: acesta produce o toxi= 
nă care ucide sfredelitorul porumbului [Ostrinia nubialis], un 
dăunător, dar poate de asemenea ucide fluturii monarh [Danaus 
plexippus]. (Se pare însă că acest lucru nu este adevărat.!5) Proble- 
ma este următoarea: există situaţii în care opțiunile individuale în 
ce priveşte biotehnologia ar putea duce la externalități negative şi 
ar putea astfel înrăutăţi starea întregii societăţi?!” 

Copiii care sînt supuşi modificărilor genetice, evident fără să-şi 
fi dat acordul, sînt categoria cea mai evidentă de părți terţe po- 
tenţial lezate. Legea contemporană a familiei presupune o comu- 
nitate de interese între părinţi și copii, şi prin urmare le dă părin- 
ților o libertate considerabilă în creşterea şi educarea urmaşilor 
lor. Libertarienii susțin că, de vreme ce marea majoritate a părin- 

ţilor ar dori numai ceea ce este mai bine pentru copiii lor, există 
un fel de acord implicit din partea copiilor care sînt beneficiarii 
unei inteligențe sporite, ai unei înfăţişări plăcute Sau ai altor tră- 
sături genetice dezirabile. Este posibil însă să ne închipuim ne- 
numărate situaţii în care anumite opţiuni de reproducere ar părea 
avantajoase pentru părinți, dar ar fi dăunătoare pentru copiii lor. 


Corectitudinea politică 


Multe tipuri de trăsături pe care un părinte ar dori să i le trans- 
mită copilului său ar putea fi legate de elemente mai subtile de 
personalitate, ale căror beneficii nu sînt la fel de clare precum 
aspectul exterior sau inteligența. Părinții pot fi dominați de o 
modă contemporană trecătoare sau de o prejudecată culturală 
sau pur şi simplu de corectitudinea politică: o generaţie poate 
prefera fetele extrem de subțiri sau băieţii supli sau copiii cu pă- 
rul roşu — preferinţe care se pot uşor demoda în generaţia urmă- 
toare. Se poate obiecta că părinții sînt deja liberi să facă astfel de 
greşeli pe seama copiilor lor şi așa şi fac mereu, educîndu-și gre- 
şit copiii sau impunîndu-le propriile lor valori personale. Dar un 
copil care este educat într-un anumit mod de un părinte se poate 
revolta mai tîrziu. Modificarea genetică seamănă însă mai de- 
grabă cu un tatuaj pe care i-l faci copilului şi pe care nu şi-l mai 
poate îndepărta şi va trebui să-l transmită nu numai propriilor 
copii, dar şi tuturor descendenților ulteriori.* i p 
Așa cum observam în capitolul 3, deja utilizăm medicamen- 
tele psihotrope pentru a ne androginiza copiii, administrîndu-le 
Prozac fetelor deprimate şi Ritalin băieților hiperactivi. Urmă- 
toarea generaţie ar putea prefera, cine ştie din ce motiv, băieţii 
supermasculini şi fetele hiperfeminine. Dar poţi înceta oricînd să 
le dai medicamente copiilor dacă efectele lor îţi displac. Ingine- 
ria genetică, pe de altă parte, va imprima preferinţele sociale ale 
unei generaţii asupra următoarei generații. 


* S-a sugerat că vom fi capabili să evităm problema consimţămintului 
în ingineria genetică prin utilizarea cromozomilor artificiali, care se vor pu- 
tea adăuga bagajului genetic normal al unui copil, dar vor intra în funcțiune 
numai după ce copilul a crescut suficient pentru a-şi putea da consimţămin- 
tul. G. Stock și Campbell (1999), p. Il (n. a.). 

Părinţii pot lua uşor decizii greşite în ce priveşte interesele co- 
piilor lor fiindcă se bazează pe sfaturile oamenilor de știință şi 
ale medicilor care îşi urmăresc propriile scopuri. Impulsul de a 
stăpîni natura umană din pură ambiţie sau pe baza unor presupu- 
neri ideologice despre felul în care ar trebui să fie oamenii este 
foarte răspîndit. 

În cartea sa Așa cum l-a făcut natura, jurnalistul John Cola- 
pinto prezintă povestea înduioşătoare a unui băiat pe nume David 
Reimer, care a avut dubla neșansă de a i se cauteriza din greşeală 
penisul pe cînd era încă prunc, în timpul unei circumcizii nefe- 
ricite, şi, de asemenea, de a ajunge sub supravegherea unui cele- 
bru expert sexolog de la Universitatea John Hopkins, John Money. 
Acesta se plasa la una din extremele controversei natură-cultu- 
ră, susţinînd de-a lungul întregii sale cariere că identitățile sexu- 
ale nu sînt naturale, ci se construiesc după naştere. David Reimer 
i-a oferit lui Money posibilitatea de a-și testa teoria, fiindcă, din 
întîmplare, era unul dintr-o pereche de gemeni monozigoți şi ast- 
fel a putut fi comparat cu fratele său geamăn, identic din punct 
de vedere genetic. După accidentul de la circumcizie, Money l-a 
castrat pe băiat şi a supravegheat creşterea lui David ca fată, cu 
numele Brenda. 

Viaţa Brendei s-a transformat într-un iad, fiindcă ştia, în ciuda 
a ceea ce îi spuneau părinții şi dr. Money, că este băiat, nu fată. 
De la o vîrstă fragedă a insistat să urineze în poziţie verticală, şi 
nu şezînd. Mai tîrziu, 


Înscrisă în grupa de cercetașe, Brenda era nefericită. „Îmi amintesc 
cum făceam lanţuri de margarete şi mă gîndeam: dacă ăsta este cel 
mai palpitant lucru cu care se ocupă cercetaşele, atunci mai bine lip- 
să“, spune David. „Mă tot gindeam ce lucruri interesante făcea fra- 
tele meu la cercetași.“ Cînd i se ofereau păpuși de Crăciun şi cu 
ocazia zilei de naştere, Brenda pur şi simplu refuza să se joace cu 
ele. „Ce poţi face cu o păpușă?“ spune David astăzi, amărăciunea 
din glas trădîndu-i amintirea frustrări. „O priveşti. O îmbraci. O 
dezbraci. Îi piepteni părul. E plictisitor! O maşină poţi s-o conduci, 
poți să mergi undeva cu ea. Eu îmi doream maşini.“!* 


Efortul de a crea o nouă identitate sexuală a provocat un ase- 
menea dezastru emoţional, încît atunci cînd Brenda a ajuns la pu- 
bertate s-a eliberat de Money şi a revenit la celălalt sex prin 

reconstrucția penisului; astăzi David Reimer este, din cîte se 
spune, un bărbat cu o căsnicie reuşită. 

Înţelegem astăzi mult mai bine că diferențierea sexuală începe 
cu mult înaintea naşterii și că creierul masculilor umani (ca şi cel 
al altor animale) trece printr-un proces de „masculinizare“ în in- 
teriorul uterului atunci cînd primesc o baie de testosteron prena- 
tal. Remarcabil în această poveste este însă faptul că Money a 
fost în stare să susțină timp de aproape cincisprezece ani în re- 
vistele ştiinţifice că reuşise să schimbe identitatea sexuală a Bren- 
dei cu cea a unei fete, cînd de fapt era exact pe dos. Money a fost 
foarte apreciat pentru cercetările sale. Rezultatele lui frauduloase 
au fost salutate de feminista Kate Millet în cartea sa Politici sexua- 
le, de revista Time şi de The New York Times şi au fost prezentate 
în numeroase manuale, inclusiv într-unul care le cita ca dovezi ale 
faptului că „e uşor să creşti copiii ca membri ai sexului opus“ şi că 
puţinele diferenţe de sex înnăscute care pot exista la oameni „nu sînt 
clare și pot fi depășite prin învăţarea culturală.“!? 

Cazul lui David Reimer reprezintă un avertisment folositor 
împotriva utilizărilor care s-ar putea da în viitor biotehnologiei. 
Părinţii lui David Reimer au fost mînaţi de dragostea pentru co- 
pilul lor şi de disperarea provocată de nenorocirea care i s-a în- 
timplat şi şi-au dat acordul pentru un tratament înfiorător, ceea 
ce i-a făcut să se simtă cumplit de vinovaţi în următorii ani. John 
Money a fost mînat de o combinaţie de vanitate științifică, am- 
biţie şi dorința de a dovedi că are dreptate din punct de vedere 
ideologic, caracteristici care l-au determinat să ignore dovezile 
contrare şi să acţioneze de-a dreptul împotriva intereselor pa- 
cientului său. 

Normele culturale îi pot de asemenea determina pe părinţi să 
facă opțiuni care să le dăuneze copiilor lor. Un exemplu a fost 
deja pomenit mai sus, anume utilizarea în Asia a ecografiilor şi 
avorturilor pentru selectarea sexului urmașilor. În multe culturi 
asiatice, naşterea unui fiu aduce avantaje clare părinţilor în ceea 
ce priveşte prestigiul social și siguranța bătrîneţii. Dar în mod clar 
acest lucru este în detrimentul fetelor, care nu se mai nasc. Dez- 
echilibrarea raportului numeric dintre sexe le dăunează și bărba- 
ților ca grup, făcînd mai dificilă găsirea unor partenere potrivite 

şi afectîndu-le capacitatea de a negocia cu o femeie pe piaţa că- 
sătoriei. Dacă un număr mai mare de bărbaţi liberi va determina 
creşterea nivelului violenţei şi infracţionalităţii, atunci întreaga 
societate va avea de suferit. 

Trecînd de la tehnologiile de reproducere la alte aspecte ale 
biomedicinei, descoperim şi alte tipuri de externalități negative 
care pot rezulta din deciziile raţionale individuale. Una se referă 
la îmbătrânire și la perspectivele viitoare ale prelungiri vieții. Puşi 
să aleagă între a muri şi a-și prelungi viaţa prin intervenție tera- 
peutică, majoritatea indivizilor vor prefera cea de-a doua varian- 
tă, chiar dacă bucuria de a trăi le va fi diminuată în grade diferite 
în urma tratamentului. Dacă un mare număr de oameni aleg, de 
exemplu, să-și prelungească viaţa cu încă zece ani cu prețul unei 
diminuări, să spunem, de 30 de procente a funcționalităţii, atunci 
întreaga societate va trebui să îşi asume sarcina de a-i menţine în 
viață. Acest lucru este, de fapt, ceea ce a și început să se întîmple: 
în țări care, precum Japonia, Italia sau Germania, au o populație 
care îmbătrînește rapid. Ne putem imagina scenarii mult mai 
sumbre, în care rata de dependenţă devine și mai ridicată, ducînd 
la un declin substanţial al standardului mediu de viaţă. 

Discuţia despre prelungirea vieții din capitolul 4 sugerează ex- 
ternalităţi negative care trec dincolo de cele pur economice. Fap- 
tul că persoanele mai virstnice nu se vor da la o parte le va dăuna 
tinerilor care caută să urce pe scara ierarhiilor dependente de vir- 
stă. În timp ce orice individ va dori să amîne moartea cît de mult 
posibil, oamenilor în general s-ar putea să nu le placă să trăias- 
că într-o societate a cărei vîrstă medie este de 80 sau 90 de ani, 
în care sexul şi reproducerea devin activități care preocupă o 
mică minoritate a populaţiei, sau în care ciclul firesc al nașterii, 
creşterii, maturității și morţii a fost întrerupt. Într-un scenariu 
extrem, amînarea nedefinită a morţii va forța societăţile să apli- 
ce constrîngeri severe asupra numărului permis de nașteri. Îngri- 
jirea părinţilor virstnici deja a început să înlocuiască îngrijirea 
copiilor ca preocupare majoră a persoanelor aflate astăzi în via- 
ță. În viitor, ei s-ar putea simţi subjugaţi de două, trei sau mai 
multe generaţii de strămoși care depind de ei. 

Un alt tip important de externalităţi negative este legat de na- 
tura competitivă, de sumă nulă, a multor activități și trăsături ome- 

neşti. Înălțimea le conferă indivizilor care depășesc media multe 
avantaje în ceea ce priveşte atractivitatea sexuală, statutul social, 
şansele sportive etc. Dar aceste avantaje sînt numai relative: dacă 
numeroşi părinţi vor căuta să aibă copii suficient de înalți ca să 
joace în NBA, aceasta va duce la un fel de „cursă a înarmării“ 
fără vreun avantaj net pentru participanți. 

Acest lucru va fi valabil şi în cazul unei trăsătură precum inte- 
ligenţa, care este adesea pomenită ca una dintre cele mai evidente 
ținte ale viitoarei perfecționări genetice. O societate cu o inteli- 
gență medie mai ridicată poate fi mai bogată, în măsura în care 
productivitatea se corelează cu inteligența. Dar cîștigurile pe 
care mulţi părinţi le caută pentru copiii lor s-ar putea dovedi ilu- 
zorii în alte privințe, fiindcă avantajele unei inteligențe sporite 
sînt relative, nu absolute.2 Oamenii își doresc copii mai deştepţi 
pentru ca aceştia să ajungă să studieze, de exemplu, la Harvard, 
dar competiţia pentru o universitate precum Harvard e de sumă 
nulă: dacă copilul meu devine mai inteligent datorită terapiei ge- 
netice și ajunge la Harvard, el îi va lua pur şi simplu locul copi- 
lului tău. Decizia mea de a avea un bebeluș la comandă impune 
costuri şi asupra ta (sau, mai degrabă, asupra copilului tău), iar 
per ansamblu nu este clar dacă îi va fi cuiva mai bine. Acest gen 
de cursă genetică a înarmării va face situaţia şi mai grea pentru 
oamenii care, din motive religioase sau din alte motive, nu do- 
resc să-și vadă copiii modificaţi genetic; dacă altcineva din jurul 
lor va face acest lucru, le va fi mult mai greu să se abţină, de tea- 
ma de a nu-și ține copiii în loc. 





Respectul față de natură 


Pnadenţa ne învaţă că avem motive serioase să ne plecăm în faţa 
ordinii fireşti a lucrurilor şi să nu credem că ființele omeneşti ar 
putea-o perfecționa cu uşurinţă prin intervenţii întimplătoare. Acest 
lucru s-a vădit în ceea ce priveşte mediul înconjurător; ecosiste- 
mele sînt ansambluri interconectate a căror complexitate adesea 
nu o înțelegem; construirea unui baraj sau introducerea unei mo- 
noculturi de plante într-o anumită zonă tulbură relaţii insesizabile 
şi distruge echilibrul sistemului pe căi cu totul neaşteptate. 

La fel se întîmplă şi cu natura umană. Există numeroase as] 
ale naturii umane pe care credem că le înțelegem foarte bine 
am vrea să le modificăm dacă am avea ocazia. Dar nu este întot: 
deauna atît de uşor să depășim natura. Chiar dacă evoluţia se pro= 
duce orbește, ea urmează o logică nemiloasă a adaptării care face: 
ca organismele să fie adaptate mediilor în care trăiesc. 

Astăzi este politic corect, de exemplu, să deplîngem predispo- 
ziția oamenilor la violență și agresiune şi să denunțăm setea de: 
sînge care a dus în perioadele anterioare la cuceriri, dueluri ete. 
Dar aceste tendinţe există din motive evolutive temeinice. Înţe- 
legerea binelui și a răului din natura umană este mult mai com= 
plexă decit ne-am putea închipui, tocmai fiindcă sînt atit de strîns 
corelate. În istoria evolutivă, ființele umane au învățat, după spu- 
sele biologului Richard Alexander, să coopereze pentru a concura.2h 
Aceasta înseamnă că vasta panoplie a trăsăturilor umane cogni- 
tive şi sufleteşti nu a fost creată de lupta împotriva mediului na- 
tural, ci mai degrabă de necesitatea ca grupurile de oameni să lupte 
unul împotriva celuilalt. Aceasta a dus, de-a lungul timpului 
evolutiv, la o situaţie de genul unei curse a înarmării, în care co- 
operarea socială tot mai intensă în interiorul unui grup a forțat 
celelalte grupuri să colaboreze în moduri similare într-o nesfir- 
şită luptă. Spiritul competitiv şi spiritul de cooperare al oamenilor! 
au rămas echilibrate într-o relaţie simbiotică nu doar de-a lungul 
timpului evolutiv, ci și în societăţile umane şi la indivizii din zi- 
lele noastre. Sperăm, desigur, ca fiinţele omeneşti să înveţe să 
trăiască în pace în multe situaţii în care astăzi lucrurile se petrec 
pe dos, dar dacă balanţa se înclină îndepărtîndu-se prea tare de 
comportamentul violent şi agresiv, presiunile selecţiei în favoarea 
cooperării vor scădea de asemenea. Societăţile care nu se con- 
fruntă cu competiţia sau cu agresiunea stagnează și încetează să 
mai inoveze. Indivizii prea încrezători şi cooperanţi devin vulne- 
rabili în fața celor mai sîngeroși. 

Acelaşi lucru este valabil și în ce privește familia. De pe vremea 
lui Platon, majoritatea filozofilor au înţeles că familia este prin- 
cipalul obstacol în calea înfăptuirii dreptăţii sociale. Oamenii, 
aşa cum sugerează teoria selecţiei înrudirii [kin selection), tind 
să-şi iubească familia şi rudele disproporționat faţă de valoarea 

lor obiectivă. Atunci cînd apare un conflict între îndeplinirea 
unei obligaţii față de un membru al familiei și îndeplinirea unei 
obligaţii faţă de o autoritate publică impersonală, familia trece 
pe primul plan. Acesta este motivul pentru care Socrate susține în 
cartea a V-a a Republicii că un oraș perfect echitabil necesită de- 
ținerea în comun a femeilor și copiilor, astfel încit părinții să nu 
ştie cine sînt descendenţii lor biologici şi să nu ajungă în situaţia 
de a-i favoriza.2? Acesta este și motivul pentru care toate societăţi- 
le modeme în care domnește legea trebuie să aplice o mulțime de 
reguli care să împiedice nepotismul și favoritismul în serviciul 
public. 

Și totuşi înclinația firească de a-ţi iubi urmașii dincolo de limita 
raţionalului are o puternică logică a adaptării: dacă o mamă nu-și 
va iubi copiii în felul acesta, cine altcineva le va dedica resursele, 
atit materiale cit şi sufleteşti, necesare pentru ca un copil să crească 
pînă la maturitate? Alte aranjamente instituționale, cum sînt co- 
munităţile şi organizaţiile de binefacere, sînt mult mai puţin efi- 
ciente fiindcă nu se bazează pe sentimente fireşti. Mai mult, există 
o profundă justiţie a procesului natural, căci el garantează chiar 
şi pentru copiii mai puţin drăgălaşi sau talentaţi prezenţa unui pă- 
rinte care să-i iubească în ciuda imperfecțiunii lor. 

Unii au susținut că, fie și dacă am dispune de capacitatea teh- 
nologică de a schimba personalitatea umană în chip fundamental, 
nu am dori niciodată să facem acest lucru fiindcă natura umană 
îşi garantează într-un anumit sens propria continuitate. Acest argu- 
ment, cred, subestimează mult ambiția omenească și nu evaluează 
corect modurile radicale în care oamenii au căutat în trecut să-şi 
depășească propria natură. Tocmai din cauza iraţionalităţii vieţii 
de familie, toate regimurile comuniste din lumea noastră au vă- 
zut în familie un potenţial inamic al statului. Uniunea Sovietică 
a ridicat în slăvi un mic monstru pe nume Pavel Morozov, care 
şi-a denunțat părinţii la poliţia stalinistă în anii '30, tocmai pen- 
tru a încerca să frîngă puterea firească pe care familia o are asu- 
pra loialității oamenilor. China maoistă s-a angajat într-o luptă 
împotriva confucianismului, care punea accentul pe pietatea fi- 

lială, şi i-a asmuţit pe copii împotriva părinților în timpul Revo- 
luţiei Culturale din anii '60. 

La această răscruce de drumuri este imposibil să spunem cît vor 
cîntări aceste argumente utilitariste împotriva anumitor progrese 
din biotehnologie. Va depinde mult de felul în care se vor aplica 
aceste tehnologii: fie că viaţa va fi prelungită, ceea ce nu va men- 
ţine totodată o înaltă calitate a vieţii, fie că se vor crea terapii ge- 
netice care vor produce cumplite efecte neprevăzute abia după 
douăzeci de ani de la prima lor administrare. 

Esenţial e că ar trebui să fim sceptici în privința argumentelor 
libertariene conform cărora, atîta vreme cît opțiunile eugenetice 
sînt luate de către indivizi și nu de către state, nu trebuie să ne 
îngrijorăm în legătură cu posibilele consecințe negative. Pieţele 
libere funcționează în general bine, dar mai există și eșecuri de 
piaţă care necesită intervenţia guvernului pentru a fi corectate. 
Externalităţile negative nu se rezolvă de la sine. În acest moment 
nu ştim dacă ele vor fi mari sau mici, dar nu trebuie să presupu- 
nem că vor dispărea printr-un devotament rigid faţă de pieţe și 
faţă de opțiunea individuală. 





Limitele utilitarismului 


Deși este convenabil să pledezi pro sau contra unui lucru de 
pe poziţii utilitariste, toate argumentele utilitariste suferă pînă la 
urmă de o limitare majoră, care se dovedeşte adesea un defect 
decisiv. Toate avantajele şi dezavantajele pe care le adună utili- 
tariştii în registrele lor contabile la rubricile de cheltuieli și bene- 
ficii sînt relativ tangibile şi directe și pot fi de obicei reduse la 
bani sau la vreo daună fizică ușor identificabilă adusă corpului. 
Utilitariștii rareori iau în considerare avantaje şi dezavantaje mai 
subtile, care nu pot fi măsurate, sau care se referă mai degrabă 
la suflet decît la trup. Este uşor să te ridici împotriva unui drog 
precum nicotina, care are consecinţe asupra sănătăţii pe termen 
lung uşor de identificat, cum ar fi cancerul sau emfizemul, dar 
este mai greu să aduci argumente împotriva unui medicament pre- 
cum Prozac sau Ritalin, care îţi pot afecta personalitatea sau carac- 
terul. 

În cadrul utilitarismului e greu mai ales să ţii cont de imperati- 
vele morale, care tind să fie considerate pur şi simplu un gen de 

preferință. Economistul Gary Becker, de la Universitatea din Chi- 
cago, susţine, de pildă, că infracțiunile sînt rezultatul unui calcul 
raţional utilitarist: cînd beneficiile comiterii unei infracţiuni cîntă- 
resc mai mult decit costurile, infractorul va săvirși fapta. Deşi 
acest calcul este în mod evident ceea ce îi motivează pe mulţi in- 
fractori, el implică, la limită, că oamenii ar vrea, de exemplu, să-și 
ucidă propriii copii dacă ar obţine un preţ suficient de mare şi dacă 
ar fi siguri că ar scăpa nepedepsiţi. Faptul că marea majoritate a 
oamenilor nici măcar nu s-ar gîndi la una ca asta sugerează că, de 
fapt, ei pun un preţ nemăsurat pe copiii lor sau că obligaţia pe care 
o simt de a le face bine copiilor nu este comparabilă cu alte tipuri 
de valori economice. Altfel spus, există lucruri pe care oamenii le 
consideră greşite din punct de vedere moral, indiferent de avanta- 
jele utilitariste care ar putea decurge din ele. 

La fel se întîmplă cu biotehnologia. Deşi este legitim să ne în- 
grijorăm pentru consecinţele nedorite şi costurile neprevăzute, 
temerea cea mai adincă pe care şi-o pot exprima oamenii în pri- 
vinţa tehnologiei nu e deloc una utilitaristă. Este mai degrabă tea- 
ma că, în cele din urmă, biotehnologia ne va face, într-un fel sau 
altul, să ne pierdem umanitatea — o calitate esenţială care a stat 
mereu la baza sentimentului identităţii noastre şi a direcției în 
care evoluăm, în ciuda tuturor schimbărilor evidente care au avut 
loc în condiția omului de-a lungul istoriei. Mai rău, am putea 
chiar face această schimbare fără să ne dăm seama că am pierdut 
ceva de mare valoare. Am putea astfel traversa marea cumpănă 
dintre istoria umană și cea postumană fără să observăm că s-a 
rupt zăgazul, fiindcă între timp vom fi scăpat din vedere esența 
umanului. 

Ce este această esență umană pe care am putea fi în pericolul 
de a o pierde? Pentru o persoană religioasă, ea ar putea fi legată 
de darul sau de scînteia divină cu care se nasc toate ființele ome- 
neşti. Din perspectivă laică, ar fi legată de natura umană: acele 
trăsături caracteristice speciei, împărtășite de toţi oamenii în ca- 
litate de ființe omeneşti. Aceasta este pînă la urmă miza revolu- 
ției biotehnologice. 

Există o legătură intimă între natura umană și noțiunile umane 
de dreptate, justiție şi moralitate. Aceasta a fost viziunea susținută, 
printre alţii, de semnatarii Declaraţiei de Independenţă americane, 

Ei credeau în existența drepturilor naturale, adică a drepturilor ce: 
ne-au fost conferite de natura noastră umană. 

Legătura dintre drepturile omului și natura umană nu este însă. 
clară și a fost ferm negată de mulți filozofi moderni care afirmă că 
natura umană nu există și că, fie şi dacă ar exista, regulile privind 
ce e bine şi ce e rău nu ar avea absolut nimic de-a face cu ea. De 
la semnarea Declaraţiei de Independenţă, termenul drepturi natu- 
rale a decăzut și a fost înlocuit cu termenul mai generic drepturi 
ale omului, a cărui obirșie nu depinde de o teorie a naturii. 

Din punctul meu de vedere, această îndepărtare de noţiunile 
de dreptate bazate pe natura umană este profund greşită, atît din 
perspectivă filozofică, cît şi din cea a raționamentului moral de 
zi cu zi. Natura umană este cea care ne dă un sentiment moral, ne: 
conferă abilitatea socială de a trăi în societate și serveşte drept 
bază pentru discuţiile filozofice mai sofisticate despre drepturi, 
justiţie și moralitate. Pînă la urmă, miza biotehnologiei nu este 
doar un calcul utilitarist al costurilor şi beneficiilor în ce priveşte 
viitoarele tehnologii medicale, ci chiar temelia sentimentului mo- 
ral uman, care a fost o constantă de la apariţia ființelor omeneşti. 
S-ar putea, aşa cum a prevăzut Nietzsche, să fim sortiţi să trecem 
dincolo de acest sentiment moral. Dar dacă așa stau lucrurile, tre- 
buie să acceptăm consecințele abandonării din acest moment a. 
standardelor naturale privind ce e bine şi ce e rău şi să recunoaş- 
tem, cum a făcut-o şi Nietzsche, că acest lucru ne poate duce în- 
tr-un teritoriu pe care mulţi dintre noi nu am vrea să-l vizităm. 

Pentru a examina însă această terra incognita, trebuie să înțe- 
legem teoriile moderne asupra drepturilor și rolul jucat de natu- 
ra umană în ordinea noastră politică. 





PARTEA A DOUA 





STATUTUL NOSTRU UMAN 





ji! 


Drepturile omului 


Termeni cum ar fi sanctitate îmi amintesc de drepturile anima- 
lelor. Cine i-a dat ciinelui vreun drept? Acest cuvînt, drept, devine 
foarte periculos. Avem drepturile femeilor, drepturile copiilor; 
lista continuă la nesfirșit. Mai există și dreptul salamandrei şi 
drepturile broaștei. Se ajunge la absurd. 


Aş vrea să încetez să mai folosesc cuvintele drepturi sau Sane- 
titate. În schimb, aș spune că oamenii au nevoi și că ar trebui 
să încercăm, ca specie socială, să răspundem nevoilor ome- 
nești — cum ar fi hrana, educaţia sau sănătatea — şi că aces- 
ta e drumul pe care ar trebui să mergem. A încerca în mod 
cvasi-mistic să-i dăm acestui lucru un înțeles mai amplu decit 
merită ține de domeniul lui Steven Spielberg sau al altuia ca el. 
E doar o aură întinsă pe cer — adică nimic. 





JAMES WATSON! 


Dacă James Watson, laureat al Premiului Nobel, descoperito- 
rul structurii ADN-ului și una dintre figurile de marcă ale ştiin- 
ței secolului XX, s-a impacientat într-o oarecare măsură din 
cauza inserării cuvîntului drepturi în discursul specific domeniu- 
lui în care el excelează, cel al geneticii şi biologiei moleculare, ar 
trebui să-l scuzăm. Watson este celebru atît pentru temperamen- 
tul său, cît şi pentru remarcele sale adesea prea directe şi politic 
incorecte; el este, la urma urmei, un om de ştiinţă înveterat şi nu 
un scriitoraş care se ocupă de probleme politice și sociale. Mai 
mult, are perfectă dreptate în observaţiile sale scatologice despre 
discursul contemporan asupra drepturilor. Remarca sa aminteşte 
de cuvintele filozofului utilitarist Jeremy Bentham, care a făcut 
faimosul comentariu despre afirmaţia cuprinsă în Declaraţia (fran- 
ceză) a Drepturilor Omului şi Cetăţeanului, conform căreia drep- 
turile ar fi naturale și imprescriptibile: în opinia sa, era „o 
enormitate pe picioroange“. 

Şi totuşi, lucrurile nu sfirşesc aici, fiindcă pînă la urmă nu pu- 
tem evita o discuţie serioasă despre drepturi, vorbind numai despre 
nevoi şi interese. Drepturile sînt temelia ordinii noastre politice 
democratice liberale şi cheia gîndirii contemporane privind as- 
pectele morale și etice. Orice discuţie serioasă despre drepturile 

omului trebuie în cele din urmă să se bazeze pe o înțelegere a 
scopurilor omeneşti, care la rîndul său trebuie întotdeauna să se 
întemeieze pe conceptul de natură umană. Acesta este punctul în 
care domeniul lui Watson, biologia, devine relevant, fiindcă şti- 
inţele vieţii au făcut în ultimii ani descoperiri importante privind 
natura umană. Oricît de mult ar vrea cercetătorii ştiinţelor natu- 
rale să despartă în continuare printr-un zid chinezesc ceea ce 
„este“ în mod natural — obiectul studiului lor — de ceea ce „ar 
trebui“ să fie din punct de vedere moral şi politic (şi care reiese 
din discursul despre drepturi), pînă la urmă nu-i decît o manieră 
de a se eschiva. Cu cît ştiinţa ne spune mai mult despre natura 
umană, cu atât sînt mai implicate drepturile omului, deci și for- 
mele instituţiilor și politicilor publice care le protejează. Aceste 
descoperiri sugerează, printre altele, că instituţiile democratice 
liberale capitaliste contemporane au avut succes fiindcă se ba- 
zează pe presupuneri despre natura umană mult mai realiste de- 
cît cele ale instituţiilor concurente. 


Discuţia despre drepturi 


În decursul ultimei generaţii, industria drepturilor a crescut 
mai rapid decît o ofertă publică de pe Internet de la sfirşitul ani- 
lor '90. Pe lîngă drepturile animalelor, ale femeilor și ale copiilor, 
avem drepturile homosexualilor, drepturile persoanelor cu difi- 
cultăţi şi handicapuri, drepturile indigenilor, dreptul la viaţă, drep- 
tul la moarte, drepturile acuzaților şi drepturile victimelor, ca şi 
faimosul drept la vacanțe regulate cuprins în Declaraţia Univer- 
sală a Drepturilor Omului. Declaraţia Drepturilor din Statele Unite 
este destul de explicită în enumerarea unui număr de drepturi 
fundamentale de care trebuie să se bucure toţi cetăţenii ameri- 
cani, dar în 1971 Curtea Supremă, în procesul Roe contra Wade, 
a fabricat un nou drept, pe baza identificării de către Judecătorul 
Douglas a unui drept la avort, care era o „emanaţie“ din „pen 
bra“ unui la fel de obscur drept la intimitate, obţinut printr-o de- 
cizie anterioară, dată în procesul Griswold contra Connecticut. 
În cartea sa Dominionul vieţii, expertul în drept constituţional Ro- 
nald Dworkin aduce un nou argument: de vreme ce un avort este 

o decizie majoră în viața cuiva, egală cu decizia de a îmbrăţişa o 
religie, dreptul la avort se vădeşte a fi deja protejat prin garanta- 
rea libertăţii religioase de către Primul Amendament.? 

Situaţia devine şi mai confuză atunci cînd discuția despre 
drepturi se îndreaptă către teme futuriste precum tehnologia ge- 
netică. Bioeticianul John Robertson, de exemplu, susține că in- 
divizii au dreptul fundamental la ceea ce el numește libertatea 
procreării, care implică atît dreptul de a se reproduce, cît şi drep- 
tul de a nu se reproduce (incluzînd deci dreptul la avort). Dar 
dreptul de a se reproduce nu se limitează la reproducerea coita- 
lă (adică prin sex); el se aplică de asemenea la alte metode de re- 
producere, precum fertilizarea in vitro. Controlul calității se 
dovedeşte a fi protejat de acelaşi drept și deci „selecţia genetică 
şi avortul selectiv, ca și dreptul de a alege un partener sau dona- 
tori de ovule, spermă sau embrioni ar trebui protejate ca parte 
componentă a libertăţii procreării“.A S-ar putea ca pe mulţi să-i 
surprindă să afle că au dreptul fundamental de a face ceva ce deo- 
camdată nu este întru totul posibil din punct de vedere tehnologic, 
dar discuţiile din ziua de azi despre drepturi se dovedesc uluitor 
de flexibile. 

Ronald Dworkin, pe de altă parte, propune ceva care echiva- 
lează cu dreptul de a aplica ingineria genetică la oameni, nu atit 
în ce-i priveşte pe părinţii, cît pe oamenii de ştiinţă. El postulea- 
ză două principii ale „individualismului etic“ aflate la baza unei 
societăţi liberale — primul susţinînd că fiecare viaţă în parte tre- 
buie să fie împlinită şi nu irosită, iar al doilea afirmînd că, deşi 
fiecare viață este la fel de importantă, cel în cauză poartă o răs- 
pundere aparte în ce priveşte reușita propriei vieţi. Pornind de 
aici, el declară că „dacă a te juca de-a Dumnezeu înseamnă să te 
străduiești să îmbunătăţeşti ceea ce a evoluat de-a lungul erelor 
prin voința lui Dumnezeu sau prin natura oarbă, atunci primul 
principiu al individualismului etic impune acest efort, iar cel de-al 
doilea principiu interzice, în absenţa unor dovezi concrete pri- 
vind pericolul, cercetătorilor și mediciloi zi şovăie atunci cînd 

s-au oferit să pună acest lucru în practici : 

Avînd în vedere toată această uriaşă confuzie în privința defi- 
niţiei şi sursei drepturilor, de ce să nu urmăm sfatul lui James 

Watson şi să abandonăm cu totul discuţiile despre drepturi, vor- 
bind pur și simplu despre „nevoile“ sau „interesele“ omenești? 
Americanii au avut, mai mult decît alţii, tendința să amestece 
drepturile cu interesele. Transformarea fiecărei dorințe individuale 
într-un drept neconstrîns de interesele comunităţii duce la creş- 
terea inflexibilităţii discursului politic. Dezbaterile despre por- 
nografie şi controlul armelor de foc care au loc în Statele Unite 
ar părea mult mai puţin maniheiste dacă am discuta despre inte- 
resele pornografilor şi nu despre dreptul lor fundamental la li- 
bertatea de exprimare, cuprins în Primul Amendament, sau de 
nevoile posesorilor de arme de atac și nu despre dreptul de a pur- 
ta armă, consfințit de cel de-al Doilea Amendament. 


Necesitatea drepturilor 


Aşadar, de ce să nu abandonăm definitiv ceea ce Mary Ann 
Glendon numește discuția despre drepturi? Motivul pentru care 
nu putem face acest lucru, nici din punct de vedere teoretic şi 
nici practic, este acela că, în lumea modernă, limbajul drepturi- 
lor a devenit singurul vocabular comun și larg inteligibil de care 
dispunem pentru a discuta despre bunurile sau scopurile finale 
ale oamenilor, și mai ales despre acele bunuri sau scopuri colec- 
tive care constituie substanța discursului politic. Filozofii politici 
clasici precum Platon şi Aristotel nu au utilizat limbajul dreptu- 
rilor— ei vorbeau despre binele uman şi fericirea omenească, ca 
şi despre virtuțile și îndatoririle necesare pentru a le atinge. Fo- 
losirea modernă a termenului drepturi este mai săracă, fiindcă 
nu cuprinde aria de scopuri omeneşti superioare, avută în vede- 
re de filozofii clasici. Dar este în același timp mai democratică, 
mai universală şi mai uşor de înțeles. Marile lupte pentru drep- 
turi care au avut loc de la revoluţia americană şi cea franceză în- 
coace dovedesc importanţa politică a acestui concept. Cuvîntul 
drept implică o judecată morală (de exemplu, în „Ce e drept să 
facem?**) și reprezintă calea principală către o discuţie despre 
natura dreptății şi a acelor scopuri pe care le considerăm esenţiale 
pentru umanitatea noastră. 

Prin sfatul său ca oamenii să încerce pur şi simplu să-şi satis- 
facă nevoile şi interesele fără să apeleze la drepturi, Watson este 

de fapt susținătorul unei abordări utilitariste. Dar acest lucru con- 
duce la problema tipică a utilitarismului: chestiunea priorităţilor 
şi a dreptăţii atunci cînd există un conflict între nevoi şi interese. 
Să presupunem că un lider puternic şi important al comunităţii are 
nevoie de un transplant de ficat din cauza consumului de alcool; 
eu sînt un pacient foarte sărac, suferind de o boală incurabilă, 
aflat într-un spital public şi menţinut în viaţă numai datorită apa- 
raturii de reanimare, dar cu un ficat sănătos. Orice calcul simplu 
utilitarist care încearcă să maximizeze satisfacerea nevoilor 
omeneşti ar dicta ca eu să fiu deconectat împotriva propriei 
voințe de la aparatele de reanimare pentru ca ficatul meu să fie 
recoltat în folosul importantului lider şi al oamenilor care depind 
de el. Faptul că nici o societate liberală nu ar permite aşa ceva 
reflectă punctul de vedere că oamenii nevinovaţi au dreptul de a 
nu fi privaţi de viaţă împotriva propriei voințe, oricît de multe 
nevoi importante ar putea fi astfel satisfăcute. 

Pentru a ilustra limitele utilitarismului, să analizăm un alt exem- 
plu, mult mai dezagreabil. Unul dintre aspectele mai puţin ape- 
tisante ale lanţului contemporan al alimentaţiei, de obicei ascuns 
privirilor consumatorilor de alimente, este procesul de reciclare, 
Toate vitele, găinile, porcii, mieii şi alte animale pe care le mîn- 
căm sînt, desigur, sacrificate şi transformate în hamburgeri, frip- 
turi, sandviciuri cu pui şi așa mai departe. După procesarea părţilor 
comestibile destinate oamenilor, rămîne un volum uriaş de car- 
case animale, ajungînd pînă la milioane de tone de materie orga- 
nică pe an, de care producătorii trebuie să se debaraseze. De aici 
industria modernă a reciclării, care preia aceste carcase și le 
tranşează, le fărîmiţează sau le concentrează prin fierbere pentru 
a le transforma în produse utilizabile în continuare, cum ar fi 
uleiul, făina de oase şi, în sfîrşit, produse alimentare care le sînt 
administrate din nou animalelor. Cu alte cuvinte, forțţăm vacile 
şi alte animale să devină canibale.* 


* Se crede că encefalopatia spongiformă bovină (ESB, sau boala vacii 
nebune) s-a transmis în acest mod: prionii asemănători proteinelor care ca- 
uzează această boală în creierele animalelor infectate nu au fost distruși în 
procesul de reciclare, ci s-au păstrat în furaje şi au fost administraţi unor 
animale sănătoase (n.a.). 

De ce nu reciclăm şi noi din motive utilitare trupurile neînsu- 
fleţite ale ființelor omeneşti pentru a le transforma în furaje sau 
vreun alt produs util, presupuniînd că acest lucru s-ar putea face 
cu consimţămîntul celor decedați? De ce nu li se poate permite 
oamenilor să-și doneze voluntar corpurile nu doar în scopul cer- 
cetării ştiinţifice, ci şi pentru a fi reciclate ca hrană? S-ar putea 
obiecta, de pe poziţii utilitariste, că valoarea economică a trupului 
neînsuflețit al unei persoane în vîrstă nu este foarte ridicată, dar 
cu siguranță că există moduri mai eficiente de a-l elimina decît 
inutila sa depozitare în pămînt pentru vecie. Probabil că există 
multe familii sărace cărora le-ar prinde bine cei cîțiva dolari pe 
care i-ar putea obține vînzînd părți din trupul unui frate sau tată 
ucis într-un schimb de focuri pe stradă. Și, la fel, ce sens are ca 
soldaţii să-şi rişte vieţile pentru a recupera corpul unui camarad 
căzut? De ce îşi consumă familiile resurse importante încercînd 
să găsească trupul unui copil sau frate dat dispărut? 

Motivul pentru care nu începem să luăm în calcul variante pre- 
cum reciclarea corpurilor omeneşti — motivul pentru care fie şi 
formularea unei astfel de eventualităţi stirnește imediat o senza- 
ție de dezgust — este legat de cuvintele pe care James Watson 
nu a vrut să le folosească, cum ar fi sanctitate şi demnitate. Cu 
alte cuvinte, acordăm o extraordinară valoare neeconomică tru- 
purilor morţilor şi simţim că ele trebuie tratate cu un respect pe 
care nu îl datorăm carcasei unei vaci, fiindcă ele sînt corpuri ome- 
nești. Un utilitarist ar putea replica, spunînd că sentimentele aces- 
tea de dezgust şi respect fac pur şi simplu parte din durerile și 
plăcerile pe baza cărora se fac calculele utilitariste. Dar această 
idee ne conduce pur şi simplu la întrebarea: de ce ființele ome- 
neşti, într-un mod tipic speciei, au una faţă de alta asemenea sen- 
timente deosebite, care ajung să implice pînă şi trupurile neînsufle- 
țite ale rudelor și ale celor dragi? 

Drepturile înving interesele fiindcă sînt dotate cu o semnifi- 
caţie morală mai mare. Interesele sînt înlocuibile şi pot fi schim- 
bate unul cu altul printr-un mecanism de piaţă; drepturile, deşi 
rareori absolute, sînt mai puţin flexibile fiindcă e dificil să li se 
asocieze o valoare economică. Aş putea fi interesat de o vacanță 
agreabilă de două săptămini, dar acest lucru nu poate concura cu 

dreptul unui alt om de a nu fi sclav pe proprietatea cuiva. Drep- 
tul la libertate al sclavului nu este numai un interes putemic al 
acestuia; o terță parte neimplicată ar putea spune că însăşi con- 
diţia servituții este nedreaptă, fiindcă reprezintă un afront la dem- 
nitatea sclavului ca ființă omenească. Libertatea sclavului este 
cumva mai profundă şi mai fundamentală pentru statutul său de 
ființă omenească decit este pentru mine propriul meu interes legat 
de o vacanţă agreabilă, chiar dacă mi-aş putea exprima interesul 
cu mai multă ardoare decit şi l-ar exprima sclavul. 

Sistemele politice așază anumite tipuri de drepturi deasupra al- 
tora, reflectînd astfel baza morală a societăţilor subordonate lor. 
Statele Unite s-au întemeiat pe principiul enunțat în Declaraţia 
de Independenţă, anume că „toţi oamenii sînt egali și că au pri- 
mit de la Creatorul lor anumite drepturi inalienabile“. Acest princi- 
piu, așa cum explica Abraham Lincoln, a fost încălcat de instituția 
sclaviei şi a provocat un sîngeros război civil. Acesta a pavat apoi 
calea către Proclamaţia Emancipării şi votarea celui de-al Paispre- 
zecelea Amendament, care au corectat această gravă contradic- 
ție şi au pus bazele viitoarei democraţii americane. 

Aşadar, dacă drepturile ordonează bunurile şi scopurile ome- 
neşti în funcţie de priorităţi şi le așază unul deasupra altuia ca te- 
meiuri ale dreptăţii, atunci ele însele de unde provin? Motivul 
pentru care există o permanentă inflaţie în catalogul drepturilor 
este tocmai acela că fiecare doreşte să-și mărească prioritatea re- 
lativă a anumitor interese proprii în raport cu altele. În cacofonia 
discuţiilor despre drepturi, cum putem oare hotări care drept este 
autentic și care nu? 

Drepturile rezultă în principiu din trei surse posibile: drepturile 
divine, drepturile naturale și ceea ce am putea numi drepturile 
pozitiviste contemporane, cuprinse în legi şi în cutuma socială. 
Drepturile, cu alte cuvinte, pot emana de la Dumnezeu, de la Na- 
tură şi de la Omul însuşi. 

Drepturile derivate din religia revelată nu formează astăzi baza 
recunoscută a drepturilor politice din nici o democraţie liberală. 
John Locke îşi începe A/ doilea tratat despre guvernare cu un atac 
la adresa lui Robert Filmer şi a doctrinei dreptului divin; chinte- 
sența liberalismului modern era eliminarea religiei ca temei ex- 
plicit al ordinii politice. Aceasta se baza pe observaţia concretă 

că formele de guvernare întemeiate pe religie se războiau mereu 
una cu alta fiindcă nu exista suficient consens în privința prime- 
lor principii religioase. Fundalul pe care Hobbes a descris starea 
naturii ca război al „tuturor împotriva tuturor“ l-a reprezentat vio- 
lenţa sectară a vremurilor sale. Nimic din toate acestea, desigur, 
nu îi împiedică pe anumiţi indivizi din societăţile liberale să crea- 
dă că omul este o ființă creată după chipul și asemănarea lui Dum- 
nezeu şi deci că drepturile fundamentale ale omului provin de la 
Dumnezeu. Aceste vederi devin problematice numai dacă sînt for- 
mulate ca drepturi politice, precum în controversa legată de avort. 
Căci ele conduc către aceeași problemă pe care a recunoscut-o şi 
Locke: este extrem de dificil să ajungi la un consens politic în pri- 
vința unor chestiuni care implică religia. 

A doua sursă posibilă de drepturi este natura sau, mai precis, 
natura umană. În ciuda invocării de către Jefferson a Creatorului 
în Declaraţia Drepturilor Omului, el considera, precum Locke şi 
Hobbes, că drepturile trebuie să se întemeieze pe o teorie a na- 
turii umane. Un principiu politic precum egalitatea trebuia să se 
bazeze pe observarea empirică a ceea ce sînt ființele omenești 
„de la natură“. Practica sclaviei era în principiu contrară naturii 
şi deci nedreaptă. 

Ideea că drepturile omului se pot baza pe natura umană a fost 
atacată cu putere din secolul XVIII pînă în prezent. Acest atac 
s-a purtat sub titulatura sofismului naturalist, o tradiţie care se 
întinde de la David Hume la filozofii analitici ai secolului XX 
precum G.E. Moore, R.M. Hare și alţii.S Deosebit de puternic în 
lumea anglo-saxonă, sofismul naturalist susține că natura nu 
poate oferi o bază filozofică justificabilă pentru drepturi, mora- 
litate sau etică.€ 

De vreme ce școala filozofică dominantă în mediul universitar 
contemporan consideră că orice încercare de a întemeia dreptu- 
rile pe natură a fost de mult eliminată, se înţelege că specialiştii 
din ştiinţele naturale se grăbesc să invoce sofismul naturalist ca 
scut protector pentru munca lor împotriva implicaţiilor politice 
inacceptabile de genul celor invocate în capitolul 2. Majoritatea 
specialiştilor din ştiinţele naturale fiind ori apolitici, ori liberali 
cu bune intenţii, le este ușor să invoce sofismul naturalist şi să 

susțină, aşa cum a făcut-o recent și Paul Ehrlich în cartea sa Hu= 
man Natures”, că natura umană nu ne oferă absolut nici un: fel de 
orientare în legătură cu ceea ce ar trebui să fie valorile umane, 

Din punctul meu de vedere, interpretarea comună a so! u 
naturalist este ea însăși eronată şi avem o nevoie disperată ca fi- 
lozofia să se întoarcă la tradiţia prekantiană care întemeiază drep- 
turile şi moralitatea pe natură. Dar înainte de a dezvolta această. 
idee şi a explica de ce este greşit să renunțăm la drepturile natu- 
rale, trebuie să examinăm a treia sursă a drepturilor, cea care S-ar 
putea numi pozitivistă. Slăbiciunile celei de-a treia abordări a 
drepturilor, cea pozitivistă, sînt într-adevăr cele care impun efor- 
tul de a reînvia conceptul de drepturi naturale. 

Modalitatea cea mai simplă de a localiza sursa drepturilor 
este să privim în jur şi să vedem ceea ce societatea însăși procla- 
mă a fi un drept, prin legile şi declaraţiile ei fundamentale. Wil- 
liam F. Schultz, director executiv al Amnesty International, susține 
că apărătorii contemporani ai drepturilor omului au renunțat de 
multă vreme la ideea că drepturile omului pot sau ar trebui să se 
bazeze pe natură sau pe legea naturală.* În schimb, în opinia lui, 
„« drepturile omului» se referă la «drepturi ale oamenilor», la «drep- 
turile oamenilon», ceva ce oamenii pot poseda sau pretinde, dar 
nu neapărat ceva derivat din natura celui care le pretinde“. Dreptu- 
rile omului sînt, cu alte cuvinte, orice spun ființele omeneşti că sînt. 

Dacă luăm această afirmaţie drept o strategie politică pentru 
negocierea unor documente precum Declaraţia Universală a Drep- 
turilor Omului, fără îndoială că Schultz are dreptate atunci cînd 
spune că drepturile sînt orice obține consimțămintul oamenilor și 
că nu va exista niciodată vreun consens în privința unui set de 
drepturi naturale. Se pot face ajustări procedurale care să asigure 
într-adevăr reflectarea printr-un drept pozitiv a voinţei societăţii 
care îl declară, cum ar fi regulile care impun ratificarea proiectelor 
de lege referitoare la drepturi de către supermajorități* (ca în ca- 
zul Constituţiei Statelor Unite). Dreptul la libertatea de exprimare 


* Majorități mai restrictive decît majorităţile simple (50% plus un vot), 
de pildă două treimi sau patru cincimi, necesare pentru a se lua hotăriri im- 
portante (n. red.). 

şi dreptul la religie, stipulate în Primul Amendament, pot fi con- 
ferite sau nu de natură, dar sînt ratificate ca parte a unui proces 
constituţional. Dar această abordare presupune că drepturile sînt 
în esenţă procedurale: dacă poţi determina o supermajoritate (sau 
o altfel de majoritate) să fie de acord cu ideea că oamenii au drep- 
tul de a umbla în public îmbrăcați numai în lenjerie intimă, atunci 
acesta va deveni un drept fundamental al omului, împreună cu 
dreptul la liberă asociere şi libertatea de expresie. 

Deci ce este greșit în abordarea pur pozitivistă a drepturilor? 
Problema este că, așa cum știe din practică, dacă nu și din teorie, 
orice susținător al drepturilor omului, nu există drepturi pozitive 
care să fie și universale. Atunci cînd asociaţiile occidentale apă- 
rătoare ale drepturilor omului critică guvernul chinez pentru în- 
carcerarea disidenților politici, guvernul chinez răspunde că, pentru 
societatea sa, drepturile colective şi sociale sînt mai importante 
decît drepturile individuale. Accentul pus de organizaţiile occi- 
dentale pe drepturile politice individuale nu este expresia unei 
aspirații universale, ci mai mult reflexul tendințelor culturale oc- 
cidentale (sau poate creștine) ale grupurilor înseși care apără drep- 
turile omului. Susținătorul occidental al drepturilor omului poate 
replica, spunînd că guvernul chinez nu a urmat procedura corectă, 
neconsultîndu-și propriul popor într-un mod democratic. Dar dacă 
nu există standarde universale ale comportamentului politic, cine 
poate spune care e procedura corectă? Și cum ar comenta un adept 
al abordării pozitiviste precum William Schultz, activist pentru 
drepturile omului, o altă societate, diferită din punct de vedere 
cultural, care urmează procedurile corecte dar promovează o 
practică respingătoare cum ar fi surtee*, sclavia sau circumcizia 
feminină? Răspunsul este că nici un comentariu nu e posibil, 
fiindcă s-a declarat de la bun început că nu există standarde 
transcendente pentru a hotări ce e bine şi ce e rău dincolo de ceea 
ce declară cultura că ar fi bine. 


De ce este un sofism sofismul naturalist 


Problema relativismului cultural ne determină să ne întoar- 
cem şi să chibzuim dacă nu cumva ne-am pripit atunci cînd am 


* Jertfa de sine a unei văduve hinduse pe rugul funerar al soțului ei (n. 47). 

respins abordarea problemei drepturilor pe baza naturii umane, 
de vreme ce existența unei singure naturi umane împărțășite de: 
toţi oamenii din lume poate oferi, cel puţin în teorie, un fundament 
comun pe care să întemeiem drepturile universale ale omului. 
Credinţa în sofismul naturalist este însă atît de adînc înrădăcina= 
tă în gîndirea occidentală contemporană încît reînvierea unei 
dezbateri în favoarea drepturilor naturale rămîne o sarcină ex- 
trem de spinoasă. 

Ideea că drepturile nu se pot fundamenta pe natură se bazează 
pe două argumente separate, deşi adesea corelate. Primul îi este 
atribuit lui David Hume, unul dintre părinții empirismului brita- 
nic, despre care se crede în mare măsură că a dovedit o dată pen- 
tru totdeauna imposibilitatea derivării lui „se cuvine“ din „este**. 
Într-un celebru pasaj din lucrarea sa Tratat despre natura uma- 
nă, Hume nota următoarele: 


În fiecare sistem de moralitate pe care l-am întîlnit pînă acum, am ob- 
servat mereu că autorul urmează o vreme tiparul obişnuit al raţiona- 
mentului şi stabileşte existența unui Dumnezeu sau face observaţii 
referitoare la problemele umane; apoi dintr-o dată descopăr cu sur- 
prindere că, în locul obişnuitelor copulative din propoziții, este şi nu 
este, toate propoziţiile pe care le întîlnesc sînt legate cu se cuvine sau 
nu se cuvine. Această modificare este imperceptibilă, dar are conse- 
cințe extreme. Căci de vreme ce acest se cuvine sau nu se cuvine ex- 
primă o nouă relație sau aserțiune, este necesar să fie cercetat şi 
explicat; şi în acelaşi timp trebuie să se ofere un argument pentru 
ceea ce pare cu totul de neînchipuit, anume cum poate fi dedusă 
această nouă relaţie din altele care sînt întru totul diferite de ea.” 


Lui Hume i se atribuie de regulă afirmaţia că o afirmaţie despre 
obligaţia morală nu poate fi dedusă dintr-o observaţie empirică 
despre natură sau despre lumea naturală. Atunci cînd specialiștii 
din științele naturale afirmă că munca lor nu are implicaţii poli- 
tice sau de strategie politică, ei se gîndesc de obicei la dihotomia 
lui Hume între este şi se cuvine: de vreme ce fiinţele omeneşti 
au tendința genetică de a se comporta într-un anumit mod carac- 
teristic speciei nu înseamnă că şi trebuie să se comporte astfel. 
Obligaţia morală provine dintr-un alt tărîm obscur și incert, di- 
ferit de lumea naturală. 

Al doilea filon al sofismului naturalist ar susține că, chiar dacă 
am putea deriva pe „se cuvine“ din „este“, acel „este“ e adesea 
urât, amoral sau chiar imoral. Antropologul Robin Fox, de pildă, 
susţine că biologii au învăţat multe despre natura umană în ultimii 
ani, dar că lucrurile acestea nu sînt prea plăcute şi nu ar putea 
servi ca bază solidă pentru definirea drepturilor politice.!” Bio- 
logia evoluționistă, de exemplu, ne-a pus la dispoziţie teoria selec- 
ţiei pe baza înrudirii, sau a aptitudinii inclusive, care susține că: 
ființele omenești caută să-și maximizeze aptitudinea reproductivă, 
favorizîndu-şi rudele genetice proporțional cu numărul de gene 
împărtășite. Aceasta are, în opinia lui Fox, următoarele implicaţii: 

Se poate argumenta foarte bine, utilizînd teoria fundamentală a selec- 

ţiei pe baza înrudirii, că există un drept firesc al omului la răzbunare. 

Dacă cineva îmi omoară nepotul de frate sau de fiu, mă deposedează 

de o parte din aptitudinea mea genetică inclusivă, adică din forța zes- 

trei mele genetice personale, S-ar putea susţine că, pentru a restabili 
acest echilibru, am dreptul să-i produc o pierdere asemănătoare... 

Acest sistem de răzbunare este mai puţin eficient decit un sistem de 

redresare în care aş ajunge să fecundez una dintre femelele făptaşu- 

lui, forțîndu-l astfel să crească şi să menţină în viaţă o persoană care 
îmi poartă propriile gene.!! 


Pentru a reconstitui un raţionament în favoarea dreptului na- 
tural, trebuie să examinăm pe rînd fiecare dintre aceste argumente, 
începînd cu distincţia dintre este şi se cuvine. Cu mai bine de pa- 
truzeci de ani în urmă, filozoful Alasdair Macintyre a subliniat 
faptul că Hume însuși nici nu a crezut şi nici nu a respectat re- 
gula ce îi este de obicei atribuită, anume că nu se poate deriva pe 
„se cuvine“ din „este“'.!2 Celebrul pasaj din Zratat spunea, cel mult, 
că nu se pot deduce reguli morale din fapte empirice pe cale lo- 
gic apriorică. Dar, la fel ca aproape toți filozofii serioşi ai tradi- 
ției occidentale de la Platon şi Aristotel!, Hume credea că „se 
cuvine“ și „este“ sînt legate printr-o punte formată din concepte 
precum „vrerea, nevoia, dorinţa, plăcerea, fericirea, sănătatea“ — 
adică țelurile și scopurile pe care și le fixează singure ființele 
omeneşti. Maclntyre exemplifică în felul următor modul în care 
una derivă din cealaltă: „Dacă înfig un cuţit în Smith, o să fiu tri- 
mis la pușcărie; dar nu vreau să ajung la pușcărie; așa încît se cu- 
vine (ar fi mai bine) să nu înfig un cuţit în el.“ 

Există, desigur, o largă varietate de vreri, nevoi şi dorințe care 
pot produce o diversitate la fel de mare de forme ale lui „se cuvi= 
ne“. De ce să nu ne întoarcem la utilitarism, care de fapt creează 
forme morale ale lui „se cuvine“ căutînd să satisfacă nevoile 
omenești? Problema utilitarismului în diversele sale forme nu 
stă în metoda sa de a-l corela pe „este“ cu „se cuvine“: mulți uti= 
litarişti îşi bazează principiile etice pe teorii explicite ale naturii 
umane. Problema stă mai degrabă în reducționismul radical al uti- 
litarismului — adică în perspectiva exagerat de simplistă asupra 
naturii umane folosită de utilitarişti.!* Jeremy Bentham a căutat 
să reducă toată motivaţia omenească la urmărirea plăcerii și evi- 
tarea durerii'$; utilitariști mai moderni, precum B,F. Skinner, și 
behavioriştii s-au gîndit la un concept similar atunci cînd au vor- 
bit despre recompensă şi pedeapsă. Știința economică neoclasică 
modernă porneşte de la un model al naturii umane care presupune 
că ființele omeneşti maximizează raţional utilitatea. Economiştii 
resping explicit orice tentativă de a face vreo distincţie între uti- 
lităţile individuale sau de a le ordona în funcţie de priorităţi; de 
fapt, ei reduc adesea toate activităţile omeneşti — de la cele ale 
unui bancher care face investiţii — pe Wall Street, pînă la ajuto- 
rarea săracilor de către Maica Tereza — la strădania de a ajunge 
în posesia unor unităţi de măsură indistinctibile ale preferinței 
consumatorului, numite „utili“*. 

Strategia reducţionistă aflată la baza eticii utilitariste este de 
o elegantă simplitate, ceea ce explică și de ce îi atrage pe atit de 
mulţi. Ea promite că etica se poate transforma în ceva asemănă- 
tor ştiinţei, cu reguli clar stabilite pentru optimizare. Problema e 
că natura umană este mult prea complexă pentru a fi redusă la 
categorii simple precum „durerea“ şi „plăcerea“. Unele dureri și 
plăceri sînt mai adinci, mai puternice şi mai persistente decit alte- 
le. Plăcerea pe care o obținem din citirea unui roman de proastă 
calitate tipărit pe hirtie ieftină diferă de plăcerea citirii romane- 
lor Război și pace sau Doamna Bovary, prin avantajul experien- 
țelor de viaţă de tipul celor abordate de aceste două cărţi. Unele 





* În cazul Maicii Tereza, acest util ar trebui să fie o formă de satisfacţie 
psihică (n. a.). 

plăceri ne îndreaptă în direcţii contradictorii: un dependent de 
droguri poate tînji la reabilitare şi la o viață fără narcotice, do- 
rind în acelaşi timp să-şi mai administreze o doză. 

Putem vedea mai clar cum realizează ființele omeneşti legătura 
dintre „este“ și „se cuvine“ dacă recunoaştem că valorile umane 
sînt intim legate, ca fapt empiric, de emoţiile și sentimentele 
omenești. Cu alte cuvinte, mai toate judecăţile despre „bine“ şi 
„rău“ făcute de o ființă omenească au fost însoțite de o emoție 
puternică: fie de un sentiment de dorinţă, dor, aversiune, dezgust, 
furie, vină, fie de unul de bucurie. Unele dintre aceste emoţii cu- 
prind simplele dureri și plăceri ale utilitariştilor, dar altele reflectă 
sentimente sociale mai complexe, cum ar fi dorința de a obține un 
statut şi o recunoaştere, mîndria cuiva pentru capacitatea sau ca- 
racterul său, sau vina pentru violarea unei reguli sau interdicții 
sociale. Atunci cînd dezgropăm trupul torturat al unui deținut 
politic căzut victimă a unei dictaturi autoritare, pronunțăm cu- 
vintele rău și monstruos fiindcă sîntem mînaţi de o complexă gamă 
de sentimente: groază faţă de corpul descompus, compasiune pen- 
tru suferințele victimei și ale familiei și prietenilor săi şi furie 
faţă de nedreptatea crimei. Putem tempera aceste judecăţi anali- 
zînd raţional circumstanțele atenuante: poate că victima era un 
membru al unui grup terorist înarmat; poate că în cadrul contra- 
ofensivei guvernul a trebuit să ia măsuri represive care au dus la 
victime nevinovate. Dar procesul de derivare a valorii nu este în 
fond unul raţional, fiindcă sursele sale sînt acel „este“ al emoțiilor. 

Toate emoțiile, prin definiţie, sînt trăite subiectiv; cum trecem 
atunci la o teorie mai obiectivă a valorii cînd acestea intră în con- 
flict una cu cealaltă? Aici intră în discuţie teoriile filozofice tra- 
diţionale despre natura umană. Practic fiecare filozof tradiţional 
prekantian a dezvoltat o teorie implicită sau explicită a naturii 
umane care a așezat anumite dorințe, nevoi, emoții și sentimente 
mai presus de celelalte, considerîndu-le mai importante pentru 
calitatea noastră umană. Eu îmi pot dori o vacanţă de două săp- 
tămini, dar dorința ta de a scăpa de sclavie se bazează pe un dor 
mai universal şi mai adînc de libertate, și deci depășește ca valoa- 
re dorința mea. Formularea de către Hobbes a unui drept funda- 
mental la viaţă (care este precursorul dreptului la viaţă consfințit 

de Declaraţia de Independenţă) se bazează pe o teorie explicită 
a naturii umane, care presupune că teama de moarte violentă este 
cea mai puternică emoție omenească, deci produce un drept mai 
fundamental decît, să spunem, afirmarea ortodoxiei religioase, 
Oprobriul moral atașat unei crime se datorează în mare măsură 
faptului că frica de moarte face parte din natura umană și nu di- 
feră substanţial de la o comunitate umană la alta. 

Una dintre cele mai timpurii teorii filozofice ale naturii umane 
este cea formulată de Socrate în Republica lui Platon. Socrate 
susţine că există trei părţi ale sufletului: o parte a dorinţei (eros), 
o parte a îndrăznelii sau mîndriei (7rymos) şi o parte a rațiunii (nous). 
Aceste trei părți nu se pot reduce una la alta şi în multe privințe 
sînt incomensurabile: eros-ul, sau dorința mea, ar putea să-mi spu- 
nă să rup rîndurile şi să fug de pe cîmpul de luptă înapoi acasă, 
dar thymos-ul, sau mîndria mea, mă îndeamnă să rămîn la datorie 
de teama ruşinii. Concepții diferite despre dreptate favorizează 
părți diferite ale sufletului (democraţia, de exemplu, favorizează 
partea dorinţei, în timp ce aristocrația favorizează partea îndrăz- 
nelii), iar cele mai bune cetăţi le satisfac pe toate trei. Din cauza 
acestei întregi complexităţi tripartite, chiar şi cea mai dreaptă ce- 
tate cere ca anumite părți ale sufletului să nu fie pe deplin satis- 
făcute (de exemplu, deţinere în comun a femeilor și copiilor care 
duce la abolirea eficientă a familiei), şi nici un sistem politic din 
lumea reală nu poate spera să realizeze mai mult decît o aproxi- 
mare a dreptăţii. Cu toate acestea, conceptul de dreptate nu își 
pierde sensul, plauzabilitatea sa depinzînd sau bazîndu-se pe 
plauzabilitatea psihologiei tripartite care o întemeiază și din care 
derivă. (Mulţi comentatori contemporani nesăbuiţi strîmbă din nas 
în faţa psihologiei „simpliste“ a lui Platon, care separă sufletul 
în trei părți, fără să îşi dea seama că multe școli de gîndire ale se- 
colului XX, inclusiv freudismul, behaviorismul şi utilitarismul, 
sint chiar şi mai simpliste, reducînd sufletul doar la elementul 
său de dorință, nemaiacordîndu-i rațiunii decit un rol instrumen- 
tal și scoţind thymos-ul cu totul din discuţie.) 

Ruptura radicală din tradiţia occidentală nu apare la Hume, ci 
la Rousseau, şi mai ales la Kant.1* Rousseau, precum Hobbes și 
Locke, a căutat să caracterizeze omul în starea sa naturală, dar a 

susținut totodată în AJ doilea discurs că fiinţele omeneşti sîn 
„perfectibile“ — cu alte cuvinte, că au capacitatea de a-și modi= 
fica natura în timp. Perfectibilitatea a constituit sămînța id 
kantiene a tărîmului numenal, sustras cauzalității naturale, a 
la baza imperativului categoric care detaşa întreaga moralita 
de orice concept al naturii. Kant susținea că trebuie să presupi 
nem existența posibilității adevăratei alegeri morale și a libertăţii 
voinţei. Prin definiţie, acțiunea morală nu ar putea fi produs 
unei dorinţe sau al unui instinct natural, ci ar trebui să acționezi 
împotriva dorinţei naturale pe baza a ceea ce raţiunea singul 
dictează a fi drept. Conform celebrei sale declarații de la începu 
Întemeierii metafizicii moravurilor, „Din tot ceea ce este posib 
de conceput în această lume, ba în genere şi în afara ei, nimic n 
ar putea fi considerat ca bun fără nici o restricţie decît numai o 
voință bună.“! Toate celelalte caracteristici sau scopuri dorii 
de fiinţele omenești, de la inteligență și curaj pînă la bogăţie 
putere, ar fi bune numai în funcţie de cît de bună este voința can 
le posedă; o voinţă bună ar fi singurul lucru dezirabil în sine. 
a presupus că, în calitate de agenţi morali, ființele omeneşti 
noumena, sau lucruri în sine, care trebuie deci întotdeauna tra 
te ca scopuri și nu ca mijloace. 

O serie de comentatori au subliniat asemănările dintre etica Îi 
Kant şi perspectiva asupra naturii umane împărtăşită de protes=. 
tantism, care susține că natura umană este iremediabil păcăţ 
și că un comportament moral necesită depășirea sau sup: 
întru totul a dorințelor noastre fireşti.!* Aristotel şi tradiția tomi: 
tă medievală au susținut că virtutea se construiește pe ceea ci 
ne-a oferit natura şi dezvoltă acest dat, neexistind neapărat 
conflict între ceea ce este plăcut de la natură şi ceea ce este drep 
În etica lui Kant vedem începuturile perspectivei conform căreia 
binele este o chestiune de înfrîngere a naturii de către voinţă. 

Mare parte din filozofia occidentală ulterioară a urmat drumi 
deschis de Kant către niște așa-numite teorii deontologice ale drep-. 
turilor — teorii care încearcă să derive un sistem etic care să nu 
depindă de nici o afirmaţie esențială despre natura umană sau de-. 
spre scopurile omeneşti. Kant însuşi a spus că regulile sale mo-. 
rale s-ar aplica oricăror agenţi raționali, chiar dacă aceştia nu ar 

fi fiinţe omeneşti; societatea ar putea de fapt să se compună din 
„diavoli raţionali“. Urmîndu-l pe Kant, teoriile deontologice ul- 
terioare pornesc de la premisa că nu poate exista o teorie viabilă 
a scopurilor omeneşti, indiferent dacă aceasta ar izvori din natu- 
ra umană sau din oricare altă sursă. 

În opinia lui John Rawls, de pildă, într-un stat liberal „siste- 
mele de scopuri nu sînt ordonate valoric“'S; „planurile de viață“ 
individuale se pot distinge prin raționalitatea lor mai mare sau 
mai mică, dar nu și prin natura țelurilor sau scopurilor pe care le 
propun.2 Aceasta este perspectiva care a ajuns să se reflecte în- 
tr-o mare parte din gîndirea dreptului constituţional contemporan 
din Statele Unite. Teoreticienii postrawlsieni ai legislaţiei, pre- 
cum Ronald Dworkin şi Bruce Ackerman, încearcă să definească 
regulile unei societăți liberale eschivîndu-se de la orice referință 
la stabilirea unor priorităţi în cadrul scopurilor omeneşti sau, în- 
tr-un limbaj mai contemporan, în cadrul diferitelor stiluri de viață.2! 
Dworkin, de exemplu, a susținut că statul liberal „trebuie să fie 
neutru în [...] problema vieţii bune [...] deciziile politice trebuie 
să fie, pe cit posibil, independente de orice concepție particul. 
despre viața bună sau despre acel lucru care dă valoare vie 
Ackerman, pe de altă parte, afirmă că nici un aranjament social 
nu poate fi justificat „dacă îi cere deţinătorului puterii să susțină 
(a) că propria sa concepție despre bine este mai bună decît cea 
susţinută de semenii săi sau (b) că, indiferent care ar fi concep- 
ţia sa despre bine, el le este intrinsec superior unuia sau mai mul- 
tor cetățeni semeni de-ai săi““.2 

Cred că această îndepărtare de teoriile bazate pe natura umană 
este greșită din mai multe motive. Poate că slăbiciunea cea mai 
relevantă a teoriilor deontologice despre drepturi este faptul că 
practic toți filozofii care încearcă să formuleze o astfel de schemă 
sfirşesc prin a reinsera diverse presupuneri despre natura umană 
în teoriile lor. Singura diferenţă este aceea că o fac pe ascuns şi 
ilicit, nu explicit, ca în tradiția anterioară, de la Platon la Hume. 
William Galston arată cum Kant însuşi, în Elementele metafizice 
ale dreptului, afirmă că o comunitate nu îşi poate autoimpune o 
constituție ecleziastică în care anumite dogme religioase să fie 
considerate permanente, fiindcă un astfel de aranjament „ar in- 
tra în contradicție cu obiectivul și scopul definit al omenirii“. Și 

care este scopul omenirii? Oamenii să se dezvolte ca indivizi ra- 
ţionali, eliberaţi de prejudecățile obscurantiste. Această afirmaţie 
a lui Kant face deja cîteva presupuneri ferme despre natura uma- 
nă: aceea că oamenii sînt ființe raţionale, că ei beneficiază şi se. 
bucură de utilizarea capacităţii lor de a raţiona și că își pot dez= 
volta această capacitate în timp. Cea din urmă cere o educaţie şi 
un stat care să nu rămînă nepăsător la întrebarea dacă cetățenii 
pot alege fie ignoranța dogmatică, fie educaţia. 

Același lucru este valabil în privinţa kantienilor contemporani 
precum John Rawls, a cărui teorie a dreptăţii evită explicit orice 
discuţie despre natura umană şi caută să stabilească un set de re- 
guli morale minimale aplicabile la orice grup de agenți raţionali 
şi bazate pe așa-numita poziţie originară. Cu alte cuvinte, trebuie 
să selectăm regulile dreptei distribuții din spatele unui „văl al ig- 
noranţei““, unde nu ne cunoaştem adevărata poziţie din societate. 
Aşa cum au arătat criticii lui Rawls, însăşi poziţia originară, ca. 
şi implicaţiile politice pe care Rawls le deduce din ea, conţin nu- 
meroase afirmaţii despre natura umană, în special aceea că fiin- 
țelor omeneşti le repugnă riscul. Cu alte cuvinte, el presupune 
că oamenii ar alege o distribuţie strict egalitară a resurselor de. 
teama de a nu sfirși la capătul de jos al scării sociale. Dar mulți 
indivizi ar putea prefera de fapt o societate mai ierarhizată, asu- 
mîndu-şi riscul unui statut inferior pentru șansa de a dobîndi 
unul superior. Mai mult decît atit, Rawls zăboveşte vreme înde- 
lungată în A Theory of Justice asupra elaborării condiţiilor în care 
ființele omeneşti îşi pot optimiza planurile stabilite, ceea ce pre-. 
supune cel puţin că sînt animale raţionale capabile să-şi formule- 
ze și să urmărească scopurile pe termen lung. Și adesea apelează 
la ceea ce de fapt sînt observaţii despre natura umană, ca în ur- 
mătorul pasaj: 








Ideea de bază este aceea a reciprocității, a tendinței de a corespunde: 
ca tip. Acum această tendință este un fapt psihologic profund. Fără 
ea natura ar fi foarte diferită, iar cooperarea socială fertilă ar fi foar- 
te fragilă, dacă nu chiar imposibilă [...] Fiinţele cu o psihologie di- 
ferită fie nu au existat niciodată, fie trebuie să fi dispărut repede în 
cursul evoluţiei.2 


Afirmația că reciprocitatea este atit programată genetic ca parte 
a psihologiei umane, cît şi necesară pentru supraviețuirea ființelor. 

omeneşti ca specie ar trebui să aibă implicații serioase pentru sta- 
tutul moral al reciprocității ca formă de comportament etic. 

La fel, Ronald Dworkin susţine că „este de o importanță obiee- 
tivă ca orice viață omenească, o dată începută, să reuşească mai 
degrabă decît să eşueze — ca potenţialul acelei vieţi să fie îm- 
plinit mai degrabă decit irosit“.25 Chiar şi această unică frază 
abundă de presupuneri privind natura umană: aceea că potenţialul 
este ceva ce se dezvoltă în timp; că, oricare ar fi acest potenţial, 
el necesită un anumit efort şi o capacitate de previziune pentru a 
fi cultivat; şi că există preferinţe şi decizii pe care un individ le 
poate avea sau le poate lua în privința acelui potențial și care: 
n-ar fi deloc avantajoase, nici din punctul de vedere al individu- 
lui, nici din cel al societăţii în ansamblu. O teorie cu adevărat de- 
ontologică ar susține că nu ar fi nimic rău dacă un mare număr 
de indivizi dintr-o societate și-ar petrece prima jumătate a vieţii 
cîştigînd bani pentru a-şi putea petrece cea de-a doua jumătate 
toropiţi de heroină, fără să încalce nici o regulă procedurală: nu 
există vreo teorie viabilă a naturii umane sau a binelui care să ne 
permită să facem distincţia între o persoană care s-a străduit să 
se desăvirșească prin educaţie sau prin participarea la societate 
şi un dependent de droguri. Evident, nici Rawls, nici Dworkin nu 
cred asta, ceea ce înseamnă că nu se pot eschiva de la a face anu- 
mite judecăţi despre ceea ce este în mod natural cel mai bine 
pentru ființele omeneşti. 

Nu există o ilustrare mai bună a modului în care se reafirmă 
teoriile ascunse sau indirecte despre natura umană decît scrierile 
bioeticianului John Robertson, care, aşa cum observam mai de- 
vreme, a postulat un drept la „libertatea procreării“, din care, la 
rîndul său, se spune că se deduce un drept la modificarea gene- 
tică a urmaşilor. De unde provine dreptul la libertatea procreării, 
de vreme ce nu este nicăieri de găsit în Declaraţia drepturilor 
omului? Surprinzător, Robertson nu îl întemeiază pe drepturile 
pozitive, cum ar fi drepturile la intimitate și la avort stabilite de 
Curtea Supremă în deciziile luate în procesele Griswold contra 
Connecticut şi Roe contra Wade. EL inventează pur şi simplu acest 
drept pe următoarele considerente: 





Libertatea procreării ar trebui să se bucure de prezumția de înțiietate 
atunci cînd exercitarea sa dă naștere la conflicte, deoarece controlul 
asupra deciziei de reproducere e esenţial pentru identitatea unei per- 

soane, în demnitatea și sensul vieţii sale. De exemplu, privarea unui 
individ de capacitatea de a evita reproducerea are consecințe asupra 
autodefinirii sale în sensul cel mai profund. Aceasta afectează corpu- 
rile femeilor în mod direct şi substanțial. A fectează de asemenea esen- 
țial identitatea psihologică şi socială a unei persoane şi responsabilită- 
ţile sale sociale şi morale. Greutățile care rezultă de aici le apasă în 
special pe femei, dar îi afectează în mod semnificativ şi pe bărbați. 
Pe de altă parte, o persoană lipsită de capacitatea de reproducere este 
împiedicată să aibă o experienţă esenţială în identitatea individului și 
în rostul vieţii. Deşi dorința de reproducere este în parte un construct 
social, la nivelul fundamental transmiterea genelor unui individ prin 
reproducere este o nevoie caracteristică animalelor sau speciei strîns 
legată de instinctul sexual. Menţinînd legătura cu natura şi generaţiile 
viitoare, reproducerea ne consolează în fața morții.2 



















Toate expresiile de genul „esenţial pentru identitatea unei per- 
soane“ și „autodefinire în sensul cel mai profund“, precum şi re- 
ferințele la afectarea corpului „în mod direct și substanţial“, 
sugerează priorităţi în larga varietate de dorințe şi scopuri. Ele 
fac ca scopurile legate de reproducere să constituie drepturi fun- 
damentale fiindcă sînt într-un fel mai importante decît alte tipuri 
de obiective, avînd în vedere importanţa lor pentru un individ 
mediu. Nu toţi oamenii au opinii radicale despre deciziile în pri- 
vinţa reproducerii — căci cu siguranță există oameni care nu do- 
resc să se reproducă sau pentru care decizia de a avea un copil 
nu înseamnă mare lucru. Dar unei ființe omeneşti tipice chiar îi 
pasă de asemenea lucruri. Într-adevăr, Robertson apelează fățiș la 
natură, spunînd că „transmiterea genelor unei persoane prin repro- 
ducere este o nevoie caracteristică animalelor sau speciei“. Sîntem 
tentaţi să-l parafrazăm pe Hume: remarcăm cu surprindere o mu- 
taţie aproape imperceptibilă în scrierile autorilor deontologici, de 
la se cuvine și nu se cuvine la este şi nu este, de vreme ce nici ei, 
nici nimeni altcineva, nu ar putea evita să întemeieze ceea ce se 
cuvine să fie pe ceea ce este tipic pentru specia noastră. 

Teoriile deontologice moderne despre drepturi au alte puncte: 
slabe. În lipsa unei teorii viabile despre natura umană sau a ori- 
cărui alt mijloc de întemeiere a scopurilor omeneşti, teoriile de- 
sfirşesc prin a ridica autonomia morală individuală la 



















ontologic: 
rangul de bine uman suprem. Ele le oferă indivizilor următorul 

tirg: nici filozofii, nici societatea sub forma statului liberal nu-ţi 
vor spune cum să-ți trăieşti viaţa, ci te vor lăsa pe tine să decizi, 
Ei nu vor face decit să stabilească reguli procedurale pentru a se 
asigura că planul de viață pe care ţi-l alegi nu interferă cu planu- 
rile de viaţă ale semenilor tăi cetățeni. Aceasta explică larga po- 
pularitate a acestei abordări: nimănui nu-i place ca planul său să 
fie criticat sau denigrat. Singurul lucru pe care îl protejează con- 
secvent teoriile deontologice este dreptul de a alege, şi nu pla- 
nuri de viaţă care să aibă un sens. Aşa cum se preciza în decizia 
Curţii Supreme din 1992 în cazul Casey contra Paternitatea pla- 
nificată, „în centrul libertăţii se află dreptul de a-ţi defini pro- 
priul concept al existenței, al sensului, al universului și al misterului 
vieţii omeneşti“. 

O mare parte din cultura contemporană sprijină ideea că auto- 
nomia morală este dreptul omenesc cel mai important. Germene- 
le acestei idei provine din viziunea kantiană că ființele omenești 
sînt noumena, sau lucruri în sine capabile de libertate morală. De la 
Nietzsche provine ideea că omul este „animalul roșu în obraji“ — 
un creator de valori capabil să dea viaţă unor valori prin propria 
sa voinţă, pronunţind cuvintele bun şi rău şi aplicîndu-le la lu- 
mea din jur. De aici nu mai este decit un mic pas pînă la discur- 
sul despre valori al societăţilor democratice contemporane, unde 
sint total liber să-mi creez propriile valori indiferent dacă sînt 
larg împărtășite și de alţi membri ai marii comunităţi.2% 

Dar în timp ce libertatea de a-ţi alege propriul plan de viață este 
cu siguranță un lucru bun, există numeroase motive să ne între- 
băm dacă libertatea morală, așa cum este ea înțeleasă în mod cu- 
rent, e un lucru la fel de bun pentru majoritatea oamenilor, ne- 
maipunîndu-ne problema şi dacă este unicul bun omenesc de cea 
mai mare importanță. Tipul de autonomie morală despre care s-a 
spus, conform tradiției, că ne conferă demnitate este libertatea de 
a accepta sau de a respinge regulile morale care provin din sur- 
se mai presus de noi şi nu libertatea de a inventa acele reguli de 
la bun început. Pentru Kant, autonomia morală nu însemna ur- 
mărirea înclinațiilor personale oriunde ar duce acestea, ci obedi- 
ența faţă de regulile apriorice ale raţiunii practice, care ne obligă 
adesea să facem lucruri împotriva dorințelor și înclinațiilor noas- 

tre firești. Dimpotrivă, interpretările contemporane ale autonomiei 
individului rareori sugerează o modalitate de a distinge opțiuni=. 
le morale autentice de opţiunile ce reprezintă urmărirea înclina- 
ilor, preferințelor, dorințelor şi satisfacțiilor individuale. 

Chiar dacă acceptăm afirmaţia că opțiunea individuală consti= 
tuie autonomia morală, primatul capacității de a face opțiuni ne=; 
limitate în privința altor bunuri omeneşti nu este evident. Unii 
oameni preferă planurile de viaţă care desfid autoritatea și tradi= 
ţia și încalcă regulile sociale acceptate în comun. Dar alte planuri 
de viaţă nu pot fi îndeplinite decit în acord cu alți oameni, iar 
acestea necesită limitarea autonomiei individuale de dragul coope= 
ării sociale sau a solidarităţii comunitare. Un plan de viaţă perfect 
plauzibil poate duce la traiul într-o comunitate religioasă tradi- 
ţională (cum ar fi cea a anabaptiştilor sau a evreilor ortodocși) 
care caută apoi să restrîngă libertatea personală a membrilor co= 
munităţii. Un alt plan de viață poate implica traiul într-o comu-: 
nitate etnică cu legături strînse sau o existență dusă sub semnul 
virtuţii republicane, în care orice individualism cedează în fa- 
voarea vieţii în cazarmă. Etica bazată pe principiile deontologi- 
ce nu este cu adevărat neutră faţă de planurile de viață; ea le 
favorizează pe cele mai individualiste, care predomină în socie= 
tăţile liberale, în detrimentul celor mai comunitare, care ar putea: 
fi omeneşte la fel de satisfăcătoare. 

Fiinţele umane au fost croite de evoluție pentru a fi creaturi 
sociale care caută în chip natural să se integreze într-o mulțime: 
de relaţii comunitare.* Valorile nu sînt constructe arbitrare, ci 
servesc unui scop important, făcînd posibilă acţiunea colectivă. 
Fiinţele umane găsesc de asemenea o mare satisfacție în faptul 
că valorile şi normele sînt împărtășite. Valorile susținute solip- 
sist își anulează propriul scop şi conduc către o societate grav 
disfuncţională în care oamenii sînt incapabili să colaboreze pen- 
tru a atinge obiective comune. 

Cum rămîne însă cu celălalt aspect al sofismului naturalist, 
conform căruia, chiar dacă drepturile ar putea fi derivate de la 
natură, acea natură este violentă, agresivă, crudă sau indiferentă? 
























* Această idee va fi susţinută cu mai multe argumente în următorul ca- 
pitol (n. a.). 

Natura umană trimite cel puţin în direcţii contradictorii, spre con- 
curență şi cooperare, spre individualism şi sociabilitate. Cum ar 
putea un anumit comportament „natural“ să constituie baza 
drepturilor naturale? 

Răspunsul, cred eu, este că deşi nu există o traducere simplă a 
naturii umane în drepturile omului, trecerea de la una la alta este 
mediată în cele din urmă de discuţia raţională despre scopurile 
omeneşti — adică de filozofie. Această discuţie nu conduce la 
adevăruri apriorice sau care pot fi demonstrate matematic; mai 
mult, s-ar putea să nu ducă nici măcar la un consens substanțial 
al participanţilor la discuţie. Cu toate acestea, ne permite să eli- 
minăm anumite soluţii la problema drepturilor care au avut o pu- 
ternică influență politică de-a lungul istoriei omeneşti. 

Să luăm, de pildă, înclinația omului spre violenţă și agresiune. 
Puţini ar nega faptul că aceasta se bazează într-o anumită măsură 
pe natura umană; practic nu există societăți lipsite de crime sau 
care nu au avut de-a face cu vreo formă de violență armată. Dar 
ceea ce observăm la prima vedere este că violenţa aleatoare la 
adresa altor membri ai comunităţii este interzisă în fiecare grup 
cultural uman cunoscut: deși crima este universală, la fel sînt și 
legile şi/sau normele sociale care caută să interzică crima. Acest 
lucru nu este mai puţin valabil la primate, verii omului: o ceată 
de maimuțe suferă din cînd în cînd agresiunea violentă a unui mas- 
cul mai tînăr care, precum trăgătorii de la Liceul Columbine, 
este solitar, retras sau caută să-și impună punctul de vedere. Dar 
membrii mai vîrstnici ai comunității vor lua întotdeauna măsuri 
pentru a-l controla sau neutraliza pe acest individ, fiindcă ordinea 
comunităţii nu poate tolera acest gen de violență. 

Violenţa primatelor, inclusiv cea umană, este legitimă în pri- 
mul rînd la nivelurile sociale superioare — adică în cazul grupu- 
rilor din interior care concurează cu cele din exterior. Luptătorii 
sînt trataţi cu respect şi onoare, spre deosebire de trăgătorii din 
şcoli. Războiul „fiecărui om împotriva fiecărui om“ de care vor- 
bea Hobbes este de fapt un război al fiecărui grup împotriva fie- 
cărui grup. Ordinea socială a grupului din interior a fost determi- 
nată de nevoia de a lupta împotriva grupurilor din exterior, atit 
de-a lungul timpului evoluției (există numeroase dovezi în favoa- 

rea formării capacităţilor cognitive umane datorită acestor nevoi con-. 
curențiale la nivelul grupurilor“), cît şi de-a lungul istoriei omeneşti. 
Există o nefericită continuitate care leagă primatele neumane de so- 
cietăţile de vînători-culegători şi de participanţii contemporani la vio= 
lenţa etnică şi sectară, constînd în lupta pentru dominație a unor gru- 
puri formate (în primul rînd) din masculi.*? 

Aceasta ar putea fi considerată o confirmare a sofismului na- 
turalist, ceea ce ar pune capăt discuţiei, numai că natura umană 
cuprinde mult mai mult decît violența grupurilor de masculi. Ea 
presupune de asemenea dorinţa de a obţine ceea ce Adam Smith 
a numit cîştig, acumularea proprietăților şi bunurilor utile vieții, 
ca și rațiunea, capacitatea de a prevedea și de a ordona rațional 
prioritățile pe termen lung. Atunci cînd se confruntă două grupuri 
de oameni, ei trebuie să aleagă dacă să se angajeze într-o luptă. 
violentă pentru dominație, de sumă zero, sau să profite dintr-o 
relaţie pașnică, de comerţ şi schimburi. De-a lungul timpului, lo- 
gica celei de-a doua opțiuni (ceea ce Robert Wright numeşte sumă. 
nenulă*) a dus la extinderea grupurilor umane întemeiate la co- 
munităţi tot mai mari, bazate pe încredere: micile grupuri înte- 
meiate pe relaţii de rudenie s-au transformat în triburi sau ginți, 
apoi în state, naţiuni, largi comunităţi etnolingvistice și ceea ce Sa- 
muel Huntington numeşte culturi — valori împărtășite de multe 
naţiuni-state şi sute de milioane, dacă nu chiar miliarde, de oa- 
meni. 

Rămiîne încă o cantitate importantă de violență la granițele aces- 
tor grupuri tot mai mari, care devine tot mai ucigătoare o dată cu 
progresul tehnologiei militare. Dar există o logică a istoriei ome- 
neşti care este pînă la urmă determinată de prioritățile stabilite 
între dorinţele, înclinațiile şi comportamentele umane naturale. 
În ultimii 100 000 de ani, violența umană a ajuns să fie tot mai 
bine controlată şi împinsă la marginile acestor grupuri tot mai 
extinse. Globalizarea — o ordine mondială în care grupurile uma- 
ne din interior nu se mai luptă violent între ele pentru dominație, 
ci practică un comerţ paşnic, poate fi văzută ca o încununare lo- 
gică a unei îndelungate serii de decizii în favoarea competiţiei de 
sumă pozitivă. 

Cu alte cuvinte, violența poate fi o caracteristică naturală a fi- 
inţelor umane, dar tot așa este și tendința de a controla şi canaliza 
violența. Aceste tendinţe naturale antagonice nu au un statut egal 
sau priorități egale; ființele omenești care chibzuiesc asupra si- 
tuaţiei lor pot ajunge să înțeleagă nevoia de a crea reguli și insti- 
tuţii care constrîng violența în favoarea altor scopuri naturale, 
cum ar fi dorința de proprietate şi de cîştig, care sînt mai adinci. 

Natura umană ne poate de asemenea arăta care ordini politice 
nu sînt aplicabile. Înțelegerea corectă a teoriei evoluționiste con- 
temporane a selecţiei pe bază de înrudire sau a adaptării inclusive, 
de exemplu, ne-ar fi ajutat să prevedem falimentul şi în cele din 
urmă prăbuşirea comunismului, din cauza eșecului acestuia dea 
respecta tendința naturală de a favoriza rudele şi proprietatea 
privată, 

Karl Marx a susţinut că omul este o ființă-specie: cu alte cu- 
vinte, că ființele omeneşti au sentimente altruiste faţă de specia 
umană în general. Strategiile politice şi instituţiile statelor co- 
muniste din lumea reală, cum ar fi abolirea proprietăţii private, 
subordonarea familiei față de partidul-stat şi angajamentul față 
de solidaritatea muncitorească universală, au fost formulate pe 
baza acestei idei. 

A fost o vreme cînd teoreticienii evoluţionişti precum V. C. 
Wynne-Edwards au postulat existenţa unui altruism la nivelul 
speciei, dar teoria modernă a selecţiei pe bază de înrudire ple- 
dează împotriva existenţei unor presiuni puternice de selecţie la 
nivel de grup. Ea susţine în schimb că altruismul se naşte în 
primul rînd din nevoia indivizilor de a-şi transmite genele gene- 
raţiilor următoare. Conform acestei teorii, fiinţele omeneşti sînt 
altruiste în primul rînd față de membrii familiei și de alte rude 
de sînge; un sistem politic care îi silește să-şi petreacă duminicile 
departe de familie, muncind în numele „eroicului popor vietna- 
mez*“ va întimpina o rezistenţă foarte profundă. 

Exemplul de mai sus demonstrează modalitățile în care natura 
umană se întrepătrunde cu politica; selecţia pe bază de înrudire 
indică faptul că un sistem politic care respectă dreptul oameni- 
lor de a-şi urma propriile interese individuale şi de a-și servi fa- 
milia şi prietenii apropiați înainte de a-i servi pe niște străini de 

la antipozi va fi mai stabil, mai funcţional şi mai satisfăcător decît 
unul care n-o face. Natura umană nu dictează o listă de drepturi 
unică şi precisă; ea este şi complexă și flexibilă, fiindcă interac- 
ţionează cu diferite medii naturale și tehnologice. Dar nu este in- 
finit de maleabilă, iar umanitatea noastră fundamentală pe care 
o împărtășim cu toţii ne permite să excludem anumite forme de 
organizare politică, cum ar fi tirania, considerîndu-le nedrepte. 
Drepturile omului care se adresează instinctelor, ambițiilor şi for- 
melor de comportament celor mai adînci şi mai universal umane 
vor constitui o bază mai solidă a ordinii politice decit cele care 
n-o fac. Aceasta explică de ce la începutul secolului XXI există 
o mulțime de democraţii capitaliste liberale în toată lumea, dar 
foarte puţine dictaturi socialiste. 

Este deci imposibil să vorbim despre drepturile omului — şi 
deci despre dreptate, politică şi moralitate în general — fără să 
ne facem o idee despre ce sînt de fapt ființele umane ca specie. 
A susține acest lucru nu înseamnă a nega existenţa Istoriei în 
sens hegelian-marxist.* Fiinţele umane sînt libere să-și constru- 
iască propriul comportament fiindcă sînt animale culturale capabile 
de automodificare. Istoria a adus schimbări uriaşe în percepțiile 
şi comportamentul oamenilor, încît un membru al unei societăți 
de vînători-culegători și reprezentantul unei societăţi informa- 
ţionale contemporane par din multe puncte de vedere că aparţin 
unor specii diferite. Instituţiile umane în evoluţie şi aranjamente- 
le culturale au produs atitudini morale umane diferite de-a lungul 
timpului. Dar natura a limitat pînă acum tipurile de automodifi- 
care posibile. Aşa cum spunea poetul latin Horaţiu, „Natura afa- 
ră cu furca de-o goneşti / mereu se întoarce grabnic înapoi“*. 
Dacă un membru al unui trib s-ar întîlni cu un navigator expert 
pe Internet, cei doi ar mai putea încă să se recunoască. 

Aşadar, dacă drepturile omului se bazează pe un concept via- 
bil al naturii, care este acel concept? Poate fi el definit într-un 
mod care respectă toate cunoștințele ştiinţifice despre comporta- 
mentul uman? Pînă în acest moment, nu am formulat o teorie a 





* Naturam expelles furca, tamen usque recurret — Epistole, 1.10.24 — (n. £.). 

naturii umane, şi nici chiar o definiție a ceea ce este natura uma- 
nă. Există mulţi — mai ales specialişti din ştiinţele sociale, dar 
şi din ştiinţele naturale — care ar nega că natura umană există în 
vreun mod semnificativ. De aici nevoia de a examina, în capito- 
lul care urmează, ce înseamnă un comportament caracteristic 
speciei și care ar fi acesta în cazul speciei noastre. 


8 


Natura umană 


Yoi vreţi să trăiţi „în armonie cu natura”? O, stoici aleși, cîtă 
înșelăciune a cuvintelor! Imaginaţi-vă o ființă asemenea natu- 
rii, risipitoare fără măsură, indiferentă fără măsură, lipsită de 
intenţii şi de consideraţii, de milă şi de dreptate, rodnică şi pus= 
tie şi nesigură în acelaşi timp, imaginaţi-vă indiferența perso- 
nificată în chip de putere — cum aţi putea trăi în armonie cu 
această indiferenţă? 


FRIEDRICH NIETZSCHE, Dincolo de bine şi de rău, Secţiunea 9. 


Pînă în acest punct am arătat că drepturile omului ar trebui să 
se întemeieze pe natura umană, fără să fi definit însă ce anume 
înţeleg prin acest termen. Datorită legăturii intime care există în- 
tre natura umană, valori și politică, poate că nu este surprinzător. 
faptul că însuşi conceptul de natură umană a fost extrem de con- 
troversat de-a lungul ultimelor două sute de ani. Majoritatea dis- 
cuţiilor tradiționale s-au purtat în jurul vechii probleme: unde să 
se tragă linia de demarcaţie între natură şi cultură*. Această dis- 
pută a fost înlocuită în ultima parte a secolului XX de o altă po- 
lemică, în care balanţa a înclinat mult în favoarea argumentelor 
culturii, multe persoane susținînd cu tărie că flexibilitatea compor- 
tamentului uman e atit de mare încît conceptul de natură umană 
este lipsit de sens. Deși progresele recente din domeniul ştiinţelor 
vieţii au făcut această ipoteză tot mai dificil de susținut, viziunea 
opusă naturii umane continuă să se perpetuez=: de exemplu, ex- 
pertul în problemele mediului înconjurător Paul Ehrlich şi-a ex- 
primat de curînd speranța că oamenii vor abandona toate 
discuţiile despre natura umană odată pentru totdeauna fiindcă 
este un concept lipsit de sens.! 

Definiţia termenului natură umană pe care o voi folosi aici 
este următoarea: natura umană e suma comportamentelor şi ca- 
racteristicilor tipice speciei umane, provenind din factori gene- 
tici şi nu de mediu. 

Cuvîntul tipic necesită cîteva explicaţii. ÎI utilizez în acelaşi 
mod în care îl folosesc etologii atunci cînd vorbesc despre „com- 


* Nature and nurture (n. t.). 

portamentul tipic speciei“ (de exemplu, formarea perechilor este 
caracteristică prigorilor şi gaițelor, dar nu şi gorilelor sau uran= 
gutanilor). O răspîndită concepție greșită despre „natura! unui 
animal este aceea că acest termen ar implica o determinare ge- 
netică rigidă. De fapt, toate trăsăturile naturale prezintă o variaţie: 
considerabilă în cadrul aceleiași specii; selecția naturală şi adap- 
tarea evolutivă nu ar putea avea loc dacă lucrurile ar sta altminteri. 
Acest lucru este valabil în special în cazul animalelor culturale 
precum ființele omeneşti: de vreme ce comportamentele pot fi 
învăţate şi modificate, variația în comportament este inevitabil 
sporită și reflectă mediul individului într-o mai mare măsură de- 
cît în cazul animalelor incapabile de învățarea culturală. Aceasta 
înseamnă că specificitea este un artefact statistic — ea se referă 
la ceva apropiat de media unei distribuții a comportamentului sau 
a trăsăturilor. 

Să luăm de exemplu înălțimea omului. Există, evident, o variaţie 
considerabilă a înălțimii la oameni; în oricare populaţie, înălțimea 
prezintă ceea ce statisticienii numesc o distribuţie normală (0 cur- 
bă în formă de clopot). Dacă ar fi să trasăm graficele înălțimii la 
bărbați și la femei în Statele Unite în momentul de faţă, acestea ar 
arăta cam ca în Figura | (liniile trasate sînt pur ilustrative). 


Distribuţia înălțimii, 2000 


NUMĂR 


BĂRBAȚI 
FEMEI 





ÎNĂLŢIME 
FIGURA | 

Aceste curbe ne spun o mulţime de lucruri. În primul rînd, nu 
există o înălțime „normală“, dar distribuţia înălţimii într-o popu- 
laţie are o valoare mediană şi o medie.* Mai exact, nu există o 
înălțime „caracteristică speciei“, ci doar o distribuţie a înălțimii 
caracteristică speciei; ştim cu toţii că există pitici şi giganţi. De 
asemenea, nu există nici o definiţie strictă a unui pitic sau gi- 
gant; un statistician ar putea spune în mod arbitrar că nanismul 
începe cu două sau mai multe deviații standard sub medie, iar gi- 
gantismul cu un număr similar de deviații standard deasupra me- 
diei. Nici piticilor, nici giganţilor nu le place să fie caracterizați 
ca atare, fiindcă aceste cuvinte poartă conotaţia de anormalitate 
şi stigmat, iar în termeni etici nu există nici un motiv pentru care 
să fie stigmatizaţi. Nici unul dintre aceste lucruri nu înseamnă însă 
că este lipsit de sens să discutăm despre înălțimea caracteristică 
speciei referindu-ne la o populaţie de ființe omeneşti: mediana 
distribuţiei la oameni va fi diferită de mediana distribuţiei la cim- 
panzei sau elefanţi, iar forma curbei de clopot — gradul de va- 
rianță — s-ar putea să difere de asemenea. Genele joacă un rol 
în determinarea atît a medianelor, cît şi a formei curbelor; ele sînt 
de asemenea răspunzătoare pentru faptul că medianele curbelor 
la bărbaţi şi femei diferă. 

Dar modul în care interacționează natura şi cultura este de fapt 
mult mai complicat. Înălțimile mediane ale diferitelor grupuri uma- 
ne variază considerabil nu numai în funcţie de sex, dar şi în 
funcţie de rasă şi grup etnic. O mare parte din această variaţie se 
datorează mediului: înălțimea mediană a unui japonez în gene- 
rațiile anterioare era considerabil mai mică decît a europenilor, 
dar în perioada de după cel de-al doilea război mondial a crescut 
datorită unor regimuri alimentare diversificate şi îmbunătăţite. 
În general, datorită dezvoltării economice şi nutriţiei mai bune, 
înălțimea mediană a crescut în întreaga lume. Dacă comparăm 
distribuţia înălțimii din practic orice țară industrializată între anii 
1500 şi 2000, ajungem la un set de curbe asemănătoare cu cele 
din Figura 2. 


* Mediana este înălțimea la care jumătate din populație este mai înaltă şi 
jumătate mai scundă; media este înălțimea medie a întregii populaţii (n. a.). 

Distribuţiile înălțimii în timp 


NUMĂR 





ÎNĂLȚIME 
bărbaţi, 1500 — femei, 2000 — bărbaţi, 2000 





— femei, 1500 


FIGURA 2 


Natura, nu stabilește deci o singură înălțime mediană umană; 
înălțimea mediană este ea însăşi distribuită în mod normal în 
funcţie de regimul alimentar, de sănătate şi alţi factori de mediu. 
Din Evul Mediu şi pînă în prezent, a avut loc o creştere importan- 
tă a înălțimii medii, aşa cum poate observa orice vizitator al unui 
muzeu care privește armurile purtate de cavalerii medievali, Pe 
de altă parte, există limite ale gradului posibil de variaţie, limite 
stabilite genetic: dacă lipseşti o populaţie de suficiente calorii în 
medie, oamenii respectivi vor muri de foame înainte de a deveni 
mai scunzi, în timp ce, dincolo de un anumit punct, o creştere a 
cantității de calorii introduse în organism îi va face mai grași, nu 
mai înalţi. (Nu e nevoie să mai precizăm că aceasta este situația 
în majoritatea țărilor dezvoltate din prezent.) Femeia medie eu- 
ropeană din anul 2000 era considerabil mai înaltă decît bărbatul 
mediu din anul 1500; dar bărbaţii rămîn în ansamblu mai înalți 
decit femeile. De fapt, medianele oricărei populaţii sau ale orică- 
rei perioade istorice sînt determinate în mare măsură de mediu; 

dar gradul general de variaţie posibilă și diferențele medii între 
bărbaţi și femei sînt rezultatul eredității și deci al naturii. 

Unii ar putea fi surprinși să constate că o astfel de definiţie sta- 
tistică a naturii umane nu corespunde nici înțelegerii comune a 
termenului, nici conceptului de natură umană așa cum a fost el uti- 
lizat de Aristotel și de alţi filozofi. De fapt, nu este decît o utiliza- 
re mai precisă a termenului. Atunci cînd observăm că cineva ia 
mită și scuturăm dezaprobator din cap, remarcînd că „E în firea 
omului să înşele încrederea celorlalţi“, sau cînd Aristotel, în Eri- 
ca nicomahică, declară că omul este „de la natură un animal po= 
litic“, nu rezultă că toți oamenii iau mită sau că toţi oamenii sînt 
politici. Ştim cu toţii că există indivizi cinstiţi sau care duc o via- 
ță de pustnic; afirmaţia despre natura umană este fie o apreciere 
probabilistică (adică se referă la ceea ce fac majoritatea oameni- 
lor în majoritatea timpului), fie o exprimare condiţională a felu- 
lui cum interacționează probabil oamenii cu mediul („Puşi în: 
faţa unor tentaţii uşoare, majoritatea oamenilor acceptă mita“). 


Contra naturii 


Există trei categorii largi de argumente propuse de critici de-a 
lungul anilor pentru a dovedi că modul tradiţional de înțelegere 
a naturii umane este înșelător sau se referă la ceva inexistent. Pri- 
ma categorie se bazează pe afirmaţia că nu există universalii ome- 
neşti adevărate, care să poată conduce la o natură comună, şi că 
cele care există sînt triviale (de exemplu, faptul că toate culturile: 
preferă sănătatea bolii). 

Eticianul David Hull, de pildă, susține că multe trăsături de- 
spre care s-a spus că ar fi universale la oameni şi caracteristice. 
numai pentru specia noastră nu sînt de fapt așa. Printre altele, el 
include aici chiar şi limba: 

Limba omenească nu este distribuită universal la oameni. Unele ființe 

omeneşti nici nu vorbesc, nici nu înțeleg nimic din ceea ce s-ar pu- 

tea numi limbă. Într-un anumit sens, astfel de oameni s-ar putea să 
nu fi „cu adevărat“ umani, dar ei aparțin aceleiaşi specii biologice 
ca majoritatea dintre noi... Ei sînt potenţiali utilizatori de limbă în 
sensul că, dacă ar fi avut o altă zestre genetică şi ar fi fost expuși la 

o serie potrivită de medii, atunci ar fi fost capabili să-și însușească 

deprinderi specifice limbii similare celor pe care le posedă ceilalţi 

oameni. Dar această condiţie contrară realităţii se poate aplica și la 
alte specii. În acelaşi sens, cimpanzeii posedă capacitatea de a-și în 
suşi limba.? 


Hull continuă prin a sublinia ideea că există nenumărate tră- 
sături ale unei specii care nu se distribuie normal şi care deci nu 
pot fi descrise în termenii unei singure mediane şi unei deviații 
standard. Grupele sanguine sînt un bun exemplu: un individ are 
grupa O, A, B, AB şi aşa mai departe, dar niciodată o grupă in- 
termediară între O și A. Grupele corespund unor alele distincte 
din ADN-ul uman, care fie se exprimă, fie nu, ca nişte comuta- 
toare, care sînt fie în poziţia „pornit“, fie „oprit“. Anumite grupe 
sanguine pot fi mai mult sau mai puţin dominante în cadrul anu- 
mitor populaţii, dar, deoarece ele nu formează un continuu, nu 
are sens să vorbim de o grupă caracteristică speciei. Alte trăsături 
se distribuie într-un continuu: culoarea pielii, de exemplu, variază 
de la deschis la închis, dar se grupează în funcţie de rasă în ju- 
rul unui număr de valori maxime sau moduri. 

Acest argument împotriva existenței universaliilor umane este 
înşelător fiindcă foloseşte o definiţie prea îngustă a universalului. 
Este adevărat că nu putem vorbi de o grupă sanguină „universa- 
lă“ sau mediană, fiindcă grupele sanguine sînt ceea ce statisticienii 
numesc variabile categoriale — o caracteristică ce se regăseşte 
într-o serie de categorii distincte, neordonate. Nu are sens să vor- 
bim nici despre o culoare „tipică“ a pielii. Dar multe alte carac- 
teristici, cum ar fi înălțimea şi forța fizică, precum şi trăsăturile 
psihologice cum ar fi inteligenţa, agresivitatea şi respectul de sine, 
se înşiră de-a lungul unui continuu şi au o distribuţie normală în 
jurul unui punct median pentru orice populaţie dată. Gradul în 
care variază o populaţie în jurul acestei mediane (cunoscut sub 
numele de deviaţie standard) spune, într-un anumit sens, cît de 
tipică este valoarea mediană; cu cît este mai mică deviația stan- 
dard, cu atît este mai tipic punctul median. 

Acesta este contextul în care trebuie înţeles un concept precum 
„universaliile umane“. O caracteristică nu trebuie neapărat să 
aibă o varianţă (deviaţie standard) cu valoarea zero pentru a fi 
considerată universală, de vreme ce nu există aproape nici o ast- 
tel de trăsătură.? Există fără îndoială femele de cangur mutante 

născute fără marsupii, şi de asemenea există tauri născuţi cu trei 
coarne pe cap. Lucruri de genul acesta nu golesc de sens afirmația că 
marsupiile definesc într-un fel „calitatea de a fi cangur“ sau că taurii 
sînt ființe caracterizate de prezența a două coarne pe cap.* Pentru ca 
o caracteristică să fie considerată universală, trebuie să existe un unic 
şi distinct punct median sau modal și o deviaţie standard relativ 
mică — asemănătoare curbei 1 din Figura 3. 


Distribuţiile coeficientului de inteligență 


CURBA III 





1Q 
FIGURA 3 


A doua critică adusă conceptului de natură umană este cea 
formulată repetat de-a lungul anilor de geneticianul Richard Le- 
wontin5, conform căruia genotipul unui organism (adică ADN-ul 
său) nu îi determină întru totul fenotipul (ființa care se dezvoltă 
pînă la urmă din ADN). Ceea ce înseamnă că pînă şi înfăţişarea 
şi trăsăturile noastre fizice, ca să nu mai pomenim de comporta- 
mentul şi starea noastră psihică, sînt determinate de mediu mai 
degrabă decît de ereditate. Genele interacționează cu mediul prac- 
tic la fiecare nivel al dezvoltării organismului și deci au o influ- 
ență mult mai mică decît susțin de obicei apărătorii conceptului 
de natură umană. 

Acest punct de vedere a fost deja ilustrat prin exemplul înăl- 
țimii mediane, care este pe de o parte determinată de natură și pe 
de altă parte de regimul alimentar şi de alţi factori de nutriţie. 
Lewontin aduce în sprijinul acestei viziuni o serie de alte exem- 
ple. El arată că pînă și şoarecii crescuţi să fie identici din punct 
de vedere genetic răspund diferit la otrava din mediu și că am- 
prentele gemenilor identici nu sînt niciodată identice. Există o 
specie de plante alpine a căror înfățișare se modifică complet în 
funcţie de altitudinea la care cresc. Este bine cunoscut faptul că 
doi bebeluşi cu același bagaj genetic vor ajunge să fie foarte dife- 
riți din punct de vedere fizic şi mintal, în funcţie de comportamen- 
tul mamei pe timpul cît copilul se află în interiorul uterului — 
dacă mama va consuma alcool sau droguri, dacă nu se va hrăni 
adecvat şi așa mai departe. Interacțiunea unui individ cu mediul 
său începe deci cu mult înaintea nașterii; caracteristicile pe care 
tindem să le atribuim naturii sînt, conform acestei perspective, 
produsul unei complexe interacțiuni natură-mediu. 

Această reluare a controversei natură-cultură poate fi ilustra- 
tă de curbe de distribuţie cu forme diferite. De exemplu, curba 
înaltă 1 din Figura 3 reprezintă o distribuţie ipotetică a coeficien- 
tului de inteligență (1Q) într-o populaţie, pornindu-se de la pre- 
misa (nerealistă) că toţi indivizii sînt confruntaţi cu condiţii de 
mediu identice în privinţa factorilor legaţi de coeficientul de in- 
teligență, cum ar fi nutriția, educaţia etc. Aceasta reprezintă va- 
rianța naturală sau genetică. În realitate, distribuția coeficientu- 
lui de inteligenţă într-o populaţie corespunde inevitabil mai curînd 
curbei II, reflectînd faptul că societatea îi dezavantajează pe unii 
şi îi avantajează pe alţii în moduri care le influențează inteligen- 
ţa. Curba este mai scurtă şi mai turtită, mai mulți indivizi fiind 
distribuiţi la o distanță mai mare faţă de mediană. Cu cît este mai 
mare diferența de formă dintre cele două curbe, cu atît sporește 
impactul mediului față de cel al eredității. 

Argumentul lui 'Lewontin este oarecum valabil, dar nu afec- 
tează aproape deloc conceptul de natură umană. Aşă cum obser- 
vam în discuţia despre înălțime, mediul poate schimba înălțimea 
mediană, dar nu poate împinge înălțimea omului peste sau sub 

anumite limite și nici nu poate face femeile mai înalte în medie. 
decit bărbaţii. Aceşti parametri sînt încă stabiliţi de natură. Mai 
mult, există adesea o relaţie liniară între mediu, genotip şi fenotip. 
care asigură ca, dacă varianța genetică este distribuită normal, şi 
varianța genotii să fie de asemenea distribuită normal. Cu 
alte cuvinte, cu cît este mai bogat regimul nostru alimentar, cu 
tindem să creştem mai înalți (în limitele caracteristice speciei. 
noastre); curbele de distribuţie a înălţimii au în continuare pune=. 
te mediane unice, în ciuda faptului că suferă influența mediului. 
Majoritatea caracteristicilor umane nu se aseamănă acelei plani 
alpine care îşi schimbă cu totul înfățișarea în funcţie de altitudi=. 
ne. Bebeluşilor nu le creşte blană dacă se dezvoltă într-un climat. 
rece, şi nici nu le apar branhii dacă trăiesc lingă mare. 
Problema esențială nu este deci dacă mediul afectează tipul 
de comportament şi de caracteristici specifice oamenilor, ci în ce. 
măsură se întîmplă acest lucru. În capitolul 2 notam afirmaţia lui. 
Herrnstein şi Murray din The Bell Curve că nu mai puţin de 70 la 
sută din varianța coeficientului de inteligenţă se datorează eredi- 
tăţii şi nu mediului, Lewontin şi colegii săi au susținut că propor= 
ţia este de fapt mult mai mică, astfel încît, pentru ei, factorii de 
ereditate joacă pînă la urmă un rol foarte mic în determinarea. 
IQ-ului.? Aceasta este o chestiune empirică, și una în privința că- 
reia Lewontin pare să se înșele; există un consens al reprezentan- 
ţilor disciplinei psihologiei, care, bazîndu-se pe studiul gemenilor, 
susţin că, deşi proporţia este mai mică decit estimează Murray şi 
Herrnstein, ea se încadrează totuși în zona unui 40-50 la sută. 
Măsura în care o trăsătură sau un comportament se pot moş- 
teni variază extrem de mult; preferințele în muzică se formează 
aproape în întregime în funcţie de mediu, dar acesta nu are aproa= 
pe nici un efect asupra unei boli genetice precum coreea Hunting- 
ton. Este foarte important să se cunoască gradul de eritabilitate 
a unei anumite trăsături, dacă aceasta este una semnificativă, pre= 
cum coeficientul de inteligență: acei indivizi aflaţi în zona de 
deasupra curbei 1, dar sub curba II probabil că nu au fost distri- 
buiţi acolo de natură, ci de mediu. Dacă zona aceasta este mare, 
există perspective mai mari de a muta mediana curbei către ceva 

mai asemănător curbei III printr-o combinaţie de regim alimen- 
tar, educaţie şi politică socială. ui 

În timp ce argumentele lui Lewontin în favoarea ideii că geno- 
tipurile nu determină fenotipurile se aplică la toate speciile, cea 
de-a treia categorie de critici la adresa conceptului de natură ca- 
racteristică speciei se aplică aproape exclusiv la fiinţele ome- 
neşti.S Cu alte cuvinte, oamenii sînt animale culturale care îşi pot 
modifica propriul comportament prin învățătură şi pot transmite 
această învățătură generaţiilor următoare în moduri negenetice.? 
Aceasta înseamnă că varianța din comportamentul uman este mult 
mai mare decît la practic oricare altă specie: sistemele de înrudire 
umane variază de la clanuri şi descendenţe complicate pînă la fa- 
milii cu un singur părinte, spre deosebire de sistemele de înrudire 
ale gorilelor sau prigorilor. Conform unui autor care nu crede în 
existența naturii umane, Paul Ehrlich, natura noastră nu este aceea 
de a avea o singură natură. Astfel, el susține că „cetăţenii demo- 
craţiilor cu lungă tradiţie au naturi umane diferite de cele ale 
persoanelor obișnuite să trăiască sub dictatură“, dar în alt loc ob- 
servă că „naturile multor locuitori ai Japoniei s-au modificat 
substanţial ca reacţie la înfrîngerea suferită şi la dezvăluirea cri- 
melor de război comise de japonezi“.!” Aceasta ne reamintește o 
expresie memorabilă Virginiei Woolf: „în jurul sau chiar în luna 
decembrie 1910 caracterul uman s-a schimbat.“* 

Ehrlich reia pur şi simplu o formă extremă a concepției so- 
cial-constructiviste despre comportamentul uman, susținută pe 
larg cu cincizeci de ani în urmă dar subminată treptat de noile 
cercetări din ultimele decenii. Este adevărat că reflectarea în presa 
populară a „genelor pentru“ aproape orice, de la cancerul mamar 
pînă la agresivitate, le-a dat oamenilor o idee falsă despre deter- 
mminismul biologic, și este util să ne reamintim că în vieţile noastre 
cultura şi construcţia socială continuă să joace roluri importante. 
Dar descoperirea faptului că IQ-ul se moștenește în proporție de 
40-50 la sută conţine deja în sine o estimare a impactului cultu- 
rii asupra coeficientului de inteligență şi înseamnă că, fie şi dacă 
luăm în calcul cultura, o parte semnificativă din IQ este totuşi 
determinată genetic. 


* Din eseul Virginiei Woolf, Mr: Bennett and Mrs. Brown, 1924 — (n.1r:). 

Argumentul că natura umană nu există deoarece fiinţele ome- 
neşti sînt animale culturale capabile să înveţe este orientat funda- 
mental greșit, fiindcă loveşte într-un om de paie. Nici un teore- 
tician serios preocupat de natura umană nu a negat vreodată că 
oamenii sînt ființe culturale sau că ei folosesc învățătura, educa- 
ţia şi instituţiile pentru a-şi construi un mod de viaţă. Aristotel a 
susținut că natura umană nu ne conduce automat la formele dez- 
voltării noastre depline la fel cum o ghindă creşte şi se transformă 
într-un stejar. Dezvoltarea umană deplină depinde de virtuți, pe 
care ființele omeneşti trebuie să le dobindească în mod delibe= 
rat: „Așadar, virtuțile nu apar în noi nici în mod natural, nici con= 
tra naturii, ci ne-am născut cu aptitudinea de a le primi, pentru a 
le perfecționa prin deprindere.“!! Această variabilitate din dez- 
voltarea individului se reflectă într-o variabilitate a regulilor drep- 
tăţii: în ciuda faptului că există dreptate naturală, „dreptul are un 
caracter evident variabil“!2. Perfecţiunea dreptăţii cerea ca cine- 
va să întemeieze cetăţi şi să stabilească scrierea unor legi pentru 
acele cetăți care să corespundă condiţiilor existente.!? Aristotel 
observă că deşi „mîna dreaptă este prin natură superioară miinii 
stîngi și totuşi orice om poate deveni ambidextru“: suplimentele 
de cultură pot înfrînge natura. Există deci în sistemul lui Aristo- 
tel suficient loc pentru ceea ce numim astăzi variație culturală şi 
evoluţie istorică. 

Atât Platon, cât şi Aristotel au susţinut ideea că raţiunea nu este 
pur şi simplu un set de capacităţi cognitive pe care îl primim la 
naştere. Mai degrabă ea reprezintă un fel de luptă nesfirşită pen- 
tru cunoaştere și înțelepciune care trebuie cultivate în tinereţe prin 
educaţie şi în viaţa ulterioară prin acumularea experienței. Ra- 
ţiunea umană nu dictează un unic set de instituții sau calea cea 
mai bună de a trăi într-un mod pe care Kant avea mai tîrziu să-l 
denumească aprioric (adică în maniera unei demonstrații mate- 
matice). Ea le permite totuşi ființelor omeneşti să ajungă la o vi- 
ziune filozofică asupra naturii dreptăţii sau a modului cel mai 
bun de a trăi bazîndu-se atît pe naturile lor imuabile, cît și pe me- 
diul lor schimbător. Caracterul deschis al luptei omului pentru 
cunoaștere este pe deplin compatibil cu conceptul de natură uma- 
nă — el a constituit pentru filozofii politici clasici o parte esen- 
țială din ceea ce au înțeles ei a fi natura umană. 

Şi atunci ce este pînă la urmă natura umană? 


Ştiinţele vieţii au adăugat multe date în bagajul nostru de cu- 
noştințe empirice despre comportamentul uman şi natura umană 
şi merită de aceea să trecem în revistă unele dintre teoriile clasice 
despre natura umană. Vom putea vedea astfel care dintre ele re= 
zistă sub greutatea noilor dovezi, care par să fi fost respinse şi 
care trebuie modificate în lumina a ceea ce ştim acum. O serie 
de savanți, inclusiv Roger Masters!f, Edward O. Wilson şi Mi- 
chael Ruse!5, ca şi Larry Arnhart!S, au încercat deja să facă acest 
lucru. Cartea lui Arnhart, Darwinian Natural Right, tinde să de- 
monstreze că Darwin nu subminează sistemul etic aristotelic şi 
că rezultatele biologiei darwiniste contemporane pot fi utilizate 
pentru a sprijini multe dintre afirmaţiile lui Aristotel despre mo- 
ralitatea naturală.!7 Arnhart enumeră douăzeci de dorințe naturale 
care reprezintă universalii caracteristice naturii umane.!% 

Astfel de liste sînt de obicei controversate; ele tind să fie ori 
prea scurte şi prea generale, ori exagerat de specifice şi lipsite de 
universalitate. Mai important pentru scopurile noastre decît o de- 
finiţie cuprinzătoare este efortul de a scoate în evidență caracte- 
risticile unice ale speciei, de vreme ce acestea sînt esenţiale pen- 
tru a putea înțelege problema fundamentală a demnităţii umane. 
Putem începe cu cogniţia, o caracteristică a speciei de care noi, 
oamenii, tindem să fim excesiv de mîndri. 


Completarea tabulei rasa 


Mare parte din cunoștințele pe care le-am dobîndit în ultimii 
ani despre natura umană se referă, aşa cum vom vedea mai jos, la 
modul caracteristic speciei în care percepem, învăţăm şi ne dez- 
voltăm intelectual. Fiinţele omeneşti au propriul lor tip de cogni- 
ție, diferit de cel al maimuţelor și al delfinilor, care este deschis 
faţă de cunoștințele pe care le pot acumula, dar nu la infinit. 

Un exemplu evident este limba. Limbile naturale umane sînt 
convenţionale, iar una dintre cele mai mari prăpăstii care separă 
un grup de oameni de altul este lipsa inteligibilității reciproce a 
diferitelor limbi. Pe de altă parte, capacitatea de a învăța limbi 
este universală şi guvernată de anumite caracteristici biologice 

ale creierului omenesc. În 1959, Noam Chomsky a sugerat că 
există nişte „structuri de adîncime“ la baza sintaxei tuturor lim- 
bilor!S; ideea că aceste structuri de adîncime sînt aspecte înnăs- 
cute, programate genetic ale dezvoltării creierului este larg 
acceptată astăzi.20 Genele, şi nu cultura asigură apariţia capacită- 
ţii de a învăţa limbi la un anumit moment în primul an de dez- 
voltare a copilului, care scade apoi către virsta adolescenței. 

În sprijinul ideii că există forme înnăscute de cogniție umană 
au venit în ultimii ani un număr impresionant de dovezi empiri- 
ce, dar această teorie s-a lovit și de o mare rezistenţă. Faptul că a în- 
tîmpinat o astfel de rezistență, în special în lumea anglo-saxonă, 
se datorează îndelungatei influențe a lui John Locke şi a şcolii 
empirismului britanic stimulată de el. Locke îşi începe Eseul asu- 
pra intelectului omenesc cu afirmaţia că nu există idei înnăscu= 
te în mintea umană, şi mai ales nu există idei morale. Aceasta 
este celebra tabula rasa a lui Locke: creierul este un fel de calcu- 
lator de uz general care poate primi şi manipula datele senzoriale 
care îi parvin. Dar băncile sale de memorie sînt esențialmente 
goale în momentul naşterii. 

Tabula rasa a lui Locke a rămas o idee deosebit de atrăgătoare 
către mijlocul secolului XX, cînd a fost preluată de școala beha- 
vioristă a lui John Watson şi B.F. Skinner. Cel de-al doilea a avan- 
sat o versiune şi mai radicală, conform căreia nu există modali- 
tăţi de învăţare caracteristice speciei, iar porumbeii, de exemplu, 
ar putea fi determinaţi să se recunoască în oglindă la fel ca şi mai- 
muţele şi oamenii, dacă ar primi recompensele şi pedepsele ne- 
cesare.2! Antropologia culturală modernă acceptă de asemenea su- 
poziţia tabulei rasa; antropologii au susținut, printre altele, că 
noţiunile de timp şi culoare sînt constructe sociale care nu exis- 
tă în toate culturile.?? De-a lungul ultimelor două generaţii, o mare 
parte din cercetările din acest domeniu și din arii înrudite ale stu- 
diilor culturale s-au concentrat asupra căutării neobișnuitului, bi- 
zarului sau neaşteptatului în practicile culturale umane, plecînd de 
la premisa lockeană că fie și o singură excepție de la o regulă ge- 
nerală invalidează acea regulă. 

Astăzi ideea tabulei rasa s-a năruit. Cercetările din domeniul 
neuroştiinței şi al psihologiei au înlocuit tabla goală cu o per- 

spectivă asupra creierului ca organ modular plin de structuri cog- 
nitive extrem de bine adaptate, majoritatea unice pentru specia 
umană. Există de fapt ceea ce echivalează cu niște idei înnăscute 
sau, mai precis, forme de cogniţie înnăscute caracteristice speciei 
şi răspunsuri emoţionale la cogniţie caracteristice speciei. 

Dificultatea pe care o prezintă perspectiva lui Locke asupră 
ideilor înnăscute este în parte o chestiune de definiție: el susține 
că nimic nu poate fi înnăscut sau universal dacă nu este împăr- 
tășit de fiecare individ dintr-o populaţie. În limbajul statistic uti- 
lizat la începutul capitolului de faţă, am putea spune că el susține 
de fapt că o caracteristică naturală sau înnăscută nu trebuie să 
aibă nici o varianță, adică trebuie să aibă o deviaţie standard zero, 
Dar, așa cum am văzut, nimic din natură nu prezintă o asemenea 
caracteristică: chiar și doi gemeni monozigoți cu genotipuri iden- 
tice tot prezintă o anumită varianţă în fenotipurile lor datorită 
condițiilor ușor diferite din interiorul uterului. 

Pledoaria lui Locke împotriva existenței universaliilor mora- 
le suferă de un neajuns asemănător în ce priveşte pretenţia ca va- 
rianța să fie zero*. EL susține că Regula de Aur (principiul reci- 
procității), care este un concept-cheie al creștinismului şi al altor 
religii universale, nu este respectată de toți oamenii și mulţi o în- 
calcă în practică.2 El observă că pînă şi dragostea părinţilor pen- 
tru copiii lor și reciproc nu preîntimpină grozăvii precum infan- 
ticidul sau uciderea intenţionată a părinților de vîrstă înaintată.24 
Infanticidul, remarcă el, a fost practicat fără remușcări de min- 
grelieni, greci, romani, precum şi în alte societăţi. 

Dar, deşi este posibil ca formulările explicite ale Regulii de Aur 
să nu fie universale în culturile umane, nu există culturi care să 
nu practice un gen de reciprocitate. Se poate susţine cu argumente 


* Locke se lasă prins într-o altă problemă de definiţie, anume aceea că 
doreşte să vorbească despre ideile înnăscute în sensul strict al unei propozi- 
ţii exprimate verbal, cum ar fi „Părinţi, păziţi-vă copiii“. El susţine că afir- 
maţia implicită despre datorie nu poate fi înțeleasă fără un concept al legii 
şi al legiuitorilor. Este adevărat că nu idei universale în această for- 
mă; universale sînt emoţiile umane care îi împing pe părinți să-și protejeze 
copiii şi să caute pentru ei tot ce este mai bun. Următoarea etapă, aceea a ar- 
ticulării valorilor implicate de aceste emoții, nu are întotdeauna loc (n. a.). 

solide că acesta nu este pur şi simplu rezultatul comportamentu- 
lui dobîndit. Cercetările biologului Robert Trivers au arătat că o 
formă de reciprocitate este evidentă nu numai în diferite culturi 
omeneşti, dar şi în comportamentul unei serii de specii de anima- 
le nonumane, indicînd că această reciprocitate are cauze geneti- 
ce.25 De asemenea, teoria selecţiei pe bază de înrudire explică 
apariţia dragostei părintești în decursul evoluţiei. 

În ultimii ani s-au făcut un număr de studii etologice asupra 
infanticidului, care au arătat că acesta este practicat pe scală largă 
în lumea animală, ca şi în diverse culturi umane. Nici una din- 
tre acestea nu demonstrează însă teoria lui Locke, deoarece, cu 
cît te uiţi mai atent la modul în care este practicat de fapt infan- 
ticidul, cu atit devine mai clar că acesta e motivat de circumstanţe: 
excepţionale care explică cum pot fi încălcate sentimentele grijii 
părintești, în mod normal foarte puternice.?” Aceste circumstanțe 
includ dorinţa unui tată vitreg sau a unui nou partener de a înlă- 
tura progeniturile unui rival; disperarea, boala sau sărăcia lucie 
de care suferă mama; o preferinţă culturală pentru masculi; un 
copil bolnav sau deformat. Este greu să găseşti vreo societate în 
care infanticidul să nu fie practicat în primul rînd de cei aflați la 
baza ierarhiei sociale. Acolo unde resursele le permit familiilor: 
să-și crească copiii, instinctele de îngrijire a acestora predomină. 
Şi, contrar opiniei lui Locke, chiar şi cînd are loc infanticidul, el 
este rareori practicat „fără regrete““.2* Infanticidul este deci, ca și 
crima, înţeles într-un sens mai larg, ca ceva care se petrece pre- 
tutindeni, dar este şi condamnat și controlat pretutindeni. 

Cu alte cuvinte, există un simţ moral uman natural care a evoluat 
de-a lungul timpului din necesitățile ominizilor, care aveau să 
devină o specie intens socială. Locke are dreptate în privința ta- 
bulei rasa în sensul restrîns că nu ne naştem cu idei morale abs- 
tracte preformate. Există însă răspunsuri emoţionale umane 
înnăscute care conduc la formarea ideilor morale într-un mod re- 
lativ uniform în cadrul speciei. Acestea, la rîndul lor, sînt o parte 
din ceea ce Kant a numit unitatea transcendentă a apercepției — 
modurile în care omul percepe realitatea şi care conferă acelor 
percepții ordine şi sens. Kant credea că spaţiul şi timpul sînt sin- 
gurele structuri inevitabile ale apercepţiei omeneşti, dar mai pu- 

tem adăuga şi altele pe aceeaşi listă. Vedem culori, reacţionăm la 
mirosuri, recunoaştem expresii faciale, analizăm limbajul în cău- 
tarea dovezilor vreunei înşelăciuni, evităm anumite pericole, ne 
angajăm în reciprocitate, urmărim să ne răzbunăm, ne simţim je- 
naţi, avem grijă de propriii copii şi părinți, simțim repulsie față 
de incest şi canibalism, atribuim cauzalitate evenimentelor și încă 
multe altele asemenea, fiindcă evoluţia a programat mintea ome- 
nească să se comporte în aceste moduri caracteristice speciei. Ca 
şi în cazul limbii, trebuie să învăţăm să ne exercităm aceste ca- 
pacităţi prin interacţiunea cu mediul, dar potenţialul pentru a le 
dezvolta şi modurile în care sînt programate să se dezvolte exis- 
tă deja la naştere. 


Specificitatea umană 
şi drepturile animalelor 


Legătura dintre drepturi şi comportamentul caracteristic speciei 
devine evidentă cînd luăm în considerare chestiunea drepturilor 
animalelor. Există astăzi în toată lumea o mişcare foarte puterni- 
că în favoarea drepturilor animalelor, care caută să îmbunătățeas- 
că soarta maimuţelor, puilor, nurcilor, porcilor, vacilor şi a altor 
animale pe care le măcelărim, le mîncăm, le supunem experimen- 
telor, le transformăm în haine sau în tapiserie ori le tratăm mai 
degrabă ca pe mijloace decit ca pe scopuri în sine. În anumite si- 
tuații, extrema radicală a acestei mişcări a devenit violentă, bom- 
bardînd laboratoarele de cercetare medicală și fabricile de prelu- 
crarea puilor. Bioeticianul Peter Singer și-a construit cariera în 
jurul promovării drepturilor animalelor şi criticînd ceea ce el nu- 
meşte speciismul ființelor omenești — favorizarea nedreaptă a spe- 
ciei noastre faţă de altele.2 Toate acestea ne fac să ne întrebăm, 
precum James Watson la începutul capitolului 7: ce îi conferă sa- 
lamandrei un drept? 

Răspunsul cel mai simplu şi mai direct la această întrebare, 
care poate nu se aplică la salamandre, dar este cu siguranţă vala- 
bil în cazul ființelor cu un sistem nervos mai dezvoltat, este că 
ele pot simţi durerea şi pot suferi. Acesta este un adevăr etic pe 
care îl poate confirma orice stăpîn de animale de casă şi O mare 

parte din impulsul moral din spatele mişcării drepturilor anima- 
lelor este declanşat, lucru lesne de înțeles, de dorința de a reduce 
suferința animalelor. Sensibilitatea noastră sporită față de această 
chestiune izvorăşte în parte din răspîndirea generală a principiu- 
lui egalităţii în lume, dar și din acumularea unor cunoștințe em= 
pirice mai ample despre animale. 

O mare parte din munca depusă în domeniul etologiei animale. 
în ultimele cîteva generaţii a tins să erodeze graniţa clară despre 
care s-a susținut cîndva că separă ființele omeneşti de restul lu- 
mii animale. Charles Darwin, desigur, a oferit suportul teoretic 
al ideii că omul a evoluat dintr-o maimuţă ancestrală şi că toate 
speciile trec printr-un proces continuu de modificare. Multe dintre 
atributele care au fost cîndva considerate unice pentru specia 
umană — inclusiv limba, cultura, rațiunea, conştiinţa etc. — sînt 
considerate acum caracteristice pentru o largă diversitate de ani- 
male nonumane."! 

De exemplu, în opinia primatologul Frans de Waal, cultura — 
capacitatea de a transmite comportamente învățate de la o gene- 
raţie la alta prin mijloace negenetice — nu este o reușită exclu- 
siv umană. EI citează celebrul exemplu al macacilor spălători de 
cartofi de pe o insuliță japoneză.” În anii '50 un grup de prima- 
tologi japonezi a observat că un anumit macac (un fel de Albert 
Einstein printre maimuțe) şi-a format obiceiul de a spăla cartofi 
într-un pîriu din preajmă. Mai tîrziu, acelaşi animal a descoperit 
că semințele de secară pot fi separate de nisip dacă sînt aruncate 
în apă. Nici unul dintre aceste comportamente nu a fost progra- 
mat genetic; nici cartofii, nici secara nu fac parte din regimul ali- 
mentar specific macacilor și nimeni nu a mai constatat manifestarea 
unor astfel de comportamente. Cu toate acestea, atit spălarea car- 
tofilor, cit și separarea secarei au fost observate și la alți macaci 
de pe aceeași insulă cîţiva ani mai tîrziu, cu mult după dispariţia 
maimuţei care descoperise aceste tehnici, un indiciu al faptului că 
îi învățase şi pe semenii săi să facă aceste lucruri şi că aceştia, la 
rîndul lor, îşi transmiseseră cunoştinţele puilor. 

Cimpanzeii sînt mai asemănători oamenilor decît macacii. Ei 
au un limbaj al miriielilor și țipetelor şi au fost educați în capti- 
vitate să înțeleagă şi să se exprime într-o serie limitată de cuvin- 

te omenești. În cartea sa Chimpanzee Politics, de Waal descrie 
mașinaţiile unui grup de cimpanzei care încearcă să obțină statu- 
tul de mascul dominant într-o colonie de maimuțe captive din. 
Olanda. Acestea formează alianțe, se trădează unele pe altele, ple- 
dează, se milogesc şi se amăgesc în moduri care i s-ar părea foar- 
te familiare lui Machiavelli. Cimpanzeii par de asemenea să aibă. 
simţul umorului, așa cum explică de Waal în The Ape and the 


Sushi Master: 


Atunci cînd sosesc vizitatorii la Staţia Teritorială a Centrului Yerkes 
pentru Primate de lîngă Atlanta, unde lucrez, aceștia trec de obicei 
pe la cimpanzei mei. Adesea neastîmpărata noastră favorită, o feme- 
lă pe nume Georgia, se repede la țişnitoare ca să ia o gură de apă îna- 
inte de sosirea lor... Dacă este nevoie, Georgia așteaptă minute 
întregi cu buzele lipite pînă cînd se apropie vizitatorii. Apoi ţipă, 
ride, sare şi citeodată şi cade în timp ce-i stropeşte. l 
... Odată m-am aflat şi eu într-o situaţie asemănătoare cu Georgia. Îşi 
umpluse gura cu apă de la țișnitoare și se furişa către mine. M-am 
uitat drept în ochii ei şi mi-am îndreptat degetul arătător către ea, aver- 
tizind-o în olandeză: „Te-am văzut!“ Imediat s-a dat înapoi, a lăsat 
să i se scurgă din gură o parte din apă şi a înghiţit restul. Desigur, nu 
pretind că înţelege olandeza, dar trebuie să-şi fi dat seama că știam 
ce pune la cale și că nu intenţionam să fiu o pradă ușoară.* 


Se pare că Georgia nu numai că putea juca feste, dar se sim- 
țea şi jenată atunci cînd era prinsă. ni i 

Exemple de acest gen sînt adesea citate nu numai în sprijinul 
ideii drepturilor animalelor, ci şi pentru a denigra pretenţiile la 
unicitate şi statut special ale omului. Unii oameni de ştiinţă sînt 
încîntaţi să respingă afirmaţiile tradiționale despre demnitatea 
umană, mai ales dacă acestea se bazează pe religie. Așa cum se 
va vedea în următorul capitol, ideea demnității umane rămîne în 
mare parte valabilă, dar o mare varietate de animale împărtășește 
un număr important de caracteristici ale oamenilor. Oamenii fac 
întotdeauna referiri sentimentale la „umanitatea lor comună”, 
dar în multe cazuri ei se referă de fapt la animalitatea lor comună. 
Părinţii de elefanţi, de exemplu, par să-şi plîngă puiul pierdut şi 
devin foarte agitaţi cînd descoperă rămăşiţele unui elefant mort. 

Nu este o exagerare să ne închipuim că un părinte uman care je- 
leşte moartea copilului său sau se îngrozește la priveliștea unui 
cadavru are ceva în comun cu elefantul (motiv pentru care, pro= 
babil, numim în mod paradoxal societăţile pentru protecția ani- 
malelor societăţi „umanitare'“), 

Dar dacă animalele au „dreptul“ să nu sufere nejustificat, na- 
tura şi limitele acestui drept depind în întregime de observaţiile 
empirice asupra caracteristicilor speciilor lor — adică de o jude- 
cată viabilă despre natura lor. Din cîte ştiu, nici activistul cel mai 
radical care luptă pentru drepturile animalelor nu a pledat pentru 
drepturile virusurilor SIDA sau ale bacteriilor £. coli, pe care fi- 
inţele omeneşti caută să le distrugă zilnic cu miliardele. Nu ne 
gîndim să le acordăm acestor ființe drepturi fiindcă, neavînd sis- 
teme nervoase, din cîte se pare ele nu pot suferi şi nu pot fi con- 
ştiente de situaţia lor. Tindem să le acordăm ființelor conştiente: 
drepturi mai mari din această perspectivă fiindcă, precum oamenii, 
ele pot anticipa suferinţa şi pot simți frica și speranţa. O distinc- 
ţie de acest gen poate servi pentru a distinge drepturile salaman- 
drei de cele, să spunem, ale cîinelui dumneavoastră Rover — 
spre ușurarea tuturor Watsonilor din lume. 

Dar chiar dacă acceptăm faptul că animalele au dreptul să nu 
sufere nejustificat, există o serie întreagă de drepturi care nu le 
pot fi acordate fiindcă ele nu sînt oameni. Nici prin cap nu ne-ar 
trece să le acordăm, de exemplu, dreptul de a vota unor fiinţe 
care, ca grup, ar fi incapabile să înveţe limba omenească. Cimpan- 
zeii pot comunica într-un limbaj caracteristic speciei lor şi pot 
stăpîni un număr foarte limitat de cuvinte omeneşti printr-un an- 
trenament intens, dar nu pot stăpîni limba oamenilor și nu pot 
ajunge la cogniția umană în sens mai general. Faptul că unele fi- 
inţe omenești de asemenea nu pot stăpîni limba oamenilor con- 
firmă de fapt importanța sa pentru acordarea drepturilor politice: 
copiii pot fi excluşi de la vot fiindcă ei, ca grup, nu au capacită- 
ţile cognitive ale unui adult tipic. În toate aceste cazuri, diferen- 
țele caracteristice speciei dintre animalele nonumane, pe de o 
parte, şi ființele omenești, pe de altă parte, contează extrem de 
mult pentru modul în care înțelegem statutul lor moral.3% 

Negrii și femeile au fost la un moment dat excluşi de la vot în 
Statele Unite pe motivul că nu aveau capacităţile cognitive ne- 

cesare pentru a exercita acest drept în mod corespunzător. Negrii 
şi femeile pot vota astăzi, dar cimpanzeii și copiii nu pot, din cuuza 
a ceea ce cunoaștem empiric despre capacităţile cognitive şi lin= 
svistice ale fiecăruia din aceste grupuri. Apartenența la unul din- 
tre aceste grupuri nu garantează că trăsăturile unui individ vor fi 
aproape de mediana grupului respectiv (cunosc numeroşi copii 
care ar putea vota cu mai multă înțelepciune decît părinţii lor), 
dar este un indicator suficient de bun al capacităţii pentru a servi. 
în scopuri practice. 

Ceea ce un susținător al drepturilor animalelor precum Peter 
Singer numeşte speciism nu este deci neapărat o prejudecată ig- 
norantă şi egoistă a ființelor omeneşti, ci o credinţă privind dem- 
nitatea omenească ce poate fi apărată pe baza unei perspective 
fondate pe date empirice referitoare la cogniţia umană. Dar dacă 
trebuie să găsim o sursă a acelui statut uman moral superior care 
ne ridică pe toţi deasupra restului creaţiei animale şi totuşi ne face 
egali unii cu alţii ca ființe omeneşti, trebuie să ştim mai multe 
despre acel subset de caracteristici ale naturii umane care nu sînt 
doar tipice pentru specia noastră, ci și unice pentru ființele ome- 
neşti. Doar atunci vom şti ce anume trebuie protejat cu cea mai 
mare atenție împotriva viitoarelor evoluţii din biotehnologie. 














9 
Demnitatea umană 


Este atunci posibil să ne închipuim o nouă Filozofie Naturală, 
permanent conștientă că „obiectul natural“ produs prin anali- 
ză şi abstracțiune nu este o realitate, ci doar o viziune, care co= 
rectează mereu abstracțiunea? Mi-e greu să spun ce caut. 
Ştiinţa regenerată pe care o am în minte nu le-ar face nici 
neralelor sau legumelor ceea ce știința modernă ameninţă să-i. 
facă omului însuşi. Cînd această ştiinţă ar oferi explicaţii, ea. 
nu ar căuta să se justifice. Cind ar vorbi despre părți ea ar țin 
cont de întreg... Analogia dintre Tao al Omului şi instincte 
speciilor de animale ar reprezenta pentru ea o nouă lumină. 
aruncată asupra acelui lucru necunoscut, Instinctul, de către. 
realitatea conștiinței lăuntric cunoscută şi nu o reducere a con= 
ştiinei la categoria Instinctului. Adepții ei nu ar folosi la întîm- 
plare cuvintele doar și numai. Pe scurt, ea ar cuceri Natura. 
fără să fie în acelaşi timp cucerită de ea şi ar cumpăra cunoaşe 
terea la un cost mai mic decit cel al vieţii. 


C.S. Lewis, The Abolition of Man 


Conform convenției Consiliului Europei privind clonarea uma- 
nă, „Manipularea ființelor omeneşti prin crearea deliberată a 
unor ființe omeneşti identice genetic este contrară demnității 
umane și constituie deci o utilizare greşită a medicinei şi biolo- 
giei“2. Demnitatea umană este unul dintre acele concepte pe care 
politicienilor, ca şi practic oricărui alt participant la viaţa politică, 
le place să le vînture, dar pe care aproape nimeni nu le poate nici 
defini, nici explica. 

O mare parte din politică se concentrează pe chestiunea dem- 
nităţii umane şi a dorinţei de recunoaştere de care aceasta e le- 
gată. Cu alte cuvinte, ființele omeneşti pretind în mod constant 
să li se recunoască demnitatea, fie ca indivizi, fie ca membri ai 
unor grupuri religioase, etnice, rasiale sau de altă natură. Lupta 
pentru recunoaştere nu este economică: ceea ce ne dorim nu sînt 
bani, ci vrem ca celelalte ființe omeneşti să ne respecte așa cum 
credem că merităm. Pe vremuri, conducătorii doreau să li se re- 
cunoască rangul superior de regi, împărați sau lorzi. În ziua de 
azi, oamenii caută recunoașterea statutului lor egal ca membri ai 

unor grupuri pe vremuri disprețuite sau devalorizate — cum ar 
fi femeile, homosexualii, ucrainienii, handicapaţii, indienii ameri= 
cani etc. 

Pretenţia la o recunoaştere sau un respect egal este dorința do- 
minantă a modernităţii, aşa cum observa Alexis de Tocqueville 
cu peste 170 de ani în urmă în Despre democraţia în America. 
Ce înseamnă asta într-o democraţie liberală e un pic mai compli- 
cat. Nu înseamnă neapărat că ne considerăm egali din toate pune 
tele de vedere importante sau că cerem ca vieţile noastre să fie 
la fel cu ale tuturor celorlalţi. Majoritatea oamenilor acceptă fap- 
tul că un Mozart sau un Einstein sau un Michael Jordan au talente 
sau capacităţi pe care ei nu le au şi că primesc recunoaştere şi 
chiar recompense băneşti pentru ceea ce realizează cu aceste ta- 
lente. Acceptăm, chiar dacă nu ne place neapărat, faptul că resur- 
sele sînt distribuite inegal, pe baza a ceea ce James Madison numea 
„înzestrări diferite şi inegale de a acumula proprietăţi“. Dar cre- 
dem de asemenea că oamenii merită să păstreze ceea ce cîştigă 
şi că înzestrările de a munci și de a cîştiga nu sînt identice pen- 
tru toţi oamenii. Acceptăm de asemenea faptul că arătăm diferit, 
provenim din rase și etnii diferite, aparținem unor sexe diferite 
şi avem culturi diferite. 


Factorul X 


Ceea ce implică pretenţia la o recunoaştere egală este faptul că, 
atunci cînd îndepărtăm toate caracteristicile neprevăzute şi acci- 
dentale ale unei persoane, rămîne o calitate umană esenţială care 
merită un minim de respect — să o numim, de exemplu, Facto- 
rul X. Culoarea pielii, înfăţişarea, clasa socială şi averea, sexul, 
cultura și chiar talentele naturale ale unei persoane sînt toate tră- 
sături accidentale înnăscute retrogradate în clasa caracteristicilor 
neesenţiale. Luăm decizii în ce priveşte persoanele cu care ne 
împrietenim, cu care ne căsătorim sau cu care facem afaceri, sau 
pe care le evităm la evenimentele sociale, pe baza acestor carac- 
teristici secundare. Dar în aria politicului ni se cere să-i respectăm 
pe oameni în mod egal în virtutea faptului că posedă Factorul X. 
Poţi să găteşti, să mănînci, să torturezi, să înrobești carcasa ori- 

cărei ființe care nu posedă Factorul X, dar dacă faci așa ceva 
unei ființe omeneşti ești vinovat de o „crimă împotriva umanității“, 
Le acordăm ființelor cu Factor X nu numai drepturi ale omului, 
ci şi, dacă sînt adulți, drepturi politice — cu alte cuvinte, dreptul. 
de a trăi în comunităţi politice democratice unde drepturile lor la: 
exprimare, religie, asociere și participare politică sînt respectate. 

Cercul ființelor cărora le atribuim Factorul X a fost una dintre 
chestiunile cele mai contestate de-a lungul istoriei omenești. Pen-: 
tru multe societăţi, inclusiv pentru societățile democratice din. 
perioadele anterioare ale istoriei, Factorul X a aparţinut unei sub- 
categorii importante a rasei umane, excluzîndu-i pe oamenii de 
anumite sexe, clase economice, rase și triburi, ca şi pe oamenii 
cu o inteligență scăzută, cu disfuncţii, cu defecte din naştere ete. 
Aceste societăţi erau extrem de stratificate, diferite clase posedind. 
într-o măsură mai mică sau mai mare Factorul X, iar altele ne- 
posedîndu-l deloc. În zilele noastre, pentru cei care cred în egali- 
tatea liberală, Factorul X trasează o linie de un roșu aprins în 
jurul întregii rase umane și pretinde un respect egal pentru toți 
cei aflaţi în interior, dar le atribuie o demnitate mai scăzută tuturor 
celor aflați în afara graniţei. Factorul X este esența umanității, 
sensul cel mai profund a ceea ce înseamnă să fii om. Dacă toate fi- 
inţele omeneşti sînt de fapt egale în demnitate, atunci X trebuie 
să fie un fel de caracteristică universală a tuturor oamenilor. 
Deci ce anume este Factorul X şi de unde provine el? 

Pentru creştini, răspunsul este destul de simplu: el provine de la 
Dumnezeu. Omul a fost creat după chipul și asemănarea lui Dum- 
nezeu și deci împărtășește o parte din sfințenia lui Dumnezeu, lu- 
cru care îndreptățește fiinţele omeneşti la un grad mai mare de 
respect decit restul creaţiei naturale. După cum a spus Papa loan 
Paul al II-lea, aceasta înseamnă că „omul nu poate fi subordonat 
ca mijloc sau instrument pur nici speciei și nici societății; el are va- 
loare în sine. El este o persoană. Cu intelectul și voința sa, el e ca- 
pabil să formeze o relație de comunicare, solidaritate şi dăruire de 
sine cu semenii săi... În virtutea sufletului său spiritual, întreaga 
sa persoană posedă o astfel de demnitate, chiar și în trupul său“.5 

Dar să presupunem că cineva nu este creştin (şi nici nu împăr- 
tășește vreo altă credință religioasă) şi nu acceptă premisa că omul 
a fost creat după chipul şi asemănarea lui Dumnezeu. Există vreun 

motiv laic pentru a crede că ființele omenești sînt îndreptățite la 
un statul moral sau o demnitate specială? Poate că cel mai celebru 
efort de a da un temei filozofic demnității umane a fost cel al lui 
Kant, care a susţinut că Factorul X se bazează pe capacitatea omu- 
lui de a face alegeri morale. Cu alte cuvinte, fiinţele omeneşti 
pot fi diferite ca inteligență, avere, rasă şi sex, dar toate sînt la 
fel de capabile să acţioneze sau nu în conformitate cu legea mo- 
rală. Fiinţele omeneşti au demnitate fiindcă doar ele au liberul 
arbitru — nu numai în iluzia subiectivă a liberului arbitru, ci în 
însăşi capacitatea de a transcende determinismul şi regulile nor- 
male ale cauzalităţii. Existenţa liberului arbitru este cea care duce 
la concluzia binecunoscută a lui Kant că ființele omeneşti trebuie 
întotdeauna tratate ca scopuri şi nu ca mijloace. "04 
Ar fi foarte dificil pentru oricine are o viziune materialistă a 
universului — incluzind aici marea majoritate a specialiştilor din 
ştiinţele naturale — să accepte viziunea kantiană asupra demni- 
tăţii umane. Motivul este că această viziune îi obligă să accepte 
o formă de dualism — faptul că există un tărîm al libertăţii umane 
paralel cu tărâmul naturii şi care nu e determinat de acesta din urmă. 
Majoritatea specialiştilor din ştiinţele naturale ar susţine că ceea 
ce credem a fi liberul nostru arbitru este de fapt o iluzie şi că se poa- 
te dovedi că toate deciziile oamenilor au, în cele din urmă, cauze 
materiale. Fiinţele omenești decid să facă un lucru şi nu altul fiind- 
că se declanșează un anumit set de neuroni și nu altul, şi se poate 
dovedi că acele impulsuri neuronale îşi au sorgintea în stadii ma- 
teriale premergătoare ale creierului. Procesul uman de luare a 
deciziilor poate fi mai complex decit cel al altor animale, dar nu 
există nici o linie clară de demarcaţie care să distingă decizia uma- 
nă de tipurile de decizii luate de alte animale. Kant însuși nu ne 
oferă nici o dovadă a existenţei liberului arbitru; el spune că este 
pur şi simplu un postulat necesar al rațiunii practice pure despre 
natura moralității — o idee pe care un om de ştiinţă înveterat cu 
greu ar accepta-o. 


Dobîndirea puterii 


Problema ridicată de ştiinţele naturale moderne merge chiar mai 
departe. Însăși ideea că ar exista o „esenţă“ umană a fost supusă 

unui atac nemilos de către ştiinţa modernă, în mare parte din răs- 
timpul ultimului secol şi jumătate. Una dintre afirmaţiile cele 
mai importante ale darwinismului este că speciile nu au esenţe.* 
Cu alte cuvinte, în timp ce Aristotel credea în eternitatea speciilor 
(ceea ce am numit pînă acum „comportament caracteristic spe- 
ciei“ ar fi ceva imuabil), teoria lui Darwin susţine că acest com- 
portament se schimbă ca răspuns la interacţiunea organismului 
cu mediul. Ceea ce este caracteristic pentru o specie reprezintă 
un instantaneu al speciei la un moment dat în timpul evolutiv; 
ceea ce s-a petrecut înainte și ce va urma vor fi lucruri diferite. 
De vreme ce darwinismul susține că procesul evoluţiei nu este 
condus de o teleologie cosmică, ceea ce pare a fi esența unei specii 
este doar un produs secundar accidental al unui proces evoluțio- 
nist aleator. 

Din această perspectivă, ceea ce am denumit natură umană nu 
reprezintă decît comportamentul şi caracteristicile umane tipice 
care au apărut acum aproximativ 100 000 de ani, în timpul a ceea 
ce specialiştii în biologia evoluționistă numesc „era adaptării 
evoluţioniste““ — perioada cînd precursorii oamenilor moderni 
trăiau şi se înmulțeau în savana africană. Pentru mulţi, aceasta 
sugerează că natura umană nu are un statul special de îndreptar 
al moravurilor și valorilor fiindcă e istoric contingentă. David 
Hull susține, de exemplu, următoarele: 





Nu văd de ce existența universaliilor umane e atit de importantă. Poa- 
te că toți oamenii şi numai aceştia au policele opozabil, utilizează 
unelte, trăiesc în societăţi adevărate şi aşa mai departe. Consider că 
astfel de atribuţii sînt fie false, fie lipsite de conţinut, dar chiar dacă 
ar fi adevărate şi ar avea o semnificaţie, distribuirea acestor caracte- 
ristici particulare ţine în mare măsură de aleatorul evoluționist.” 


Încercînd să înlăture ideea că există o ordine naturală care ar 
putea fi subminată de ingineria genetică, geneticianul Lee Silver 
susţine că: 


Evoluţia ncîncătuşată nu este niciodată predeterminată [către un 
anumit ţel] şi nu este neapărat asociată cu progresul — este pur şi 
simplu un răspuns la modificările imprevizibile ale mediului. Dacă 
asteroidul care ne-a lovit planeta acum 60 de milioane de ani ar fi 
zburat pe lingă noi, n-ar mai fi existat deloc ființe omeneşti. Şi ori- 

care ar fi ordinea naturală, aceasta nu este neapărat bună, Virusul va 
riolei a făcut parte din ordinea naturală pînă cînd a fost silit să dise 
pară prin intervenţia omului. 


Această incapacitate de a defini o esență naturală nu îl tulbură 
pe nici unul dintre autori. Hull, de exemplu, afirmă: „În ce mă 
priveşte mi-ar fi extrem de dificil să întemeiez ceva atît de impor- 
tant precum drepturile omului pe astfel de accidente temporare 
[precum natura umană]... Nu pot pricepe în ce constă importanța 
ei. Nu pot pricepe, de exemplu, de ce trebuie să fim cu toţii la fel 
pentru a avea drepturi.“ Silver, pe de altă parte, ia în derâdere te- 
merile faţă de ingineria genetică ale persoanelor cu convingeri re- 
ligioase sau ale celor care cred în ordinea naturală. În viitor, omul 
nu va mai fi un sclav al genelor sale, ci stăpînul lor: 


De ce să nu punem stăpinire pe această putere? De ce să nu contro- 
lăm ceea ce în trecut a fost lăsat la voia întimplării? Într-adevăr, con- 
trolăm toate celelalte aspecte ale vieților şi identităților copiilor 
noştri prin puternice influenţe sociale și de mediu şi, în unele cazuri, 
utilizind medicamente puternice precum Ritalin și Prozac. Pe ce 
bază putem respinge influențele genctice pozitive asupra esenței 
unei persoane din moment ce acceptăm drepturile părinților de a ac- 
ţiona în interesul copiilor lor în toate celelalte privinţe?! 





Într-adevăr, de ce să nu punem stăpînire pe această putere? 

Ei bine, în primul rînd trebuie să ne gîndim care ar fi consecin- 
țele abandonării ideii că ar exista un Factor X, sau o esenţă umană, 
care îi uneşte pe toţi oamenii, pentru îndrăgitul concept al egali- 
tăţii umane universale — concept căruia îi sînt invariabil devotați 
practic toți cei care resping ideea esenţelor umane. Hull are drep- 
tate să spună că nu trebuie neapărat să fim cu toții la fel pentru 
a avea drepturi — dar trebuie să fim la fel într-o privință extrem 
de importantă pentru a avea drepturi egale. El însuși este foarte 
îngrijorat că întemeierea drepturilor omului pe natura umană va 
duce la stigmatizarea homosexualilor, fiindcă orientarea lor sexua- 
lă diferă de norma heterosexuală. Dar singura bază pe care se 
poate construi un argument în favoarea drepturilor egale pentru 
homosexuali este să susţii că, oricare ar fi orientarea lor sexuală, 
şi ei sînt oameni într-o altă privință care este mai importantă de- 
cât sexualitatea lor. Dacă nu poţi descoperi acest alt teren comun, 


180 VIITORUL NOSTRU POSTUMAN 


atunci nu mai ai nici un motiv să nu-i discriminezi, fiindcă de: 
fapt sînt ființe diferite de toate celelalte. 

De asemenea, Lee Silver, care așteaptă cu atita nerăbdare să. 
pună stăpînire pe puterea ingineriei genetice pentru a-i „perfec- 
ționa“* pe oameni, este totuşi îngrozit la gîndul că aceasta ar putea 
fi utilizată pentru a se crea o clasă de oameni superiori din punct 
de vedere genetic. EI descrie un scenariu în care o clasă numită. 
GenBogaţi perfecționează constant capacitățile cognitive ale co- 
piilor lor pînă în momentul în care ei se despart de restul rasei 
umane, formînd o specie aparte. 

Silver nu este îngrozit de multe alte lucruri pe care ni le poate. 
aduce tehnologia pe calea reproducerii nenaturale — de exem- 
plu, două lesbiene care produc urmași genetici sau nişte ovule lua- 
te de la un fetus femel nenăscut pentru a produce un copil a cărui 
mamă nu a apucat să se nască niciodată. EI respinge preocupări- 
le morale ale practic oricărei religii sau sistem moral tradițional 
cu privire la ingineria genetică a viitorului, dar trage linia de de- 
marcaţie înaintea a ceea ce el percepe ca fiind amenințări la adre- 
sa egalităţii umane. Nu pare să înțeleagă că, date fiind premisele, 
nu există temeiuri posibile pentru a ridica obiecţii față de Gen- 
Bogaţi sau faţă de faptul că și-ar putea conferi singuri drepturi 
superioare celor ale GenSăracilor. De vreme ce nu există o esen- 
ță stabilă comună tuturor ființelor omenești, sau mai degrabă 
deoarece această esenţă e variabilă şi supusă manipulării umane, 
de ce să nu se creeze o rasă născută, metaforic vorbind, cu şei pe 
spinare și o alta cu cizme şi pinteni pentru a o călări pe prima? 
De ce să nu se pună stăpînire și pe această putere? 

Bioeticianul Peter Singer, a cărui numire la Universitatea Prin- 
ceton a stirnit o mare controversă pentru că era susținătorul infan- 
ticidului şi eutanasiei în anumite situaţii, este pur şi simplu mai 
consecvent decît majoritatea oamenilor în ce priveşte consecinţe- 
le abandonării conceptului de demnitate umană. Singer este un 
utilitarist foarte încrezător: el consideră că singurul standard rele- 
vant pentru etică este minimizarea suferinţei per ansamblu pentru 
toate ființele. Oamenii sînt o parte dintr-un continuum al vieții şi 
nu au un statut privilegiat în perspectiva sa recunoscut darwinistă 
asupra vieţii. Aceasta îl conduce la două concluzii perfect logice: 

nevoia de drepturi ale animalelor, de vreme ce animalele pot simţi 
durere și suferință la fel ca şi oamenii, și deprecierea drepturilor 
copiilor mici şi ale persoanelor virstnice, cărora le lipsesc anu- 
mite trăsături-cheie, cum ar fi conştiinţa de sine, care le-ar permi- 
te să anticipeze durerea. Drepturile anumitor animale, în viziunea 
sa, merită un respect mai mare decît cele ale anumitor ființe 
omeneşti. 

Dar Singer nu este suficient de consecvent în urmărirea aces- 
tor premise pînă la concluzia lor logică, de vreme ce rămîne un 
egalitarist convins. Ceea ce nu explică el este de ce ușurarea su- 
ferinţei trebuie să rămînă singurul bun moral. Ca de obicei, filo- 
zoful Friedrich Nietzsche a înțeles cu mult mai multă clarviziune 
decît oricine altcineva consecințele ştiinţelor moderne naturale 
şi abandonarea conceptului de demnitate umană. Nietzsche a avut 
marea intuiţie de a vedea că, pe de o parte, o dată ce linia roșie 
nu ar mai putea fi trasă în jurul întregii umanităţi, calea ar fi pa- 
vată pentru întoarcerea la o ordine socială mult mai ierarhică, 
Dacă există un continuum de grade între uman şi nonuman, există 
un continuum şi în cadrul tipului uman. Aceasta ar însemna ine- 
vitabil eliberarea celor puternici de constrîngerile care le-au fost 
aplicate de credinţa fie în Dumnezeu, fie în Natură. Pe de altă par- 
te, ar determina restul omenirii să pretindă sănătate şi siguranță 
ca singurele bunuri posibile, de vreme ce toate țelurile superioare 
care îi fuseseră fixate cîndva ar fi acum respinse. Aşa cum spune 
Zarathustra al lui Nietzsche, „Apoi, cîte-o plăcere mică ziua, 
şi-apoi cîte-o plăcere mică noaptea: dar sănătatea să se bucure de 
mare cinste. «Noi», zice-vor ultimii oameni, făcîndu-ne cu ochi- 
ul, «sîntem inventatorii fericirii»“!!. Într-adevăr, atît reinstaura- 
rea ierarhiei, cît şi pretenţia egalitară la sănătate, siguranță şi 
alinarea suferinței ar putea merge mînă în mină dacă viitorii con- 
ducători ar putea să le ofere maselor cantități suficiente din „mi- 
cile otrăvuri“ pe care acestea le-ar pretinde. 

Am fost întodeauna mirat de faptul că, la o sută de ani de la 
moartea lui Nietzsche, am înaintat mult mai puţin decît anticipa 
el atît pe drumul către supraom, cit şi către ultimul om. Nietzsche 
l-a criticat odată sever pe John Stuart Mill, numindu-l „cap sec“, 
pentru faptul că acesta credea că poţi avea un fel de moralitate 

creştină în absenţa credinței într-un Dumnezeu creştin. Și totuși, 
într-o Europă şi o Americă profund laicizate de-a lungul ultimelor 
două generații, vedem că persistă credința în conceptul de dem- 
nitate umană, de-acum complet smuls din rădăcinile sale religioa- 
se. Și nu numai că persistă: ideea că orice grup de oameni poate: 
fi exclus pe considerente de rasă, sex, disfuncție sau practic oricare: 
altă caracteristică din cercul vrăjit al celor care merită recunoaș- 
terea demnităţii umane aduce cu sine oprobriul general asupra 
oricărui politician care ar propune-o. Aşa cum spunea filozoful 
Charles Taylor, „credem că ar fi complet greșit şi gratuit să tra- 
săm linia de demarcație mai în interior decît în jurul întregii rase: 
umane“, iar dacă cineva ar încerca să facă așa ceva, „ar trebui să 
ne întrebăm imediat ce anume îi distinge pe cei dinăuntru de cei 
rămaşi pe dinafară“.!? Ideea egalităţii demnității umane, smulsă 
din rădăcinile ei creștine sau kantiene, este considerată o chestiu- 
ne de dogmă religioasă de către cei mai materialişti dintre specia- 
liștii din ştiinţele naturale. Dezbaterile continue despre statutul 
moral al copiilor nenăscuţi (asupra căruia vom reveni mai tîrziu) 
constituie singura excepție de la acestă regulă generală. 

Motivele pentru care persistă ideea egalității demnității umane 
sînt complexe. Pe de o parte este o chestiune care ține de puterea 
obișnuinței şi de ceea ce Max Weber a numit odată „fantoma cre- 
dințelor religioase defuncte“, care continuă să ne bîntuie. Pe de 
altă parte este produsul accidentului istoric: ultima mişcare poli- 
tică importantă care a negat explicit premisa demnităţii umane 
universale a fost nazismul, iar oribilele consecinţe ale politicilor 
rasiale și eugenetice ale naziștilor au fost suficiente pentru a-i 
vaccina pe cei care le-au suportat pentru următoarele cîteva ge- 
nerații. 

Dar un alt motiv important pentru care persistă ideea universa- 
lităţii demnității umane este legat de ceea ce am putea numi na- 
tura naturii înseşi. Multe dintre temeiurile pentru care anumitor 
grupuri le-a fost refuzat în istorie dreptul la demnitate umană 
s-au dovedit a fi pur şi simplu o chestiune de prejudecată sau ținînd 
condiţii culturale şi de mediu ce ar putea fi modificate. Ideea că 
femeile ar fi prea iraționale sau emotive pentru a participa la ac- 
tivitatea politică şi că emigranții din sudul Europei ar avea cape- 

te mai mici şi ar fi mai puţin inteligenți decît cei din nordul Eu- 
ropei a fost răsturnată pe baza științei empirice, solide. Faptul că 
ordinea morală nu s-a dărîmat complet în Occident în urma dis= 
trugerii consensului asupra valorilor religioase tradiționale ar 
trebui de asemenea să nu ne surprindă, deoarece ordinea morală 
provine din însăși natura umană şi nu este ceva care trebuie im= 
pus asupra naturii umane prin cultură.!> 

Toate acestea s-ar putea schimba sub impactul viitoarei bioteh- 
nologii. Pericolul cel mai clar şi mai actual este acela că marile 
variaţii genetice dintre indivizi se vor micşora şi se vor distribui 
în anumite grupuri sociale distincte. Astăzi, „loteria genetică“ ga- 
rantează că fiul sau fiica unui părinte bogat și plin de succes nu 
va moşteni neapărat talentele şi capacitățile care au creat condi- 
ţiile ce au dus la succesul părintelui. Desigur, a existat întotdea- 
una un grad de selecţie genetică: împerecherea asortativă înseam- 
nă că oamenii care se bucură de succes tind să se căsătorească 
unii cu alţii şi, în măsura în care succesul lor este întemeiat pe 
factori genetici, să le transmită copiilor şanse pentru o viaţă mai 
bună. Dar în viitor întreaga forță a tehnologiei moderne va putea 
fi pusă în slujba optimizării tipurilor de gene care li se transmit 
urmașilor. Aceasta înseamnă că elitele sociale nu numai că pot 
transmite avantaje sociale, dar le pot și codifica genetic. Aceasta 
ar putea include într-o bună zi nu numai caracteristici precum in- 
teligenţa și frumuseţea, ci şi trăsături de comportament precum 
hărnicia, competitivitatea etc. 

Loteria genetică este considerată de mulți intrinsec nedreaptă, 
deoarece îi condamnă pe anumiţi oameni la o inteligență infe- 
rioară, sau la o înfăţişare neplăcută, sau la disfuncţii de un gen 
sau altul. Dar într-un alt sens ea este profund egalitară, de vreme 
ce toată lumea, indiferent de clasă socială, rasă sau etnie, trebuie 
să participe la ea. Cel mai bogat om poate avea și adesea are un 
fiu bun de nimic; de aici zicala: „De la mîneci suflecate la mineci 
suflecate în trei generaţii.“ Atunci cînd loteria este înlocuită de 
decizie, se deschide un nou drum pe care se pot confrunta ființe- 
le omeneşti, un drum care amenință să mărească discrepanţa din- 
tre treapta cea mai de sus și cea mai de jos a ierarhiei sociale. 

Merită să chibzuim în privința posibilelor efecte ale apariţiei 
unei supraclase genetice asupra ideii de demnitate umană uni- 

versală. Astăzi, mulţi tineri străluciți şi plini de succes cred că își 
datorează succesul faptului că s-a întîmplat să se nască şi să pri- 
mească o educație, fără de care viețile lor ar fi luat un curs foarte 
diferit. Cu alte cuvinte, se simt foarte norocoşi şi sînt capabili de 
sentimente de compasiune faţă de oamenii mai puţin norocoşi 
decit ei. Dar în măsura în care ar deveni „copii aleşi“, selecțio- 
naţi genetic de părinţii lor pentru anumite caracteristici, ar putea 
ajunge să creadă tot mai mult că succesul lor nu este numai o 
chestiune de noroc, ci și de planificare şi de decizii bune din par- 
tea părinţilor lor, deci ceva meritat. Ei vor arăta, gîndi, acționa şi 
poate chiar vor simţi altfel decît cei care nu au fost aleși în acelaşi 
mod şi, cu timpul, ar putea ajunge să se considere fiinţe diferite. 
Pe scurt, ar putea să se simtă aristocrați şi, spre deosebire de 
aristocrații din trecut, pretenţia lor că au o origine mai bună va 
fi întemeiată pe natură şi nu pe convenţie. 

Discuţia lui Aristotel despre sclavie din Cartea 1 a Politicii este 
lămuritoare în această privinţă. Ea este adesea condamnată pen- 
tru că ar încerca să justifice sclavia greacă, dar de fapt discuţia 
este mult mai complicată şi e relevantă pentru analiza noastră 
privind clasele genetice. Aristotel face o distincţie între sclavia 
convenţională și cea naturală.!* EI susţine că sclavia ar fi justifi- 
cată de natură dacă ar exista oameni care să aibă firi servile de 
la natură. Nu rezultă clar din discuţia sa dacă crede că există ast- 
fel de oameni: cea mai mare parte a sclaviei este de fapt conven- 
ţională — cu alte cuvinte, e rezultatul victoriei în război sau al 
forţei, sau se bazează pe opinia greşită că barbarii, priviţi ca o 
clasă, ar trebui să fie sclavii grecilor.!5 Cei de viţă nobilă cred că 
noblețea lor vine de la natură, şi nu din virtutea dobindită, şi că 
o pot transmite copiilor lor. Dar, observă Aristotel, „natura ade- 
sea vrea să facă acest lucru, fără a putea totuşi“.!* Aşadar, aşa 
cum sugerează Lee Silver, de ce să nu „luăm în stăpînire aceas- 
tă putere“ pentru a le oferi copiilor avantaje genetice şi a corec- 
ta defectul egalității naturale? 

Posibilitatea ca biotehnologia să permită apariţia unor noi clase 
genetice a fost adesea remarcată şi condamnată de cei care au fă- 
cut speculaţii pe marginea viitorului.!” Dar varianta opusă pare 
de asemenea întru totul plauzibilă — aceea că oamenii se vor 

avânta spre o societate mult mai egalitară genetic. Căci pare foar- 
te improbabil ca oamenii din societățile democratice moderne să 
stea liniștiți şi cu miinile în sîn văzînd cum elitele îşi codifică ge- 
netic avantajele şi le transmit copiilor lor. ) ue 

Într-adevăr, acesta este unul din puţinele lucruri dintr-o politică 
a viitorului pentru care oamenii s-ar putea să se ridice să lupte. 
Prin asta nu înţeleg doar luptă în sens metaforic, adică schimburi 
de exclamaţii în talk-show-uri televizate și dezbateri în Congres, 
ci şi achiziţionarea de arme și bombe şi utilizarea lor împotriva al- 
tor oameni. În ziua de azi există foarte puţine chestiuni de politi- 
că internă în democraţiile noastre liberale, mulțumite de sine și 
bogate, care să-i facă pe oameni să-şi iasă din fire, dar spectrul 
creşterii inegalităţii genetice ar putea prea bine să-i determine pe 
oameni să se ridice de pe canapele şi să iasă în stradă. 

Dacă oamenii își ies din fire suficient din cauza inegalității ge- 
netice, vor exista două direcţii de acţiune alternative. Prima și 
cea mai raţională ar fi pur și simplu să se interzică utilizarea bio- 
tehnologiei pentru ameliorarea caracteristicilor umane și să se 
respingă concurența din acest domeniu. Dar noţiunea de amelio- 
rare ar putea deveni prea atrăgătoare pentru a fi respinsă sau s-ar 
putea dovedi dificil să aplici o regulă care îi opreşte pe oameni 
să-şi amelioreze copiii, ori tribunalele ar putea hotărî să le acor- 
de dreptul de a face acest lucru. În acest moment se deschide o 
a doua posibilitate, cea de a utiliza aceeaşi tehnologie pentru a 
ridica nivelul cel mai de jos al ierarhiei sociale.!* 

Acesta este singurul scenariu în care e plauzibil să vedem o 
democraţie liberală a viitorului întorcîndu-se la stadiul eugeniei 
sponsorizate de stat. Vechea formă defectuoasă de eugenie îi dis- 
crimina pe cei cu disfuncţii şi mai puţin inteligenți, interzicîn- 
du-le să aibă copii. În viitor, ar putea deveni posibil să creștem 
copii mai inteligenți, mai sănătoși, mai „normali“, Ridicarea ni- 
velului cel mai de jos al ierarhiei poate fi realizată numai prin in- 
tervenţia statului. Tehnologia ameliorării genetice probabil că va 
costa mult şi va implica unele riscuri, dar chiar dacă ar fi relativ 
ieftină şi simplă, oamenii săraci şi cei cu o educaţie precară tot nu 
s-ar putea bucura de avantajele ei. Așadar, linia de un roşu aprins 
a demnităţii umane universale va trebui întărită, permiţindu-i-se 
statutului să se asigure că nimeni nu va rămîne în afara ei, 

Politica creşterii viitoarelor ființe omeneşti va fi foarte com= 
plexă. Pînă acum, stînga s-a opus în general clonării, ingineriei. 
genetice și altor biotehnologii de acest tip dintr-un număr de mo- 
tive, inclusiv umanismul tradițional, grija față de mediul încon- 
jurător, neîncredea în tehnologie și în corporaţiile care o produce: 
şi teama de eugenie. Stînga a căutat de-a lungul istoriei să dimi= 
nueze importanța eredității în favoarea factorilor sociali în expli- 
carea rezultatelor umane. Pentru ca reprezentanții stîngii să se 
întoarcă în sprijinul ingineriei genetice pentru cei dezavantajaţi, 
ar trebui să recunoască mai întîi că genele sînt importante în de- 
terminarea inteligenţei şi a altor tipuri de rezultate sociale. 

Stînga a fost mai ostilă biotehnologiei în Europa decît în Ame- 
rica de Nord. O mare parte din această ostilitate se datorează unor 
mișcări mai puternice pentru protecția mediului ambiant, care au 
condus, de exemplu, la campania împotriva alimentelor modifica- 
te genetic. (Rămîne de văzut dacă anumite forme de luptă pen- 
tru protejarea mediului înconjurător se vor traduce în ostilitate 
faţă de biotehnologia umană. Unii dintre activiștii ecologişti se 
consideră apărători ai naturii faţă de fiinţele omenești, și par mai 
preocupaţi de amenințările la adresa naturii nonumane decît la 
adresa celei umane.) În special germanii rămîn extrem de sensi- 
bili la orice poartă un iz de eugenie. Filozoful Peter Sloterdijk a 
stirnit o furtună de proteste în 1999, cînd a sugerat că în curînd 
va fi imposibil ca oamenii să refuze puterea selecţionării pe care 
le-o conferă biotehnologia, și că problemele creşterii unei ființe 
„dincolo'* de om ridicate de Nietzsche şi Platon nu mai pot fi ig- 
norate.!? EI a fost condamnat, printre alţii, de sociologul Jiirgen 
Habermans, care în alte împrejurări s-a ridicat de asemenea îm- 
potriva clonării umane.2 

Pe de altă parte, există unii reprezentați ai stîngii care au început 
să sprijine ideea ingineriei genetice?! John Rawls a susţinut în 
A Theory of Justice că distribuţia inegală a talentelor naturale 
este inerent nedreaptă. Un adept al lui Rawls ar trebui deci să do- 
rească să utilizeze biotehnologia pentru a egaliza şansele de via- 
ță prin ridicarea nivelului cel mai de jos al ierazhiei, presupunînd 
că s-ar lua măsuri preventive în ce priveşte siguranța, costurile 
etc. Ronald Dworkin a susținut dreptul părinţilor de a utiliza in- 

gineria genetică asupra copiilor lor pe baza unei preocupări mai 
ample pentru protejarea autonomiei??, iar Lawrence Tribe a su- 
gerat că o interdicţie asupra clonării ar fi eronată fiindcă ar pu- 
tea crea discriminare împotriva copiilor care au fost clonaţi în 
ciuda interdicției.2 209 

Este imposibil să ştim care dintre aceste două scenarii radical 
diferite — unul al creşterii inegalității genetice, celălalt al creş- 
terii egalităţii genetice — e mai probabil să se realizeze în practică. 
Dar o dată ce se realizează condiţiile tehnologice ale perfecţio- 
nării biomedicale, este greu de imaginat cum ar putea creșterea 
inegalităţi genetice să nu devină una dintre principalele contro- 
verse ale politicii secolului XXI. 


Revenirea la demnitatea umană 


Negarea conceptului de demnitate umană — a ideii că există 
ceva unic în rasa umană care îl îndreptățește pe fiecare membru 
al speciei la un statut moral superior faţă de restul lumii natura- 
le — ne împinge pe un drum plin de primejdii. În cele din urmă, 
am putea fi siliţi să urmăm acest drum, dar ar trebui să n-o fa- 
cem decît cu ochii larg deschiși. Nietzsche este un ghid mult mai 
bun în privința a ceea ce ne aşteaptă pe acest drum decit nenu- 
măraţii bioeticieni şi darwiniştii academici de ocazie care sînt 
gata să ne dea sfaturi morale pe această temă. | 

Pentru a evita s-o luăm pe acest drum, trebuie să mai aruncăm 
o privire asupra noţiunii de demnitate umană și să ne întrebăm 
dacă există vreo cale de a pleda în favoarea acestui concept îm- 
potriva detractorilor săi şi care să fie întru totul compatibilă cu 
ştiinţele naturale moderne, dar să respecte specificitatea umană 
în deplinătatea sensului ei. Eu cred că există. 

Spre deosebire de un număr de confesiuni protestante conser- 
vatoare care continuă să propovăduiască creaționismul, Biserica 
Catolică a ajuns la sfirșitul secolului XX să se împace cu teoria 
evoluţiei. În mesajul său din 1996 către Academia Pontificală de 
Ştiinţe, Papa loan Paul al II-lea a corectat enciclica Humani Ge- 
neris a lui Pius al XII-lea, care susținea că evoluția darwinistă a 
fost o ipoteză serioasă, dar nedemonstrată. Papa a afirmat: „As- 

tăzi, la aproape o jumătate de secol după publicarea Enciclicei, 
noi cunoştinţe au condus la recunoașterea faptului că teoria evo- 
luţiei este mai mult decît o ipoteză. Este într-adevăr remarcabil 
că această teorie a fost acceptată treptat de cercetători, în urma unei 
serii de descoperiri din diferite domenii ale cunoaşterii. Conver- 
genţa, care nu a fost nici căutată, nici fabricată, a rezultatelor 
unei munci desfășurate independent este în sine un argument 
semnificativ în favoarea acestei teorii“*.2% 

Dar papa a continuat prin a spune că, deşi biserica poate ac- 
cepta ideea că omul descinde din animale nonumane, există „un 
salt ontologic“ care se petrece la un anumit moment în acest pro- 
ces evolutiv. Sufletul omenesc este creat direct de Dumnezeu; 
în consecință, „teoriile evoluţiei care, în concordanță cu filozofii- 
le care le inspiră, consideră că mintea a apărut din forțele naturii 
vii, sau ca un simplu epifenomen al acestei materii, sînt incompa- 
tibile cu adevărul despre om“. Papa a spus în continuare: „Nu sînt 
în stare nici să fundamenteze demnitatea persoanei.“ Papa a 
spus, cu alte cuvinte, că la un anumit moment în decursul celor 
S milioane de ani care s-au scurs de la strămoşii omului asemă- 
nători cimpanzeilor pînă la apariţia ființelor omenești moderne, 
ne-a fost inserat un suflet omenesc într-un mod care rămîne încă 
misterios. Ştiinţele naturale moderne pot scoate la iveală evoluția 
în timp a acestui proces și îi pot explicita corelațiile materiale, 
dar nu au lămurit pe deplin nici ceea ce este sufletul și nici cum 
a ajuns el să existe. Biserica a învățat desigur multe lucruri de la 
Ştiinţele naturale moderne în ultimele două secole şi şi-a adaptat 
doctrinele în mod corespunzător. Dar deşi mulți specialişti din 
Ştiinţele naturale s-ar strîmba la ideea că ar avea ceva de învăţat 
de la biserică, papa a scos la iveală o reală slăbiciune a stadiului 
contemporan al teoriei evoluționiste, la care cercetătorii ar face 
bine să se gîndească. Ştiinţele naturale moderne au adus mult 
mai puţine explicaţii privind ceea ce înseamnă să fii om decît îşi 
închipuie mulți oameni de ştiinţă. 





Părți şi întreguri 


Mulţi darwinişti contemporani cred că au demistificat modul 
în care ființele omeneşti au devenit umane prin metodele clasice 





DEMNITATEA UMANĂ 189 


reducționiste ale ştiinţelor naturale moderne. Cu alte cuvinte, ori= 
ginea oricărui comportament sau caracteristici de ordin superior, 
cum ar fi limba sau agresivitatea, poate fi identificată mergînd 
pe urmele impulsurilor neuronale pînă la substratul biochimie al 
creierului, care la rîndul lui poate fi înțeles în termenii compuși- 
lor organici mai simpli din care e alcătuit. Creierul a ajuns la starea sa 
prezentă printr-o serie de schimbări evolutive cumulate, care au 
fost determinate de variaţii întimplătoare și de un proces de selec- 
ţie naturală prin care cerințele mediului înconjurător au impus 
selecționarea anumitor caracteristici mentale. Evoluţia fiecărei 
caracteristici umane poate fi deci urmărită pînă o cauză materială 
premergătoare. Dacă astăzi, de exemplu, ne place să ascultăm 
Mozart sau Beethoven, acest lucru se datorează faptului că siste- 
mele noastre auditive au evoluat, în cadrul adaptării evoluționis- 
te, pentru a putea discerne între anumite tipuri de sunete necesare 
poate pentru a ne avertiza împotriva prădătorilor sau pentru a ne 
sluji la vînătoare.25 

Problema cu acest mod de gîndire nu e că ar fi neapărat fals, 
ci că e insuficient pentru a explica multe dintre trăsăturile umane 
cele mai izbitoare și mai unice. Problema stă în însăși metodolo- 
gia reducţionismului utilizată pentru interpretarea sistemelor com- 
plexe, şi în special a celor biologice. 

Reducţionismul constituie, desigur, una dintre temeliile ştiințe- 
lor naturale moderne şi este răspunzător pentru multe dintre trium- 
furile lor cele mai mari. Vezi în faţa ochilor două substanțe aparent 
diferite, grafitul din mina creionului și diamantul din inelul de 
logodnă şi ai putea fi tentat să crezi că în esenţa lor sînt substanțe 
diferite. Dar chimia reducţionistă ne-a învăţat că de fapt ambele 
sînt compuse din aceeaşi substanță mai simplă, carbonul, şi că di- 
ferenţele aparente nu sînt de esență, ci constau doar în modul în 
care sînt legaţi atomii de carbon. Fizica reducţionistă s-a preocu- 
pat în ultimul secol să descompună atomii în particule subatomi- 
ce şi apoi într-un set şi mai redus de forțe fundamentale ale naturii. 

Dar ceea ce este potrivit pentru domeniile fizicii, cum ar fi me- 
canica celestă şi dinamica fluidelor, nu este neapărat potrivit pen- 
tru studiul obiectelor aflate la capătul opus al scalei complexităţii, 
cum ar fi sistemele biologice cele mai complexe, deoarece com- 

portamentul sistemelor complexe nu poate fi prevăzut printr-o sim-. 
plă însumare sau extrapolare a comportamentului părților consti- 
tutive.* Comportamentul distinct şi uşor recognoscibil al unui stol 
de păsări sau al unui roi de albine, de exemplu, este produsul in= 
teracţiunii fiecărei păsări sau albine în parte, pe baza unor reguli 
relativ simple de comportament (zborul lîngă un partener, evitarea 
obstacolelor etc.), dintre care nici una nu cuprinde şi nu defineşte 
comportamentul stolului sau al roiului ca întreg. Comportamen- 
tul grupului „reiese* mai degrabă ca rezult al interacțiunii indi- 
vizilor care îl constituie, În multe cazuri, relaţia dintre părți şi în- 
treg este nelineară, altfel spus, creşterea input-ului A duce la 
creşterea output-ului B pînă la un anumit punct, dincolo de care 
produce un output C, calitativ diferit şi neaşteptat. Lucrul este va- 
labil chiar şi în cazul unor substanţe chimice simple precum apa: 
H,O trece printr-o fază de tranziţie de la lichid la solid la tempe- 
ratura de 0 grade Celsius, ceea ce nu rezultă neapărat din cunoș- 
tințele privind compoziţia sa chimică. 

Faptul că comportamentul întregurilor complexe nu poate fi 
interpretat ca o însumare a comportamentelor părților componen- 
te a fost înțeles de ceva vreme în ştiinţele naturale? şi a dus la 
dezvoltarea domeniului aşa-numitelor sisteme nelineare sau 
„complex adaptative“, care încearcă să modeleze apariţia com- 
plexităţii. Această abordare este, într-un fel, opusul reducționis- 
mului: ea arată că, deşi originile întregurilor pot fi identificate în 
părţile lor premergătoare mai simple, nu există un model predic- 
tiv simplu care să ne permită să ajungem de la părți la compor- 
tamentele rezultante ale întregurilor. Fiind nelineare, ele pot fi 
extrem de sensibile la micile diferenţe din condiţiile iniţiale şi 
astfel pot apărea haotice chiar şi atunci cînd comportamentul lor 
este perfect determinist. 

Comportamentul sistemelor complexe este deci mult mai di- 
ficil de înțeles decit credeau cîndva fondatorii științei reducțio- 

















* Determinismul mecanicii clasice newtoniene se bazează în mare mă- 
sură pe regula paralelogramului, care spune că efectele a două forțe asupra 
unui corp pot fi însumate ca și cum fiecare ar acţiona independent de cea- 
laltă. Newton arată că această regulă se aplică la corpuri precum planetele 
şi stelele şi presupune că se va aplica şi la alte obiecte naturale, cum ar fi 
animalele (n. a.). 

niste. Astronomul din secolul XVIII Laplace a spus cîndva că ar 
putea prevedea precis viitorul universului pe baza mecanicii new- 
toniene, dacă ar cunoaște masa și mișcarea părților constitutive 
ale universului.2 Nici un om de ştiinţă nu ar mai putea pretinde 
așa ceva astăzi — nu doar din cauza incertitudinilor inerente in- 
troduse de mecanica cuantică, ci și fiindcă nu există nici o meto- 
dă solidă pentru a prevedea comportamentul sistemelor complexe. 
Aşa cum spunea Arthur Peacocke, „conceptele şi teoriile... care 
constituie conținutul științelor ce se concentrează asupra nivelu- 
rilor mai complexe sînt adesea (dar nu întotdeauna) logic nereduc- 
tibile la cele care acționează în ştiinţele ce se concentrează asupra 
componentelor lor“.% Există o ierarhie a nivelurilor de comple- 
xitate din ştiinţe, în care ființele omeneşti și comportamentul uman 
ocupă un loc la nivelul cel mai de sus. 

Fiecare nivel ne poate oferi o perspectivă asupra nivelurilor si- 
tuate deasupra lui, dar înțelegerea nivelurilor inferioare nu im- 
plică înțelegerea deplină a proprietăţilor rezultante la nivelurile 
superioare. Cercetătorii din domeniul sistemelor complexe adap- 
tative au creat așa-zise modele ale sistemelor complexe bazate pe 
agenţi și le-au aplicat într-o mare varietate de domenii, de la bio- 
logia celulară la purtarea unui război şi la distribuţia gazului na- 
tural. Rămîne de văzut, însă, dacă această abordare constituie o 
unică metodologie coerentă, aplicabilă la toate sistemele comple- 
xe.?! Astfel de modele nu ne pot spune decît că anumite sisteme 
vor rămîne inerent haotice și imprevizibile, sau că previziunea se 
bazează pe o cunoaștere precisă a condiţiilor iniţiale, care nu ne 
este disponibilă. Nivelul superior trebuie deci înțeles prin inter- 
mediul unei metodologii corespunzătoare cu gradul său de com- 
plexitate. 

Putem ilustra relaţia problematică a părţilor cu întregurile re- 
ferindu-ne la un domeniu unic al comportamentului uman, poli- 
tica.? Aristotel afirmă că omul este, de la natură, un animal po- 
litic. Dacă s-ar încerca să se construiască o pledoarie în favoarea 
demnităţii umane bazîndu-se pe specificitatea umană, capacitatea 
de a se angaja în politică ar constitui cu siguranță o componentă 
importantă a unicității umane. Totuși, ideea unicității noastre în 
această privinţă a fost atacată. Aşa cum observam în capitolul 8, 

cimpanzeii şi alte primate se angajează într-un gen de activităţi 
care seamănă extraordinar de mult cu politica umană atunci cînd 
se luptă şi țes intrigi pentru a obține statutul de mascul dominant. 
Mai mult, ei par să simtă emoțiile politice ale mîndriei şi ruşinii 
atunci cînd interacționează cu alți membri ai grupului lor. Din cîte 
se pare, comportamentul lor politic poate de asemenea fi trans- 
mis prin mijloace negenetice, aşa încît cultura politică ar părea. 
să nu fie prerogativa exclusivă a ființelor omenești.” Unii comen=: 
tatori citează cu bucurie astfel de exemple pentru a domoli im= 
portanța pe care şi-o dau oamenii faţă de alte specii. 

Dar a confunda politica umană cu comportamentul social 
oricărei alte specii înseamnă a lua părțile drept întreguri. Numai. 
fiinţele omenești pot formula, dezbate și modifica regulile abs- 
tracte ale justiţiei. Atunci cînd Aristotel a afirmat că omul este, 
de la natură, un animal politic, el a înțeles acest lucru numai în 
sensul că politica este o potențialitate care apare în decursul vre= 
mii." EI observă că politica umană nu a început pînă cînd pri- 
mul legiuitor nu a întemeiat un stat și nu a promulgat legi, eveniment 
de mare importanță pentru omenire, dar care a depins de evolu- 
țiile istorice. Aceasta concordă cu ceea ce ştim astăzi despre apa- 
riţia statului, care s-a petrecut în regiuni precum Egiptul și Mesopo- 
tamia poate cu 10 000 de ani în urmă, și a fost legată în mare parte 
de dezvoltarea agriculturii. Înainte, timp de zeci de mii de ani, 
ființele omenești au trăit în societăți de vînători-culegători în care 
cel mai mare grup nu număra mai mult de 50-100 de indivizi, ma- 
joritatea înrudiţi genetic.*5 Așadar, într-un anumit sens, deşi so- 
ciabilitatea umană este evident naturală, nu e clar că oamenii sînt 
de la natură animale politice. 

Dar Aristotel insistă că politica este firească pentru om în ciuda 
faptului că nu exista deloc în perioadele timpurii ale istoriei ome- 
nirii. EL susţine că limba oamenilor este cea care le permite aces- 
tora să formuleze legi şi principii abstracte ale dreptăţii, necesa- 
re pentru crearea unui stat şi a ordinii politice. Etologii au observat 
că multe alte specii comunică prin intermediul sunetelor şi că cim- 
panzeii şi alte animale pot învăţa limba omenească într-o oare- 
care măsură. Dar nici o altă specie nu are limba oamenilor — ca- 
pacitatea de a formula şi comunica principiile abstracte ale acțiunii. 

Doar cînd se reunesc aceste două caracteristici naturale, sociabi= 
litatea umană şi limba umană, apare politica umană. Limba oa- 
menilor a evoluat evident pentru a promova sociabilitatea, dar este 
foarte improbabil să fi existat forțe evoluționiste care s-o formeze 
pentru a deveni un factor de facilitare a politicii. A fost mai de- 
grabă ca unul dintre arcurile de boltă ale lui Stephen Jay Gould*, 
ceva care s-a dezvoltat pentru un motiv dar și-a găsit un alt 
scop-cheie cînd s-a combinat într-un întreg uman. Politica uma- 
nă, deşi naturală într-un sens rezultant, nu este reductibilă nici la 
sociabilitatea animală, nici la limba animalelor, care au precedat-o, 

Conșştiinţa 


Domeniul în care incapacitatea ştiinţei reducţionismului ma- 
terialist de a explica fenomenele observabile apare cel mai izbi- 
tor în evidență este problema conștiinței umane. Prin conștiință 
înţeleg stările mentale subiective: nu numai gîndurile și imagini- 
le care îţi apar atunci cînd gîndeşti sau cînd citeşti această pagi- 
nă, ci și senzațiile, sentimentele şi emoţiile pe care le trăieşti ca 
parte a vieţii de zi cu zi. 

S-au făcut un număr enorm de cercetări şi teoretizări despre 
conştiinţă în decursul ultimelor două generaţii, atit în cadrul ne- 
uroştiinţei, cît și în cadrul studiilor privind inteligenţa calcula- 
toarelor şi inteligenţa artificială (LA). În special în domeniul din 
urmă există numeroși entuziaști convinși că, utilizînd calculatoa- 
re mai puternice și abordări noi ale calculului, cum ar fi rețelele 
neuronale, sîntem pe punctul de a face un progres remarcabil, în 
urma căruia calculatoarele mecanice vor dobîndi conştiinţă. Au 
avut loc conferinţe şi discuţii serioase în care s-a pus întrebarea 
dacă ar fi moral să pornim o astfel de mașină în condițiile și în 
momentul în care ar avea loc un asemenea progres, și dacă ar 
trebui să atribuim drepturi mașinilor dotate cu conştiinţă. 

Esenţial este faptul că nu ne aflăm deloc în pragul unui mare 
progres; conştiinţa se încăpăţînează să rămînă la fel de miste- 
rioasă ca întotdeauna. Problema stadiului actual al gîndirii înce- 


* Un arc de boltă este un element arhitectural care apare, neprevăzut de 
arhitect, din intersectarea unei cupole și a zidurilor care o susţin (n. a.). 

pe cu problema filozofică tradițională a statutului ontologic al 
conștiinței. Stările mentale* subiective, deși produse de procese 
biologice materiale, par să fie de un ordin nematerial, foarte di- 
ferit de alte fenomene. Frica de dualism — doctrina conform că- 
reia există două tipuri esenţiale de existență, materială și spirituală 
— este atît de puternică printre cercetătorii din acest domeniu 
încît i-a condus la concluzii evident ridicole. După cum spunea 
filozoful John Searle, 


Privită din perspectiva ultimilor cincizeci de ani, filozofia minţii 
(philosophy of mind), ca şi știința cognitivă şi anumite ramuri ale psi- 
hologiei, oferă un spectacol foarte curios. Lucrul cel mai izbitor este 
ce proporţie însemnată din curentul principal al filozofiei minţii din 
ultimii cincizeci de ani pare evident falsă... În filozofia minţii, fap- 
tele evidente referitoare la mental, cum ar fi faptul că avem într-ade- 
văr cu toţii stări mentale subiective şi că acestea nu pot fi eliminate: 
în favoarea nici unui alt lucru, sînt respinse de regulă de mulţi, ba 
poate chiar de majoritatea gînditorilor moderni care au zăbovit asu- 
pra acestui subiect.37 








Un exemplu de înțelegere flagrant greșită a conştiinţei vine de 
la unul dintre experţii de frunte ai domeniului, Daniel Dennett, a 
cărui carte, Consciousness Explained, ajunge în final la urmă- 
toarea definiţie a conștiinței: „Conştiinţa umană este ea însăși un 
complex uriaș de meme** (sau, mai precis, de efecte-meme din 
creiere) care pot fi cel mai bine înțelese ca o operaţie a unei ma- 
şini virtuale tip von Neumann implementată în arhitectura para- 
lelă a unui creier care nu a fost creat pentru nici una dintre aceste 
activităţi“.* Un cititor naiv ar putea fi scuzat pentru că îşi închi- 
puie că o astfel de afirmaţie nu ne ajută cu absolut nimic să în- 
țelegem mai bine conştiinţa. Dennett vede de fapt în conştiinţa 
umană pur şi simplu produsul secundar al operaţiilor unui anu- 


* În filozofia engleză, termenul mind are o caricră bogată. El desem- 
nează mintea, intelectul, dar şi spiritul, echivalînd de pildă, în traducerile 
engleze din Hegel, germanul Geist (n. red.). 

** Mema — termen introdus de Richard Dawkins, prin analogie cu 
gena — reprezintă o unitate de informație culturală, care supravieţuieşte în- 
deajuns pentru a fi recunoscută ca atare şi care se transmite de la intelect la 
intelect (n. red.). 

mit tip de calculator, şi spune că, dacă ne închipuim că ar fi ceva 
mai mult decît atit, atunci avem o perspectivă greșită, demodată 
asupra a ceea ce este conştiinţa. După cum descrie Searle aceas- 
tă abordare, ea funcţionează numai prin negarea existenței a 
ceea ce tu și cu mine şi oricine altcineva înțelegem că ar fi con- 
ştiinţa (adică nişte sentimente subiective). 

În mod asemănător, mulţi dintre cercetătorii din domeniul in- 
teligenţei artificiale evită problema conștiinței, schimbînd de fapt 
subiectul. Ei văd în creier pur şi simplu un tip de calculator orga- 
nic extrem de complex care poate fi identificat prin caracteristi- 
cile sale exterioare. Celebrul test Turing afirmă că dacă o maşină 
poate îndeplini o sarcină cognitivă, cum ar fi aceea de a purta o 
conversaţie într-un mod care, privit din exterior, este imposibil 
de distins de activităţi similare desfăşurate de o fiinţă omeneas- 
că, atunci este de asemenea imposibil de distins din interior. De 
ce ar fi acesta un test adecvat al mentalităţii umane rămîne un 
mister, căci mașina în mod evident nu va avea nici o conștiință 
subiectivă a ceea ce face, nici sentimente despre activitățile 
sale.* Aceasta nu-i împiedică pe unii autori, cum ar fi Hans Mo- 
ravec“ şi Ray Kurzweilt!, să facă predicția că mașinile, o dată 
ce vor ajunge la nivelul de complexitate cerut, vor poseda şi atri- 
bute umane, cum ar fi conștiința. Dacă au dreptate, acest lucru 
va avea consecințe importante asupra noțiunilor noastre de dem- 
nitate umană, fiindcă se va fi demonstrat în concluzie că fiinţele 
omeneşti nu sînt în esenţă nimic mai mult decît nişte maşini 
complicate care pot fi alcătuite din siliciu şi tranzistori la fel de 
bine ca şi din carbon şi neuroni. 

Probabilitatea ca așa ceva să se întimple pare însă foarte înde- 
părtată, nu atît pentru că maşinile nu vor copia niciodată inteli- 
gența umană — bănuiesc că vor putea probabil să se apropie 
foarte mult în această privință —, ci mai degrabă fiindcă este im- 
posibil de imaginat cum vor ajunge să aibă emoții umane. Este 
de domeniul science fiction-ului ca un android, robot sau calcu- 


* Critica lui Searle la adresa acestei abordări este cuprinsă în paradoxul 
numit „Camera chinezească“, care pune întrebarea dacă s-ar putea spune că 
un calculator înțelege chineza mai mult decît un individ nevorbitor de chi- 
neză, încuiat într-o cameră şi care a primit instrucțiuni despre cum să utili- 
zeze o serie de simboluri în chineză. Vezi Scarle (1997), p. 11 (n. a.). 

lator să înceapă brusc să aibă emoţii precum frica, speranţa, chiar 
dorința sexuală, dar nimeni n-a făcut nici cea mai mică sugestie 
privind felul în care s-ar putea realiza acest lucru. Problema nu 
e pur şi simplu aceea că, la fel ca şi în privinţa restului conștiinței, 
nimeni nu înţelege ce sînt ontologic emoțiile; nimeni nu înţele= 
ge de ce au ajuns să existe în biologia umană 

Există desigur cauze funcționale ale senzaţiilor precum dure- 
rea şi plăcerea. Dacă nu am considera sexul o plăcere nu ne-am 
reproduce, şi dacă n-am simți durerea arsurii ne-am arde tot tim= 
pul. Dar gîndirea cea mai avansată din știința cognitivă susține 
că forma particulară subiectivă pe care o iau emoţiile nu e nece- 
sară pentru funcționarea lor. Este perfect posibil, de exemplu, să 
se creeze un robot cu senzori de căldură în degete conectaţi la un 
actuator* care să îndepărteze de foc mîna robotului. Robotul ar 
putea să se ferească să nu se ardă fără a avea vreo senzaţie su- 
biectivă de durere, şi ar putea lua decizii privind obiectivele pe 
care să le îndeplinească şi activităţile pe care să le evite pe baza 
unui calcul mecanic al input-urilor diferitelor impulsuri electrice. 
Un test Turing ar spune că este o ființă omenească, judecîndu-l 
după comportament, dar el ar fi de fapt lipsit de cea mai impor- 
tantă calitate a unei fiinţe omeneşti: sentimentele. Forma subiec- 
tivă pe care o iau de fapt emoţiile este privită astăzi de biologia 
evolutivă și de ştiinţa cognitivă ca fiind doar un epifenomen al 
funcţiei lor de bază; nu există motive evidente pentru care aceas- 
tă formă să fi fost selectată în cursul istoriei evoluționiste.” 

Așa cum arată Robert Wright, aceasta duce la rezultatul foarte 
straniu că ceea ce este cel mai important pentru noi ca ființe 
omeneşti nu are nici un scop clar în schema materială a lucrurilor 
prin care am devenit oameni.* Căci cea care produce scopurile, 
țelurile, obiectivele, dezideratele, nevoile, dorințele, temerile, aver- 
siunile etc. umane este deosebita gamă umană de emoţii, şi deci 
ea este sursa valorilor umane. Deşi mulți ar considera rațiunea 
umană și decizia morală umană drept cele mai importante carac- 
teristici umane unice care dau demnitate speciei noastre, eu aș 
susţine că posedarea întregii game umane de emoţii este cel pu- 
țin la fel de importantă, dacă nu cumva și mai importantă. 


* Actuator — mecanism care declanşează o mişcare automată (.red.). 

Politologul Robert MeShea demonstrează importanța emoţii 
lor umane pentru o înțelegere de bun-simţ a ceea ce înseamnă Să 
fii om, invitîndu-ne să facem următorul experiment mintal.% Să 
presupunem că ai întîlni două ființe pe o insulă pustie, ambele 
dotate cu înzestrarea rațională a unei ființe omenești şi deci şi cu 
capacitatea de a purta o conversaţie. Una ar avea înfăţişarea unui 
leu şi sentimentele unei ființe omenești, iar cealaltă ar avea înfă- 
țişarea unei ființe omeneşti şi caracteristicile emoţionale ale unui 
leu. Cu care dintre cele două ființe te-ai simţi mai în largul tău, 
cu care fiinţă ai avea mai multe șanse să te împrieteneşti sau să 
intri într-o relație morală? Răspunsul, aşa cum sugerează nenu- 
mărate cărți pentru copii cu lei simpatici vorbitori, este cu leul, 
fiindcă emoţiile umane caracteristice speciei sînt mai importante 
pentru sentimentul propriei noastre umanități decit rațiunea noas- 
tră sau aspectul nostru fizic. Mr. Spock cel rece şi analitic din se- 
rialul de televiziune Star Trek pare din cînd în cînd mai plăcut 
decît emoționalul Mr. Scott doar fiindcă bănuim că undeva sub 
exteriorul său raţional se ascund sentimente omeneşti adînc în- 
gropate. Cu siguranță, multe dintre personajele feminine pe care 
le-a întîlnit în serial au sperat că vor putea stîrni în el ceva mai 
mult decît reacţii de robot. 

Pe de altă parte, un Mr. Spock cu adevărat lipsit de orice sen- 
timente ar fi considerat un psihopat şi un monstru. Dacă ne-ar 
oferi un avantaj, l-am putea accepta, dar nu am simţi nici o re- 
cunoştiință fiindcă am şti că este produsul unui calcul raţional și 
nu al bunăvoinţei sale. Dacă l-am înşela, nu am avea nici un sen- 
timent de vină, fiindcă am şti că el însuşi nu poate simţi mînia şi 
nici nu se poate simți trădat. lar dacă împrejurările ne-ar sili să-l 
ucidem pentru a ne salva pe noi înşine, sau să-i sacrificăm viaţa 
într-un schimb de ostateci, nu am avea mai multe regrete decît 
dacă am pierde vreun alt bun de valoare, cum ar fi o maşină sau 

un aparat de teleportare.4* Chiar dacă am putea dori să cooperăm 
cu acest Mr. Spock, nu l-am considera un agent moral care are 
dreptul de a fi respectat ca o ființă omenească. Pasionaţii de com- 
putere din laboratoarele de IA care nu se consideră mai mult decît 
nişte complexe programe de calculator şi doresc să se autodescar- 

ce în memoria unui computer ar trebui să fie foarte precauţi, căci 
nimănui nu i-ar păsa dacă ar fi deconectaţi pe vecie. 

Există așadar o mulţime de lucruri care se grupează sub titu- 
latura de conştiinţă și care ajută la definirea specificităţii umane; 
deci şi a demnității umane, dar care nu pot fi explicate pînă la 
capăt în acest moment de științele naturale moderne. Nu este su- 
ficient să susţii că nu știu ce alte animale au conștiință, sau au 
cultură, sau au un limbaj, căci conştiinţa lor animală nu combină 
rațiunea umană, limba omenească, decizia morală umană și emo= 
țiile omeneşti în moduri care pot produce politica, arta, sau religia 
umană. Toţi precursorii nonumani ai acestor trăsături umane care 
au existat în istoria evoluționistă, ca şi toate cauzele materiale şi 
condiţiile premergătoare apariției lor, alcătuiesc împreună mult 
mai mult decit întregul uman. Jared Diamond, în cartea sa The 
Third Chimpanzee observă că peste 98 la sută din genomurile 
cimpanzeilor şi ale oamenilor se suprapun, ceea ce face ca dife- 
renţele dintre cele două specii să fie relativ minore.*7 Dar pentru 
un sistem complex rezultant, micile diferențe pot duce la uriașe 
schimbări calitative. E într-un fel ca şi cum am spune că nu exis- 
tă nici o diferență importantă între gheaţă și apa lichidă fiindcă 
acestea diferă ca temperatură cu numai 1 grad. 

Astfel, nu trebuie neapărat să fim de acord cu afirmaţia papei 
că în timpul istoriei evolutive Dumnezeu a inserat direct un suflet 
omenesc, pentru a fi de acord cu el că a existat un important salt 
calitativ, dacă nu chiar ontologic, care a avut loc la un anumit mo- 
ment în decursul acestui proces. Tocmai acest salt de la părţi la 
întreg trebuie să constituie în cele din urmă baza demnităţii uma- 
ne, concept în care poţi crede chiar dacă nu pornești de la premi- 
sele religioase ale papei. 

Ce anume este acest întreg şi cum a ajuns el să existe rămîn, 
în viziunea lui Searle, „mistere“. Nici una dintre ramurile ştiințe- 
lor naturale moderne care a încercat să găsească un răspuns la 
aceste întrebări nu a reușit decit să zgîrie un pic suprafaţa pro- 
blemei, în ciuda credinței multor oameni de știință că au demis- 
tificat întregul proces. A devenit ceva comun acum pentru mulți 
cercetători din domeniul IA să caracterizeze conştiinţa drept „o 
proprietate rezultantă“ a unui anumit tip de calculator complex. 

Dar aceasta nu este mai mult decît o ipoteză nedemonstrată, ba- 
zată pe analogia cu alte sisteme complexe. Nimeni nu a văzut vre- 
odată cum apare conştiinţa în condiții experimentale şi nici nu a 
lansat vreo teorie despre cum s-ar putea petrece acest lucru. Ar 
fi surprinzător dacă procesul de „apariție“ nu ar juca un rol im- 
portant în explicarea modului în care oamenii au ajuns să fie 
umani, dar în prezent nu ştim dacă nu cumva mai sînt şi alte lu- 
cruri implicate în acest proces. 

Aceasta nu înseamnă că demistificarea cu ajutorul ştiinţei nu va 
avea niciodată loc. Searle însuși vede în conştiinţă o proprietate 
biologică a creierului asemănătoare impulsurilor neuronale sau 
producţiei de neurotransmiţători şi crede că biologia va fi capabi- 
lă într-o bună zi să explice cum poate țesutul organic s-o producă. 
EI susţine că dificultăţile noastre actuale în înțelegerea conştiin- 
ței nu ne cer să adoptăm o ontologie dualistă sau să abandonăm 
cadrul ştiinţific al cauzalităţii materiale. Problema modului în 
care a apărut conștiința nu necesită recurgerea la intervenția di- 
rectă a lui Dumnezeu. 

Pe de altă parte, nici nu o exclude. 


Pentru ce trebuie să luptăm 


Dacă ceea ce ne conferă demnitate şi un statut moral superior 
celor al altor fiinţe vii este legat de faptul că sîntem întreguri com- 
plexe şi nu pur și simplu suma unor părți, atunci este clar că nu 
există un răspuns clar la întrebarea „Ce este Factorul X?* Cu alte 
cuvinte, Factorul X nu poate fi redus la posedarea deciziei mo- 
rale, sau a rațiunii, sau a limbii, sau a sociabilității, sau a opiniei, 
sau a emoțiilor, sau a conştiinţei, sau a oricărei alte calități care 
a fost propusă ca temei al demnităţii umane. El este toate aceste 
calități înmănunchiate într-un întreg omenesc și alcătuind Facto- 
rul X. Fiecare membru al speciei umane posedă o zestre geneti- 
că ce îi permite să devină o ființă umană întreagă, zestre care îl 
deosebeşte în esență un om de alte tipuri de fiinţe. 

O scurtă reflecţie ne arată că nici una dintre capacitățile-cheie 
care contribuie la demnitatea umană nu poate exista în absența 
celorlalte. Rațiunea umană, de pildă, nu este aceea a unui com- 

puter; ea este îmbibată de emoţii, iar funcţionarea ei este de fapt 
facilitată de acestea.“ Nici nu e nevoie să mai spunem că deci- 
zia morală nu poate exista fără rațiune, dar ea este fondată de ase- 
menea pe sentimente cum ar fi mîndria, mînia, ruşinea și com= 
pasiunea”. Conştiinţa umană nu este constituită numai din preferințe 
individuale şi rațiune instrumentală, ci este formată intersubiec- 
tiv de alte conştiinţe şi de evaluările lor morale. Sîntem animale 
sociale și politice nu numai fiindcă sîntem capabili să raţionăm 
conform teoriei jocurilor, ci și fiindcă sîntem dotați cu anumite 
emoţii sociale. Sensibilitatea umană nu este aceea a unui porc sau 
a unui cal, deoarece ea se cuplează cu memoria și rațiunea umană. 
Această discuţie prelungită despre demnitatea umană este menită 
să răspundă la următoarea întrebare: Ce anume vrem să protejăm 
de orice progrese viitoare din biotehnologie? Răspunsul este că vrem 
să nu distrugem nici unitatea şi nici continuitatea naturii umane, şi 
ca urmare nici drepturile omului care se întemeiază pe ele. 

Dacă Factorul X este legat de însăși complexitatea noastră şi 
de interacţiunile complexe ale unor caracteristici unice ale omu- 
lui cum sînt decizia morală, raţiunea și o largă gamă emoțională, 
este înțelept să ne punem întrebarea cum şi de ce ar căuta bioteh- 
nologia să ne facă mai puţin complecși. Răspunsul stă în presiu- 
nile constante care se fac pentru restrîngerea scopurilor medicinei 
la cele pur utilitare — adică încercarea de a reduce o diversita- 
tea complexă de scopuri şi obiective naturale la doar cîteva ca- 
tegorii simple cum sînt durerea și plăcerea sau autonomia. Există 
în special o predispoziţie constantă pentru a permite ca alinarea 
durerii și a suferinței să primească automat o valoare mai mare 
decît toate celelalte scopuri și obiective umane. Căci acesta va fi 
compromisul constant pe care ni-l va propune biotehnologia: pu- 
tem să vindecăm această boală, sau să prelungim viața acestei 
persoane, sau să-l facem pe acest copil mai maleabil, cu preţul 
pierderii unei calități umane inefabile, cum ar fi geniul sau am- 
biţia, ori pur şi simplu diversitatea. 

Acest aspect al naturilor noastre complexe, care este cel mai 
ameninţat, are de-a face cu gama noastră emoțională. Vom fi ten- 
taţi în mod constant să credem că înțelegem ce sînt emoțiile 
„bune“ și „rele“ şi că putem depăşi natura suprimîndu-le pe cele 

rele, încercînd să-i facem pe oameni mai puțin agresivi, mai s0- 
ciabili, mai supuşi, mai puţin depresivi. Țelul utilitarist al minimi- 
zării suferinței este el însuși foarte discutabil. Nimeni nu poate 
pleda în favoarea durerii şi a suferinţei, dar problema este că 
ceea ce considerăm a fi calitățile umane cele mai înalte şi mai 
demne de admiraţie, atit la noi înşine, cît și la ceilalți, sînt ade- 
sea legate de modul în care reacționăm la durere, suferință şi 
moarte, cum ne confruntăm cu ele, le învingem sau deseori le: 
cădem pradă. În absenţa acestor rele umane nu ar exista compa- 
siunea, mila, curajul, eroismul, solidaritatea sau tăria de caracter.* 
O persoană care nu s-a confruntat cu suferința sau moartea este 
lipsită de profunzime. Capacitatea noastră de a trăi aceste emo- 
ţii este ceea ce ne leagă potenţial de toate celelalte ființe ome- 
neşti, atît în viaţă cât şi moarte. i 
Mulţi oameni de ştiinţă şi cercetători ar spune că nu trebuie să 
ne preocupăm să ferim natura umană, oricum ar fi aceasta defi- 
nită, de biotehnologie, deoarece sîntem foarte departe de a fi în 
stare s-o modificăm și s-ar putea să nu ajungem niciodată să avem 
această capacitate. S-ar putea să aibă dreptate: ingineria liniilor 
germinale umane şi utilizarea tehnologiei ADN-ului recombi- 
nant asupra oamenilor este probabil mult mai îndepărtată decit 
îşi închipuie multă lume, deşi clonarea umană nu e atit de înde- 
părtată. j 
Dar capacitatea noastră de a manipula comportamentul uman 
nu depinde de dezvoltarea ingineriei genetice. Practic tot ceea ce 
putem anticipa că se va realiza prin ingineria genetică foarte pro- 
babil se va realiza mult mai repede cu ajutorul neurofarmacolo- 
giei. Şi ne vom confrunta cu modificări majore demografice ale 
populațiilor cărora le sînt accesibile noile tehnologii biomedica- 
le, nu numai în termenii distribuţiei vîrstei şi sexului, ci şi în ce 
priveşte calitatea vieţii pentru grupe importante de populaţie. 
Utilizarea largă şi rapid ascendentă a unor medicamente pre- 
cum Ritalin şi Prozac demonstrează cît de nerăbdători sîntem să 


* Atât rădăcina greacă a cuvîntului simpatie cit şi cea latină a cuvîntului 
compasiune. se referă la capacitatea de a simţi durerea şi suferința unei alte 


persoane (n. a.). 

folosim tehnologia pentru a ne modifica. Dacă unul dintre con- 
stituenţii-cheie ai naturii noastre, pe care ne bazăm concepțiile 
despre demnitate, este legat de gama de emoții normale împăr- 
tăşite de ființele omenești, atunci înseamnă că deja încercăm să 
îngustăm această gamă în scopuri utilitare precum sănătatea şi 
comoditatea. 

Medicamentele psihotrope nu modifică linia germinală și nici 
nu produc efecte transmisibile în modul în care ar putea-o face 
într-o bună zi ingineria genetică. Dar ele au pus deja probleme 
importante legate de sensul demnității umane și sînt vestitorii 
evenimentelor ce vor urma. 


Cind devenim umani? 


Pe termen scurt, marile controverse etice stirnite de biotehno- 
logie nu vor constitui amenințări la adresa demnității persoanelor 
adulte normale, ci mai degrabă la adresa celor care posedă ceva 
mai puţin decit întreaga gamă de capacităţi pe care le-am definit 
ca fiind caracteristice pentru specificitatea umană. Cel mai mare 
grup de fiinţe din această categorie sînt cei nenăscuţi, dar s-ar 
putea include de asemenea copiii mici, bolnavii în stadiul final, 
persoanele virstnice cu suferințe invalidizante, ca şi persoanele 
cu deficiențe, 

Problema s-a pus deja în privinţa cercetării celulelor stem şi a 
clonării. Cercetările asupra celulelor stem embrionare necesită 
distrugerea deliberată a embrionilor, iar clonarea așa-zis terape- 
utică necesită nu numai distrugerea lor, ci şi crearea lor delibera- 
tă în scopul cercetării înainte de a fi distruse. (După cum observă 
bioeticianul Leon Kass, clonarea terapeutică nu este terapeutică 
pentru embrion.) Ambele activități au fost puternic condamnate 
de cei care cred că viața începe o dată cu conceperea şi că em- 
brionii au un statut moral deplin ca ființe omenești. 

Nu doresc să recapitulez întreaga istorie a dezbaterilor asupra 
avortului şi chestiunea puternic disputată a momentului în care 
începe viaţa. Eu personal nu pornesc de la convingeri religioase 
în această problemă şi recunosc că sînt foarte nelămurit atunci 

cînd încerc să chibzuiesc la părţile ei bune şi la cele rele. Între- 

barea este ce anume sugerează abordarea chestiunii demnităţii 
umane din perspectiva drepturilor naturale, propusă aici, despre 
statutul moral al celui nenăscut, al celui cu deficienţe şi așa mai 
departe? Nu sînt sigur dacă această abordare va duce la un răs= 
puns definitiv, dar cel puţin ne poate ajuta să formulăm un răs- 
puns la această întrebare. 

La prima vedere, o doctrină a drepturilor naturale care înteme- 
iază demnitatea umană pe faptul că speciile umane posedă anumi- 
te caracteristici unice ar părea să permită o ierarhizare a drepturilor în 
funcţie de gradul în care orice membru individual al acelei spe- 
cii împărtășește acele caracteristici. O persoană în vîrstă care su- 
feră de maladia Alzheimer, de exemplu, şi-a pierdut capacitatea 
normală a unui adult de a raționa, deci şi acea parte a demnităţii 
care i-ar permite, de exemplu, să participe la viața politică vo- 
tînd sau candidînd la o funcţie politică. Rațiunea, decizia morală 
şi posedarea gamei de emoţii caracteristice speciei sînt împărtă- 
şite practic de toate ființele omenești, deci servesc ca bază a egali- 
tății universale, dar indivizii deţin aceste trăsături în cantităţi mai 
mici sau mai mari: unii sînt mai înţelepţi, au conştiinţe sau emoţii 
mai puternice decît alţii. Mergînd pînă la extrem, s-ar putea face 
distincții detaliate între indivizi pe baza gradului în care posedă 
aceste calități umane fundamentale, acordîndu-li-se drepturi di- 
ferențiate pe acest temei. Acest lucru s-a mai petrecut în istorie; 
se numeşte aristocrație naturală. Sistemul ierarhic pe care îl im- 
plică este unul dintre motivele pentru care oamenii au devenit sus- 
picioşi în privința însuși conceptului de drepturi naturale. 

Prudenţa ne îndeamnă însă cu tărie să nu fim prea ierarhici în 
atribuirea drepturilor politice. În primul rînd, nu există nici un 
consens în privinţa unei definiţii exacte a acelei liste de caracteris- 
tici omenești esenţiale care îl îndreptățesc pe un individ la acorda- 

rea drepturilor. Ceea ce este și mai important, judecăţile despre 
gradul în care un anumit individ posedă una sau alta dintre aceste 
calităţi sînt foarte greu de făcut şi sînt de obicei suspecte, fiindcă 
persoana care face judecata este rareori o parte dezinteresată. Ma- 
joritatea aristocraţiilor din lumea reală au fost convenţionale, nu 
naturale, aristocrații atribuindu-și singuri drepturi pe care le-au 
pretins naturale, dar care se bazau de fapt pe forță sau conven- 

ţie. De aceea se cuvine să abordăm chestiunea celor îndreptăţiți 
să li se acorde drepturi cu oarecare largheţe. 

Cu toate acestea, orice democraţie liberală contemporană di- 
ferenţiază într-adevăr drepturile pe baza gradului în care indivizii 
sau categoriile de indivizi împărtăşesc anumite caracteristici ti- 
pice ale speciei. Copiii, de exemplu, nu se bucură de drepturile 
adulţilor deoarece capacităţile lor de a raționa și de lua decizii 
morale nu sînt pe deplin dezvoltate; ei nu pot vota, nu au liberta- 
tea persoanei pe care o manifestă părinţii lor atunci cînd hotărăsc 
unde să trăiască, dacă să meargă la școală și așa mai departe. So- 
cietăţile îi lipsesc pe infractori de unele drepturi fundamentale 
pentru că au încălcat legea și fac acest lucru cu mai multă seve- 
ritate în cazul celor consideraţi ca fiind lipsiţi de un simţ moral 
uman fundamental. În Statele Unite, ei pot fi lipsiţi chiar şi de 
dreptul la viaţă pentru anumite tipuri de infracţiuni. Oficial, nu 
îi lipsim pe pacienţii care suferă de maladia Alzheimer de drep- 
turile lor politice, dar le restrîngem capacitatea de a conduce un 
automobil sau de a lua decizii financiare, iar în practică ei înce- 
tează să-şi mai exercite și drepturile politice. 

Din perspectiva drepturilor naturale însă, se poate argumenta 
că este rezonabil să le atribui celor nenăscuţi drepturi diferite de 
cele ale sugarilor sau ale copiilor mai mari. Un bebeluș în vârstă 
de o zi poate că nu este capabil să raţioneze sau să ia decizii mo- 
rale, dar el posedă deja elemente importante ale gamei de emoţii 
omenești normale — se poate supăra, se poate atașa de mama sa, 
poate aștepta atenție și așa mai departe, spre deosebire de un em- 
brion de o zi. Ceea ce face infanticidul o crimă atît de oribilă în 
majoritatea societăţilor este tocmai încălcarea legăturii naturale 
şi foarte puternice dintre părinte şi copil. Faptul că se organizează 
funeralii după moartea unui bebeluș dar nu şi după un avort stă 
mărturie a firescului acestei distincţii. Toate acestea sugerează 
că nu are sens să tratăm embrionii ca pe ființe omeneşti cu ace- 
leaşi drepturi pe care le posedă sugarii. 

Împotriva acestui raționament putem ridica următoarele conside- 
raţii, venite din nou nu dintr-o perspectivă religioasă, ci dintr-una a 
drepturilor naturale. Unui embrion îi pot lipsi unele dintre carac- 
teristicile umane fundamentale pe care le posedă un sugar, dar el 

nu este doar un simplu grup de celule sau țesuturi, fiindcă are po- 
tențialul de a deveni o ființă omenească întreagă. Din acest punct 
de vedere, el diferă de un bebeluș, căruia de asemenea îi lipsesc 
multe dintre cele mai importante caracteristici ale unei ființe ome- 
neşti adulte normale, doar în măsura în care bebelușul şi-a îm- 
plinit potenţialul natural. Rezultă că, deși unui embrion îi poate 
fi atribuit un statut moral inferior celui al unui sugar, el are totuşi 
un statut moral superior altor tipuri de celule sau țesuturi cu care 
lucrează oamenii de ştiinţă. De aceea este înțelept să ne între- 
băm, pe baza altor criterii decît cele religioase, dacă cercetătorii 
ar trebui să fie liberi să creeze, să cloneze și să distrugă embrio- 
nii umani după bunul lor plac. 

Ontogenia repetă filogenia. Am susţinut că în procesul evolutiv 
care duce de la strămoșul preuman la ființele omenești a existat 
un salt calitativ care a transformat precursoarele preumane ale 
limbii, rațiunii și emoţiei într-un întreg omenesc care nu poate fi 
explicat ca simplă sumă a părților sale şi care rămîne un proces 
în esența sa misterios. Ceva asemănător se petrece și la dezvol- 
tarea fiecărui embrion într-un bebeluş, un copil mai mare şi apoi 
un om adult: ceea ce este la început un mănunchi de molecule 
organice ajunge să posede conştiinţă, rațiune, capacitatea deci- 
ziei morale şi emoții subiective, într-o manieră care rămîne la fel 
de misterioasă. 

Asocierea acestor două lucruri — faptul că un embrion are un 
statut moral aflat undeva între cel al unui sugar şi cel al altor ti- 
puri de celule şi țesuturi şi, de asemenea, că transformarea em- 
brionului în ceva cu un statut superior este un proces misterios — 
sugerează că, dacă avem de gînd să recoltăm celule stem din em- 
brioni sau ceva de genul acesta, ar trebui să impunem o mulțime 
de limite și de constringeri asupra acestei activităţi pentru a ne 
asigura că nu devine un precedent pentru alte utilizări ale celor 
nenăscuţi care vor împinge mai departe limita admisibilului. În 
ce măsură dorim să creăm şi să cultivăm embrioni în scopuri uti- 
litare? Să presupunem că un nou tratament miraculos nu ar ne- 
cesita celule provenite de la embrioni de o zi, ci ţesuturi de la un 
făt de o lună? Un făt de fetiţă de cinci luni conţine deja în ovare 
toate ovulele pe care le va produce ca femeie; ce-ar fi dacă cine- 

va ar vrea să aibă acces la ele? Dacă ne obişnuim prea tare cu 
ideea clonării embrionilor în scopuri medicale, vom şti oare cînd 
să ne oprim? 

Dacă problema egalităţii într-o viitoare lume a biotehnologiei 
ameninţă să sfişie în două aripa stîngă, dreapta se va prăbuşi li- 
teralmente din cauza problemelor legate de demnitatea umană. 
În Statele Unite, aripa dreaptă (reprezentată de Partidul Republi- 
can) se împarte între libertarienii în sens economic, care preferă 
antreprenoriatul şi tehnologia cu reguli minime, și conservatorii 
sociali, dintre care mulți sînt religioși şi care sînt preocupați de 
o mulțime de aspecte, între care avortul și familia. Coaliția dintre 
aceste două grupuri este de obicei suficient de puternică pentru a 
se menţine în timpul alegerilor, dar ţine ascunse de fapt diferen- 
țe fundamentale de perspectivă. Nu e clar dacă această alianță va 
supravieţui apariţiei noilor tehnologii care, pe de o parte, oferă 
avantaje uriașe pentru sănătate şi posibilităţi de cîştiguri pentru 
industria biotehnologică, dar, pe de altă parte, necesită violarea 
unor norme etice adînc înrădăcinate. 

Am ajuns astfel din nou la chestiunea politicii şi a strategiilor 
politice. Căci dacă există un concept viabil al demnităţii umane, 
atunci el trebuie apărat nu numai în tratate filozofice, ci şi în lu- 
mea reală a politicii, şi protejat de instituţii politice viabile. Aceas- 
ta este problema la care ne vom referi în ultima parte a cărții. 





PARTEA A TREIA 





CE-I DE FĂCUT? 





10 
Controlul politic asupra biotehnologiei 


Sfinta cruzime. — La un sfint a venit un bărbat care ținea în 
braţe un copil nou născut. „Ce să fac cu copilul? întrebă el, 
este diform şi nu are destulă viaţă pentru a muri.“ „Ucide-l, 
strigă sfintul cu o voce înspăimîntătoare, ucide-l și ține-l apoi 
trei zile şi trei nopți în brațe, pentru a ţi se întipări în minte — 
în felul acesta niciodată nu vei mai zămisli un copil, cînd nu 
ţi-a venit timpul să zămisleşti.“ La auzul acestor vorbe omul 
plecă dezamăgit, și mulți îl mustrară pe sfint pentru că dăduse 
sfatul de a se înfăptui o cruzime, sfatul de a fi omorit copilul. 
„Dar nu este oare mai crud a-l lăsa să trăiască?“ grăi sfintul. 


FRIEDRICH NIETZSCHE, Știința voioasă, Secţiunea 73 





Unele tehnologii noi sînt înspăimîntătoare de la bun început 
şi creează imediat un consens asupra nevoii de a impune nişte 
forme de control politic asupra dezvoltării şi utilizării lor. Cînd a 
fost detonată prima bombă atomică la Alamagordo, în New Me- 
xico, în vara anului 1945, toți cei care au asistat la acest eveniment 
au înţeles că a fost creat un nou potenţial teribil de distrugere. 
Armele nucleare au fost deci restricţionate de la bun început prin 
forme de control politic: indivizii nu au putut să dezvolte liber 
tehnologia nucleară în mod independent sau să facă trafic cu 
părțile componente necesare pentru crearea bombelor atomice 
și, cu timpul, naţiunile care au devenit semnatare ale tratatului de 
nonproliferare din 1968 au căzut de acord să controleze comer- 
țul internaţional cu tehnologie nucleară. 

Alte noi tehnologii par să fie mult mai benigne, şi deci nu cad 
sub incidența aproape nici unei reguli. Calculatoarele personale 
şi internetul sînt astfel de exemple: aceste noi forme de tehnolo- 
gie a informaţiei (IT) promiteau să creeze bogăție, să răspîndeas- 
că accesul la informaţie, deci şi la putere, în mod democratic și 
să promoveze comunitatea de interese între utilizatori. Oamenii 
au fost nevoiţi să caute cu mare atenţie dezavantajele ascunse ale 
Revoluţiei Informaţiei; ceea ce au găsit sînt probleme precum 
aşa-numita diviziune digitală (inegalitatea accesului la tehnolo- 
gia informaţiei) şi amenințări la adresa intimității, nici una dintre 
acestea neputînd fi considerată o zguduitoare problemă de drep- 

tate sau moralitate. În ciuda unor eforturi ocazionale din partea 
societăților mai etatiste de a încerca să controleze utilizarea IT, 
aceasta a înflorit în ultimii ani, cu minimă supraveghere și regle- 
mentare atit la nivel naţional, cît şi internaţional. 

Biotehnologia se plasează undeva între aceste extreme. Cultu- 
rile transgenice şi ingineria genetică umană îi fac pe oameni să 
se simtă mult mai nelalocul lor decît calculatoarele personale şi 
internetul. Dar biotehnologia promite de asemenea importante be- 
neficii pentru sănătatea și bunăstarea oamenilor. Cînd li se pre= 
zintă un progres cum ar fi capacitatea de a vindeca un copil de 
fibroză chistică sau de diabet, oamenilor le este greu să formu- 
leze motivele pentru care neliniştea pe care le-o stirnește această 
tehnologie ar trebui să stea în calea progresului. Este cel mai 
simplu să obiectăm faţă de o nouă tehnologie dacă dezvoltarea 
sa duce la o încercare clinică nereușită sau la o reacție alergică' 
letală faţă de un aliment modificat genetic. Dar adevărata amenin- 
țare pe care o prezintă biotehnologia este cu mult mai subtilă și 
deci mai greu de cîntărit în orice calcul utilitarist. 

În faţa provocării lansate de o astfel de tehnologie, în care bi- 
nele și răul sînt intim corelate, mi se pare că nu poate exista decit 
o singură reacţie: țările trebuie să reglementeze politic dezvolta- 
rea şi utilizarea tehnologiei, stabilind instrucțiuni care să facă de- 
osebirea între acele progrese tehnologice care promovează înflo- 
rirea umană şi cele care constituie o amenințare la adresa demnității 
şi bunăstării umane. Aceste instituţii reglementatoare trebuie în 
primul rînd să fie împuternicite să aplice aceste discriminări la 
nivel naţional și trebuie în cele din urmă să-şi extindă raza de ac- 
ţiune la nivel internaţional. 

Dezbaterea referitoare la problema biotehnologiei este polari- 
zată astăzi în două tabere. Prima este libertariană şi susține că 
societatea nu ar trebui şi nici nu poate să aplice constrîngeri asu- 
pra dezvoltării noii tehnologii. Această tabără include cercetători 
şi oameni de ştiinţă care doresc să împingă mai departe frontie- 
rele ştiinţei, industria biotehnologică, pentru care progresul teh- 
nologic lipsit de oprelişti va fi aducător de profit, şi, mai ales în 
Statele Unite şi Marea Britanie, un grup numeros, devotat din punct 
de vedere ideologic unei combinaţii de pieţe libere, reduceri de 
restricţii şi minima intervenţie a guvernului în tehnologie. 

Cealaltă tabără este un grup eterogen cu preocupări morale în 
legătură cu biotehnologia, format din cei cu convingeri religioase, 
specialiști în probleme de mediu care cred în sanctitatea naturii, 
opozanți ai noii tehnologii şi oameni cu convingeri de stinga 
care își fac griji din cauza posibilei reveniri a eugeniei. Acest grup, 
care cuprinde de la activişti precum Jeremy Rifkin pînă la Bise- 
rica Catolică, a propus interzicerea unei largi game de noi tehno- 
logii, de la fertilizarea in vitro şi cercetarea celulelor stem pînă 
la culturile transgenice și clonarea umană. 

Dezbaterea asupra biotehnologiei trebuie să treacă dincolo de 
această polarizare. Ambele abordări — o atitudine de /aissez-făire 
total față de dezvoltarea biotehnologică şi încercarea de a interzi- 
ce domenii întregi ale tehnologiei viitorului — sînt greșit orien- 
tate și nerealiste. Anumite tehnologii, cum ar fi clonarea umană, 
merită interzise pe dată, atit din motive intrinseci, cît şi tactice. 
Dar pentru majoritatea celorlalte forme de biotehnologie pe care 
le vedem apărînd, o abordare mai nuanțată în scopul reglemen- 
tării va fi necesară. Deşi toată lumea s-a preocupat să adopte po- 
ziţii etice pro şi contra diverselor tehnologii, aproape nimeni nu 
s-a uitat concret la ce tip de instituţii vor fi necesare pentru a le 
permite societăţilor să controleze etapele şi anvergura dezvoltă- 
rii tehnologiei. 

A trecut multă vreme de cînd s-a lansat ideea că ceea ce îi lip- 
seşte lumii este mai multă reglementare. Reglementarea — și în 
special cea internaţională — nu este lucru pe care cineva să-l in- 
voce cu uşurinţă. Înaintea revoluţiei Reagan- Thatcher din anii 
*80, multe sectoare ale economiilor din America de Nord, Europa 
şi Japonia erau de departe excesiv de reglementate şi multe con- 
tinuă să fie aşa şi astăzi. Reglementarea aduce cu sine multe ine- 
ficienţe şi chiar patologii care sînt bine înțelese. Cercetările au 
arătat, de exemplu, că legiuitorii guvernamentali ajung să urmă- 
rească interese personale promovîndu-şi propria putere și poziţie, 
chiar în timp ce pretind că vorbesc în numele interesului public.! 
O reglementare prost concepută poate crește enorm costurile fir- 
melor, poate înăbuși spiritul inovator şi poate duce la alocarea 
greşită a resurselor în încercările firmelor de a evita reglementări 
împovărătoare. În decursul ultimelor generații s-au făcut nume- 

roase eforturi inovatoare pentru a se găsi soluţii alternative la regu- 
lamentele oficiale de stat — cum ar fi, de exemplu, autoreglemen- 
tarea firmelor şi modele mai flexibile pentru crearea și aplicarea 
regulilor. 

Ineficiența oricărei scheme de reglementare este o realitate. 
Putem încerca s-o reducem la minimum prin crearea unor insti= 
tuţii care caută să eficientizeze procesul de reglementare și să-l 
facă mai sensibil la schimbările produse în tehnologie şi la nevoi- 
le sociale, dar de fapt există anumite tipuri de probleme sociale: 
care nu pot fi rezolvate decît printr-un control guvernamental 
oficial. Schemele de autoreglementare tind să funcţioneze cel 
mai bine în situaţiile în care o industrie nu produce prea multe: 
costuri sociale (externalități negative, în terminologia economiş= 
tilor), în care problemele sînt mai degrabă tehnice şi apolitice şi. 
în care însăși industria are stimulente puternice pentru a se auto- 
controla. Așa se întîmplă în cazul stabilirii standardelor interna= 
ţionale, în controlul traficului aerian, în testarea produselor şi în 
înțelegerile bancare şi a fost la un moment valabil și pentru si= 
guranța alimentelor şi a experimentelor medicale. 

Dar nu este valabil şi pentru biotehnologia de astăzi, sau pentru 
acele tipuri de tehnologie biomedicală care vor apărea probabil în 
viitor. Comunitatea oamenilor de ştiinţă din cercetare a lucrat 
admirabil în exercitarea unui autocontrol în domenii precum ex- 
perimentele pe oameni şi siguranța tehnologiei ADN-ului re- 
combinant, dar acum există prea multe interese comerciale care 
implică mult prea mulți bani pentru ca autoreglementarea să 
continue să se aplice cu succes în viitor. Majoritatea companiilor 
de biotehnologie pur și simplu nu vor avea stimulentele necesa- 
re pentru a studia multe dintre subtilele distincţii etice care tre- 
buie făcute, ceea ce înseamnă că guvernele trebuie să acţioneze 
în scopul creării şi aplicării unor reguli în privința acestora. 

Mulţi oameni cred astăzi că biotehnologia nu ar trebui și nici 
nu ar putea fi controlată în practică. Ambele concluzii sînt gre- 
şite, aşa cum vom vedea. 















Cine decide? 


Cine decide dacă vom controla sau nu noua biotehnologie şi 
cu ce autoritate? 


CONTROLUL POLITIC ASUPRA BIOTEHNOLOGIEI 213 


În timpul dezbaterii din Congresul Statelor Unite referitoare 
la proiectele de lege iniţiate în 2001 pentru interzicerea clonării 
umane, congressman-ul Ted Strickland din Ohio a insistat să ne 
ghidăm strict după ştiinţa cea mai bună pe care o avem la dispo- 
ziţie și a spus că „nu trebuie să le permitem teologiei, filozofiei 
sau politicii să se amestece în deciziile pe care le luăm asupra 
acestei chestiuni“. 

Există multe persoane care ar fi de acord cu această afirmaţie. 
Sondajele de opinie din majoritatea țărilor arată că oamenii de 
ştiinţă se bucură de mult mai mult respect din partea publicului 
decît politicienii, ca să nu mai spunem de teologi sau filozofi. Le- 
giuitorilor, cum bine știm, le place să-și dea importanță, să exa- 
gereze, să argumenteze recurgînd la anecdote, să bată cu pumnul 
în masă şi să se preteze la orice. Adesea ei vorbesc și acționează 
din ignoranță şi sînt deseori influenţaţi de lobby-uri şi de interese 
puternice. De ce să aibă ei ultimul cuvînt asupra unor chestiuni 
deosebit de complexe şi de tehnice precum biotehnologia, și nu 
comunitatea dezinteresată a cercetătorilor? Eforturile politicie- 
nilor de a limita activităţile oamenilor de știință în propriul lor 
domeniu amintesc de felul cum Biserica Catolică medievală l-a 
declarat eretic pe Galileo pentru că spusese că pămîntul se învirte 
în jurul soarelui. Din vremea lui Francis Bacon, s-a considerat că 
cercetarea ştiinţifică își are propria ei legitimitate ca o activitate 
ce serveşte automat intereselor mai largi ale omenirii. 

Din păcate, această perspectivă nu este corectă. 

Știința singură nu poate stabili scopurile în slujba cărora este 
pusă. Știința poate descoperi vaccinuri și tratamente pentru boli, 
dar poate de asemenea crea agenți infecţioşi; ea poate descoperi 
fizica semiconductorilor, dar şi fizica bombei cu hidrogen. Ști- 
inţei ca ştiinţă îi este indiferent dacă datele sînt culese conform 
unor reguli care protejează cu scrupulozitate interesele subiecţilor 
umani ai cercetării. Datele sînt date, la urma urmei, iar nişte date 
mai bune pot fi deseori obținute (aşa cum vom vedea mai jos în 
secţiunea referitoare la experimentele pe oameni) prin ocolirea 
regulilor sau ignorarea lor totală. Un număr de doctori nazişti, 
care au injectat victime ale lagărelor de concentrare cu agenţi in- 
fecţioşi sau care au torturat prizonieri congelîndu-i sau arzîndu-i 

pînă au murit, au fost de fapt oameni de ştiinţă în toată legea care 
au adunat date reale ce ar fi putut eventual fi utilizate într-un 
scop bun. 

Numai „teologia, filozofia şi politica“ pot stabili scopurile şti- 
inţei şi ale tehnologiei produse de ştiinţă şi numai ele se pot pro- 
nunţa dacă aceste scopuri sînt bune sau rele. Oamenii de ştiinţă 
pot fi de ajutor în stabilirea regulilor morale referitoare la pro- 
priul lor comportament, dar nu fac acest lucru în calitate de oameni 
de știință, ci de membrii informaţi ai unei comunități politice 
mai largi. Există foarte mulți oameni inteligenți, devotați, plini 
de energie, etici şi grijulii în comunitatea cercetătorilor şi a me- 
dicilor care lucrează în domeniul biomedicinei. Dar interesele 
lor nu corespund neapărat interesului public. Oamenii de știință 
sînt mînaţi de o mare ambiţie şi adesea au şi interese pecuniare 
într-o anumită tehnologie sau ramură a medicinei. De aceea în- 
trebarea ce vom face cu biotehnologia este o chestiune politică 
ce nu poate fi lămurită tehnocratic. 

Răspunsul la întrebarea cine ajunge să decidă care utilizări ale 
ştiinţei sînt legitime și care nu este de fapt foarte simplu de gă- 
sit şi a fost deja stabilit de citeva secole de teorie și practică po- 
litică: este vorba de comunitatea politică democratic constituită, 
care acționează în primul rînd prin reprezentanţii săi aleși şi care 
este suverană în astfel de chestiuni şi are autoritatea de a contro- 
la etapele şi anvergura dezvoltării tehnologice. Deşi instituţiile 
democratice au tot felul de probleme în zilele noastre, de la lob- 
by-urile care sprijină interese speciale pînă la atitudinile popu- 
liste, nu există totuşi alternativa unui set mai bun de instituţii 
care să capteze voința populară într-un mod corect și legitim. 
Putem spera, desigur, că politicienii vor lua decizii în cunoștiință 
de cauză, avînd la dispoziţie informaţii sofisticate despre ştiinţă. 
Istoria este plină de cazuri în care legile au fost construite pe 
baza unei științe proaste, cum ar fi legistaţia eugeniei votată în 
Statele Unite şi în Europa în prima parte a secolului XX. Dar 
pînă la urmă ştiinţa însăși nu este decît un instrument pentru atin- 
gerea scopurilor omeneşti; scopurile pe care comunitatea politi- 
că decide să le considere potrivite nu sînt în fond chestiuni 
ştiinţifice. 

Atunci cînd abordăm problema stabilirii unui regim de regle- 
mentări pentru biotehnologia umană, ne confruntăm cu o proble= 
mă oarecum diferită. Chestiunea nu este dacă oamenii de ştiinţă 
sau politicienii sînt cei care ar trebui să ia deciziile în ce priveşte 
cercetarea ştiinţifică, ci dacă cele mai bune decizii în materie de 
reproducere ar trebui luate individual de părinți sau de guvern. 
James Watson a susținut că aceste decizii ar trebui să le aparțină 
individual mamelor şi nu unui grup de legiuitori de sex masculin: 

Principiul pe care îl expun aici nu este deloc complicat: faceţi pur și 

simplu ca majoritatea deciziilor să fie luate de femei și nu de băr- 

baţi. Ele sînt cele care nasc copii, iar bărbaţii, după cum ştiţi, fug 
adesea de copiii care nu sînt sănătoşi. Va trebui să devenim mai res- 
ponsabili față de generaţia următoare. Cred că femeilor ar trebui să 

li se permită să ia decizii şi, în ce mă priveşte, cred că ar trebui opri- 

tă acţiunea comitetelor acestora de medici bărbaţi.? 

Înlocuirea judecății birocraţilor de sex masculin cu preocupări- 
le mamelor iubitoare e o strategie retorică abilă, dar nu asta e 
acum în discuţie. Judecătorii, ofițerii şi asistenții sociali bărbaţi 
(ca şi multe femei cu astfel de slujbe) se amestecă deja tot timpul 
în viața femeilor, spunindu-le că nu-şi pot neglija sau violenta co- 
piii, că trebuie să-i dea la şcoală şi nu să-i trimită să muncească şi să 
cîştige bani pentru familie, sau că nu au voie să le dea droguri sau 
arme. Faptul că majoritatea femeilor fac uz de autoritatea lor în 
mod responsabil nu elimină nevoia de reguli, mai ales în condiţi- 
ile în care tehnologia face posibile tot felul de metode de reprodu- 
cere absolut nenaturale (cum ar fi clonarea), ale căror consecinţe 
asupra copiilor s-ar putea să nu fie salutare în cele din urmă. 

Aşa cum observam în capitolul 6, comunitatea automată de 
interese care se presupune că există între părinte și copil în for- 
mele naturale de reproducere s-ar putea să nu mai existe în noile 
forme. Unii au susținut că putem presupune că avem consimţă- 
mîntul unui copil încă nenăscut de a nu se naște cu defecte sau 
retardat mintal. Dar putem noi presupune consimțămîntul unui 
copil de a fi o clonă, sau de a se naște ca urmaş biologic al două 
femei, sau de a se naște cu o genă nonumană? Clonarea în spe- 
cial deschide perspectiva ca decizia în ce privește reproducerea 
să corespundă mai mult intereselor şi confortului părintelui de- 

cît celor ale copilului şi, în acest caz, statul are obligaţia de a in- 
terveni pentru protecţia copilului.) 


Se poate controla tehnologia? 


Chiar dacă am hotări că tehnologia ar trebui controlată legal, 
ne confruntăm cu întrebarea dacă acest lucru e posibil. Într-ade- 
văr, unul dintre cele mai mari obstacole în calea conceperii unei 
scheme de reglementare pentru biotehnologia umană este credin- 
ţa larg răspîndită că progresul tehnologic nu poate fi controlat, şi 
că orice astfel de eforturi se întorc împotriva lor şi sînt sortite 
eşecului.* Acest lucru este susţinut cu veselie de entuziaștii anu- 
mitor tehnologii şi de cei care speră să obțină profit de pe urma 
lor, şi cu pesimism de cei care ar vrea să încetinească răspindi- 
rea unor tehnologii ce ar putea fi dăunătoare. În tabăra din urmă, 
în special, se manifestă un fel de defetism în ce privește capaci- 
tatea politicii de a modela viitorul. 

Această credință a devenit deosebit de puternică în ultimii ani 
din pricina ascensiunii globalizării şi a experienţelor noastre recen- 
te din zona tehnologiei informaţiei. Nici un stat-naţiune suveran, se 
spune, nu poate reglementa sau interzice o inovaţie tehnologică, 
fiindcă cercetarea şi dezvoltarea se vor muta pur şi simplu sub o 
altă jurisdicție. Eforturile americane de a controla criptarea da- 
telor, de exemplu, sau eforturile franceze de a impune o politică 
a limbii franceze pe site-urile de web franceze pur şi simplu au 
pus piedici în calea dezvoltării tehnologice din aceste țări, căci 
investitorii şi-au mutat operaţiunile în climate de reglementare 
mai favorabile. Singura cale de a controla răspîndirea tehnolo- 
giei este aceea de a stabili înțelegeri internaționale în privința re- 
gulilor care restricționează tehnologia, reguli extrem de dificil 
de negociat şi încă mai greu de aplicat. În absenţa unor astfel de 
înţelegeri internaţionale, orice naţiune care alege să aplice pro- 
priile reguli nu va face să dea mînă liberă celorlalte naţiuni. 

Acest gen de pesimism în privința inevitabilității progresului 
tehnologic este greşit şi s-ar putea transforma într-o profeție care 
se împlinește singură dacă ajunge să fie crezută de prea mulți oa- 
meni. Căci pur şi simplu nu se pune problema ca viteza şi anver- 

gura dezvoltării tehnologice să nu poată fi controlate. 

multe tehnologii periculoase sau controversate din punct! 
dere etic care au fost supuse unui control politic eficient, îi 
armele nucleare şi energia nucleară, rachetele balistice, e 

biologice şi chimice, organele transplantabile, medicamentele ne-. 
urofarmacologice și aşa mai departe, care nu pot fi produse sau 
exportate în orice condiţii. Comunitatea internațională a regle- 
mentat eficient experimentele pe oameni cu mulți ani în urmă. 
Mai recent, proliferarea organismelor modificate genetic 
(OMG) [genetically modified organisms (GMOSs)] în lanţul tro- 
fic a fost oprită definitiv în Europa, iar fermierii americani s-au 
îndepărtat de recoltele transgenice pe care tocmai le adoptaseră. 
Justeţea acestei decizii este discutabilă din perspectivă ştiințifi- 
că, dar ea dovedește că progresul biotehnologiei nu e o forță des- 
tructivă de nestăvilit. 

Într-adevăr, ideea larg răspîndită că este imposibil să contro- 
lezi pornografia sau discuţiile politice de pe Internet este greșită. 
Un guvern nu poate opri accesul la toate paginile de web din lu- 
mea care pun probleme, dar poate scumpi accesul la aceste pa- 
gini al cetăţenilor de sub jurisdicţia sa. Autorităţile chineze, de 
exemplu, şi-au utilizat eficient puterea politică pentru a forța 
companiile de Internet precum Yahoo! şi MSN să restricţioneze 
publicarea unor relatări nefavorabile pe site-urile lor de web în 
limba chineză, amenințînd pur şi simplu că le vor retrage drep- 
tul de a opera în China. 

Scepticii vor susține că nici unul din aceste eforturi pentru a se 
exercita un control asupra tehnologiei nu a avut succes în cele 
din urmă. În ciuda imensului efort diplomatic făcut de Occident, 
în special de Statele Unite, în scopul nonproliferării armelor nu- 
cleare, de exemplu, India și Pakistanul au devenit cea de-a șasea 
şi a şaptea putere nucleară în anii "90. Deși utilizarea energiei 
nucleare pentru generarea electricităţii s-a diminuat după explo- 
ziile de la Three Mile Island şi Cernobil, ea a fost din nou pusă 
pe tapet din cauza costurilor tot mai mari ale combustibilului fo- 
sil şi din cauza îngrijorării în legătură cu încălzirea globală. Pro- 
liferarea rachetelor balistice şi dezvoltarea armelor de distrugere 
în masă continuă în țări precum Irakul sau Coreea de Nord, exis- 

tînd în același timp o mare piață subterană de desfacere pentru 
droguri, organe umane, plutoniu şi practic orice altă marfă ilici- 
tă imaginabilă. 

Toate acestea sînt foarte adevărate: nici un regim legislativ nu 
va fi vreodată lipsit de puncte slabe şi într-o perioadă suficient de 
lungă majoritatea tehnologiilor ajung să fie puse în practică pînă 
la urmă. Dar această idee scapă din vedere scopul reglementării 
sociale: nici o lege nu este aplicată în mod absolut. În fiecare țară 
omorul este considerat o infracțiune iar omuciderea este pedepsi- 
tă sever, şi totuși au loc crime. Aceasta nu a constituit niciodată 
un motiv pentru a renunța la lege sau la tentativele de a o aplica. 

În cazul armelor nucleare, eforturile viguroase de nonprolife- 
rare făcute de comunitatea internaţională au avut de fapt foarte 
mult succes în încetinirea răspîndirii acestora și menţinerea lor 
departe de țările care, în diverse momente ale istoriei lor, au fost 
tentate să le utilizeze. În zorii erei nucleare, la sfirşitul anilor 
"40, mai toți experţii preziceau că în cîţiva ani zeci de țări vor po- 
seda arme nucleare?; faptul că doar cîteva dintre ele au dezvol- 
tat această tehnologie și că nici o astfel de armă nu a fost 
detonată în cadrul unui conflict pînă la sfîrșitul secolului XX, a 
fost o realizare remarcabilă. Există numeroase țări care ar fi pu- 
tut crea arme nucleare dar s-au abținut de la acest lucru. Brazilia 
şi Argentina, de exemplu, au nutrit ambiţii nucleare pe vremea 
cînd ambele erau dictaturi militare. Regimul de nonproliferare în 
care au fost incluse le-a obligat însă să țină secrete aceste progra- 
me şi le-a încetinit dezvoltarea; cînd au revenit amîndouă la de- 
mocraţie în anii '80, programele au fost abandonate.* 

Armele nucleare sînt mai ușor de controlat decît biotehnolo- 
gia din două motive. În primul rînd, fabricarea armelor nucleare 
este foarte costisitoare şi necesită instituţii ample și vizibile, ceea 
ce face din fabricarea lor privată un lucru foarte greu de imagi- 
nat. În al doilea rînd, tehnologia este atît de evident de pericu- 
loasă încît a existat un consens mondial rapid asupra necesităţii 
de a o controla. Biotehnologia, dimpotrivă, poate fi realizată în 
laboratoare mai mici şi dotate cu fonduri mai puţin exorbitante 
şi nu există nici un consens similar asupra riscurilor sale ascunse. 

Pe de altă parte, aplicarea biotehnologiei nu ridică obstacole 
atit de mari precum armele nucleare. O singură bombă în miinile 

unui grup de teroriști sau ale unui stat care nu prezintă 
precum Irakul va constitui un pericol important pentru 
tea mondială. Dimpotrivă, un Irak care îl poate clona pe Sad 
Hussein nu prezintă un pericol prea mare, oricît de neplăcut 
un astfel de proiect. Scopul unei legi care să interzică 
umană în Statele Unite nu ar fi subminat dacă alte țări din 
ar permite acest lucru, sau dacă americanii ar putea călătorii în 
străinătate pentru a se lăsa clonați sub astfel de jurisdicții. 

Argumentul că reglementarea nu poate funcționa într-o lume 
globalizată dacă nu are o anvergură internațională este destul de 
valabil, dar a folosi acest fapt pentru a construi o pledoarie îm= 
potriva reglementării la nivel național înseamnă a pune căruţa 
înaintea cailor. Reglementarea nu începe niciodată de la nivel in- 
ternațional: statele-naţiuni trebuie să creeze reguli pentru propri- 
ile societăți înainte de a putea începe să se gîndească la crearea 
unui sistem de reguli internaţionale.* Acest lucru este valabil mai 
ales în cazul unei țări dominante din punct de vedere politic, 
economic și cultural, precum Statele Unite: alte ţări din jurul lu- 







mii vor da o ţiunilor întreprinse de Statele Unite în 
ce priveşte legi internă. Dacă se va forma vreodată un con- 
sens internaţii 'vința anumitor biotehnologii, este foatte 
dificil să ne că se va putea realiza fără ca Statele Uni- 


e plan naţional. 

Iaictae? Raiui în care tehnologia a fost reglementată cu 
oarecare su nu intenționez să subestimez dificultatea creării 
unui sistem similar pentru biotehnologia umană. Industria inter- 
naţională biotehnologică este extrem de concurențială, iar com- 
paniile caută permanent climatul legislativ cel mai favorabil în 
care să-şi desfăşoare activitatea. Deoarece Germania, cu trecutul 
său marcat de trauma eugeniei, a fost mai restrictivă în ce pri- 


* Există unele excepţii la această regulă generală, cum ar fi situația noi- 
ir democraţii sau a celor în tranziție care apelează la regulile internaţiona- 
e ale drepturilor omului pentru a promova respectarea acestor reguli în 

propriile lor societăţi. Analogia nu este însă bună în cazul regulilor bioteh- 
nologiei. Convenţiile internaţionale referitoare la drepturile omului au fost 
stabilite din iniţiativa țărilor care respectau aceste drepturi şi le codifiease= 
ră deja în sistemul lor juridic (n. a.)- 

veşte cercetările genetice decît multe alte țări dezvoltate, majori- 
tatea companiilor farmaceutice şi biotehnologice germane şi-au 
mutat laboratoarele în Marea Britanie, Statele Unite şi alte țări mai 
puțin restrictive. În anul 2000, Marea Britanie a legalizat clona- 
rea terapeutică sau în scopul cercetării și va deveni un refugiu 
pentru acest tip de cercetare, în cazul în care Statele Unite se ală- 
tură Germaniei, Franţei şi unui număr de alte țări care nu o per- 
mit. Singapore, Coreea de Sud și alte țări din Orientul Îndepărtat 
și-au manifestat interesul în desfășurarea unor cercetări asupra 
celulelor stem şi în alte domenii, dacă Statele Unite continuă 
să-și restrîngă eforturile din raţiuni etice. 

Realităţile concurenței internaţionale nu presupun însă că Sta- 
tele Unite trebuie să se repeadă în mod fatalist într-o cursă tehno- 
logică a înarmării. În momentul de faţă nu ştim dacă va apărea un 
consens internaţional asupra interzicerii sau reglementării stricte 
a anumitor tehnologii, cum narea și modificarea liniei 
germinale, dar nu există absolut ni motiv pentru care să ex- 
cludem această posibilitate în etapa. ta timpurie a jocului. 

Să luăm de exemplu problema :productive — clona- 
rea unui copil uman. Pînă la redact; d i cărţi (noiembrie 
2001), douăzeci și patru de țări interzis clonarea reproduc- 
tivă, inclusiv Germania, Franța, India, Japonia, Argentina, Bra- 
zilia, Africa de Sud şi Regatul Unit al Marii Britanii. În 1998 
Consiliul Europei a aprobat un protocol adiţional la convenţia 
asupra drepturilor şi demnităţii omului referitor la diomedicină, 
interzicînd clonarea umană reproductivă; documentul fost sem- 
nat de douăzeci și patru dintre cele patruzeci şi trei de sate mem- 
bre ale consiliului. Congresul Statelor Unite a fost dear unul 
dintr-o serie de alte foruri legislative care au deliberat asugra unor 
măsuri asemănătoare. Guvernul francez şi cel german au şropus 
ca Statele Unite să instituie o interdicţie globală asupra clonării 
reproductive. Avînd în vedere că oaia Dolly fusese creati cu . 
doar patru ani în urmă, nu este surprinzător faptul că a durat 
timp pînă cînd politicienii şi legea au ajuns din urmă tehnologa, 
Dar la momentul redactării acestei cărți se pare că o mare part. 
din țările lumii se îndreaptă spre un consens asupra ilegitimităţi 
clonării umane reproductive. Se prea poate ca în cîțiva ani, 
vreo sectă fanatică precum cea a Raelienilor va dori să clon 

un copil, va trebui să călătorească în Coreea de Nord sau în Irak 
pentru a realiza acest lucru. 

Care sînt perspectivele apariţiei unui consens internațional 
asupra reglementării biotehnologiei? Este greu de spus în acest 
moment, dar se pot face anumite observaţii despre cultură și po= 
litică în legătură cu această chestiune. Ă 

Există un spectru continuu de perspective în lumea de astăzi, 
în ce priveşte moralitatea anumitor tipuri de biotehnologie şi mai 
ales a manipulării genetice. La extrema cea mai restrictivă a 
acestui spectru se află Germania şi alte țări din Europa continen- 
tală care, pentru motive istorice deja menţionate, s-au opus foarte: 
insistent avansării pe acest drum. Europa continentală a fost de 
asemenea gazda celor mai puternice mișcări din lume pentru 
protecţia mediului, care în general au fost deosebit de ostile faţă 
de biotehnologie în diferitele ei forme. 

La capătul opus al spectrului se află o serie de ţări din Asia, 
care, din raţiuni istorice și culturale nu s-au preocupat nici pe de- 
parte la fel de mult de dimensiunea etică a biotehnologiei. O mare 
parte din Asia, de exemplu, este lipsită de o religie per se aşa 
cum este înțeleasă în Occident — ca un sistem al unei credințe 
revelate provenite de la o divinitate transcendentă. Sistemul etic 
dominant în China, confucianismul, este lipsit de orice concept 
de Dumnezeire; religiile populare precum taoismul și shintois- 
mul sînt animiste şi investesc atit animalele cît şi obiectele neîn- 
sufleţite cu calităţi spirituale; iar budismul unește creația umană 
şi cea naturală într-un cosmos unic, nedivizat. Tradițiile asiatice 
precum budismul, taoismul şi shintoismul tind să nu facă o dis- 
tincţie etică atît de clară între omenire şi restul creației naturale 
precum creștinismul. Faptul că aceste tradiții percep o continui- 
tate între natura umană şi cea nonumană le-a permis să fie, așa 
cum subliniază Frans de Waal, mai compătimitoare faţă de ani- 
malele nonumane.? Dar implică de asemenea un grad oarecum 

mai scăzut de respect faţă de sfinţenia vieţii omenești. În conse- 
cință, practicile precum avortul şi infanticidul (în special infan- 
ticidul sexului feminin) s-au răspîndit în multe părți ale Asiei. 
Guvernul chinez a permis practici respingătoare din perspectivă 
occidentală, cum ar fi recoltarea organelor de la prizonierii exe- 
cutaţi şi a votat o lege a eugeniei nu mai devreme de anul 1995. 

Între Europa continentală şi Asia în spectru se plasează ţările 
anglofone, America latină și alte părți ale lumii. America şi Ma= 
rea Britanie nu au ajuns niciodată să aibă aceeași fobie faţă de 
cercetarea genetică precum Germania și Franţa, şi în virtutea tra= 
diţiilor liberale sînt mai sceptice faţă de reglementările impuse 
de stat. Statele Unite, mai ales, au fost întotdeauna preocupate de 
inovațiile tehnologice și, dintr-o mulțime de motive instituționa- 
le și culturale, s-au priceput foarte bine să le producă. Atașamen- 
tul american față de tehnologie a fost puternic întărit de revoluția: 
tehnologiei informaţiei a ultimelor decenii, care i-a convins pe 
mulți americani că tehnologia promite inevitabil să elibereze in- 
dividul şi să-l dezvolte. De cealaltă parte a balanței înclină cu 
putere grupările religioase conservatoare din Statele Unite — 
cea protestantă, cea catolică şi, tot mai mult, cea musulmană — 
care au frânat pînă acum progresul tehnologic necontrolat. 

Marea Britanie a fost întotdeauna mai apropiată de America, 
iile sale liberale, decît de Germania, dar în mod parado- 
xal a găzduit una dintre mişcările protestatare cele mai puternice 
în apărarea mediului înconjurător care s-au opus organismelor mo- 
dificate genetic și biotehnologiei agricole. Probabil că nu există 
motive culturale adînci pentru acest lucru; scepticismul britanic 
în legătură cu organismele modificate genetic este determinat 
mai degrabă de masivul eşec legislativ reprezentat de boala va- 
cii nebune, un eşec care a făcut din Marea Britanie ţara cu cele 
mai multe victime, pînă în acest moment, ale formei umane a en- 
cefalopatiei bovine spongiforme (EBS), maladia Creutzfeldt-Ja- 
cob. EBS nu are nimic de-a face cu biotehnologia, desigur, dar a 
stîrnit o serie de îndoieli serioase în minţile oamenilor în ce pri- 
veşte credibilitatea guvernelor care se pronunță asupra siguranţei 
produselor alimentare. Cu o generaţie în urmă, americanii erau 
mult mai preocupaţi de amenințările la adresa mediului înconju- 
rător și mai dornici să le reglementeze, din cauza recentelor lor 
experienţe cu Love Canal* şi alte dezastre ecologice. 








* Nume dat canalului în care, în anii "40 şi '50, Compania Hooker Che- 
mical a deversat zeci de mii de tone de solvenţi organici, acizi și pesticide, 
în mare parte cancerigene și teratogene (n. red.). 

Dacă există vreo regiune a lumii care nu se va alătura proba 
bil consensului asupra reglementării biotehnologiei, aceasta este 
Asia. Cu excepția Japoniei și a Coreei de Sud, majoritatea țărilor 
asiatice fie nu sînt democraţii, fie nu au o populaţie votantă care 
să se opună cu fermitate anumitor tipuri de biotehnologie din mo-. 
tive de moralitate. Multe țări asiatice dețin infrastructura necesa= 
ră pentru efectuarea cercetărilor în domeniul biomedicinei la 
nivel mondial şi au de asemenea stimulente economice puternice: 
pentru a cîştiga o parte a pieţei din biotehnologie în defavoarea. 
Europei şi a Americii de Nord. În viitor, biotehnologia poate de- 
veni o importantă linie de ruptură în politica mondială. 

Un consens internațional asupra controlului noilor tehnologii 
biomedicale nu se va naște pur şi simplu fără un efort considera- 
bil din partea comunităţii internaţionale și a țărilor aflate la cîrma 
ei. Nu există nici un glonț fermecat care să ajute la crearea aces- 
tui consens. Vor fi necesare instrumentele diplomatice tradiționale: 
retorica, persuasiunea, negocierea, pîrghiile economice și politi- 
ce. Dar în această privinţă problema nu diferă de crearea oricărui 
alt regim internaţional, fie în traficul aerian, fie în telecomunica- 
ţii, fie în proliferarea rachetelor nucleare sau balistice etc. 

Controlul internaţional asupra biotehnologiei umane nu im- 
plică inevitabil crearea unei noi organizații internaţionale, extin- 
derea Naţiunilor Unite sau instituirea unei birocraţii greu de tras 
la răspundere. El se poate realiza cel mai simplu prin eforturile 
statelor-naţiuni de a-și armoniza politicile de reglementare. Pen- 
tru statele membre ale Uniunii Europene (UE), această armoni- 
zare se va fi produs probabil deja la nivel european. 

Să luăm de exemplu regimul internaţional care controlează pro- 
dusele farmaceutice. Fiecare țară industrializată are o agenţie de 
reglementare organizată pe temeiuri ştiinţifice comparabilă cu Ad- 
ministrația Americană a Alimentelor şi Medicamentelor pentru 
a supraveghea siguranța şi eficiența medicamentelor. În Marea Bri- 
tanie există Agenţia de Control al Medicamentelor, în Japonia Con- 
siliul Afacerilor Farmaceutice, în Germania Institutul Federal pen- 
tru Medicamente şi Produse Medicale, iar în Franța Agenţia 
Franceză a Medicamentului. Din 1965 Comunitatea Europeană 
a căutat să armonizeze procesul de aprobare a medicamentelor 

al statelor membre, pentru a evita duplicarea şi irosirea timpului 
care rezultă din înregistrarea a multiple cereri sub diferite juris- 
dicţii naţionale. Aceasta a determinat înființarea la Londra în 1995 
a unei Agenţii Europene de Evaluare a Medicamentelor (EMEA), 
care urma să asigure depunerea unui unic dosar pentru aproba- 
rea unui medicament la nivel european. În acelaşi timp, Comi- 
sia Europeană a convenit asupra organizării unei întîlniri multi- 
laterale pentru a lărgi armonizarea dincolo de granițele Europei 
(numită Conferinţa Internaţională pentru Armonizare, sau ICH. 
Deşi unii americani au criticat această iniţiativă, văzînd în ea un 
efort al eurocraţiei de a îşi extinde influenţa în Statele Unite, ea 
rămîne un regim voluntar care a primit un sprijin important din 
partea industriei farmaceutice deoarece ar putea duce la o creș- 
tere substanţială a eficienţei.” 

Înainte de a putea discuta despre cum va trebui reglementată 
biotehnologia umană în viitor, trebuie însă să înțelegem cum este 
ea reglementată astăzi și cum a fost creat actualul sistem. Imagi- 
nea este extrem de complexă, mai ales dacă e privită la nivel in- 
ternaţional, şi este una în care istoria biotehnologiei aplicate în 
agricultură s-a întrepătruns strîns cu cea a biotehnologiei umane. 





1 


Cum este reglementată 
astăzi biotehnologia 





Există multe abordări diferite ale problemei reglementării, va- 
riind de la autoreglementarea industriei sau a comunității ştiinţi- 
fice cu o minimă supraveghere din partea guvernului pînă la 
reglementarea oficială printr-o agenţie statutară. În plus, regle- 
mentarea oficială poate fi mai mult sau mai puțin constrîngătoare: 
la una dintre extreme, între legiuitor și cel supus reglementării 
poate exista o relaţie strînsă, ceea ce adesea dă naştere la acuza- 
ţia de dependenţă faţă de industrie, dar pot exista și relaţii ex- 
trem de dușmănoase, în care agenția de reglementare impune 
reguli detaliate (şi nedorite) asupra industriei vizate şi este supu- 
să unui atac continuu în justiţie. Multe dintre aceste variante au 
fost deja aplicate la biotehnologie. 

Să luăm de pildă ingineria genetică. Dezvoltarea tehnologiei 
de bază a ADN-ului recombinant (ADNr), prin care se realizează 
splicing-ul genelor* (adesea prin transfer de la o specie la alta), 
a dus la apariţia unui caz timpuriu și exemplar de autoreglemen- 
tare din partea comunității ştiinţifice. În 1970 Janet Mertz, cer- 
cetătoare la Laboratorul Cold Spring Harbor din New York, a 
vrut să realizeze un splicing de gene de la un virus al maimuţe- 
lor la o bacterie comună, E. coli, pentru a înțelege mai bine mo- 
dul lor de funcționare. Aceasta a dus la o dispută între 
coordonatorul lui Mertz, Paul Berg, și Robert Pollack în ce priveş- 
te siguranța unor asemenea experimente; Pollack se temea că ar 
putea conduce la crearea unui nou microb, deosebit de periculos! 

* Recombinarea moleculelor de ADN (n. .). Ş 

În cele din urmă s-a ajuns la Conferința Asilomar, ținută la 
Pacific Grove, California, în 1975, la care cercetătorii de frunte 
din domeniu s-au întâlnit pentru a concepe forme de control asu- 
pra experimentelor din domeniul înfloritor al ADN-ului recom- 
binant.? O interdicţie voluntară asupra acestui gen de cercetări a 
fost impusă pînă în momentul cînd se vor putea aprecia mai bine 
riscurile şi Institutele Naţionale ale Sănătăţii (NIH) au înființat 
un Comitet Consultativ pentru ADN-ul recombinant (RAC). În 
1976 NIH au publicat nişte linii directoare pentru cercetarea re- 
alizată din fonduri proprii, care, printre altele, impuneau izola- 
rea fizică a organismelor cu ADNr în laborator și restricționa 
eliberarea lor în mediul ambiant. 

După cum s-a dovedit mai tirziu, temerile că cercetările din 
domeniul ADNr ar putea conduce la crearea unor „supermicrobi' 
periculoşi s-au dovedit nefondate; practic toate noile organisme 
s-au dovedit a fi mai puţin robuste decît rudele lor apărute pe 
cale naturală. Pe baza unor cercetări ulterioare, NIH au început 
să renunțe la reglementările privind izolarea în laborator a noi- 
lor organisme şi eliberarea acestora în mediul ambiant, iar astfel au 
permis apariţia industriei biotehnologice contemporane cu apli- 
care în agricultură. În 1983, NIH au aprobat primul test pe teren 
al unui organism modificat genetic (OMG), așa-numitul microb 
„ice-minus“, menit să limiteze daunele provocate de îngheţ asu- 
pra culturilor, cum ar fi cele de roşii sau cartofi. Ingineria gene- 
tică a fost controversată de la bun început; experimentul 
ice-minus a fost suspendat multă vreme în perioada anilor '80 din 
cauza acuzațiilor aduse în instanţă împotriva NIH pentru că nu se 
supuseseră deciziilor Agenţiei de Protecţie a Mediului şi liniilor 
directoare de avertizare a publicului. 


Reglementarea biotehnologiei agricole 


Sistemul actual din Statele Unite de reglementare a utilizării 
biotehnologiei în agricultură se bazează pe Cadrul coordonat 
pentru reglementarea biotehnologiei, publicat în 1986 de către 
Biroul Casei Albe pentru Politica Ştiinţei şi Tehnologiei. Acesta 
a fost rezultatul unui document redactat de către un grup de lu- 

cru organizat de administrația Reagan, care şi-a pus problema 
dacă nu cumva erau necesare noi legi şi instituţii pentru a supra- 
veghea recent apăruta industrie biotehnologică. Grupul de lucru 
a hotărît că organismele modificate genetic nu reprezintă pericole 
noi și serioase şi că deja existentul cadru de reglementare era su- 
ficient pentru a le face faţă. Supravegherea a fost împărțită şi 
distribuită la trei agenţii diferite pe baza autorităţii lor statutare 
deja existente. Administraţia Alimentelor și Medicamentelor 
evaluază siguranța alimentelor şi a aditivilor din mîncare; Agenţia 
pentru Protecţia Mediului verifică urmările creării noilor organis- 
me asupra mediului; iar Serviciul de Inspecţie a Sănătăţii Anima- 
lelor şi Plantelor al Departamentului Agriculturii supraveghează 
cultivarea sau creşterea produselor agricole şi animaliere. 

Mediul de reglementare american este relativ relaxat şi a per- 
mis testarea în teren și eventuala comercializare a unei varietăţi 
de OMG, inclusiv porumbul Bt, soia Roundup-Ready și așa-nu- 
mita Roşie Flavr-Savr: În general, legiuitorii americani nu au 
adoptat o relaţie de adversitate faţă de companiile și persoanele 
individuale care încearcă să obțină aprobarea unor noi organis- 
me modificate genetic. Ei nu au o capacitate independentă deo- 
sebită de a evalua impactul pe termen lung asupra mediului al 
produsele biotehnologice, ci se bazează pe aprecierile făcute de 
cei care depun cererile sau pe experți din afară.* 

Mediul legislativ european pentru biotehnologie este mult mai 
restrictiv. Acest lucru se datorează în parte opoziţiei politice faţă 
de organismele modificate genetic, care este mult mai puternică 
în Europa decît în Statele Unite, dar și faptului că toate regula- 
mentele tind să fie mai greoaie în Europa fiindcă există atît la ni- 
vel naţional cît şi la cel european. Există diferențe considerabile 
între statele membre ale UE cu privire la modul și nivelul de re- 
glementare a biotehnologiei. Danemarca şi Germania, de exemplu, 
au votat legi naţionale relativ stricte care reglementează siguran- 
ţa şi aspectele etice ale modificării genetice; Regatul Unit, dim- 
potrivă, a înființat un Grup Consultativ pentru Manipularea 
Genetică (GMAG) în cadrul Departamentului Educaţiei şi Știin- 
ţei, care a adoptat o atitudine relativ detaşată. Francezii, în ciuda 
tendințelor lor dirijiste, s-au bazat pînă în 1989 pe autoregle- 

mentarea comunității ştiinţifice franceze.* Conform regulilor 
UE, fiecare stat membru poate fi mai restrictiv decît comunita- 
tea în general, deși gradul în care acest lucru este permis e un su- 
biect de dispută. Austria și Luxemburg, de exemplu, au interzis 
plantarea anumitor culturi modificate genetic care sînt legale în 
restul UE.7 

Dată fiind necesitatea schimbului liber de bunuri în cadrul pie- 
ței interne, Comisia Europeană a fost principalul organism de re- 
glementare. În 1990 aceasta a adoptat două directive, prima în 
legătură cu utilizarea restrictivă a microorganismelor modificate 
genetic (Directiva 90/219) şi cea de-a doua referitoare la elibe- 
rarea deliberată în mediul înconjurător a organismelor modifica- 
te genetic (Directiva 90/220).5 Aceste directive au pus piatra de 
temelie pentru evaluarea noilor produse biotehnologice pe baza 
unui „principiu al precauţiei'“, care susține de fapt că produsele 
ar trebui considerate vinovate pînă cînd li se dovedește nevino- 
văţia, ele constituind o potenţială amenințare la adresa mediului 
sau a sănătăţii publice. Lor li s-au adăugat, în 1997, Regulamen- 
tul 97/258, care cere etichetarea așa-numitor alimente noi. Consi- 
liul de Miniştri al UE a mai adoptat o directivă în ce privește OMG, 
care obligă la supravegherea strictă şi etichetarea produselor bio- 
tehnologice, înăsprind constrîngerile impuse de legislaţia anterioară. 
Aceste reglementări au încetinit considerabil introducerea OMG în 
Europa şi au impus obligativitatea unei etichetări stricte asupra ce- 
lor a căror vînzare a fost aprobată în această parte a lumii. 

Desigur că nu toţi europenii gîndesc la fel în privinţa acestor 
chestiuni; în afara diferențelor naţionale, există o divergență 
substanţială de perspectivă între puternicele industrii biotehno- 
logice și farmaceutice europene și grupurile preocupate de me- 
diul înconjurător și de protecția consumatorului. Acest clivaj se 
reflectă chiar în interiorul comisiei, Directoratele Generale pen- 
tru Afaceri Industriale și pentru Ştiinţă făcînd presiuni pentru 
adoptarea unor legi mai laxe, iar Directoratul General pentru 
Mediu cerînd ca problemele mediului ambiant să fie puse mai 
presus de interesele economice.10 

Regulamentele pentru siguranţa alimentelor există de aseme- 
nea la nivel internaţional. În 1962 Organizaţia Naţiunilor Unite 

pentru Alimentaţie și Agricultură (FAO) şi Organizația 
lă a Sănătăţii (WHO) au înființat împreună Comisia Codex 
mentarius, al cărei mandat era acela de a armoniza st 
existente în privința siguranței hranei și de a crea noi st 
internaţionale. Standardele Codexului sînt voluntare, dar, în. 
formitate cu regulile Acordului General pentru Tarife și Comerţ 
(GATT) și ale succesorului său, Organizația Mondială pentru Co 
merţ (WTO), ele servesc ca standarde de referință pentru a apre- 
cia dacă un standard naţional se supune cerințelor GATT/WTO, 
Acordul WTO Privind Aplicarea Măsurilor Sanitare şi Fitosani- 
tare (SPS) stabileşt> un număr de reguli pentru constituirea re= 
gulamentelor naţionale în ce priveşte siguranța alimentelor.!! Dacă 
un membru WTO impune standarde de siguranță a alimentelor 
care sînt mai riguroase decit cele cuprinse în Codex și acestea nu 
par a fi susținute științific, alți membri au motive pentru a le ata- 
ca drept restricţii incorecte asupra comerțului. 

Pînă la apariţia organismelor modificate genetic, Codex Alimen- 
tarius era considerat un model de control internaţional tehnocratie 
eficient. EI le oferea țărilor dezvoltate cu sisteme de reglementare 
prost finanțate un set de standarde gata alcătuit și promova un schimb 
mai mare de produse alimentare la nivel global. O dată cu apariţia 
biotehnologiei, însă, activitatea legată de Codex s-a politizat con- 
siderabil: criticii au acuzat faptul că standardele sale sînt prea in- 
fluenţate de industriile globale agricole şi biotehnologice, iar acti- 
vitatea sa era prea ascunsă ochiului public.!? 

Problema impactului asupra mediului al biotehnologiei agri- 
cole a fost abordată pe plan internaţional în Protocolul de la Car- 
tagena privind biosecuritatea, care a fost adoptat în cadrul unei 
conferințe internaţionale ce a avut loc nu la Cartagena (în Co- 
lumbia), ci la Montreal, în Canada, în ianuarie 2000. Protocolul 
le permite țărilor importatoare să restricționeze importurile de 
OMG în absenţa unei certitudini ştiinţifice că respectivul produs 
nu va fi dăunător şi le cere companiilor care doresc să importe 
astfel de produse să informeze țara importatoare despre prezența 
organismelor modificate genetic. Europenii au considerat adop- 
tarea Protocolului de la Cartagena o victorie a principiului pre- 
cauţiei; el va intra în vigoare atunci cînd va fi ratificat de cincizeci 

de țări.!? Statele Unite nu pot semna acest protocol fiindcă nu 
sînt parte semnatară la Convenţia originară pentru diversitate bio- 
logică (așa-numitul Tratat de la Rio), deși, fiind cel mai mare ex- 
portator de produse OMG, ar putea fi obligate să se supună 
prevederilor protocolului.!4 

Regimul de reglementare din jurul biotehnologiei agricole este 
extrem de controversat, cele mai mari lupte ducîndu-se între Sta- 
tele Unite şi Uniunea Europeană.!* Statele Unite nu au acceptat 
principiul precauţiei ca standard de risc, susţinînd în schimb că 
sarcina de a aduce dovezi trebuie să le revină celor care pretind că 
pot exista daune asupra sănătăţii şi mediului, nu celor care susțin 
că nu este așa.!€ Statele Unite s-a opus de asemenea etichetării 
obligatorii a organismelor modificate genetic, avind în vedere 
faptul că obligativitatea etichetării necesită o costisitoare separa- 
re a lanțurilor de procesare a alimentelor care conţin de cele care 
nu conțin astfel de organisme.!” Statele Unite sînt preocupate în 
special de faptul că Protocolul de la Cartagena ar putea submina 
prevederile măsurilor sanitare şi fitosanitare ale WTO şi ar oferi 
o bază legală pentru adoptarea unor restricţii asupra importurilor 
de OMG, care nu se bazează pe temeiuri ştiinţifice. 

Există un număr de motive pentru această diferență de puncte 
de vedere. Statele Unite sînt cel mai mare exportator de produse 
agricole din lume și au adoptat de timpuriu culturile modificate 
genetic; ar avea foarte mult de pierdut dacă țările importatoare ar pu- 
tea impune restricţii asupra OMG sau ar cere o etichetare costisitoa- 
re. Fermierii americani sînt orientaţi către export și către liberul 
schimb; fermierii europeni tind să fie mult mai protecționişti. Au 
existat foarte puţine reacţii negative ale consumatorilor împotriva 
alimentelor modificate genetic în Statele Unite faţă de cele din Eu- 
ropa, deși unii producători de alimente au început să eticheteze pro- 
dusele care conţin organisme modificate genetic de bunăvoie. Eu- 
ropa, dimpotrivă, are o mişcare de protecţie a mediului mult mai 
puternică, extrem de ostilă faţă de biotehnologie. 


Biotehnologia umană 


Regimul reglementărilor pentru biotehnologia umană este mult 
mai puţin dezvoltat decit cel pentru biotehnologia agricolă, în 

mare parte fiindcă modificarea genetică a ființelor 

s-a petrecut așa cum s-a întîmplat în cazul animalelor 

lor. O parte din structura de reglementare deja existentă se Va, 

tea aplica la noile inovaţii care se conturează la orizont; 

sînt de-abia acum asamblate într-un întreg; dar cele mai 

tante elemente ale unui viitor sistem de regulamente rămin 

inventate. “ 
Elementele structurii de reglementare deja existente care sînt 

cele mai relevante pentru progresele viitoare din domeniul bi0= 

tehnologiei umane sînt regulile referitoare la cele două domenii 

înrudite: experimente cu subiecți umani şi aprobarea utilizării me- 

dicamentelor. TĂ 
Evoluţiile regulilor referitoare la experimentele cu subiecţi 

umani sînt interesante nu numai fiindcă se vor aplica la viitoarele 

experimente de clonare umană și în ingineria liniei germinale, ci 

şi fiindcă în acest caz se aplică eficient importante restricţii etice, 

atit la nivel național, cît și internaţional, asupra cercetării ştiinţi- 

fice. Acest caz contrazice opinia încetăţenită despre reglementa- 

re: el arată că progresul nestăvilit al ştiinţei şi tehnologiei nu este 

inevitabil şi este cel mai puternic în țara care se presupune a fi 

cea mai ostilă reglementărilor guvernamentale, Statele Unite. 
Regulile referitoare la experimentele cu subiecți umani au evo- 

luat în tandem cu reglementarea industriei medicamentelor din 

Statele Unite şi au fost propulsate în fiecare situaţie de revelarea 

unui scandal sau a unei atrocități. În 1937, 107 oameni au murit 

din cauza comercializării unui elixir cu sulfanilamidă netestat, 

care, așa cum s-a descoperit ulterior, conţinea otrava dietilengli- 

col.I* Acest scandal a dus foarte repede la adoptarea Legii Ali- 

mentelor, Medicamentelor şi Cosmeticelor din 1938, care rămine 

în continuare baza statutară a autorităţii reglementatoare a Ad- 

ministraţiei Alimentelor şi Medicamentelor (FDA) asupra noilor 

alimente şi medicamente. Scandalul stirnit în jurul thalidomidei 

de la sfirșitul anilor '50 şi începutul anilor "60 a dus la adoptarea 

Legii Amendamentelor Kefauver-Hauris privind Medicamentele 

în 1962, care a înăsprit regulile ce guvernează ;consimțămîntul 

în cunoştinţă de cauză“ al unui participant la teste cu medica- 

mente. Thalidomida, a cărei utilizare fusese aprobată în Marea 

Britanie, a provocat cumplite defecte din naștere la copiii femei- 
lor cărora le-a fost administrat în timpul sarcinii. Aprobarea utili- 
zării medicamentului a fost oprită de FDA în etapa testelor clinice, 
dar medicamentul le-a provocat totuşi defecte congenitale copi- 
ilor mamelor care au participat la teste.!? 

Subiecţii umani sînt amenințați nu numai de noile medicamen- 
te, ci şi de experimentele ştiinţifice în sens mai larg. Statele Unite 
au creat un set cuprinzător de reguli care protejează subiecţii 
umani participanți la experimente ştiinţifice în mare parte dato- 
rită rolului jucat de Institutele Naţionale ale Sănătății (şi părintele 
lor, Serviciul Public de Sănătate al Statelor Unite) în finanțarea 
cercetării biomedicale în perioada de după război. Din nou, re- 
glementarea a fost stimulată de scandaluri și tragedii. La începu- 
turile lor, NIH au creat un sistem de recenzii din partea colegilor 
pentru evaluarea propunerilor de cercetare, dar au avut tendința 
de a ceda în faţa aprecierilor comunității ştiinţifice în modul în 
care au stabilit riscurile asupra subiecţilor umani ai cercetării. 
Acest sistem s-a dovedit inadecvat o dată cu dezvăluirea scanda- 
lului de la Spitalul Evreiesc de Boli Cronice (în care pacienţi bol- 
navi cronic și slăbiţi au fost injectaţi cu celule canceroase vii), a 
scandalului Willowbrook (în care copii retardaţi au fost injectaţi 
cu virusul hepatitei) şi scandalul cazurilor de sifilis de la Tuske- 
gee, în care un grup de 400 de bărbaţi săraci, de culoare, diag- 
nosticaţi cu sifilis au fost puși sub observaţie fără a fi informaţi 
despre starea sănătăţii lor şi, în multe cazuri, nu au fost trataţi 
atunci cînd medicaţiile au devenit disponibile. Aceste incidente 
au dus în 1974 la noi reglementări federale pentru protecţia su- 
biecţilor umani ai cercetării, ca şi la Legea Naţională a Cercetă- 
rii, care a creat Comisia Naţională pentru Protejarea Subiecţilor 
Cercetării Biomedicale și Comportamentale.?! Aceste noi legi au 
pus bazele sistemului actual al Comisiilor Instituţionale de Ex- 
pertizare (IRBSs), necesare acum pentru cercetarea finanțată la 
nivel federal. Recent, criticii şi-au exprimat dubiile în legătură 
cu cît de adecvate sînt aceste forme de protecție; Comisia Naţio- 
nală Consultativă de Bioetică a publicat în 2001 un raport în care 
cere cu insistenţă ca noua legislaţie federală să creeze un unic 
Oficiu Naţional pentru Supervizarea Cercetării cu Subiecţi 
Umani, înzestrat cu mai multă putere. 

Atunci, ca şi acum, oamenii de ştiinţă angajaţi în cercetări dis- 
cutabile din punct de vedere etic și-au apărat acţiunile pretinzind 
că beneficiile medicale ce pot fi obţinute din munca lor ar cîn- 
tări mai mult decît posibilele daune aduse subiecţilor cercetării. 
Ei au susținut de asemenea că numai comunitatea științifică ar fi 
capabilă să judece riscurile şi avantajele cercetării biomedicale 
şi s-au opus amestecului legii federale în domeniul lor. e 

Reguli referitoare la experimentele cu subiecți umani există şi 
la nivel internaţional. Documentul fundamental este Codul de la 
Niirenberg, care a stabilit principiul că experimentele medicale 
nu pot fi efectuate pe un subiect uman fără consimţămintul aces- 
tuia.2 Codul a fost creat ca urmare a dezvăluirilor oribilelor ex= 
perimente pe care le-au efectuat medicii naziști asupra unor 
prizonieri din lagărele de concentrare în timpul celui de-al doi- 
lea război mondial.? EI a avut însă un efect prea mic asupra ade- 
văratelor practici din alte țări, așa cum indică lista abuzurilor 
ulterioare din Statele Unite, şi mulţi doctori i s-au opus, consi- 
derîndu-l prea restrictiv faţă de cercetarea de valoare.?% 

Codul de la Niirenberg a fost înlocut în mare parte de Decla- 
raţia de la Helsinki, adoptată de Asociaţia Medicală Mondială 
(organizaţia la nivel global care reprezintă asociaţiile medicale 
naţionale) în 1964. Declaraţia de la Helsinki stabileşte un număr 
de principii care controlează experimentele cu subiecţi umani, 
inclusiv consimțămîntul în deplină cunoştinţă de cauză, şi a fost 
mai bine agreată de comunitatea medicală internațională pentru 
că este mai mult o formă de autoreglementare decit de legislaţie 
oficială internaţională. Practicile din țările dezvoltate diferă de 
fapt foarte mult în ciuda acestor reguli internaţionale; Japonia, de 
exemplu, a asistat în 1990 la o serie de cazuri în care pacienţii nu 
au fost informaţi de medici despre starea sănătății lor sau despre 
tratamentele posibile. 

În ciuda variațiilor din practică şi a unor erori accidentale, cazul 
experimentelor cu subiecți umani arată capacitatea comunităţii in- 
ternaţionale de a impune limite eficiente în drumul pe care se des- 
făşoară cercetarea ştiinţifică, în așa fel încît să echilibreze nevoia de 
cercetare cu respectul faţă de demnitatea subiecţilor cercetării. Aceas- 
ta este o chestiune care va trebui adesea reconsiderată în viitor. 


12 


Politici pentru viitor 


Progresele din biotehnologie au creat goluri în regimul de re- 
glementare a biomedicinei umane existent, pe care legislaturile 
şi agenţiile administrative din întreaga lume s-au năpustit să le 
umple. Nu e clar, de exemplu, dacă regulile experimentelor cu oa- 
meni descrise în capitolul precedent se aplică la embrionii aflaţi 
în afara uterului. Natura jucătorilor și fluxul de bani din cadrul 
comunităților biomedicale și farmaceutice s-au modificat de ase- 
menea, cu implicaţii importante asupra oricărui viitor sistem de 
reglementare. 

Un lucru este destul de clar: se apropie rapid sfîrşitul perioa- 
dei cînd guvernele puteau aborda problemele biotehnologiei prin 
numirea unor comisii naționale care îi reuneau pe oamenii de şti- 
inţă cu teologi, istorici şi bioeticieni — organisme precum Comi- 
sia naţională consultativă de bioetică din Statele Unite şi Grupul 
european pentru etica în știință şi în noile tehnologii. Aceste co- 
misii au jucat un rol foarte important în activitatea intelectuală 
preliminară de început, analizînd implicaţiile morale și sociale 
ale cercetării biomedicale. Dar a sosit vremea să trecem de la 
analiză la acţiune, de la recomandări la legiferări, Ne trebuie in- 
stituţii cu adevărate puteri de implementare. 

Comunitatea bioeticienilor care s-a dezvoltat în tandem cu in- 
dustria biotehnologică este în multe privinţe o sabie cu două tăi- 
Şuri. Pe de o parte, ea a jucat un rol extrem de util stîrnind dubii 
şi întrebări privind raţiunea şi moralitatea anumitor inovaţii teh- 
nologice. Pe de altă parte, mulţi bioeticieni s-au transformat nici 
mai mult, nici mai puţin decit în nişte justificatori sofisticaţi (şi 

sofistici) pentru orice ar dori comunitatea ştiinţifică să facă, avînd 
suficiente cunoștințe despre teologia catolică sau metafizica lui 
Kant pentru a combate criticile ridicate de orice persoană prove- 
nită din aceste tradiții care ar putea obiecta mai vehement. Pro- 
iectul Genomului Uman a dedicat de la început 3 procente din 
bugetul său studiului Implicaţiilor Etice, Sociale şi Juridice (ESLI) 
ale cercetării genetice. Aceasta poate fi considerată o preocupa- 
re demnă de laudă pentru dimensiunile etice ale cercetării ştiin- 
țifice, dar şi un fel de taxă de protecţie pe care oamenii de ştiin- 
ță trebuie s-o plătească pentru a-i ține departe pe adevărații eticieni. 
În orice discuţie despre clonare, cercetarea celulelor stem, ingi- 
neria liniilor germinale etc., bioeticianul profesionist este cel care 
va avea probabil cea mai permisivă atitudine dintre toţi cei pre- 
zenţi în aceeași încăpere.* Dar dacă eticianul nu-ţi spune că nu 
poţi face un anumit lucru, atunci cine s-o facă? 

O serie de țări au depășit de fapt stadiul de comisii naţionale 
şi grupuri de studiu și au ajuns la adevărata legiferare. Una dintre 
primele şi cele mai disputate chestiuni de politică pe care legiui- 
torii au încercat să le abordeze se referă la utilizările care pot fi 
date embrionilor umani. Această problemă atinge o mulţime de 
practici şi proceduri medicale, unele deja existente, altele ur- 
mind a fi create. Acestea includ avortul, fertilizarea în vitro, diag- 
nosticul şi screening-ul înaintea implantării, selecția sexului, 





* Acest fenomen este des întilnit și e cunoscut sub numele de „captură 
a autorităţilor de reglementare, fenomen prin care grupul care se presupu- 
ne că supraveghează activităţile unei anumite industrii devine un agent al 
acelei industrii. Acest lucru se petrece din mai multe motive, între care de- 
pendența celor care fac legile de cei cărora li se aplică legile în privința ba- 
nilor şi informaţiei. În plus, există şi stimulentele pentru carieră cu care se 
confruntă majoritatea bioeticienilor profesionişti. Oamenii de ştiinţă nu tre- 
buie să-şi facă griji de obicei în ce priveşte ciştigarea respectului eticieni- 
lor, mai ales dacă sînt laureați ai Premiului Nobel în biologia moleculară 
sau în fiziologie. Pe de altă parte, eticienii se luptă din răsputeri să ciştige 
respectul oamenilor de ştiinţă cu care trebuie să aibă de-a face și este foar- 
te improbabil că acest lucru se va întîmpla dacă le voi spune că au greşit 
din punct de vedere moral sau dacă se îndepărtează simţitor de perspectiva 
materialistă asupra lumii, la care ţin oamenii de ştiinţă (n. a.)- 

cercetările asupra celulei stem, clonarea în scopuri reproductive 
şi de cercetare și ingineria liniilor germinale. Există un număr 
uriaș de permutări și combinaţii de reguli posibile pe care societă- 
ţile le pot stabili în ce privește embrionii. De exemplu, ne putem 
imagina că permitem avortarea şi eliminarea lor în clinicile de 
fertilizare in vitro, dar nu și crearea lor intenţionată în scopul 
cercetării şi nici selecționarea lor în funcţie de sex sau de alte ca- 
racteristici. Formularea şi aplicarea acestor reguli vor constitui 
substanța oricărui viitor sistem de reglementare pentru biotehno- 
logia umană. Există în prezent o gamă largă de reguli la nivel na- 
țional înce privește embrionii umani. Pînă în prezent (noiembrie 
2001) şaisprezece țări au votat legi care reglementează cercetă- 
rile asupra embrionilor umani, inclusiv Franţa, Germania, Aus- 
tria, Elveţia, Norvegia, Polonia, Brazilia şi Peru (în ciuda 
faptului că în Franța avortul este legal).* În plus, Ungaria, Costa 
Rica și Ecuadorul restricţionează implicit cercetările, conferindu-le 
embrionilor dreptul la viaţă. Finlanda, Suedia şi Spania permit 
cercetările asupra embrionilor, dar numai asupra acelor embrioni 
suplimentari disponibili în clinicile de fertilizare in vitro. Legile 
Germaniei sînt printre cele mai restrictive; de la votarea în 1990 
a legii pentru protecţia embrionilor (Gesetz zum Schutz von Em- 
bryonen), o serie de domenii au fost reglementate, inclusiv utili- 
zarea abuzivă a embrionilor umani, selecţionarea sexului, 
modificarea artificială a celulelor umane germinale, clonarea și 
crearea himerelor și a hibrizilor. 

In 1990 Marea Britanie a votat legea fertilizării şi a embriolo- 
giei, care stabilește unul dintre cadrele legale cele mai explicite 
din lume pentru reglementarea cercetării embrionilor şi a clonării. 
Această lege permite clonarea în scopul cercetării, iar în 2001 o 
curte judecătorească britanică a decis să nu interzică clonarea re- 
productivă a embrionilor creaţi prin clonare — o portiţă de scă- 
pare pe care guvernul s-a grăbit să încerce să o închidă.! Dată 
fiind lipsa unui consens în această privinţă, nu s-a iniţiat nici o 
acţiune la nivel european pentru reglementarea cercetării em- 


* În Rominia noua Constituţie interzice clonarea ființei umane precum şi 
intervenţiile în patrimoniul gametic al gameţilor şi embrionilor umani (n. £.). 

brionilor, cu excepţia creării unui Grup european pentru etica în 
ştiinţă și în noile tehnologii 

Cercetările asupra embrionilor sînt doar începutul unei serii 
de noi evoluţii ale tehnologiei pentru care societăţile trebuie să 
creeze reguli și instituţii de reglementare. Alte progrese care se 
vor materializa mai devreme sau mai tîrziu includ următoarele: 





* Diagnosticul și screening-ul înaintea implantării.. Acest 
grup de tehnologii, în care multipli embrioni sînt triați gene- 
tic pentru depistarea defectelor din naştere și a altor carac- 
teristici, constituie punctul de pornire pentru crearea 
„bebeluşilor la comandă“ şi se vor concretiza mult mai de- 
vreme decît ingineria liniilor germinale umane. Într-adevăr, 
un astfel de screening a fost deja realizat în cazul copiilor 
unor părinţi susceptibili de anumite boli genetice, În viitor, 
vom dori oare să le permitem părinților să-și trieze embrio- 
nii și să-i implanteze selectiv în funcţie de sex, inteligenţă, 
înfăţişare, culoarea părului, a ochilor sau a pielii, orientarea 
sexuală şi alte caracteristici, o dată ce acestea pot fi identi- 
ficate genetic? 


* Ingineria liniilor germinale. Dacă şi cînd va deveni posibilă 
ingineria liniilor germinale umane, ea va ridica aceleași pro- 
bleme ca şi diagnosticul şi screening-ul înaintea implantării, 
dar într-o formă mai acută. Diagnosticul şi screening-ul îna- 
intea implantării sînt limitate de faptul că vor exista întotdea- 
una un număr de embrioni din care să se poată alege, pe baza 
genelor celor doi părinți. Ingineria liniilor germinale va extin- 
de posibilităţile, incluzînd practic orice altă trăsătură determi- 
nată genetic, cu condiția ca aceasta să poată fi identificată cu 
succes, chiar şi trăsături provenite de la alte specii. 


* Crearea himerelor cu ajutorul genelor umane. Geoffrey Bour- 
ne, fost director al centrului pentru primate al Universităţii 
Emory, a afirmat odată că „ar fi foarte important din punct 
de vedere ştiinţific să încercăm să producem o încrucișare 
între o maimuţă antropoidă şi un om“. Alţi cercetători au su- 
gerat utilizarea femeilor ca „gazde“ pentru embrionii de cim- 
panzei sau gorile.3 O companie de biotehnologie, Advanced 

Cell Technology, a raportat că a reuşit să transfere ADN 
uman în ovulul unei vaci și l-a făcut să crească pînă la sta- 
diul de blastocist înainte de a fi distrus. Oamenii de ştiinţă 
au fost opriţi să facă cercetări în acest domeniu, de teama. 
proastei publicități, dar în Statele Unite astfel de activităţi 
nu sînt ilegale. Vom permite oare crearea unor ființe hibride 
utilizînd genele umane? 


* Noile medicamente psihotrope. În Statele Unite, FDA [Admi- 
nistraţia pentru Alimente şi Medicamente] reglementează me- 
dicamentele terapeutice, în timp ce Agenţia pentru Controlul 
Drogurilor și statul reglementează narcoticele ilegale cum ar fi 
heroina, cocaina şi marijuana. Va trebui ca societăţile să ia de- 
cizii în privinţa legalităţii şi extinderii utilizării permisive a vi- 
itoarelor generații de agenți farmacologici. În cazul viitoarelor 
medicamente în stare să îmbunătățească memoria sau alte ca- 
pacități în stare, vor trebui să decidă dacă utilizarea acestor me- 
dicamente este de dorit şi cum trebuie ea reglementată. 


Unde trasăm liniile roşii? 


În esența sa, reglementarea constă în trasarea unei serii de linii 
roșii care separă activităţile legale de cele proscrise, pe baza unui 
statut care defineşte domeniul în care legiuitorii pot exercita un 
anumit grad de discernămînt. Cu excepţia unor libertarieni încă- 
păținaţi, majoritatea oamenilor care citesc lista de mai sus, con- 
ținînd inovaţii care pot deveni o realitate prin intermediul 
biotehnologiei, vor dori probabil să vadă trasate linii roşii. 

Există anumite lucruri care ar trebui interzise din start. Unul 
dintre acestea este clonarea reproductivă — cu alte cuvinte, clo- 
narea în scopul producerii unui copil.* Motivele sînt atît morale, 
cît şi practice şi depăşesc îngrijorarea Comisiei Naţionale Con- 
sultative de Bioetică în ce priveşte riscurile pe care le prezintă în 
acest moment clonarea umană. 

Motivele morale sînt legate de faptul că, fiind o formă extrem 
de nefirească de reproducere, clonarea va stabili relaţii la fel de 
nefirești între părinţi şi copii. Relaţia unui copil clonat cu părin- 
ţii săi va fi foarte asimetrică. El sau ea va fi atît copilul cît și gea- 

mănul părintelui de la care provin genele sale, dar nu va fi legat 
în nici un fel de celălalt părinte. Va trebui ca părintele neînrudit 
să crească o versiune mai tînără a soțului sau soției sale. OR 
privi acel părinte clona atunci cînd aceasta va ajunge la 
maturității sexuale? Natura, pentru toate motivele expuse în ca» 
pitolele anterioare ale acestei cărți, constituie un punct de refe- 
rință solid pentru valorile noastre și nu ar trebui respinsă uşor ca 
standard al relaţiilor dintre părinți şi copil. Deşi este posibil să 
ne imaginăm scenarii emoţionante în care clonarea ar putea fi 
justificată (de exemplu, un supraviețuitor al holocaustului care 
nu mai are nici o altă posibilitate de a-şi continua descendența), 
ele nu prezintă un interes destul de mare pentru societate ca să 
justifice o practică în general dăunătorare.€ N 
Dincolo de aceste consideraţii inerente clonării înseși, există o 
serie de motive practice de îngrijorare. Clonarea este prima din- 
tr-o serie de noi tehnologii care vor duce în cele din urmă la copii 
croiţi la comandă și probabil că va putea fi pusă în aplicare mult 
mai devreme decît ingineria genetică. Dacă ne obișnuim cu clona- 
rea în următorul interval de timp, în viitor va fi mult mai dificil să 
ne opunem ingineriei liniilor germinale în scopul ameliorării ca- 
racteristicilor umane. Este important să dăm din timp un semnal 
politic pentru a demonstra că dezvoltarea acestor tehnologii nu 
este inevitabilă şi că societăţile pot lua unele măsuri de control 
asupra ritmului și anvergurii progresului tehnologic. Nu există în 
nici o țară un grup de oameni care să se exprime cu fermitate în 
favoarea clonării. De asemenea, în acest domeniu există un consi- 
derabil consens internațional în opoziţia faţă de acest procedeu. 
Prin urmare, clonarea reprezintă o importantă ocazie strategică de 
a face posibil controlul politic asupra biotehnologiei. Fa 
Dar, deşi o interdicţie cu aplicabilitate largă ar fi nimerită în 
acest caz, ea nu va constitui un model bun pentru controlul teh- 
nologiilor viitoare. Diagnosticul și screening-ul înaintea implan- 
tării, de exemplu, au început să fie utilizare astăzi pentru a se 
asigura nașterea copiilor fără boli genetice. Aceeași tehnologie 
poate fi utilizată în scopuri mai puțin Tăudabile, cum ar fi selecţia 
sexului. Ceea ce trebuie să facem în acest caz nu este să interzi- 
cem procedura, ci să o reglementăm, trasînd linii roşii nu în ju- 

rul procedurii înseși, ci în cadrul posibilelor sale utilizări pentru 
a distinge între ceea ce este şi ceea ce nu este legitim. 

O modalitate evidentă de a trasa linii roşii este aceea de a face 
dinstincţia între terapie şi ameliorare, îndreptînd cercetarea către 
prima şi punînd restricţii asupra celei de-a doua. Scopul originar 
al medicinei este, la urma urmei, vindecarea celor bolnavi, nu 
transformarea oamenilor sănătoşi în zei. Nu dorim ca atleţii de re- 
nume să șchioapete din pricina unor genunchi bolnavi sau a unor 
ligamente rupte, dar nu vrem nici să concureze în funcție de cine 
şi-a administrat mai mulţi steroizi. Acest principiu general ne-ar 
permite să utilizăm biotehnologiile, de exemplu, pentru a vindeca 
boli genetice precum coreea Huntington sau fibroza cistică, dar 
nu pentru a ne face copiii mai inteligenţi sau mai înalți. 

Distincția dintre terapie şi ameliorare a fost atacată pe moti- 
vul că nu există nici o modalitate de a distinge în teorie între cele 
două, și deci că nu există nici o cale de a le deosebi în practică. 
Există o îndelungată tradiţie, sprijinită cel mai puternic în ulti- 
mii ani de gînditorul postmodernist Michel Foucault”, care sus- 
ține că ceea ce societatea consideră a fi patologie sau boală este 
de fapt un fenomen construit social în care deviația de la o oare- 
care normă presupusă este stigmatizată. Homosexualitatea, ca să 
luăm un exemplu, a fost multă vreme considerată nefirească și 
catalogată ca tulburare psihică, pînă în cea de-a doua parte a se- 
colului XX, cînd a fost depatologizată, în cadrul acceptării tot 
mai largi a homosexualității de către societăţile dezvoltate. Ceva 
asemănător se poate spune şi despre nanism: înălțimile oameni- 
lor sînt distribuite normal şi nu este clar în ce punct al distribu- 
ţiei un om devine pitic. Dacă este legitim să-i dăm hormoni de 
creştere unui copil a cărui înălțime e în domeniul primilor 0,5 la 
sută, la limita de jos a distribuţiei înălțimii, de ce nu i-am pre- 
scrie hormoni şi unuia a cărui înălțime se află la 5 la sută sau la 
50 la sută din distribuţie?* Geneticianul Lee Silver are un rațio- 
nament similar despre viitoarea inginerie genetică, spunînd că 
este imposibil să trasezi o linie între terapie şi ameliorare în mod 
obiectiv: „în fiecare caz, ingineria genetică va fi utilizată pentru 
a adăuga ceva la genomul unui copil care nu exista în genomu- 
rile nici unuia dintre părinţii săi“ 

Deși este adevărat că anumite condiții nu se pretează la 
clare între patologic și normal, este de asemenea adevărat 6 
există un lucru numit sănătate. Așa cum a susținut Leon Ş 
există o funcţionare firească a întregului organism, care a fost 
determinată de cerințele istoriei evolutive a speciei şi care ! Ş 
este pur şi simplu o construcție socială arbitrară.10 Mi s-a părut 
adesea că singurii oameni care pot susţine că nu există nici o di- 
ferență în principiu între boală şi sănătate sînt cei care nu au fost 
niciodată bolnavi: dacă ai un virus sau ţi-ai fracturat piciorul ştii 
foarte bine că ceva nu e în regulă. 

Şi chiar în cazurile în care granița dintre boală şi sănătate, te- 
rapie și ameliorare este mai vagă, agenţiile de reglementare sînt 
de obicei capabile să aplice în practică aceste distincții, Să luăm 
de exemplu cazul Ritalinului. Aşa cum observam în Capitolul 3, 
„boala“ din subsidiar pe care Ritalin ar trebui să o trateze, sin- 
dromul lipsei de atenţie /hiperactivităţii (SLAH), nu este proba- 
bil deloc o boală, ci pur şi simplu o etichetă pe care le-o punem 
oamenilor care se află la coada unei distribuții normale a com- 
portamentului legat de concentrare şi atenţie. SLAH nici nu era 
inclus în vocabularul medical cu cîteva generaţii în urmă. De 
asemenea, nu există nici o linie clară despărțitoare între ceea s-ar 
putea numi utilizările terapeutice şi de ameliorare ale Ritalinu- 
lui. La o extremă a distribuţiei se află copii despre care aproape 
oricine ar spune că sînt atît de hiperactivi încît este imposibil să 
funcţioneze normal și este greu să te opui să fie trataţi cu Rita- 
lin. La cealaltă extremă a distribuţiei se află copii care nu ar avea 
absolut nici o problemă să se concentreze sau să interacționeze 
şi pentru care un tratament cu Ritalin ar putea fi o experienţă 
plăcută care le-ar da o senzaţie de beţie, exact ca orice altă am- 
fetamină. Dar ei ar utiliza medicamentul pentru ameliorare și nu 
din motive terapeutice, și deci majoritatea oamenilor ar dori să-i 
împiedice s-o facă. Copiii aflaţi la mijlocul distribuţiei, care co- 
respund unora, dar nu tuturor criteriilor diagnostice specificate 
în Manualul diagnostic şi statistic al tulburărilor mintale pentru 
această boală şi cărora medicul de familie le prescrie totuși Ri- 
talin fac ca acest medicament să fie controversat. 

Cu alte cuvinte, dacă a existat vreodată un caz în care distine- 
ţia în diagnostic dintre patologie şi sănătate, ca şi cea în trata- 
ment dintre terapie şi ameliorare, să fie ambiguă, acela este cazul 
SLAH şi al Ritalinului. Şi totuși, agenţiile de reglementare fac și 
aplică această distincţie în permanenţă. Agenţia pentru Contro- 
lul Mendicamentelor a Statelor Unite cataloghează Ritalinul în 
lista produselor farmaceutice de Clasa II, care nu pot fi utilizate 
decît în scopuri terapeutice şi pe bază de rețetă; aceasta impune 
un control mai strict asupra utilizării sale recreative (adică în scopul 
ameliorării) ca amfetamină. Faptul că granița dintre terapie și ame- 
liorare nu este clară nu face ca această distincție să-și piardă sen- 
sul. Am puternica senzaţie că medicamentul este recomandat 
mult prea des în Statele Unite și utilizat în situaţii în care părin- 
ţii şi profesorii ar trebui să utilizeze metode mai tradiţionale de 
captare a atenţiei copiilor şi formare a caracterelor lor. Dar sis- 
temul actual de reglementare, în ciuda lipsurilor sale, tot este 
mai bun decît dacă Ritalinul fie ar fi complet intezis, fie ar fi vîn- 
dut ca medicamentele contra tusei. 

Legiuitorii sînt chemați în permanență să facă judecăţi com- 
plexe care nu pot fi supuse unei examinări teoretice precise. Care 
ar fi un nivel „sigur“ de metale grele în sol, sau de dioxid de sulf 
în atmosferă? Cum justifică un legiuitor micșorarea nivelului 
unei anumite toxine din apa potabilă de la cincizeci la cinci părți 
pe milion, cînd el trebuie să ignore consecințele asupra sănătăţii 
pentru a se încadra în buget. Aceste decizii sînt întotdeauna con- 
troversate, dar într-un fel sînt mai uşor de luat în practică decît în 
teorie. Pentru că în practică un sistem politic democratic care 
funcţionează bine le permite persoanelor cu un interes personal 
în decizia de reglementare să exercite presiuni unii asupra altora 
pentru a ajunge la un compromis. 

O dată ce sîntem de acord în principiu că trebuie să fim în stare 
să trasăm linii roșii, nu mai merită să pierdem vremea certîn- 
du-ne unde anume ar trebui plasate acestea. Ca şi în alte domenii 
ale reglementării, multe dintre aceste decizii vor trebui luate prin 
încercări repetate ale agenţiilor administrative, pe baza unor cu- 
noştințe și experienţe de care nu dispunem în prezent. Mai im- 
portant este să ne gîndim la crearea unor instituţii care să poată 





POLITICI PENTRU VIITOR 243 


adopta şi aplica reglementări, de exemplu, cu privire la utiliza» 
rea diagnosticului şi screening-ului înaintea implantării în sco- 
puri terapeutice mai degrabă decît de ameliorare şi la modul în 
care aceste instituţii ar putea fi extinse pe plan internațional. 

Aşa cum observam la începutul capitolului de faţă, mai întîi 
de toate forurile legislative vor trebui să intre în acțiune şi să sta= 
bilească reguli şi instituţii. Acest lucru nu este chiar atît de uşor 
de realizat: biotehnologia este o temă complexă și pretențioasă 
din punct de vedere tehnic, care se modifică în fiecare zi, o mare 
diversitate de grupuri de interes acţionînd în diferite direcţii. Po- 
litica biotehnologiei nu se încadrează în categorii politice fami- 
liare; nu este neapărat evident cum ar trebui să voteze un 
republican conservator sau un social-democrat de stînga în ce pri- 
veşte un proiect de lege care ar permite clonarea terapeutică sau 
cercetarea celulelor stem. Din aceste motive, mulți legiuitori ar 
prefera să evite chestiunea, sperînd că va fi rezolvată în alt mod. 

Dar a nu acţiona în condiţiile unor modificări tehnologice ra- 
pide înseamnă de fapt a lua o decizie care legitimează acea mo- 
dificare. Dacă forurile legislative din societăţile democratice nu 
se ridică la înălțimea responsabilităţilor lor, atunci alte instituţii 
şi alți actori ai scenei politice vor lua aceste decizii în locul lor. 

Acest lucru e cu atit mai adevărat în condiţiile speciale ale sis- 
temului politic american. În trecut au existat cazuri în care tribu- 
nalele s-au implicat în zone controversate ale politicii sociale 
atunci cînd forurile legislative nu au reușit să acţioneze pentru a 
negocia reguli politice acceptabile. În absenţa acțiunii Congre- 
sului într-o chestiune precum clonarea, ne putem imagina că la 
un anumit moment dat tribunalele ar putea fi tentate sau silite să 
intre în acțiune şi să descopere că, de exemplu, clonarea umană 
sau cercetările asupra clonării sînt un drept protejat prin consti- 
tuţie. Aceasta a fost o abordare foarte nefericită privind formu- 
larea legii şi politicii publice în trecut, care a prejudiciat anumite 
politici, cum ar fi legalizarea avortului, care ar fi trebuit aborda- 
tă pe cale legislativă. Pe de altă parte, dacă poporul american îşi 
exprimă clar voinţa în ce priveşte clonarea umană prin reprezen- 
tanţii săi aleși democratic, tribunalele nu vor vrea să se opună 
voinței sale prin descoperirea unui nou drept. 

Dacă forurile legislative acţionează într-adevăr pentru a pro- 
mova forme control al biotehnologiei umane prin reglementare, 
se vor confrunta cu probleme mari în ce priveşte crearea institu- 
ţiilor necesare pentru a le pune în aplicare. Statele Unite şi Co- 
munitatea Europeană și-au pus aceeași întrebare în anii '80, cînd 
s-a pus pe tapet utilizarea biotehnologiei în agricultură: să folo- 
sim oare organismele legislative deja existente sau sînt noile teh- 
nologii suficient de diferite încît să necesite cu totul alte agenţii? 
În cazul Americii, administrația Reagan a decis că utilizarea bio- 
tehnologiei în agricultură nu reprezenta o ruptură suficient de mare 
cu trecutul pentru a merita să fie reglementată pe baza procesu- 
lui mai degrabă decit a rezulatului. S-a luat deci decizia ca auto- 
ritatea de reglementare să le rămînă agenţiilor deja existente, 
cum ar fi Administraţia pentru Alimente şi Medicamente (FDA) 
și Agenţia de Protecţie a Mediului (EPA), pe baza autorităţii lor 
statutare. Europenii, dimpotrivă, au hotărit să legifereze pe baza 
procesului, deci a fost necesar să se creeze noi proceduri pentru 
manipularea produselor biotehnologice. 

"Toate țările se confruntă în zilele noastre cu decizii similare 
privind biotehnologia umană. În Statele Unite ar fi posibil să se 
lase autoritatea de reglementare în seama instituțiilor existente 
precum Administraţia pentru Alimente şi Medicamente, Institutele 
Naţionale ale Sănătăţii (NIH) sau grupurile consultative precum 
Comitetul consultativ pentru ADN-ul recombinant. Este prudent 
să se păstreze o atitudine conservatoare în crearea unor noi insti- 
tuţii de reglementare şi a unor niveluri suplimentare de birocra- 
ţie. Pe de altă parte, există un număr de motive care ne fac să ne 
gîndim că trebuie să creăm noi instituţii care să se confrunte cu 
schimbările din viitoarea revoluţie biotehnologică. A nu face 
acest lucru ar fi ca și cum am fi încercat să utilizăm Comisia In- 
terstatală pentru Comerţ, care răspundea de reglementarea ca- 
mioanelor, pentru a supraveghea aviația civilă atunci cînd s-a 
născut acea industrie, mai degrabă decît să creăm o Administra- 
ţie Federală a Aviației. 

Să analizăm mai întîi cazul Statelor Unite. Un prim motiv pen- 
tru care instituţiile deja existente ale Statelor Unite nu sînt pro- 
babil suficiente pentru a reglementa viitoarea biotehnologie uma- 

nă este problema mandatului lor restrîns. Biotehnologia umană di= 
feră substanţial de cea agricolă în măsura în care ridică o mulţime: 
de întrebări etice cu privire la demnitatea umană şi drepturile omu= 
lui care nu privesc organismele modificate genetic. Oamenii se 
opun recoltelor modificate genetic şi pe motive etice, dar protes= 
tele cele mai puternice s-au referit la posibilele lor efecte nega- 
tive asupra sănătății omului și la impactul asupra mediului. Toe= 
mai de asta au fost puse să se ocupe instituţiile de reglementare 
deja existente precum FDA, EPA și USDA (Departamentul pen: 
tru Agricultură al Statelor Unite). Ele pot fi criticate pentru că se 
conduc după standarde greşite sau pentru că nu sînt suficient de 
precaute, dar nu operează în afara mandatului lor de reglemen- 
tare atunci cînd acceptă alimente modificate genetic. 

Să presupunem că în cadrul Congresului se face o distincție 
legislativă între utilizarea terapeutică şi cea în scopul ameliorării 
a diagnosticului şi screening-ului înaintea implantării. FDA nu 
este pregătită să ia decizii delicate din punct de vedere politic în 
privința selecţionării unor caracteristici precum inteligenţa şi 
înălţimea, în cazul în care aceasta încetează să mai fie terapeuti- 
că şi este utilizată în scopul ameliorării, sau să judece dacă acest 
tip de selecţionare poate fi considerat cît de cît terapeutic. FDA 
poate respinge o procedură doar pe criteriile eficienţei și sigu- 
ranţei, dar vor exista multe proceduri sigure și eficiente care vor 
necesita totuși o examinare în scopul reglementării. Limitele 
mandatului FDA sînt deja evidente: aceasta și-a arogat un drept 
la reglementarea clonării umane pe baza motivului, discutabil 
din punct de vedere juridic, că un copil clonat constituie un „pro- 
dus“ medical asupra căruia şi-ar exercita autoritatea. 

Putem oricînd încerca să amendăm și să extindem carta FDA, 
dar experiența trecutului ne arată că este foarte dificil să modifi- 
căm cultura organizaţională a agenţiilor cu o istorie îndelunga- 
tăi! Nu numai că agenţia se va opune să preia noi atribuţii, dar 
un mandat modificat o va face să funcționeze mai prost. Aceas- 
ta implică nevoia de a se crea o nouă agenție care să supraveghe- 
ze aprobarea noilor medicamente, proceduri şi tehnologii pentru 
sănătatea omului. Pe lîngă faptul că va avea un mandat lărgit, 
această nouă autoritate va trebui să aibă un personal diferit. Va 

trebui să includă nu numai medici şi oameni de ştiinţă care fac 
parte din personalul FDA şi supraveghează testele clinice pentru 
noi medicamente, ci şi alte voci ale societăţii care sînt pregătite 
să facă judecăţi privind implicaţiile sociale și etice ale tehnologiei. 
Un al doilea motiv pentru care instituţiile deja existente nu 
sînt probabil suficiente pentru a reglementa în viitor biotehnolo- 
gia este legat de schimbările care au avut loc în comunitatea cer- 
cetătorilor și în general în industria biotehnologică/farmaceutică 
din ultima generaţie. A existat o perioadă pînă la începutul ani- 
lor "90 cînd practic toată cercetarea biotehnologică din Statele 
Unite a fost finanțată de Institutele Naţionale ale Sănătăţii sau de 
o altă agenţie guvernamentală federală. Aceasta a însemnat că 
NIH puteau reglementa acea cercetare prin propria lor autoritate 
internă de reglementare, ca în cazul regulilor referitoare la experi- 
mentele cu subiecţi umani. Forurile legislative guvernamentale pu- 
teau colabora strîns cu comitetele de membri ai comunităţii 
ştiinţifice, precum Comitetul consultativ pentru ADN-ul recombi- 
nant şi puteau fi destul de siguri că în Statele Unite nimeni nu fă- 
cea cercetări periculoase sau discutabile din punct de vedere etic. 
Nimic din toate acestea nu mai este valabil acum. Deşi guver- 
nul federal rămîne sursa cea mai importantă de finanțare a cerce- 
tării, o mare parte din sumele de bani puse la dispoziţie pentru 
sponsorizarea activităţii din noile tehnologii provine din investiţii 
private. Într-adevăr, Proiectul Genomului Uman, finanțat masiv din 
fonduri guvernamentale, a fost concurat de compania privată Ce- 
lera Genomics a lui Craig Venter în cursa pentru completarea hăr- 
ţii genomului uman. Primele linii ale unor celule stem embrionare 
au fost cultivate de James Thompson de la Universitatea din Wis- 
consin, care a utilizat fonduri neguvernamentale pentru a se supu- 
ne interdicției puse asupra cercetării finanțate din fonduri fede- 
rale care ar leza embrionii. Mulţi dintre participanții la atelierul 
organizat la cea de-a douăzecea aniversare a Conferinţei Asilo- 
mar pentru ADN au ajuns la concluzia că, deşi Comitetul con- 
sultativ pentru ADN-ul recombinant avusese un rol important la 
vremea sa, el nu mai putea monitoriza sau controla industria bio- 
tehnologică de astăzi. Nu are puteri oficiale de aplicare a legii şi 
nu-și poate susține greutatea opiniei decît în cadrul elitei comu- 
nităţii ştiinţifice. Natura acestei comunităţi s-a schimbat de ase- 

menea de-a lungul timpului: există astăzi cu mult mai puțini cer= 
cetători „puri“, fără legături cu industria biotehnologică şi fără 
interese comerciale pentru anumite tehnologii.!? y 

Aceasta înseamnă că orice nouă agenţie de reglementare va 
trebui să aibă nu numai un mandat care să-i permită să reglemen- 
teze biotehnologia pe temeiuri mai largi decît eficiența şi siguran- 
ţa, ci și o autoritate statutară asupra întregii cercetări şi dezvoltări, 
nu numai asupra cercetării finanțate din fonduri federale. O ast- 
fel de agenţie, Autoritatea pentru fertilizare umană și embriolo- 
gie, a fost deja creată în Marea Britanie în acest scop. Unificarea 
puterilor de reglementare într-o singură nouă agenţie va pune ca- 
păt practicii de supunere faţă de restricțiile finanțării federale prin 
identificarea unor sponsori privați şi se speră că va arunca o lu- 
mină mai uniformă asupra întregului sector biotehnologic. 

Care sînt perspectivele Statelor Unite şi ale altor ţări de a in- 
stitui un sistem de reglementare de tipul celui deja schiţat?!? Vor 
exista obstacole politice uriaşe în faţa creării unor noi instituţii. 
Industria biotehnologică se opune cu putere reglementării (dacă 
s-ar putea, ar dori să vadă o relaxare a regulilor impuse de FDA), 
ca şi, în cea mai mare parte, comunitatea cercetătorilor ştiinţifici. 
Majoritatea ar prefera ca reglementarea să aibă loc în propriile 
lor comunităţi, în afara razei de acțiune a legii oficiale. Lor li se 
alătură grupurile de presiune care reprezintă pacienţii, persoane- 
le în vîrstă și alte persoane interesate să promoveze descoperirea 
unor tratamente pentru diferite boli; împreună, aceste grupuri 
formează o coaliţie politică foarte puternică. 

Există însă motive pentru care industria biotehnologică ar tre- 
bui să se gîndească să promoveze tipul just de reglementare ofi- 
cială a biotehnologiei umane, pur și simplu dintr-un interes propriu 
de lungă durată. Pentru aceasta, nu trebuie să privească mai de- 
parte decît la ceea ce s-a întîmplat cu biotehnologia agricolă, o 
lecţie bună în condiţiile capcanelor politice întinse în calea pro- 
gresului prea rapid al noii tehnologii. 

La începutul anilor '90, Monsato, o companie inovatoare de 
frunte din domeniul biotehnologiei cu utilizări în agricultură, s-a 
gîndit să ceară primei administrații Bush reguli oficiale de regle- 
mentare mai puternice pentru produsele sale manipulate genetic, 
inclusiv obligativitatea etichetării. O schimbare la nivelul condu- 

cerii la vârf a dus însă la abandonarea acestei inițiative, pe motiv. 
că nu există nici o dovadă ştiinţifică a riscurilor faţă de sănătate, 
şi la ferma introducere a unei serii de noi organisme modificate 
genetic, care au fost rapid adoptate de fermierii americani. Ceea ce 
compania nu a reușit să anticipeze a fost reacţia politică negativă 
declanșată în Europa împotriva OMG și obligativitatea etichetării 
stricte impuse de Uniunea Europeană în 1997 pentru alimentele 
modificate genetic importate în Europa.!* 

Monsanto şi alte firme americane au protestat vehement, acu- 
zîndu-i pe europeni că sînt lipsiţi de spirit ştiinţific și protecțio= 
nişti, dar Europa avea o piaţă destul de puternică pentru a-şi 
impune regulile asupra exportatorilor americani. Fermierii ame- 
ricani, neavînd mijloacele de separare a alimentelor modificate 
genetic de cele nemodificate genetic, s-au pomenit excluși de pe 
pieţe importante de export. Ei au reacționat plantînd mai puţine 
OMG după 1997 şi acuzînd că au fost înșelați de industria bio- 
tehnologică. Privind în urmă, directorii executivi ai companiei 
Monsanto au înțeles că făcuseră o mare greşeală nestrăduindu-se 
din timp să stabilească un mediu de reglementare acceptabil, care 
să-i asigure pe consumatori de siguranța produselor lor, chiar 
dacă acest lucru nu părea necesar din punct de vedere ştiinţific. 

Istoria relgementării farmaceutice a fost impulsionată de po- 
veşti de groază precum cea a elixirului care conţinea sulfanilami- 
dă şi a thalidomidei. S-ar putea ca reglementările referitoare la 
clonarea umană să trebuiască să aştepte naşterea unui copil oribil 
de deformat ca produs al unei încercări nereușite de clonare. In- 
dustria biotehnologică trebuie să analizeze dacă nu este mai bine 
să anticipe astfel de probleme acum și să se străduiască să for- 
muleze un sistem care să-i servească interesele asigurindu-i pe 
oameni de siguranța și caracterul etic al produselor sale, sau să 
aştepte pînă cînd va exista o uriașă reacție publică de protest în 
urma unui accident revoltător sau a unui experiment groaznic. 





Începutul istoriei postumane? 


Regimul american a fost construit, începînd cu anul 1776, pe 
bazele dreptului natural. Guvernarea constituțională şi domnia 

legii prin limitarea autorităţii arbitrare a tiranilor urmau Să pro 
tejeze acea libertate de care ființele omeneşti se bucurau de la 
natură. Aşa cum sublinia Abraham Lincoln 87 de ani mai tirziu, 
acesta a fost de asemenea un regim devotat ideii că toţi oamenii Sint 
creaţi egali. Trebuia să existe o egalitate a libertăţii doar fiindcă 
exista o egalitate naturală a oamenilor; sau, în termeni mai pozi- 
tivişti, faptul că exista egalitatea naturală cerea o egalitate a: 
drepturilor politice. 

Criticii au arătat că Statele Unite nu a atins niciodată acest 
ideal al libertăţii egale şi, în istoria sa, a exclus de la el grupuri 
întregi. Apărătorii regimului american au subliniat, mai corect din 
punctul meu de vedere, că principiul egalității în drepturi a de- 
terminat o extindere continuă a cercului celor îndreptățiți la aces- 
te drepturi. O dată ce s-a stabilit că toate fiinţele omenești au 
drepturi naturale, marile dispute din istoria politică americană 
s-au desfăşurat în jurul întrebării cine se încadrează în cercurile 
fermecate ale „oamenilor“ („men“) despre care se spunea în De- 
claraţie că au fost creaţi egali. Cercul nu cuprindea la început fe- 
meile sau negrii sau albii lipsiţi de proprietăți; totuşi, el a fost 
încet-încet extins ajungînd cu timpul să-i includă şi pe aceştia. 

Fie că au recunoscut, fie că nu, toţi participanţii la aceste dispu- 
te au avut cel puţin o idee implicită despre care anume era „esența'* 
unei ființe omenești, deci au avut şi un temei pentru a judeca 
dacă unul sau altul dintre indivizi se clasează în această categorie. 
Aparent, ființele omeneşti arată, vorbesc şi se comportă foarte di- 
ferit una de alta, aşa că o mare parte din această dispută s-a axat 
în jurul întrebării dacă acele diferențe aparente țineau doar de 
convenţie sau erau înrădăcinate în natură. 

Ştiinţa naturală modernă a cooperat într-o oarecare măsură 
pentru a ne lărgi perspectiva asupra celor care pot fi catalogaţi 
drept ființe omeneşti, fiindcă a tins să arate că majoritatea dife- 
renţelor aparente dintre oameni sînt convenţionale şi nu naturale. 
Acolo unde există într-adevăr diferențe naturale, ca acelea din- 
tre bărbați şi femei, s-a arătat că acestea afectează însuşiri nee- 
senţiale care nu au nici un impact asupra drepturilor politice. 

Aşadar, în ciuda proastei reputaţii pe care filozofii din mediul 
academic o creează în continuare în jurul unor concepte de ge- 

nul drepturilor naturale, o mare parte din lumea noastră politică 
se bazează pe existența unei „esențe“ umane stabile cu care sîn- 
tem dotați de la natură sau, mai degrabă, pe faptul că noi credem 
în existența unei astfel de esențe. 

S-ar putea să fim pe punctul de a intra într-un viitor postuman, 
în care tehnologia ne va da capacitatea de a modifica treptat 
această esenţă de-a lungul vremii. Mulţi îmbrățișează această pu- 
tere, sub lozinca libertății omului. Ei vor să maximizeze liberta- 
tea părinţilor de a alege ce tip de copii doresc să aibă, libertatea 
oamenilor de ştiinţă de a face cercetări şi libertatea întreprinzăto- 
rilor de a face uz de tehnologie pentru a crea bogăţie. 

Dar acest gen de libertate va fi diferit de toate celelalte libertăți 
de care s-au bucurat pînă acum oamenii. Libertatea politică a în- 
semnat pînă acum libertatea de a urmări acele scopuri pe care 
naturile noastre ni le-a stabilit. Aceste scopuri nu sînt determinate 
rigid; natura umană e foarte flexibilă şi avem la dispoziţie o gamă 
imensă de posibile decizii care să se conformeze acestei naturi. 
Dar ea nu este infinit de maleabilă, iar elementele care rămîn con- 
stante — în special gama de răspunsuri emoționale caracteristică 
speciei noastre — constituie un refugiu sigur care ne permite să 
ne legăm, potenţial, cu toate celelalte ființe omeneşti. 

S-ar putea să fim într-un fel sortiţi să acceptăm acest nou tip 
de libertate, sau ca următorul stadiu al evoluției să fie unul în 
care, așa cum s-a sugerat, ne vom asuma în mod voit sarcina 
propriei noastre structuri biologice, nelăsînd-o la îndemina for- 
țelor oarbe ale selecţiei naturale. Dar dacă vom face acest lucru, 
ar trebui să-l facem cu ochii larg deschiși. Mulţi presupun că lu- 
mea postumană va fi foarte asemănătoare cu a noastră, dar se va 
bucura de o îngrijire medicală mai bună, de o prelungire a vieţii 
și poate de mai multă inteligență decit cea de azi. 

Dar lumea postumană ar putea fi mult mai ierarhizată şi mai con- 
curenţială decît cea din prezent și, ca rezultat, plină de conflicte 
sociale. Ar putea fi o lume în care orice idee de „umanitate îm- 
părtășită“ se va fi pierdut, fiindcă am amestecat genele umane cu 
unele provenite de la atit de multe specii încît nu mai avem o idee 
clară despre ce este o ființă omenească. Ar putea fi o lume în 
care o persoană a ajuns să trăiască în medie un secol sau două, 

așezată într-un cămin de bătrîni și aşteptind o moarte care nu 
vine. Sau ar putea fi acel gen de tiranie blîndă imaginată în 
nunata lume nouă, în care toată lumea este sănătoasă şi 
dar a uitat ce înseamnă speranța, frica sau lupta. 

Nu trebuie să acceptăm nici una dintre aceste lumi viitoare sub. 
o falsă lozincă a libertăţii, fie ea cea a drepturilor nelimitate la: 
reproducere sau a cercetării ştiinţifice neîngrădite. Nu trebuie să 
ne considerăm sclavii unui progres tehnologic inevitabil atunci 
cînd acel progres nu serveşte scopurilor omenești. Adevărata li- 
bertate înseamnă libertatea comunităţilor politice de a-şi proteja 
cele mai scumpe valori şi este acea libertate pe care trebuie s-o 
exercităm asupra revoluţiei biotehnologice de astăzi. 





Note 2 % 


Prefaţă 


1. lată contextul acestui citat: „De acum înainte vor exista condiții pre- 
liminare favorabile pentru configurații de putere mai vaste, fără egal 
în trecut. Și încă acest lucru nu este cel mai important; apariţia uni- 
unilor familiale internaţionale care-şi propun drept obiectiv selecţia 
unei rase de stăpini, viitorii «stăpini ai pămîntului»; — 0 nouă, Sin- 
gulară aristocrație clădită pe cea mai aspră autolegiferare, o aristo- 
craţie în care voința filozofului-agresor şi a artistului-tiran se întinde 
pe durata unor milenii: — o specie superioară de oameni care fac din 
Europa democratică, în virtutea supremaţiei lor sub aspectul voinţei, 
al cunoaşterii, al bogăției şi al influenţei, unul dintre instrumentele 
lor cele mai docile şi mai dinamice pentru a lua în miini destinele pă- 
mîntului, pentru a sculpta ca artiști însuși în om. Destul, vine timpul 
cînd vom reînvăţa politica“. 

A New Word, a New World (New York: Viking, 1983), și, împreună 
cu Ted Howard, Who Should Play God? (New York: Dell, 1977). 

2. Îi sînt recunoscător lui Michael Lind pentru că mi-a atras atenția 

asupra rolului jucat de Haldane, Bemal şi Shaw în această privinţă. 

Citat în Diane B. Paul, Controlling Human Heredity: 1865 10. 

Present (Atlantic Highlands, N.J.: Humanities Press, 1995), p, 2. 

Vezi de asemenea articolul ei „Eugenic Anxicties, Social Realities, 

and Political Choices“, Social Research 59 (1992): 663-683. Vezi 

de asemenea Mark H. Haller, Fugenics: Hereditarian Attitudes în 

American Thought (New Brunswick, N.J.: Rutgers University. 

Press, 1963). 

4. Vezi Henry P. David şi Jochen Fleischhacker, „Abortion and Euge- 
mics in Nazi Germany“, Population and Development Review 14 
(1988): 81-112. 

Studiul clasic pe această temă este lucrarea lui Robert Jay Lifton, 
The Nazi Doctors: Medical Killing and the Psychology of Genoci- 
de (New York: Basic Books, 1986). 

6. Gunnar Broberg şi Nils Roll-Hansen, Fugenics and the Welfare Sta- 
te: Sterilization Policy in Denmark, Sweden, Norway, and Finland 
(East Lansing, Mich.: Michigan State University Press, 1996). Vezi 
de asemenea Mark B. Adams, The Wellbom Science: Eugenics în 
Germany. France, Brazil, and Russia (New York and Oxford: Ox- 
ford University Press, 1990). 

7. Pentru o istorie a cugeniei în China, vezi Frank Dikătter, Imperfect 
Conceptions: Medical Knowledge, Birth Defecis and Eugenics in 
China (New York: Columbia University Press, 1998). Vezi de ase- 
menea articolul său „Throw-Away Babies: The Growth of Eugenics 
Policies and Practices in China“, Times Literary Supplement, || ia- 
nuarie, 1996, pp. 4-5, şi Veronica Pearson, „Population Policy and 
Eugenics in China“, British Journal of Psychiatry 167 (1995): 1-4. 

8. Vezi Diane B. Paul, „Is Human Genetics Disguised Eugenics?* în 
David L. Hull and Michael Ruse, The Philosophy of Biology (New 
York: Oxford University Press, 1998), pp. 536%. 

9. Pearson (1995), 2. 

10. Matt Ridley, Genome: The Aulobiography of a Species in 23 Chap- 
ters (New York: HarperCollins, 2000), pp. 297-299. 

11. Robert L. Sinsheimer, „The Prospect of Designed Genetic Chan- 
ge“, în Ruth F. Chadwick, ed., Ethics, Reproduction, and Geneltic 
Control. Revised edition (London and New York: Routledge, 1992), 

145. 

12. Politica populaţiei din China care permite naşterea unui singur co- 

pil într-o familie și care a dus la avorturi forțate a fost şi rămîne o 

chestiune controversată pentru multe grupuri conservatoare din 

Statele Unite. Vezi Steven Mosher, A Morher's Ordeal: One Wo- 

man Fight against China's One-Child Policy (New York: Harco- 
urt Brace Jovanovich, 1993). 

13. Kate Devine, „NIH Lifts Stem Cell Funding Ban, Issues Guideli- 
nes, The Scientist 14, nr. 18 (2000): 8. 

14. Charles Krauthammer, „Why Pro-Lifers Are Missing the Point: The 
Debate Over Fetal-Tissue Research Overlooks the Big Issue“, Time, 
12 februarie, 2001, p. 60. ; 

15. Virginia 1. Postrel, The Future and Iis Enemies: The Growing Con- 
Jlict over Creativity, Enterprise, and Progress (New York: Touc- 
hstone Books, 1999), p. 168. 

16. Vezi Mark K. Sears et al., „Impact of Bt Com Pollen on Monarch 
Buterflies: A Risk Assessment*“, Proceedings of the National Aca- 
demy of Sciences 98 (9 octombrie, 2001): 11937-11942. 

17. Pentru o discuţie inteligentă despre unele posibile externalități ne- 
gative ale biotehnologiei, vezi Gregory S. Kavka, „Upside Risks“, 
în Cranor (1994). i 

18. John Colapinto, As Nature Made Him: The Boy Who Was Raised As 
a Girl (New York: HarperCollins, 2000), p. 58. 

19. Citat în Colapinto (2000), pp. 69-70. 

20. Vezi Kavka, în Cranor (1994), pp. 164-165. 

21. Richard D. Alexander, How Did Humans Evolve? Reflections on 
the Uniquely Unique Species (Arm Arbor, Mich.: Museum of Zoo- 
logy, University of Michigan, 1990), 6. 

22. Platon, Republica, Cartea V, 457c-e. 

23. Gary S. Becker, „Crime and Punishment: An Economic Approach'“ 
Journal of Political Economy 76 (1968) 169-217. 


Capitolul 7: Drepturile omului 


li A citat a fost preluat din transcrierea unei discuţii care a avut 
loc cu ocazia unei conferinţe, retipărită îi i 
oii țe, ipărită în Stock şi Campbell 

2. Acest argument este cuprins în lucrarea lui Ronald M. Dworkin, Li- 
Je s Dominion: An Argument about Abortion, Euthanasia, and Indi- 
vidual Freedom (New York: Vintage Books, 1994). 

3. John A. Robertson, Children of Choice: Freedom and the New Re- 
productive Technologies. (Princeton, N.J.: Princeton University 
Press, 1994), pp. 33-34. 

4. Ronald M. Dworkin, Sovereign Virtue: The Theory and Practice of 
Equality (Cambridge, Mass.: Harvard University Press, 2000), p. 

452. Pentru o excelentă critică, vezi Adam Wolfson, „Politics în a 
Brave New World“, Public Interest, iarna 2001, 31-43. 

5. G. E. Moore a creat de fapt expresia sofism naturalist [naturalistie 
fallacy]. Vezi lucrarea sa Principia Ethica (Cambridge: Cambridge 
University Press, 1903), p. 10. 

6. Pentru un exemplu recent de reluare a acestei idei, vezi Alexander 
Rosenberg, Darwinism in Philosophy, Social Science, and Policy 
(Cambridge: Cambridge University Press, 2000), p. 120. 

7. Paul Ehrlich, Human Natures: Genes, Cultures, and the Human 
Prospect (Washington/Covelo, Calif.: Island Press/Shearwater Bo- 
oks, 2000), p. 309. 

8. William F. Schultz, scrisoare către redactor, National Interest, nr. 
63 (primăvara 2001): pp. 124-125. 

9. David Hume, Zreatise on Human Nature, Cartea III, Partea 1, Sec- 
ţiunea 1 (London: Penguin Books, 1985), 521. 

10. Vezi Robin Fox, „Human Nature and Human Rights“, National In- 
terest, nr. 62 (Winter 2000/01); 77-86. 

11. Ibid., p. 78. 

12. Alasdair Maclntyre, „Hume on '1s' and 'ought'“, Philosophical Re- 
view 68 (1959): 451-468. 

13. Această observaţie se regăsește în lucrarea lui Robert J. MeShea, 
„Human Nature Theory and Political Philosophy“, American Jour- 
nal of Political Science 22 (1978): 656-679. Pentru o interpretare ti- 
pic eronată a lui Aristotel, vezi Allen Buchanan, Dan Brock și 
Norman Daniels, From Chance to Choice: Genetics and Justice 
(New York and Cambridge: Cambridge University Press, 2000), p. 
89. 

14. Vezi Robert J. McShea, Morality and Human Nature: A New Rou- 
te to Ethical Theory (Philadelphia: Temple University Press, 1990), 
pp. 68-69. 

15. Vezi discuţia despre Bentham în Charles Taylor, Sources o/ the Self: 
The Making of the Modern Identity (Cambridge, Mass.: Harvard 
University Press, 1989), p. 332. 

16. Hume a fost greşit interpretat ca un fel de protokantian, cînd de fapt 
el se încadrează în tradiția mai veche care deduce drepturile din na- 
tura umană. 

17. Immanuel Kant, Foundations of the Metaphysics of Morals, trad. 
Lewis White Beck (Indianapolis: Bobbs-Merrill, 1959), p. 9. (Edi- 
ţia românească: Întemeierea metafizicii moravurilor. București: Edi- 
tura IRI, 1999, p. 205.) 

Aici este inclus şi Macintyre (1959), pp. 467-468. 

John Rawls, Theory of Justice, ed. rev. (Cambridge, Mass.: Har- 
vard/Belknap, 1999), 17. 

John Rawls, A Theory of Justice, ed. rev. (Cambridge, Mass.: Har- 
vard/Belknap, 1999), pp. 347-365. 

Vezi William A. Galston, „Liberal Virtues“, American Political Scien- 
ce Review 82, nr. 4 (decembrie 1988): 1277-1290. 

Citat în Wilham A. Galston, „Defending Liberalism“, American 
Political Science Review 76 (1982): 621-629. 


„Vezi, de exemplu, Allan Bloom, Giants and Dwarf: Essays 1960-1990 


(New York: Simon and Schuster, 1990). 
Rawls (1999), p. 433. 


. Dworkin (2000), p. 448. 
26. 


John A. Robertson, Children of Choice: Freedom and the New Re- 
productive Technologies (Prinecton, N.J.: Princeton University 
Press, 1994), p. 24. 


. Citat în Hadley Arkes, „Liberalism and the Law”, în The Betrayal 


of Liberalism: How the Disciples of Freedom and Equality Helped 
Foster the Illiberal Politics af Coercion and Control, ed. Hilton 
Kramer and Roger Kimball (Chicago: Ivan R. Dee, 1999), pp. 95-96. 
Arkes aduce o critică valoroasă împotriva acestei poziții arătînd 
prin ce se distinge de perspectiva drepturilor naturale a autorilor 
Constituţiei şi a Declaraţiei Drepturilor. Vezi de asemenea critica la 
adresa interpretării libertăţii religioase ca libertate, în fond, de a-ţi 
crea propria religie, cuprinsă în Michael J. Sandel, Democracy 5 
Discontent: America in Search of a Public Philosophy (Cambridge, 
Mass.: Harvard University Press, 1996), pp. 55-90. 

Degenerarea noțiunilor modeme de libertate în relativism via Nietz- 
sche şi Heidegger este prezentată în Allan Bloom, The Closing of 
the American Mind (New York: Simon and Schuster, 1987). 

Pentru numeroase exemple, vezi Frans de Waal, Chimpanzee Poli- 
tics: Power and Sex among Apes (Baltimore: Johns Hopkins Uni- 
versity Press, 1989). 

Vezi cartea mea, The Great Disruption: Human Nature and the Recon- 
stitution of Social Order (New York: Free Press, 1999), pp. 174-175. 


- „Defensive modernization'* descrie un proces în care necesităţile 


competiţiei militare externe stimulează organizarea sociopolitică şi 
inovaţia. Există multe exemple de acest fel, de la reformele din Ja- 
ponia de după Restauraţia Meiji şi pînă la Internet. 

32. Vezi articolul meu „Women and the Evolution of World Polities*, 
Foreign Afjairs 77 (1998): 24-40. 

33. Robert Wright, Nonzero: The Logic of Human Destiny (New York: 
Pantheon, 2000). 

34. Peisajul intelectual în ce privește chestiunea selecției de grup s-a 
modificat recent într-o anumită măsură datorită activităţii biologi- 
lor, cum ar fi David Sloan Wilson, care au pleadat pentru o selecţie. 
la multiple niveluri (adică atit individuală, cît și de grup). Vezi Da- 
vid Sloan Wilson şi Elliott Sober, Unto Others: The Evolution and 
Psychology of Unselfish Behavior (Cambridge, Mass: Harvard 
University Press, 1998). 

35. Pentru o trecere în revistă, vezi Francis Fukuyama, „The Old Age 
of Mankind“ în The End of History and the Last Man (New York: 
Free Press, 1992). 


Capitolul 8: Natura umană 


1. Paul Ehrlich, Human Natures: Genes, Cultures, and the Human 
Prospect (Washington/Covelo, Calif.: Island Press/Shearwater Bo- 
oks, 2000), p. 330. Vezi recenzia mea la lucrarea lui Ehrlich în Com- 
mentary, februarie 2001. 

2. David Hull, „On Human Nature“, în David L. Hull and Michael 
Ruse, The Philosophy of Biology (New York: Oxford University 
Press, 1998), p. 387. Ă 3 

3. Alexander Rosenberg, de exemplu, susține că nu există caracteris- 
tici „esențiale“ale speciilor fiindcă toate speciile prezintă varianţă, 

iar punctul median al razei de varianţă nu constituie o esenţă. 
Aceasta este pur şi simplu o neînțelegere semantică: toţi cei care au 
scris despre „natura“ sau „esenţa“ unei anumite specii s-au referit 
de fapt la un punct median de varianţă. Alexander Rosenberg, Dar- 
winism in Philosophy, Social Science, and Policy (Cambridge: 
Cambridge University Press, 2000), p. 121. Vezi de asemenea Da- 
vid L.. Hull, „Species, Races, and Genders: Difterences Are Not De- 
viations“, în Genes, Humans, and Self-Knowledge, ed. Robert F. 
Weir şi Susan C. Lawrence (lowa City: University of lowa Press, 
1994), p. 207. 

4. Michael Ruse, „Biological Species: Natural Kinds, Individuals, or 
What?“ British Journal for the Philosophy of Science 38 (1987): 
225-242. 

5. Vezi, printre altele, Richard C. Lewontin, Steven Rose, et al., Nor 
in Our Genes: Biology, Ideology, and Human Nature (New York: Pan- - 
theon Books, 1984), Lewontin, The Doctrine of DNA: Biology as 
Ideology (HarperPerennial: New York, 1992), şi Lewontin, Inside 
and Outside: Gene, Environment, and Organism (Worcester, Mass.: 
Clark University Press, 1994). 

Lewontin (1994), p. 25. 

Lewontin, Rose, et al. (1984), pp. 69 ff. 

Spun „aproape exclusiv“ fiindcă, așa cum notam în capitolul prece- 

dent, etologii contemporani demonstrează că anumite specii, cum 

ar fi cimpanzeii, sînt capabile să transmită cultural cunoștiințele do- 
bîndite şi deci prezintă un anumit grad de varianță culturală de la 
un grup la altul. 

Vezi de asemenea Leon Eisenberg, „The Human Nature of Human 

Nature“, Science 176 (1972): 123-128. 

10. Ehrlich (2000), p. 273. 

11. Aristotel, Etica nicomahică 11.1, 1103a24-26. 

12. Ibid., V.7, 1134b29-32, 

13. Vezi Aristotel, Politica 1.2, 1253a29-32. 

14. Roger D. Masters, „Evolutionary Biology and Political Theory“, 
American Political Science Review 84 (1990): 195-210, Beyond 
Relativism: Science and Human Values (Hanover, N.H.: University 
Press of New England, 1993) şi (împreună cu Margaret Gruter) The 
Sense of Justice: Biological Foundations of Law (Newbury Park, 
Calif.: Sage Publications, 1992). 

15. Michael Ruse şi Edward O. Wilson, „Moral Philosophy as Applied 
Science: A Darwinian Approach to the Foundations of Ethics“, Phi- 
losophy 61 (1986): 173-192. 

16. Larry Arnhart, Darwinian Natural Right: The Biological Ethics of 
Human Nature (Albany, N.Y: State University of New York Press, 
1998). 

17. Pentru o critică și o discuţie despre opiniile lui Arnhart, vezi Ri- 
chard F. Hassing, „Darwinian Natural Right?“ /nterpretation 27 
(1999): 129-160, şi Larry Amhart, „Defending Darwinian Natural 
Right'“, /nterpretation 27 (2000): 263-277. 

18. Arnhart (1998), p. 31-36. 

19. Vezi Brown (1991), p. 77. 

20. Vezi, de exemplu, Steven Pinker şi Paul Bloom, „Natural Language 
and Natural Selection“, Behavioral and Brain Sciences 13 (1990): 
107-784, şi Pinker, The Language Instinct (New York: HarperCol- 
lins, 1994). 

21. Pentru o critică, vezi Frans de Waal, Chimpanzee Politics: Power 
and Sex among Apes (Baltimore: Johns Hopkins University Press, 
1989) pp. 57-60. 

22. Argumentul referitor la timp a fost propus de Benjamin Lee Whorf 
în legătură cu populația Hopi, în vreme de argumentul privind cu- 
loarea era un loc comun în manualele de antropologie. Vezi Brown 
(1991), pp. 10-11. 

23. John Locke, An Essay Concerning Human Understanding, Cartea 1, 
capitolul 3, secțiunea 7 (Amherst, N.Y: Prometheus Books, 1995), p. 30. 

24. Locke (1995), Cartea 1, capitolul 3, secţiunea 9, pp. 30-31. 

25. Robert Trivers, „The Evolution of Reciprocal Altruism'“, Quarterly 
Review of Biology 46 (1971): 35-56; vezi de asemenea Robert Trivers, 
Social Evolution (Menlo Park, Calif.: Benjamin/Cummings, 1985). 

26. Sarah B. Hrdy şi Glenn Hausfater, /nfanticide: Comparative and 
Evolutionary Perspectives (New York: Aldine Publishing, 1984), 
R. Muthulakshmi, Female /nfanticide: Its Causes and Solutions 
(New Delhi: Discovery Publishing House, 1997), Lalita Panigrahi, 
British Social Policy and Female Infanticide in India (New Delhi: 
Munshiram Manoharlal, 1972), şi Maria W. Piers, Infanticide (New 
York: W. W. Norton, 1978). 

27. În legătură cu această chestiune, vezi Amhart (1998), pp. 119-120. 

28. Dacă examinăm sursele despre infanticid ale lui Locke, observăm 
că acestea se încadrează în categoria literaturii de călătorii exotice 
care se scria în secolele XVII şi XVIII pentru a-i uimi pe europeni 
prin ciudăţenia şi barbaria ținuturilor îndepărtate. 

29. Peter Singer şi Susan Reich, Animal Liberation (New York: New 
York Review of Books, 1990), p. 6, şi The Great Ape Project: Equ- 
ality Beyond Humanity (New York: St. Martin's Press, 1995). 

30. Această observaţie a fost făcută prima dată de Jeremy Bentham şi 

a fost reiterată de Singer şi Reich (1990), pp. 7-8. 
„Vezi John Tyler Bonner, The Evolution of Culture in Animals (Prin- 
ceton, N.J.: Princeton University Press, 1980). 

32. Frans de Waal, The Ape and the Sushi Master (New York: Basic 
Books, 2001), pp. 194-202. 

33. De Waal (2001), pp. 64-65. 

34. Peter Singer (în Singer şi Reich, 1990) susține în mod bizar că ple- 
doaria pentru egalitate este o idee morală care nu depinde în nici un 
fel de afirmaţiile bazate pe fapte concrete despre egalitatea de fac- 
to a fiinţelor implicate. EI spune: „Nu există nici un motiv convin- 
gător din punct de vedere logic pentru a afirma că o diferență de 

facto între capacităţile a doi oameni justifică vreo diferenţă în gra- 
dul de respect cu care ne ocupăm de nevoile şi interesele lor...“ 
4-5). Acest lucru pur și simplu nu este adevărat: deoarece co] 
intelecturi nedezvoltate și experiențe de viaţă inadecvate, nu le 
acordăm aceeași libertate şi același respect ca adulților. Singer nu 
îşi pune problema de unde provine ideea morală sau de ce ar trebui 
să fie mai convingătoare decît o altă idee morală care caută să dis- 
tribuie ierarhic toate creațiile naturii. Într-un alt pasaj el spune că 
elementul fundamental — luarea în considerare a intereselor fiin- 
ei, oricare ar fi aceste interese — trebuie, conform principiului 
egalităţii, să se aplice la toate fiinţele, albe sau negre, masculine sau 
feminime, umane sau neumane“ (p. 5). Singer nu pune explicit pro- 
blema dacă trebuie să respectăm interesele unor fiinţe precum muş- 
tele sau ținţarii, şi cu atît mai puţin viruşii sau bacteriile. Acestea i 
s-ar putea părea exemple triviale, dar nu este așa: natura drepturilor 
depinde de natura speciilor implicate. 





Capitolul 9: Demnitatea umană 


1. Clive Staples Lewis, The Abolition of Man (New York: Touchsto- 
ne, 1944), p. 85. 

2. Proiect de protocol adiţional la convenţia europeană asupra dreptu- 
rilor omului şi biomedicinei, referitor la interzicerea clonării fiin- 
ţelor umane, Doc. 7884, 16 iulie, 1997. 

3. Aceasta este tema celei de-a doua părți a volumului lui Francis Fu- 
kuyama, The End of History and the Last Man (New York: Free 
Press, 1992). 

4. Pentru o interpretare a acestui pasaj din Tocqueville, vezi Francis 
Fukuyama, „The March of Equality“, Journal of Democracy |l 
(2000): 11-17. 

S$. Papa loan Paul al II-lea, Message to the Pontifical Academy of 
Sciences, 22 octombrie, 1996. 

6. Vezi Daniel C. Dennett, Darwin Dangerous Idea: Evolution and 
the Meanig of Life (New York: Simon and Schuster, 1995), pp. 
35-39; de asemenea, Ernst Mayr, One Long Argument: Charles 
Darwin and the Genesis of Moden Evolutionary Thought (Cam- 
bridge, Mass.: Harvard University Press, 1991). 

7. Hull şi Ruse (1998), p. 385. 

8. Silver (1998), pp. 256-257. 

9. Hull și Ruse (1998), p. 385. 

10. Silver (1998), p. 277. 

11. Friedrich Nietzsche, Așa grăit-a Zaratustra, Prima parte, secţiunea 5. 

12. Charles Taylor, Sources ofthe Self: The Making of the Modern Iden- 
tity (Cambridge, Mass.: Harvard University Press, 1989), pp. 6-7. 

13. Pentru o pledoarie mai amplă în favoarea acestei propuneri, vezi Fran- 
cis Fukuyama, The Great Disruption: Human Nature and the Recon- 
stitution of Social Order, partea a II-a (New York Free Press, 1999). 

14. Aristotel, Politica 1.2.13, 1254b, 16-24. 

15. Politica 1.2.18, 125Sa, 22-38, 

16. Politica 1.2.19, 1255b, 3-5. 

17. Vezi de exemplu Dan W Brock, „The Human Genome Project and 
Human Identity“, în Weir et al. (1994), pp. 18-23. 

18. Această eventualitate a fost deja sugerată de Charles Murray. Vezi lu- 
crarea sa „Deeper Into the Brain'*, National Review 52 (2000): 46-49. 

19. Peter Sloterdijk, „Regeln fiir den Menschenpark: Ein Antwortschrei- 
ben zum Brief iiber den Humanismus“, Die Zeit, nr. 38, 16 septem- 
brie, 1999. (Ediţia românească: Reguli pentru parcul uman. Bucureşti: 
Humanitas, 2003.) 

20. Jârgen Habermas, „Nicht die Natur verbietet das Klonen. Wir miis- 
sen selbst entscheiden. Eine Replik auf Dieter E. Zimmer“, Die Zeit, 
nr. 9, 19 februarie, 1998. 

. Pentru o discuţie asupra acestei chestiuni, vezi Buchanan (2000), pp. 
7-20. Vezi de asemenea Robert H. Blank şi Masako N. Darrough, 
Biological Diflerences and Social Equality: Implications for Social 
Policy (Westport, Conn.: Greenwood Press, 1983). 

22. Ronald M. Dworkin, Sovereign Virtue: The Theory and Practice of 

Equality (Cambridge, Mass.: Harvard University Press, 2000), p. 452. 

23. Laurence H. Tribe, „Second Thoughts on Cloning“, New York Ti- 
mes, $ decembrie, 1997. 

24. Papa loan Paul al II-lea (1996). 

25. Asupra sensului acestui „salt ontologic“, vezi Ernan McMullin, 
„Biology and the Theology of the Human“, în Controlling Our De- 
sires: Historical, Philosophical, Ethical, and Theological Perspec- 
tives on the Human Genome Project, ed. Phillip R. Sloan (Notre 
Dame, Indiana: University of Notre Dame Press, 2000), p. 367. 

26. Este foarte dificil să găsim o explicaţie darwinistă a plăcerii cu care 
oamenii ascultă muzică. Vezi Steven Pinker, How the Mind Works 
(New York: W. W. Norton, 1997), pp. 528-538. 

27. Vezi, de exemplu, Arthur Peacocke, „Relating Genetics to Theology 
on the Map of Scientific Knowledge“, în Sloan (2000), pp. 346-350. 


2 


274 VIITORUL NOSTRU POSTUMAN 


28. 


33. 


34. 


35. 


36. 


37]. 


38. 


39. 


40. 


Mai exact, cuvintele lui Laplace au fost următoarele: „Ar trebui atunci 
să privim starea actuală a universului [nu numai a sistemului solar] 
ca fiind efectul stării sale anterioare şi cauza celei ce va urma. Dată 
fiind o inteligență care să poată cuprinde dintr-odată toate forțele 
prin care este animată natura și situaţia corespunzătoare a ființelor 
care o compun — o inteligenţă suficient de vastă pentru a supune 
aceste date [condiţii iniţiale] analizei — aceasta ar cuprinde în 
aceeași formulă mișcările celor mai mari corpuri din univers, ca şi 
pe cele ale celui mai uşor atom; pentru ea, nimic nu ar fi nesigur, 
iar viitorul, ca și trecutul, ar fi prezent în ochii ei... Regularitatea pe 
care ne-o indică astronomia în mișcările cometelor cu siguranță că 
există în toate fenomenele. Curba descrisă de o singură moleculă de 
aer sau abur este reglată într-o manieră la fel de certă precum orbi- 
tele planetelor; singura diferenţă dintre ele este aceea care rezultă 
din propria noastră ignoranță.” Citat în Richard F. Hassing, ed., Fi- 
nal Causality in Nature and Human AfJairs (Washington, D.C.: Ca- 
tholic University Press, 1997), p. 224. 


. Vezi Hassing (1997), pp. 224-226. 
. Peacocke, în Sloan (2000), p. 350. 
. MeMullin, în Sloan (2000), p. 374, 
În legătură cu această chestiune, vezi Roger D. Masters, „The Bio- 


logical Nature of the State“, World Politics 35 (1983): 161-193. 
Andrew Goldberg și Christophe Boesch, „The Cultures of Chim- 
panzees“, Scientific American 284 (2001): 60-67. 

Vezi Arnhart (1998), pp. 61-62. 

O excepţie par să constituie populaţiile indigene din nord-vestul 
Pacificului american, o societate de vînători-culegători care pare să 
fi creat un stat. Vezi Wright (2000), pp. 31-38. 

Stephen Jay Gould şi R. C. Lewontin, „The Spandrels of San Mar- 
co and the Panglossian Paradigm: A Critique of the Adaptionist Pro- 
gramme“, Proceedings of the Royal Society of London 205 (1979). 
John R. Searle, 7he Mystery of Consciousness (New York: New 
York Review Books, 1997). 

Daniel C. Dennett, Consciousness Explained (Boston: Little, Brown, 
1991), p. 210. 

John R. Searle, The Rediscovery of the Mind (Cambridge, Mass.: 
MIT Press, 1992), p. 3. 

Hans P. Moravec, Robot: Mere Machine to Transcendent Mind 
(New York: Oxford University Press, 1999). 

Ray Kurzweil, The Age of Spiritual Machines: When Computers 
Exceed Human Intelligence (Londra: Penguin Books, 2000). 
Pentru o critică a acestei idei, vezi Colin MeGinn, „Hello HAL, 
New York Times Book Review, 3 ianuarie, 1999. 

Asupra acestei chestiuni, vezi Wright (2000), pp. 306-308. 

Wright (2000), pp. 321-322. 

McShea (1990), p. 77. 

Daniel Dennett face următoarea afirmaţie bizară în Consciousness 
Explained, p. 450: „Dar de ce ar conta, vă puteţi întreba, dacă sînt 
ignorate dorinţele unei ființe, din moment ce acestea nu sînt dorin- 
țe conștiente? Răspunsul meu este următorul: de ce ar conta mai 
mult dacă ar fi conştiente, mai ales dacă am considera, așa cum fac 
unii, conștiința drept o proprietate care scapă mereu investigaţiei? 
De ce ar conta mai puţin speranţele năruite ale unui «zombie» de- 
cît cele ale unei persoane conştiente? Avem aici de-a face cu un truc 
cu oglinzi care trebuie demascat și eliminat. Conştienţa, spuneţi, 
este cea care contează, dar atunci vă agăţaţi de doctrine despre con- 
ştienţă care ne împiedică în mod sistematic să ne dăm seama de ce 
anume contează.“ Întrebarea lui Dennett ridică o problemă eviden- 
tă: cărei persoane din lume i-ar păsa de năruirea speranțelor unui 
zombie, cu excepția măsurii în care acel zombie i-ar servi drept 
unealtă acelei persoane? 

Jared Diamond, The Third Chimpanzee (New York: HarperCollins, 
1992), p. 23. 


. Dualismul dintre rațiune şi sentiment — ideea că acestea sînt 


însușiri mentale distincte și separabile — provine de la Descartes 
(vezi The Passions of the Soul, Articolul 47). Această dihotomie a 
fost larg acceptată de atunci, dar este înșelătoare în multe privințe. 
Neurofiziologul Antonio Damasio arată că rațiunea umană implică 
invariabil ceea ce el numeşte markeri somatici — emoții pe care 
mintea le atașează anumitor idei sau opțiuni din cursul analizării unei 
probleme — care ajută la efectuarea mai rapidă a multor tipuri de 
calcule. Damasio (1994), pp. 34-51. 

Adică ideea kantiană că alegerea morală este un act al raţiunii pure 
care suspendă sau suprimă emoţiile naturale nu reprezintă calea pe 
care ființele omeneşti iau de fapt decizii morale. Fiinţele omeneşti 
cumpăânesc mai curînd între două seturi de sentimente şi-şi con- 
struiesc caracterul întărind prin obişnuință plăcerea obținută din de- 
ciziile morale bune. 

Capitolul 10: Controlul politic al biotehnologiei 


. Interesul personal al demnitarilor publici constituie premisa pe care 
s-a constituit şcoala „Public Choice“. Vezi James M. Buchanan şi 
Gordon Tullock, The Calculus of Consent: Logical Foundations of 
Constitutional Democracy (Arm Arbor, Mich.: University of Michi- 
gan Press, 1962), şi Jack High şi Clayton A. Coppin, The Politics of 
Purity: Harvey Washington Wiley and the Origins of Federal Food 
Policy (Arm Arbor, Mich. University of Michigan Press, 1999). 
Citat în Stock şi Campbell (2000), p. 78. 
Pentru o teorie generală a limitelor intervenţiei statului în treburile 
familiei, vezi Gary S. Becker, „The Family and the State“, Journal 
of Law and Economics 31 (1988): 1-18. Becker susţine că statul tre- 
buie să intervină numai în cazurile în care interesele copiilor nu sînt 
reprezentate adecvat, ceea ce pare să se întimple în cazul clonării. 
4. Eu însumi m-am făcut vinovat de acest tip de gîndire. Vezi Francis 
Fukuyama și Caroline Wagner, Information and Biological Revolu- 
tions: Global Governance Challenges — A Summary of a Study Gro- 
up (Santa Monica, Calif.: Rand MR-1139-DARPA, 1999). 
. Vezi de exemplu P.M.S. Blackett, Fear, War, and the Bomb (New 
York: MeGrawHill, 1948). 
. Etel Solingen, „The Political Economy of Nuclear Restraint“, /nter- 
national Security 19 (1994): 126-169. 
Frans de Waal, The Ape and the Sushi Master (New York: Basic Bo- 
oks, 2001), p. 116. 
Medicamentele pot fi aprobate și la nivelul statului naţional, ca şi la 
nivel interjurisdicţional, conform unei proceduri de recunoaștere 
mutuală. 
Bryan L. Walser, „Shared Technical Decisionmaking and the Disag- 
gregation of Sovereignty“, Tulane Law Review 72 (1998): 1597-1697. 

Capitolul 11: Cum este reglementată astăzi 
biotehnologia 


. Kurt Eichenwald, „Redesigning Nature“, New York Times, 25 ianua- 
rie 2001, p.Al. 
Donald L. Uchtmann şi Gerald C. Nelson, „US Regulatory Over- 
sight of Agricultural and Food-Related Biotechnology'“, American 
Behavioral Scientist 44 (2000): 350 -377. 

. Uchtmann şi Nelson (2000) şi Sarah E. Taylor, „FDA Approval Pro- 
cess Ensures Biotech Safety“, Journal of the American Dietetic As- 
sociation 100 (2000): 3. 

4. Există însă critici ale excesului legislativ în domeniul biotehnolo- 
giei, în special din partea Agenţiei de Protecţie a Mediului. Vezi 
Henry 1. Miller, „A Need to Reinvent Biotechnology Regulation at 
the EPA“, Science 266 (1994): 1815-1819. 

$. Alan McHughen, Pandora s Picnic Basket: The Potential and Ha- 
zards of Genetically Modified Foods (Oxford: Oxford University 
Press, 2000), pp. 149-152. 

6. Lee Arm Patterson, „Biotechnology Policy: Regulating Risks and 
Risking Regulation“, în Policy-Making in the European Union, ed, 
Helen Wallace şi William Wallace (Oxford and New York: Oxford 
University Press, 2000), pp. 321-323. 

7. Practic, un importator care doreşte să lanseze pe piaţa europeană un 

OMG trebuie mai întii să adresese o cerere autorităţii competente 

din statul membru în care produsul urmează să fie comercialzat mai 

întîi. Dacă statul membru îşi dă aprobarea, documentația este apoi 
înaintată către comisia de la Bruxelles, care o distribuie tuturor ce- 
lorlalte state membre pentru comentarii. Dacă nici una dintre cele- 
lalte țări membre nu ridică vreo obiecţie, produsul poate fi 
comercializat în întreaga Uniune Europeană. În 1997, Austria și 

Luxemburg au iniţiat interdicții asupra importului și cultivării po- 

rumbului rezistent la insecte, pe care comisia le-a cerut să le revo- 

ce. Vezi Ruth MacKenzie și Silvia Francescon, „The Regulation of 

Genetically Modified Foods in the European Union: An Over- 

view“, N.YU. Environmental Law Journal 530 (2000): 530-554. 

Margaret R. Grossman și A. Bryan, „Regulation of Genetically Mo- 

dified Organisms in the European Union“, American Behavioral 

Scientist 44 (2000): 378-434, şi Marsha Echols, „Food Safety Re- 

gulation in the EU and the US: Different Cultures, Different Laws*, 

Columbia Journal of European Law 23 (1998): 525-543. 

9. Directivele din 1990 nu menţionează principiul precauţiei, dar lim- 
bajul în care sint formulate nu îi contravine. Prima menţiune expli- 
cită a principiului precauţiei a fost făcută în Tratatul de la 
Maastricht din 1992. Vezi Mackenzie şi Francescon (2000). Vezi de 
asemenea Jonathan H. Adler, „More Sorry Than Safe: Assessing 
the Precautionary Principle and the Proposed International Biosafe- 
ty Protocol“, Texas International Law Journal 173 (2000). 

10. Patterson, în Wallace şi Wallace (2000), pp. 324-328. 

11. Trading Into the Future, a doua ed,, rev. (Lausanne: World Trade 

Organization, 1999), p. 19. 

12. Lewis Rosman, „Public Participation in International Pesticide Re- 
gulation: When the Codex Commission Decides“, Virginia Envi- 
ronmental Law Journal 12 (1993): 329. 

13. Aarti Gupta, „Governing Trade in Genetically Modified Orga- 
nisms: The Cartagena Protocol on Biosafety“, Environment 42 
(2000): 22-27. 

14. Kal Raustiala şi David Victor, „Biodiversity since Rio: The Future of 
the Convention on Biological Diversity“, Environment 38 (1996): 16. 

15. Robert Paarlberg, „The Global Food Fight“, Foreign Affairs 79 
(2000): 24-38, și Nuftield Council on Bioethics, Genetically Modi- 
fied Crops: The Ethical and Social Issues (Londra, Anglia: Nufheld 
Council on Bioethics, 1999). 

16. Henry 1. Miller şi Gregory Conko, „The Science of Biotechnology 
Meets the Politics of Global Regulation“, /ssues in Science and 
Technology 17 (2000): 47-54. 

17. Henry 1. Miller, „A Rational Approach to Labeling Biotech-Deri- 
ved Foods“, Science 284 (1999): 1471-1472, şi Alexander G. Has- 
Iberger, „Monitoring and Labeling for Genetically Modified 
Products“, Science 287 (2000): 431-432. 

18. Michelle D. Miller, „The Informed-Consent Policy of the Interna- 
tional Conference on Harmonization of Technical Requirements for 
Registration of Pharmaceuticals for Human Use: Knowledge Is the 
Best Medicine!, Cornell International Law Journal 30 (1997): 
203-244. 

19. Paul M. McNeill, The Ethics and Politics ofhuman Experimenta- 
tion (Cambridge: Cambridge University Press, 1993), pp. 54-55. 

20. Ibid., pp. 57,61. 

21. Ibid., pp. 62-63. 

22. Comisia naţională consultativă de bioetică, Probleme de etică și 
strategie politică în cercetările asupra unor participanți umani, Re- 
comandări finale, 18 mai 2001. Vezi http://bioethics,gov/press/fi- 

nalrecomm$-18.html. 

23. Miller (1997); MeNeill (1993), pp. 42-43. 

24. Lucrarea de referință pe această temă îi aparține lui Robert Jay Lif- 
ton, The Nazi Doctors: Medical Killing and the Psychology of Ge- 
nocide (New York: Basic Books, 1986). 

„ Codul Niirenberg a fost un caz în care dreptul internațional a deter- 
minat practica naţională, şi nu invers, așa cum se întimplă de obi- 
cei. Asociaţia Medicală Americană, de exemplu, nu şi-a formulat 

propriile reguli pentru experimentele medicale pe oameni decît 
după ce s-a adoptat Codul Niirenberg. Vezi Miller (1997), p. 21 1. 


. MeNeill (1993), pp. 44-46. 


Capitolul 12: Politici pentru viitor 


. David Fim, „Biotech Industry Plays Down UK Cloning Ruling““, 


Financial Times 15 noiembrie 2001. 

Noelle Lenoir, „Europe Confronts the Embryonic Stem Cell Re- 
search Challenge“, Science 287 (2000): 1425-1426, şi Rory Wa- 
tson, „EU Institutions Divided on Therapeutic Cloning“, British 
Medical Journal 321 (2000): 658. 


. Sherylynn Fiandaca, „In Vitro Fertilization and Embryos: The 


Need for International Guidelines“, Albany Law Journal of Science 
and Technology 8 (1998): 337-404. 


. Dorothy Nelkin and Emily Marden, „Cloning: A Business without 


Regulation“, Hoftra Law Review 27 (1999); 569-578. 


.. Pentru o explicaţie cît se poate de detaliată a acestui caz, vezi Leon 


Kass, „Preventing a Brave New World: Why We Should Ban Clo- 
ning Now, New Republic, 21 mai 2001; de asemenea Sophia Ko- 
lehmainen, „Human Cloning: Brave New Mistake“, Hofstra Law 
Review 27 (1999): 557-568, şi Vernon J]. Ehlers, „The Case Against 
Human Cloning“, Hofstra Law Review 27 (1999); 523-532. Vezi de 
asemenea diferitele perspective din Glenn McGee, The Human 
Cloning Debate (Berkeley, Calif.: Berkeley Hills Books, 1998), 
Dena S. Davis, „Religious Attitudes towards Cloning: A Tale of 
Two Creatures“, Hofstra Law Review 27 (1999): 569-578, Leon Ei- 
senberg, „Would Cloned Human Beings Really Be Like Sheep?“ 
New England Journal of Medicine 340 (1999); 471-475, Erie A. 
Posner și Richard A. Posner, „The Demand for Human Cloning“, 
Hofstra Law Review 27 (1999): 579-608, şi Harold T. Shapiro, 
„Ethical and Policy Issues of Human Cloning“, Science 277 (1997): 
195-197. 

Vezi de asemenea lucrarea mea „Testimony Before the Subcommit- 
tee on Health, Committee on Energy and Commerce, Regarding 
H.R. 1644, "The Human Cloning Prohibition Act of 2001, and 
H.R. 2172, "The Cloning Prohibition Act of 2001", 20 iunie 2001. 
Michel Foucault, Madness and Civilization: A History of Insanity 
in the Age of Reason (New York: Pantheon Books, 1965). 


. Firma de biotehnologie Genentech a fost de fapt acuzată că a încer- 


cat să încalce limitele pentru utilizarea hormonilor săi de creştere la 

copiii scunzi care nu suferă însă de o deficiență hormonală. Vezi 
Tom Wilke, Perilous Knowledge: The Human Genome Project and 
Its Implications (Berkeley and Los Angeles: University of Califor- 
nia Press, 1993), pp. 136-139. 

9. Silver (1998), p. 268. 

10. Kass (1985), p. 173. 

11. Asupra acestei teme generale, vezi James Q. Wilson, Bureaucracy: 
What Government Agencies Do and Why Thez Do It (New York: 
Basic Books, 1989). 

12. Eugene Russo, „Reconsidering Asilomar“, The Scientist 14 (3 apri- 
lie 2000), și Marcia Barinaga, „Asilomar Revisited: Lessons for To- 
day?“ Science 287 (3 martie 2000): 1584. 

13, Vezi Stuart Auchincloss, „Does Genetic Engineering Need Genetic 
Engineers?“ BC Environmental Affairs Law Review 37 (1993). 

14. Kurt Eichenwald, „Redesigning Nature: Hard Lessons Leamed; 
Biotechnology Food: From the Lab to a Debacle“, New York Times, 
25 ianuarie 2001, p. Al. 

Alte apariţii în aceeași colecție 


ROGER SCRUTON 
VESTUL ŞI RESTUL 


Traducere din engleză de DAN RĂDULESCU 


S-a spus că atacurile teroriste de la 11 septembrie 2001 au 
schimbat violent şi radical lumea, jurnaliştii au scris enorm, la 
cald, despre acest subiect, dar puţine sînt analizele care să 
cerceteze cauzele adinci ale terorismului. În Vestul și restul, filo- 
zoful englez Roger Scruton, una dintre cele mai pătrunzătoare şi 
nonconformiste minți din peisajul intelectual contemporan, pune 
în discuţie bazele înseși ale civilizaţiilor occidentală şi islamică, 
deosebirile în plan religios, juridic și social care au determinat 
evoluţia lor paralelă. Deloc îngăduitor față de Occident, Scruton 
pune sub semnul întrebării procesul globalizării — răspunzător, 
în parte, pentru ascensiunea terorismului — și acuză înțelegerea 
superficială a unei lumi dominate de alte valori. 

FRANCIS FUKUYAMA 
MAREA RUPTURĂ 


Traducere din engleză de LIANA V. ALECU 


Creşterea delincvenţei, destrămarea familiilor, neîncrederea şi 
individualismul sînt fenomene care însoțesc tranziţia de la lumea 
industrială la cea postindustrială. Ce șanse au societăţile con- 
temporane să depășească momentul de criză şi să refacă ordinea 
socială? Aceasta e întrebarea pe care o pune Francis Fukuyama, 
filozof american devenit celebru după apariţia cărţii Sfirșitul 
istoriei şi ultimul om. Răspunsul e o construcție intelectuală 
impresionantă ce face apel la sociologie, istorie, economie, re- 
ligie, filozofie politică, biologie, antropologie. Fukuyama aduce 
astfel în discuţie fundamentele înseși ale organizării sociale și 
prezintă dovezi ce indică apariţia, în Occident, a primelor semne 
de redresare socială. Deși analiza din Marea Ruptură se referă la 
țările dezvoltate, există două motive importante pentru care 
lucrarea merită atenţia publicului românesc. În primul rând, 
mecanismele de fond ale agregării sociale sînt pretutindeni ace- 
leași, iar crizele societăţii nu ocolesc România. În al doilea rînd, 
informatizarea a pătruns deja la noi și impactul ei devine tot mai 
puternic. Marea Ruptură e o fascinantă perspectivă istorică şi 
filozofică asupra începutului secolului XXI. 








Timp de sute și mii de ani 
lumea părea să fi rămas 

în aceeași matcă. 

„Nimic nou sub soare“ a fost 
cuvintul de ordine 

al celor care identificau 

ziua de miine cu cea de azi. 
Acum însă cunoașterea, 
tehnologia și societatea 
evoluează într-un ritm 

care ne somează 

să ne redefinim identitatea. 
Seria „Pași peste granițe“ 
aduce în atenția cititorilor 
perspectivele care se deschid 
în faţa omului şi societății 
într-un moment de răscruce. 


În aceeași serie: 
FRANCIS FUKUYAMA 
Marea ruptură 
ROGER SCRUTON 
Vestul și restul 
ANTONIO DAMASIO 
Eroarea lui Descartes 


Francis Fukuyama — probabil cel mai 
cunoscut filozof social contemporan — 
revine asupra formulării care l-a con- 
sacrat: „sfîrşitul istoriei“. Din moment 
ce ştiinţa n-a ajuns la capăt, nici istoria 
(în sensul succesiunii formelor politi- 
ce) nu se poate încheia. Dezvoltarea 
biotehnologiilor deschide perspective 
surprinzătoare și neliniştitoare asupra 
viitorului nostru. Cum va modifica in- 
gineria genetică acea esență umană la 
care s-au raportat filozofii începînd cu 
Platon și Aristotel? Cum vor afecta 
biotehnologiile societatea și ordinea 
politică? În ce fel ne ameninţă medica- 
mentele psihotrope? Dar clonarea? Ce 
putem face, la urma urmei, pentru a 
rămîne oameni? lată temele de medi- 
taţie pe care Fukuyama le propune în 
Viitorul nostru postuman. 





